
Egy muslica átlagos életciklusa cirka 30 nap, amennyiben nem szexeli 
magát hamarabb halálra, 50 év pedig szinte semminek számít az em- 
beri történelem EKG-szerű idővonalán. Mindkét lénynek a gyors fe- 
ledéshez ennyi épp elég, bármit is tanítsanak a történelem és biológia 
könyvek lapjai. A mostani H.I.T magazinszám arra tesz bátor kísérletet, 
hogy ugráljon 30 évet hátra és előre, így 60 év távlatában vizsgálja az 
ipari elektronikus, EBM és egyéb dark underground zenék fejlődési ívét. 
Olyan korban élünk, mikor a "jelengyűlölet!" és a "mindenből elegem 
van már!" kifejezések gyakran hagyják el a szánkat, a nem várt kőke- 
mény valóság pedig úgy szakítja be az ablakot, akár a Mézga családban. 
A retinánkba égett az a kulcsüzenet is, hogy inkább a földre hányjunk, 
ne falra. Mert bár el vagyunk kényeztetve, de közben mindenhol szorít 
a cipő. Hasonló lehetett az általános életérzés a 90-es évek elején is, 
mikor sok számban a "There is No America" és a "nincs demokrácia" 
bevágott hangminta volt az alap. Semmi se változott volna 30 év alatt? 
A világátrendeződés és a technológiai eufória egyszerre volt és van jelen, 
a felszabadulás, önrendelkezés szerepe így érthetően felnagyítódik. Nem 
tudjuk ezt megállapítani a 30 évvel későbbi jövőnkről, mivel ott még nem 
éltünk (nekem legalábbis eddig még nem sikerült, de azért most mégis 
megpróbáltam), persze még bármi megtörténhet. E magazinszám tehát 
e hajszálvékony logikai kapcsolatokat keresi a benne szereplő írásokon 
keresztül, beleértve az indusztriál, EBM, noise, ambient lemezek kons- 
tans, könnyen elmúló, vagy életünkbe bevésődő lenyomatait. 


Iszonyúan sok dolgon vagyunk túl, és már jócskán túltelítve mindennel. 
Hamar kiderül, hogy mindenre van egy külön fizetős, feliratkozós, leroha- 
nós, beépülő megoldás, ami gyorsan kiontja a többi vérét, és mindig a PRO 
verzió lesz a járható út. De amíg odáig eljutunk, addig nagyon sokat szív- 
ni fogunk. Ugyanez érvényes a politikára is, ami mindig sokkal többe fog 
kerülni nekünk (a politikusoknak nem annyira), mint amire számítottunk. 
Az utcán, de a neten is láthatjuk a mély szakadékokat a társadalomban. 
Az arrogáns elit görcsös és agresszív elkülönülési erőfeszítései a többségi 

társadalomtól, valamint az egyre növekvő tébolyultság tartja össze ezt a 
beteges kollektív játékot. Nem csoda, ha mindenből elegünk van! Minden 
pozitív pszichológia és filozófia egyben önáltatásnak, szemekre tekert, 
füstös fátyolnak hat. Ha felmerül az a jogos kérdés, hogy meddig lehet ezt 
még csinálni, az egyszerű válaszom erre az, hogy bármeddig. Az emberi 
faj igen rezisztens, meg rohadtul apatikus is - már szinte mindenre. 


1992, 2021/2022, 2052: Ezek mind remek évek (vagy legalábbis azok 
lehettek volna), csak nem mindegy honnan, melyik szögből nézzük. Ha 
egy felsőbb bölcs entitás kedvesen megvajazná értelmünk szikkadt 
kenyérszeletét, talán másként tekinthetnénk erre a 60 évre, melynek 
kellős közepén botorkálunk reménytelenül, miközben egy brutáldurva, 
rémisztően közeli, teljesen értelmetlen háború képeit, híreit fogyasztjuk. 
Emiatt is érdemes újrahallgatni a tudományos-technológiai Clock DVA, 
a cyberpunk FLA, a politikai, közgazdasági, filozófiai Laibach, vagy épp 
a teljes emberi, pszichológiai-biológiai-neurális lecsúszást alaposan 
illusztráló Skinny Puppy és Coil lemezeit 1992-ből, ahogy egy sor kiváló 
sötételektronikai művet is, összevetni a mostaniakkal és a távoli jövőnk 
(elképzelt) produktumaival is. Elruccanunk Finnországba, hogy megnéz- 
zük, kellőképpen innovatív-e ott az ipari színtér, majd felidézzük a 30 évvel 
ezelőtti magyar 0.C.T.S. betörési történetét és egyetlen ikonikus lemezét. 
A legfiatalabb magyar indusztriál bandával, az 3.N.D tagjaival hosszabban 
is elmélkedünk mindenféléről. Helyet kaptak társadalmi aspektusokat 
szkennelő írások, szomorú hackerek, szerzői jog, szolgáltatások, króni- 
kus fáradtság, és természetesen az elmaradhatatlan invazív történetek is. 


Bízom benne, hogy türelmes olvasóim ismét találnak érdekességeket 
és izgalmas tartalmakat ebben a magazinban, ahogy a vadonatúj H.I.T 
webportálon is. Mindkettőn hónapokig dolgoztam, remélem nem hiába. 


Kellemes olvasást, és hatékony túlélést kívánok mindenkinek. 
Az idei szlogen adja magát: NOBODY WITH YOU AFTER A HARD DAY. 


Farkas László 
főszerkesztő 

HA KEDVELED EZT A SZUBKULTURÁLIS MAGAZINT. 
HA FONTOS ÉS HASZNOS OLVASMÁNY SZÁMODRA. 


TÁMOGASD TE IS 
A MAGYAR IPART! 


.. ALKOSS 
KÜLDD BE A H.I.T. SZÁMÁRA! 


TÁMOGASD A PATREON-ON KERESZTÜL! 


/HUNINDUSTRIALTECH 


EMELLETT SZÍVESEN FOGADOK MÉG OLVASÓI TÁMOGATÁSKÉNT: 
MAGYAR UNDERGROUND CD-T, LP-T, KAZETTÁT, DEMÓT, BÁRMILYEN TÍPUSÚ, FORMÁTUMÚ 
RELIKVIÁT, BANDCAMP-REDEEM KÓDOKAT ÉS PAYPAL TÁMOGATÁST A CRITECHEOGMAIL.COM-RA. 

A techno, acid, goa, trance és rap tánczenék lassú bekúszása mellett 

az elvontabb underground ipari zenék, indusztriál, EBM boom-ja is 
nagyot szól. A hidegháborús témák dominanciája mellett az ember-gép 
kimérákai lomerátumok, a techno- és fémfetisizmus, a munka ethosza, 
metika, társadalmi egyenlőtlenségek és az anti-establisment 
uralkodnak zömmel a felvételeken. 

A Zoth Ommogh, Metropolis, Contempo, 
Play It Again Sam, MUTE, Ant-Zen, Cleopatra, Nothing, 
Off Beat, Wax Trax!, Dossier és Discordia kiadók nagyot mennek. 


A magnókazetta és a CD lemez a domináns formátumok, 
de már épp átbillenőben. Ráadásul megfizethetők és forognak is. 


Hideg Vas, O.CT.S: 


Közönségkapcsolatban, SDL TTÉNa terjesztésben a koncertek, 
fénymásolt és nyomdai fanzinok, no meg a mailorder j jele ágemign umot. 


A műfajok terén főként a nosztalgiahullámok nyalnak vissza: 

tarol a synth wave, retro wave, dark wave, cold wave, de a 
post-punk, a gothic rock és a futurepop is. Az albumborítók egyre 
ócskábbnak, pár perces összehányt munkának tűnnek, sajnos néha 
a mögötte lévő zenék is. (Tisztelet a kivételnek, vannak csodák is.) 


A témák eltolódnak a szentimentalizmus, múltba vágyás, romantikus 
érzelmek, az emlékek siratása, a trash átértelmezése és az általános 
szorongások felé. Hurráoptimizmus, rendszer- és hatalomkritika; 
gép- és technológiaimádat, ellenállás vagy humor nyomokban 

sem fordul elő. Egy techno-orientált fiatal generáció egészen más 
irányból közelít az ipari zenék felé, mint ahonnan várnánk. Bérlin újra 
kimagaslóan teljesít. Analóg vasakat viszont"kevesen használnak. 
Fémhordók, ipari roncsok helyett DAW-és pluginhegyek vannak? / 


VAS 

a magyar vonatkozású ipari szektorban még mindig fél tucat zenekar 
— — mozgolódik aktívabban, köztük talán a termékenyebbek 
a CMC, FA4AS, Planetdamage, 3.N.D, (és talán még az Empelde). 

A magyar színtér szokatlanul békésre vált: vannak Facebook-csoportok, klán, 
webzine, de valami hatékony anti-aging kezelés azért még jól jönne. 

Műfajokról aligha beszélhetünk. 


Minden keveredik mindennel, ahogy a high-tech-class 


a földalattisággal. A hangszerek maguk a túlgazdagodott, elzárt 
és öntörvényű mesterséges intelligenciák, vagy a hulladékból 
kiguberált, csináld magad alkatrészekből tákolt zajkeltő eszközök, 
melyeket kevés számú túlélők készítenek nagy műgonddal, 


unalmas perceikben, pusztán hobbiból, 
az előzmények puszta ismerete nélkül. 


Kiadók nincsenek, ahogy szubkultúra szétsugárzás és közösségek sem. 


A művekhez hozzájutni gyakran csak szerencse kérdése az ingatag 
infrastruktúrák, főként az elektromosság, eszközök és kommunikáció 
hiánya miatt. 


! Az egykori Magyarország területéről az egyetlen ismert, 
és meglehetősen esetleges, hagyományőrző formáció a Matra Rain. 

A Microsoft kihozza első grafikus operációs rendszerét, a floppy-lemezről 
telepíthető Windows 3.1-et, amelyben már ablakok és ikonok is vannak. 
Megjelenik a 2G (az ellen nem tiltakoznak), a mobiltelefon az sms-ekkel együtt, 
ahogy aPC World első magyar nyelvű száma, itthon William Gibson Neurománca. 
Az áttörésnek számító első kéziszámítógép (Apple Newton) megkapja a PDA 
(Personal Digital Assistant) elnevezést. A Palm csak később jelentkezik be. 

Még nincs webböngésző, bár bemutatják a TCP/IP protokollt, egyből ki is lép az 
egyetemek és a hadászat falai közül, addigra kész az MP3 formátum is. 

Első alkalommal körözi le a CD eladások száma a kazettáét. 

Fellövik az Endeavour-t, a Roland pedig kihozza a JW-30, JW-50, és a JW80 
szintetizátorait, és ennek rack változatát, a JW-880-ast. 

A zeneipar egyszerre temeti a rockzenét, miközben élteti a grunge műfajt 
a Nirvana hatására. Michael Jackson elindul a Dangerous World turnéjával (igen 
találó), a Guns n Roses-t szépen ki lehet várni a Népstadionban az akkori 1200 
forintos jegyárral (70 ezer fős tömeg), a Metallica is nagyot megy. Tarol a rap, 
a techno és a rave, emellett megtudjuk, hogy a gatyát fordítva is lehet hordani 
(Kriss Kross), a ritmus az egy táncos (Snap). Szinte 0-24-ben az MTV előtt ülünk. 
Bill Clinton elnök lesz, Charles és Diana elválnak, azóta is a Royal Family-n és 
mindenféle szeretnivaló uralkodók és celebek életén kérődzünk. 

A dánok a maastricht-i szerződés ellen szavaznak, de aztán csak beveszi 

a gyomruk, így lesz Európai Unió, lefektetik a közös valuta, az euro alapjait. 
Magyarország a rendszerváltozást próbálja megemészteni, és nem valami jól. 
Kínában megnyílik az első McDonalds, Párizsban a Disneyland (meg a szájak). 
Bosznia-Hercegovina függetlenségét bejelentetik. Valami beindul Európában. 
Dél-Afrikában pontot tesznek az apartheid végére, Moszkva elismeri Szlovéniát 
és Horvátországot, Csehszlovákia pedig megszűnik, azaz kettéválik. 

II. János Pál pápa bocsánatot kér Galilei meghurcolásáért, és posztumusz 
mentesíti a tudóst a vádak alól (ugyan mi tarthatott ennyi ideig?). 
Pittsburgh-ben professzorok elsőként ültetnek át páviánmájat emberbe. 
(Reméljük, jól bírta a piát mindkettő - előtte és utána is). 

Legyártják Magyarországon az első Suzukit. (Piros) 

A Mahasz Top 40 slágerlistát Szandi, Gergely Róbert, zámbó Jimmy és a Rapülők 
vezetik, ezzel pedig mindenki nagyon boldognak és elégedettnek érzi magát. 


LUSTMORD: 
THE MONSTROUS S0UL (1992) 


LUSTMORD 


s T R o u s 


"Bizonyos régiók egyszerre léteznek a valóság és a képzelet síkján." - ezzel in- 
dul a lemezborító belsején a sejtelmes szöveg, a felvételeket hallgatva nincs 
min csodálkozni. Olvassuk hozzá, ahogy Brian Lustmord Williams köszöne- 
tet mond a parapszichológiai kutatóintézet tudományos munkatársainak, 
a szellemtudományos labornak, és a felsorolt pszichoaktív és egyéb katonai 
eszközöknekis. Adi Newton adta hozzá az Anterior Digital Research Station-t 
(Clock DVA műhely), a dimenziókon túli szörnyek és mindenféle lelkek pedig 
jöttek szépen, fegyelmezetten szerepelni, és , felénekelni" a lemezt. 

Lustmordról tudni kell, hogy együtt lógott a Throbbing Gristle és az SPK zeneka- 
rokkal, de Adi Newton (Clock DVA) és az olasz computertudós Massimo Magrini 
1992-ben startoló Bad Sector) is jó cimborái voltak. Ha ilyen társaság vesz kö- 
rül, akkor ne csodálkozz, ha előbb-utóbb okkult elektronikai eszközökkel felsze- 
relkezve kriptákban és titkos tudományos laborokban szellemekkel és egyéb 
gonosz entitásokkal együtt fogsz végül hangokat rögzíteni. Az elvont hangvizsgá- 
atok, ördögűzéssel felérő felfedezések, akusztikai borzalmak olyan megnyilvá- 
nulásokat fognak előkaparni a földöntúli szférákból, hogy tulajdonképpen azon 
se lepődnék meg, ha közben dimenziókaput nyitottak volna egy olyan világra, 
melyen előtte szörnyek dörömböltek, miközben pár riadt tudós mikrofonokat 
eldobálva a hátukkal feszítették, tartották "az ajtót", hogy ezek onnan ide át 
már csak ne jöjjenek, hiszen nincsenek papírjaik, és akkor jaj mindannyiunknak, 
hányni fogunk az alacsony frekvenciáiktól, onnantól remegve ülünk a budin, de 


még a kényelmes gamer fotelünkben is. Ugyan ki kísérletezne ilyesmivel? 

Hát persze, hogy a Lustmord. Mindez persze nem jópofa, viccelődésre alkal- 
mas. A CD-re rögzített tételek mindegyikén a transzcendencia, a szellemvilág, 
és számunkra ismeretlen erők hangjai hozzák ránk a frászt. A horror-soundtrack 
szépre munkált, a tarkót simogatják jeges kezükkel a monoton ismétlődő zajok. 
Olyan hangfrekvenciák jutnak az agyba, hogy az elme zavarttá válik, lát majd 
özben olyat is, ami amúgy ott sincs. A veszélyes akusztikus jelenségekkel nem 
biztos, hogy jó ötlet ujjat húzni, az ember megbánhatja, mint a kutya, amelyik 
hetet kölkedzett. A hatóságok biztosan lefoglalták már, mert tömegpusztít 
fegyver, és hol van még ehhez képest a Havanna-hatás, vagy a HAARP? A leg- 
sötétebb mélységekbe visz le, és most figyelmeztetlek valami fontosra, kérlek, 
hogy vedd is komolyan: ne hallgasd elalváshoz, ne hallgasd emberek közötti tö- 
megközlekedés vagy járművezetés közben, ne hallgasd csak úgy háttérzenének, 
miközben port törölgetsz vagy mosogatsz otthon. (Másnál se!) Ez nem arra való! 
Tedd fel a legminőségibb fülesed, vagy hallgasd részletgazdagra épített hang- 
falakon, de akkor merülj is el benne rendesen, légy végig éber, légy jelen, de 
igyekezz közben mindenáron megőrizni az ép elméd. Olyan ez, mint egy 10 kilós 
súlyzó a lelkednek, ki kell tudnod nyomni párszor, anélkül, hogy beszipókázná- 
nak az idegenek. Denis Villeneuve 2016-os filmjének, az Érkezésnek (Arrival) 
zenéje volt ennyire hátborzongató, Jóhann Jóhannsson (Nyugodjék békében!) 
gondoskodott róla, hogy az idegen lények hangokkalis , beszéltek" velünk. Az is 
nyugalom megzavarására alkalmas volt, de horror-ambientet készíteni tényleg 
valami különleges tudást és elszántságot igényel, mert bár nincsenek nagyon 

egymásra felstócolva sávok, talán 1-2, max. 3, de ennyitől is simán beparázol. 
Megfagy benned minden folyékony és képlékeny, elkezd beletekeredni az agyad, 
és azon morfondírozol majd, hogy ez most valós-e, vagy csak valami mester- 
ségesen konstruált? A neoracionalizmus korában hogyhogy semmit sem tudni 
vagy hallani audioszenzorikus interdimenzionális kísérletekről? Nem gyanús 
picit sem, hogy nem írnak a lapok a neten már a szellemekről sem? Hazamentek 
volna, csalódva ebben az apatikus bolygóban? A Poltergeist, X-akták már smafu? 
Nem is volt? Folyton csak a politika, celebségek, meg influenszerkedés? 


Lustmord mestere az animációnak. Hangok útján képes életre kelteni entitá- 
sokat, tereket, kapukat, átjárókat, rétegeket, és még csak meg sem kell eről- 
tesse magát, akkora háttértudással bír a , Hangok Valóban Kegyetlen és Bizarr 
Sötét Oldaláról", amitől mostis összerosáljuk magunkat. Püffögő EBM beat-eket 
gyártani olyan egyszerű, mint egy régi Singer varrógépbe fekete tűfilcet fűzni, 
majd beindítani. Az mindig hibátlanul egyenes, szaggatott lesz a fehér papíron. 
De Lustmordnak lenni valami egészen mást jelent. Az bizony szolgálat, rizikó. 
A végtelen zajkísérletezések, mikrofonokkal csendben ücsörgés egy sötét és 
csöpögő barlangban, denevérekkel, és ki tudja még milyen, nem evilági enti- 
tásokkal a fül mögött, az az igazi bevállalós kaland - ezt nem bírja ám akárki. 
A felvételeken nincs mit megszakérteni. Ha nem hallottad ezt a hiperkult idegle- 
léses kísérleti zajlemezt a saját füleiddel, akkor: 


1.  Botfülű streamer-gyerek vagy, egy tömegkarambolra se kapnád fel a fejed, 
ha az nincs rajta a Spotify-playlisteden. 

2. Semmi sincs a füled mögött, sem vajas denevérek, sem utoljára 1992-ben 
rágott és odatapasztott gimis rágógumi, sem morgó láthatatlan entitások, 
ősi, kurvadühös magyar táltosok, guruló turulmadarak, vagy egyéb szentek. 

3. Félsz a sötétben. (Mondjuk azt okkal.) 

4.  Anyuciddal alszol rendszeresen. (Mondjuk ezt ok nélkül.) 

5.  Odaátról jöttél. (Ez talán még elfogadva, bár elkéstél a stúdióból.) 


Lustmord e lemeze lehet, hogy nem az alkotási szériája legfényesebb darabja 
(engem a Word as Power vett meg), ugyanakkor 1992 abszolút figyelemreméltó 
audiokísérlete, amely soha nem lesz kedélyes kéjutazás még akkor sem, ha a 
84-es Ghostbusters-en nőttél fel, vagy csak 93-tól az X-aktákkal kezdted a mó- 
kázást az örökké , igaz" odaáttal. Szóval óvatosan. A Szörnyű Lélek-re inkább ne 
próbálj meg elaludni, mert ebből elég nagy baj lesz. Meg ágyneműcsere. 

INVINCIBLE SPIRIT: 
CAN SEX BE SIN ( 1992] 


invincible spirit 


can sex be sin 


A , Legyőzhetetlen Szellem" electro-wave projektet a legkülönösebb hajvi- 
selettel rendelkező dortmundi zenész, Thomas Lüdke alapította. Kezdetben 
Limit volt, később lett csak Spirit belőle. E nevet egyébként egy többszörö- 
sen díjnyertes, ír versenyló is viseli, és eme párhuzam aligha lehetne jobb, 
hiszen a zenekar a német dark alter színtéren lendületes, energikus, vágtázó 
számaival igen népszerű volt. A Can Sex Be Sin (Lehet a szex bűn?) hozzánk 
alig-alig jutott el, pedig jól összeszerelt lemezről van szó, amit bármikor jó 


feltenni, ha az ember egy kis adrenalinfröccsre (vagy épp hancúrra) vágyik. 

Szex, testmozgás, erő, tánc, izmok, harc, ezek mindig is régi és kedvelt topo- 
szai voltak a sötét alternatív elektronikus zenei projekteknek. Csak semmi tabu! 
Mondjuk ki bátran és őszintén, hogy az EBM az a fajta testzene, amit nem mozdu- 
atlanul hallgatunk, hanem szögletes mozgásokkal kísérjük az ütéseket, a rideg 
ritmikát, riffekre rázzuk a hajunkat, mert örvendünk Isten adományának, a mű- 
ödőképes, kidolgozott, fekete bőrbe bújtatott testünknek. Az Invincible Spirit 
e témakörnek szentelte a nagy visszavonulása előtti, harmadik, , utolsó" hibát- 
anul megírt és elkészített techno/industrial rock/EBM lemezét. Nehéz is műfa- 
jilag besorolni, hiszen a Can Sex Be Sin egy súlyosan megszólaló, gitárokkal, 
csirimpoló hangokkal, mély csapásokkal teli, sötét atmoszférájú, valamennyire 
punk album, ami szerencsére kerül mindenféle klisét, hatásvadász mintákat. 
Nem véletlenül tartották és hirdették Lüdkét , Trendsetter"-nek, ezen anyagát 
pedig távolságtartással is a legjobban sikerült IS-terméknek. A címadó nyitó 
például vasakkal jócskán megpütfölt, vibrálóan nyers EBM, míg a Wormland már 
inkább a CX-hagyományokat követő ipari rockosított, szilaj szám, az európai fül- 
nek teljesen ismerősen cseng, a németséget pedig szerencsére egy pillanatra 
sem lehet kihallani belőle, ezért profi cucc. Feláll a szőr a hátunkon tőle, heve- 
sebben ver a szív, igen kevés zene képes erre. A God Is Me elég gyermeteg és 
játékos intróval indít, de nem tart sokáig, utána át is fordul a vérbő középkori 
vásári komédiák stílusjegyeit idéző mesélésbe, zeneileg történelmi távolságok- 
ba nyúl vissza, de ez is mókás tud lenni. A Destruction nagy fordulatszámon 
daráló, harcba hívó nóta elég erősen puttyogó szintialappal. Szövegileg átköt 
a Flames-re, ez sem kanapéról hallgatandó, hisz magasabb a tempó. A Soul 
of Dreams szintipopnak tűnik az elején, de metálosítással, gitárral, valamint 
a 2. perctől egyre növekvő nyomatékkal, hangerőemeléssel válik nyersebbé. A 
himnikusnak tűnő Beast szemi-instrumentális (nincs sok szövege, csak pár sor- 
nyi mély mormogás), hajlításokkal tarkított felvétel, sok power-darálás után ez 
lenne a lemezen az egyetlen pihenőidő, miközben katartikus és színházi hatású 
bestiadarab is egyben. Engem sajnos zavart, hogy nem lett szépen kifédelve a 
vége, túl korai a vágása, érzékelhető töréssel ugrik át dark wave-esbe a szörny- 
hangokkal átitatott, ddámai Desolate Song-ra. Ez a track áll egyébként a leg- 
szorosabb kapcsolatban az albumborítóval, melyen egy ördögi, BDSM-maszkos, 
vagy csak félig átsült férfi és nő (gyk.: Apa és Anya) tekeredik egymáshoz szöges 
ostor és valami tapadókorongos polip segítségével. A Bacalao sem rossz szám, 
de az előbbiekhez képest hamarabb elunható, érezni a sózott-szárított tőkehal 
ízt. A Radium Dance a sodró, dobvastag lendületével és a szexuális nyitányra 
mutogatással tesz határozott és direkt pontot a lemez végére. Nagy Úr a Hancúr! 

CLOCK DVA: 
DIGITAL SOUNDTRACKS (1992) 


a de ká 


go. 


, Szertefoszlik az idő és a technológia rágófogai alatt. Nyugtalanító, átmene- 
tiség érzését keltő, hiányzik belőle a Buried Dreams sötét és szadista hajla- 
ma, nem eléggé kísérletező." Ilyen és ehhez hasonló jelzőkkel találkozni a 
Digital Soundtracks kapcsán, amely az 1993-as űrtematikájú Sign albumhoz 
talán jóval közelebb áll, mint a klinikai precizitású, steril Man-Amplified-hoz. 
Sajnálatos módon kevesebb figyelem jutott ennek a gyönyörűen balanszí- 
rozott, makulátlan felépítésű, elektro-instrumentális filmzene-lemeznek, 
mint amennyit valójában megérdemelt volna. Film? Az nem készült hozzá. 

Hogy miért siklanak át fölötte mégis annyian, arra nem elegendő magyarázat a 
terepszínű szövetmintás borítója az alig olvasható szürkés feliratával. Adi New- 
ton, Dean Dennis és Robert Baker mesterműve eredetileg egy sokkal nagyobb 
terv része volt, amely egészen 1989-ig nyúlik vissza. A legenda szerint ,, Film" 
munkacímen (is) futott egy darabig, míg végül ezt ejtették, és a nagy ütemben 
észített felvételek végül ; Sign album anyagába kerültek át másfajta, inkább 
metafizikai, technológiai, lelki és mesterséges intelligencia fókusszal. A DST-t 
teljes albumként tervezték és komponálták, minden szám kifejezetten erre a 
projektre készült, nem pedig korábbi felvételekből ollózgatva. Hírként keringett 
akkoriban, hogy előkészületben volt egy , Digital Soundtrack II" megjelenés 
is 1995-re időzítve, azonban erről már nehéz bármit is feltárni, mert sajnos 
nem látott napvilágot. Azt sem tudni, hány ilyen elfekvő brilliáns alkotás lehet 
még az asztalfiókba zárva. Akkorra sajnos már repedeztek a Clock DVA varratai. 
Mindenesetre némi reménykedésre adhat okot, hogy Newton egy friss interjú- 
ban megemlítette egy Analog Soundtracks album megjelenését 2022-re. 


Alaposan összeszálazott inst- 
rumentális album bőven egy 
órán túli utaztatós játékidővel, 
, Hogyan mérhetünk egy skálán, amely a zenekar emocionális 


ha fogalmunk sincs a skála Me SL tó öBÜLOb ő] 
ma gő filmszerűségét és elektro- 


méretéről és szerkezetéről?" nikus zenei kimértségét kellő 
fennséggel, átpolarizált filmes 
hangmintákkal ötvözgeti. Akár 
egy finommechanikai műsze- 
rész, aki csipesszel illeszt össze apró alkatrészeket. Könnyen hihető, hogy egy 
tudományos- ks film kest ő halljuk 12 tételben, 8 felvételek címei 


iájá 


hangban ál he poszt Ez ME ASöS annak fényében érv érdekes, 
hogy habár hangzásában abszolút időtlennek hat, és még ha jelen korunkban 
jóval könnyebben előállítható lenne ilyen típusú zene, egyszerűen senki sem 
vállalkozik rá, így nem is találni ehhez fogható albumot. Ez a műfajok, zeneké- 
szítési trendek és eszközök mostani kutyulódására és a komponálási kreativitás 
hiányára is visszavezethető. Ebből a szemszögből a DST valódi és megismételhe- 
tetlen kincs, ultimatív, kifáradás nélkül hallgatható háttérzene sci-fi olvasáshoz, 
filozófiához és elmerengéshez, agypályák kellemes megbizsergettetéséhez. 

A The Sensual Engine (Az Érzéki Moton még a Buried Dreams-hez dörgö- 
lőzik hangszerelésében, míg a Cycom az 1977-es Demon Seed (A komputer 
gyermeke) című klasszikus sci-fi horrorból ismert Proteus, az elszabadult, és 
ördögi tervet kieszelt mesterséges intelligencia negédes pszichopata hang- 
ján (Robert Vaughn brilliáns szinkronjával) futtatja a hidegséget a hátunkon. 
A Demon Seed beszédmintái egyébként a Man-Amplified kísérőmaxiján, 
a Final Program-on is többször visszaköszönnek. A The Presence (A Jelenlét) 
drámai rétegzettsége, lebegőpontos megoldásai igen mértékletesnek mondha- 
tók, ugyanakkor elnyújtottak, önismétlőek, ez azonban nem zavaró. A suttogó 
női hang, az elektronikus csengés-bongások átfűzve a sötétebb szekvenciákon 
kifinomulttá teszik a felvételt. A Sound Sweep (Hangsöprés) szerkezete sem túl 
bonyolult, és bár nem feltétlenül kedvencem ez a track a monotonitása miatt, 
de amikor O0:14-től belép a vaskosabb mélyfrekvencia, az bizony tréning a fü 
nek. (Itt jegyzem meg, hogy a DST-t időnként érdemes különféle kimeneti esz- 
közökkel is hallgatni, nálam legutóbb egy AKG K240-es stúdiófülessel okozott 
teljes meghökkenést.) A Chemical (Vegyszer) steril laborkörnyezetben érlelt 
matéria, itt sem marad el a rövidre vágott, mechanikus-tudományos ismétlő- 
dő szonológiai betét, amelyet kizárólag a Clock DVA volt képes tökéletesíteni. 
A Delta Machines (Delta-gépek) megidézi a mechanikában rejlő változást, 
a mérnöki munka eredményét, a címe az alkalmazott filmes hangmintából szár- 
mazik, és egyedül a Depeche Mode volt annyira tökös, hogy a 2013-as stúdió- 
albumának hasonló címet adjon. A Stills of Emotion (Érzelmi Állóképek) sem 
egy túlkomplikált darab, itt a THX 1138 nyers géphangjai csordogálnak be a 
fülbe itt-ott, kellemes lebegésű, bár a szám 9596-án végigvonszolt vezérmotí- 
vuma egy idő után kissé talán unalmassá válik. A The Inversion (A Megfordí- 
tás) számomra a lemez abszolút csúcspontja, itt olyan arányban sikerült gondos 
építkezéssel többféle elektronikus réteget egymásra illeszteni, hogy mámo- 
rítóan feszessé, természettudományossá válik tőle a track karaktere, benne 
gyöngyszem az a kis motívum, ami O:39 és 0:53 között hallható először, utána 
pedig elszórtan. Olyan erős fülbemászó képességgel bír, hogy szinte epekedve 
várni kell, hogy ismét felcsendüljön. Az ilyen cutting-edge technikáiért és sö- 
tét üveglapokon is átszűrődő, magas finomítású, összeláncolt elektronikájáért 
mélységesen tisztelendő a Clock DVA, egyben teljességgel utánozhatatlan is. 
The Operators (Operátorok) a másik nagyon komoly karakteres formátum, va- 
ódi film vagy sorozat főcímzene is lehetne belőle. Az E-Wave (E-Hullám) Klaus 
Kinskinek ajánlott kellemes, relaxációs pszichoutazás, míg a Diminishing Point 
Csökkenési Pont) csilingelő transzcendenciával ajándékozza meg hallgatóját. 

A Stations of the Mind (Az Elme Állomásai) hűvös leütött hangjai hideg novem- 
beri éjjelen félénken babráló, kutató, jeges ujjbegyekként működnek. 


Adi Newton ítt is élt a lehetőséggel, és a , belső moziról" szóló technofilozófiai 
írásával látta el egyfajta adalékként a CD belső füzetét. Bármelyik Clock DVA 
iadvány nyomdai kivitelezését is vesszük elő, a bennük szereplő, zenéhez csa- 
olt tudományos szövegektől mindig lehet egy 10-pontos hátast dobni. Ezek 
többnyire bonyolult, összetett, és többszörös hivatkozásokkal ellátott, nagy sű- 
rűségű információkat tartalmazó szövegblokkok, amely a korongra rögzített ze- 
nével párhuzamosan teljes embert kíván, nem kommerszen rágcsáló átlagelmék 
számára készült. A technológiai fejlődés, a transzcendencia, a szono-optikus 
olyamatok és rögzítési módok mellett a speciális megismerési, feltárási, elem- 
zési képességek és potenciálok széles mezői nyílnak meg az olvasói előtt. 


FA 


A Clock DVA úgy volt képes megelőzni a korát a zenei színtéren, hogy közben a 
íisérletezés szent állapotát tekintve egy pillanatra sem merül fel bennünk egy 
ont féle technikai beállításon, felszereltségen, kompo- 


És 


os kérdés: hogy mennyifé 
nálási-számítási kapacitásokon, improvizációmentességen, továbbá az alko- 
tótársak közötti toxikussá váló helyzeteken hányszor és hányszor fennakadha- 
tott volna ennek a lemeznek a készítés folyamata. A DST így is egy végig steril, 
visszafogott, fehér köpenyben készített recording eredménye, finoman adagolt 
hangmintákkal, túlgondolásmentesen kivitelezett mű. A lemezpiacon az 1992- 
ben kiadott néhány formátumon kívül nagyon nehezen beszerezhető, szóval rit- 
aságnak számít. Dobozolt újrakiadásáról, leporolásáról eddig nincsenek még 
bíztató hírek, ezért aki egy eredeti fizikai példány beszerzésén töpreng (ezen 
egyébként nem szabad egyetlen percig sem), annak bizony elég szélesre ki kell 
nyitnia a pénztárcáját hozzá, mivel darabjai 30 és 50 euró közötti áron cserél- 
nek gazdát, formátumtól és állapottól függően. Ami a hatását és befolyását ille- 
ti, a Clock DVA monolitszilárdságú, sokrétű instrumentalitását igazolja. Viszont 
a Buried Dreams és a Man-Amplified sikerességének vakító magnéziumcsóvás 
fényében sajnos szinte észrevehetetlen, sarokba szorított időkapszula maradt, 
amit legfeljebb az alkotótárs, Dean Dennis utódprojektjei (Kibuka, Nohno, Sector) 
hordoztak tovább magukban, igaz némi free jazz beütéssel. Megközelíteni, meg- 
ísérelni, valami hasonlót kitenyészteni, a hangképleteit, speciális hangszíneit 
újra előállítani és összeszerelni ennyire makulátlanra és mágikusra senkinek 
sem sikerült, és nem is hinném, hogy fog. Remélem, rehabilitálják ezt is egyszer, 
bőségesen kiterjesztett formában pedig elérhetővé válik újra mindenki számára. 

CLOCK DVA: 
MAN-AMPLIFIED (1992) 


M a mm - A mm p ll! ii f§i;i e d 


DEGAITAL 


Adi Newton és mindenkori csapata, továbbá az Anterior Digital Research 
Facility (továbbá ezek bármilyen változatai) számomra mindig a legnagyobb 
megfejtendő rejtélyt jelentették ezen a zenei színtéren. Bal pitvara a szívem- 
nek a cryo-hűvösségű, áttechnologizált, megfontolt, kimért, fegyelmezett 
cyberpunk koncepciókért lüktet. Ha csípőfogóval letépkedve a körmeimet, 
savat csöpögtetve a szemeimbe, egyetlen lemezt kellene említenem 1992- 
ből, amelyiknek minden egyes hangját imádom, akkor biztosan ez lenne az. 

Amikor Budapesten játszottak, akkor jutott el hozzám a híre ennek a lemeznek, 
valamint egy eltévedt (épp véletlenül jó helyre kiragasztott) koncertplakát is va- 
ahogy nálam kötött ki. Bár a koncerten nem vehettem részt, csak különböző 
fanzinokból, szubjektív történetekből, illetve a mostani sajtókutatásaimból tud- 
am meg, hogy milyen is lehetett élőben előadva a Man-Amplified. Máig nem 
sikerült egyetlen filmfelvételt sem felhajtanom abból a korból, és fájlalom, hogy 
míg a korai avantgard Clock DVA videók megtekinthetők, addig ez a korszak tel- 
jesen kimaradt. Felfoghatatlan, megbocsájthatatlan, hogy nem volt ott sem Pes- 
ten, sem Bécsben valakinél egy BETAMAX, VHS, vagy legalább egy nyamvadt 
Super8-as kamera. Fáj, hogy nincs megfelelően dokumentálva, ahogy Adi New- 
ton hol fehér, hol fekete kezeslábasban, bizonyára meglehetősen furcsa arcokat 
vágva, rövid hajjal, visszafogottan mormogja visszafogottan a háttérben tekergő 
DNS-lánc, történelmi pillanatok, és űrfelvételek képsorai alá saját sorait. Amiket 
sosem értettünk igazán, ahogy a hirtelen irányváltásait sem. 


ő 3 


Sokáig kerestem az okát, hogy miért babonázhatott meg 
ez a lemez annyira abban az életkorban. Előtte semrni 
Clock DVA anyagot nem ismertem, minden korszaká- 
nak produkturna csak jóval később, már felnőttként ért 
utól, amikor már be voltam szoktatva erre a misztikus 
hűvösségre, a végtelenül steril természettudományos, 
és megkockáztatom, spirituális, telekinetikus hang- 
rendszerre. Az időtlen egyenlő azzal, hogy örök. 


Ez is ezer szálon kötődik a klasszikus THX1138-hoz, hangmintáinak nagy ré- 
sze ebből a filmből származik. A likvid idő, transzhumanizmus, embernemesí- 
tés, kontroll, elidegenedés és elidegenítés, monotonitás, érzelemmentesített 
echnologizáció, kemikalizáció, ezek mind a részét képezik ennek a mestermű- 
nek. Izgalmas lejtésű-emelkedésű ritmusbetétek, loopok, zongorabetétek, pro- 
jekciók, csupán pár odabillentett hang, ezek így együtt jeges fuvallatot, de lelket 
is visznek a számokba. Bit- és biofolyamokon áramló információk, fenséges ki- 
nyilatkoztatás és egyszerű igazságok puritán megfogalmazása. Az egésznek van 
egy különleges, jól bejárható, és egyben energiahullámos, transzcendens feltöl- 
töttsége is. Nem mellesleg a rövid, hipnotikusan elsuttogott sorai még inkább 

The Future is here. 


THX II38 


A megkínzott, kiábrándult, technológiai jövőember analógiája. 

gerincre és neurális hálózatra tapasztják az egészet. Ha nem borzong ebbe bele 
valaki az első percétől fogva, ha nem kapja el az a nagyon ritka, különleges, zsige- 
ri, gyomortáji érzés, hogy itt most valami teljesen ismeretlen territóriumra téved- 
tünk, ahol nem érvényesek a korábbi szabályok (még a zeneiek se), akkor értetle- 
nül fog állni a lemez előtt, és nem lesz kognitív hozzáférése a továbbiakhoz sem. 
A Man-Amplified már önmagában egy emelt szintű csomag, egyfajta VIP-klub, 
egyáltalán nem lehet kijátszani, elbliccelni, lemásolni főleg nem, bármirőlis hall- 
gassuk, agyonmásolt, rojtosra hallgatott magnószalagról, vagy egy karcos CD- 
ről. Meg kell adjuk magunkat, mert az intelligens elektronikus zene itt kezdődik, 
még akkor is, ha se sírni, se pogózni nem lehet rá rendesen. Amikor hallgat- 
juk, beépülünk valami magasabb intelligencia által gondosan és nem túl sietve 
összerakott, precíz keretrendszerbe. Olyan ez, mint Wittgenstein Tractatus-a. 
Lehetetlen gyors tempóban végezni vele, és nyilván senki nem is kérkedik azzal, 
hogy , az ugyan hamar megvolt". A számok vagy a logika rendszerében mi csu- 
pán egyek vagyunk. Nem ugyanazok, egységben, hanem csak , egyesek", vékony 
strigulákként pattogva egyedül a sokaságban. Halovány vonalkák, lehulló, meg- 
fonnyadt levélkék, név, státusz, háttér és büszkeség nélkül. Tehát semmik. 


Jelentéktelenek. 

Csupán gyenge kóboráramok vagyunk valami 
kurvanagy berendezésben, a semmire ráfeszülve, 
sokadik szerep eljátszására kötelezve egy bizarr 
és érthetetlen isteni csúcsműben, amelyet mi a 
leghátsó sorból sem fogunk látni. Látcsővel sem. 


A Man-Amplified ebből a szögből vizsgálva a technoid istenhitről szól, egy 
fraktálmintázatról, amibe milliószor bele kell zoomolni, hogy alig láthatóan mi 
is sorra kerüljünk. Hiszen az ember nemesítéséről szól, de egyáltalán nem a 
rothadó biológiai-faji értelemben, ahogy azt előszeretettel kisajátították a po- 
itikusok, ideológusok, tudósok, áltudósok, valamint ezek perverzebb csoport- 
jai. Az ember géppel történő keresztezését, azaz magasabb szintre emelését 
értjük alatta, a kinetika, kibernetika, pszichológia, teológia, transzcendencia, 
nanotechnológia, hangsúlyozottan erőszakmentes, lágyfúziós upgrade-jeivel. 
Egyszerre hűvös, precíz, fegyelmezett, megnyugtató. Agyat és lelket egyszerre 
bizsergető, felkavaró élményt okoz, pont ettől tud rendkívül veszélyes is lenni. 

Totálisan másfajta koordinátarendszerbe lehet kerülni tőle pillanatokon belül, 
ráadásul olyanba, amelyet előtte aligha tapasztalhattunk meg. Talán a Mátrix 
felismerése lehetett ilyen sokk, vagy Harlow drótanya-kísérlete, netán az a pilla- 
nat, amikor megfejtettük, hogy nincs túlvilág és tudatfeltöltés sem. Ami egyszer 
létezett, egyáltalán nem biztos, hogy örökkön-örökké fog is, beleérte a beteges 
izmusokat, az állami vagy privát vállalatokat, márkákat és termékeket. Az idő és 
a technológia demokratikus intézményi kettős, és aligha monetizálható örökre. 
Az időt kiismerni, megérteni, megállítani, vagy elhajlítani nem lehet. Kollektív 
pszichózisunkban szétszerelhetetlen lineáris gépként működik, egy összetett 
óramű csak, amivel mérhetjük a semmit. Az időt ki lehet tölteni baromságokkal, 
de egyebet nem lehet kezdeni vele, ahogy eltárolni sem későbbre. A történelmi 
dokumentálást nem sorolnám ide, gyereklábnyomok csak egy homokos tenger- 
parton. Viszont a technológia emberi termék: specifikált, másolható, lopható, 
hackelhető, terjeszthető, eladható, kézzel fogható. Az idő nem az, ezért tévedés 
azt gondolni, hogy hackelhető is. Visszaveszi ám, amit kijátszottál, sokszorosan. 


Ezek kombinációja a Man-Amplified. Mindig megnyugtató visszatérni hozzá, 
mint valami színtiszta elektronikus jelforráshoz, melyben szignálok, késlelteté- 
sek, pulzálások, időcsomagok váltogatják egymást. Szellemképek, algoritmu- 
sok, kommunikációs derivák és megdelejezett gépek járnak óvatos körtáncot 
a ránszkormméánikációban; szentinel elektronikával, fizikával, kéz a kézben, 
miközben gigantikus metropoliszok adat- és távközlési hálózatainak vibrálását 
zümmögését, életteliségét halljuk. Az átvitelről, átadás-átvételről, cseréről, be 
épülésről, adaptációról és befogadásról tárgyilagosan és alig múló pátosszal 
mesél nekünk, mindezt fizikai és nem fizikai síkon egyszerre. Gyönyörködni kell 
a hangszobrászatában, amely bár egyszerű, hűvös, zöld és törtfehér márványból 
tökéletesre faragott, sík felületeken ábrázol, mégis minden szögből ugyanolyan 
monolitikusnak, felsőbbrendűnek és tökéletesnek hat. Eközben több művészet, 
több érték, több stilizáltság és programozottság, több mesterséges értelem 
apul benne, mint a vastag uborka-, vagy virsliujjak között kerek álló asztalokhoz 
vitt fagyasztott pohárkákba öntött, pancsolt aperitifekben, amit heves, szakadt, 
ázadó punkok hörpintenek fel végül, hogy gyorsan a kísérőre térhessenek át. 
A Man-Amplified se nem előétel, se nem öblítő, nincs benne olcsó műanyag, 
minden hangja magas minőségű, sűrítésű, négyzetrácsos matérián tervezett, 
igényes műszaki tartalom. Egyetlen másodperce sem megy pocsékba, sehol egy 
sorjázandó, unalmas felület, 10096 vegytisztaságú természettudományos és 
high-tech alapokon nyugvó idő- és gyönyörszinkronizáció. 


, 

Hogy komplexitása ellenére miért volt képes akkorát szakítani a piacból a vi- 
ágban, de nálunk mégsem? Mert egy olyan színtiszta, steril, futurista atmo- 
szférát teremtett, amit mi Magyarországon soha, semmilyen körülmény között 
nem tapasztalhattunk meg. Bármilyen technológiai színvonalon álljunk is, szá- 
munkra ez mindig túl távoli és életidegen lesz, ezért nem is fogjuk megköze- 
íteni. Egyetlen előadó sem volt képes reprodukálni ezt a fajta tudást és zenei 
minőséget ennyire puritán és alázatos technoid módon. Egy olyan országban, 
ahol mocskos szórólapokat hord a szél, mindent beletaposunk a sárba, felü- 
eteket rondítunk össze kínunkban, a digitális innováció is csupán kormányzati 
stratégiai dokumentumokból hány ránk íves nemzeti sugárban hazugságokat 
röhögve, hörögve vagy hőbörögve, ahol fellöknek az utcán az emberek, folyton 
galambok, éhes szemű drogkereső kutyák, lecsúszott elemek köröznek a köz- 
tereken, ahol az értékcsökkenés és értelmiségi hiteltelenség már leírhatatlan, 
elfoghatatlan szintre süllyedt, már csupán elnagyolt, átértelmezett nyelvi fo- 
galmak, állandósult harci állapotok vannak, ott az ilyen zenék egyszerűen nem 
működhetnek. Hiába jelenti a science-fiction audiómanifesztum maximumát, 
az általunk ismert valóság közelébe sosem érhet, ahogy az embernemesí- 
tés sem. Nálunk a képességek, a tudás, az értelem szintjén nem hoznak tar- 
ós változást, ezért az ilyen zenék mindenkor megbicsaklanak, feledésbe me- 
rülnek, ahogy a szúette, lepattogzott festésű, hátulról megpenészedett, kézzel 
rajzolt képek beporosodnak, az esőáztatta óriásplakátok cafatokban végzik. 
A reményt adó, heurisztikus-holisztikus jövőkép helyett itt jóval inkább az örök 
enyészet lesz az uralkodó gondolati forma, és az is marad. A tudományos ku- 
tatólaborok egyszer talán felhívják a figyelmemet arra, hogy a Man-Amplified 
megjelenése után 30 évvel később ilyen hülyeségeket hogy is írhattam le, aztán 
vigyorogva végigkísérnek a laborban, megalázó módon bemutatva, hogy hatal- 
masat tévedtem, és mégis létezhet nálunk is emberi fejlődés. Bár így lenne! 


£ 

A Man-Amplified (Ember-erősített) mikor először forgott le életemben, azonnal 
rabul ejtett a különös, extrahűvös, robotikus atmoszférájával. Akkorra már túl 
voltunk rengeteg Asimov, Clark és Nemere regényen, de még nem éltünk az in- 
telligens robotok korában, az androidok, a test-beépítések, a transzhumanizmus 
túlságosan távoli víziónak tűntek. Ahogy az upgrade-elt emberbe telepített időt- 
len gép sorait hallgatjuk, akár egy fogai között sziszegő mesterséges intelligen- 
ciáét, a szolgálatra, kombinált és képességnövelésre tervezett elpusztíthatatlan 
gépét, egyszerre technofetisiszta-ateista, szemi-automatikus létformahívő gon- 
dolatokat ébreszt bennünk. Teljes összhangban kapcsolódik össze a humán- 

nal, térrel és idővel, kijelölve ezzel a halhatatlanság magas tisztaságú, mégis 
fiktív ösvényeit, melyekre jeges szólamok, monoton ismétlődő, rövid technoid- 
szekvenciák, apró finom csikorgások tapadnak. Óvatos, régi sci-fiket idéző, rideg 
szintihangok, szintetikus recsegések aláfuttatva a THX 1138-ból kiollózott em- 
bernemesítési szövegrészlettel: , A társítási rendszer gazdasági előnyei mellett 
megelőzi a szexuális perverzióból adódó problémákat. A tolerancia és a jóság 
végtelen matematikája más mesterséges memóriaeszközök között binárisak. 
Stimuláló retorika. A zajszínház képességeink bizonyítéka. A prototípusok körfor- 
gása. E bevezetés nem csupán hatásos, de a ráépülő drámaisága és határát- 
lépése teszi ezt a felvételt zseniálissá, eltörölhetetlenül időtlenné. A lassabbra, 
szellősebbre vett Techno Geist (Technoszellem) ezt a szálat viszi tovább, a Clock 
DVA-nál használt zongoramelódia a legszebb sci-fi filmzenékkel vetekszik. A 
szárnyalásra teremtett ember fel lesz szabadítva, a biológiai test börtönéből ki- 
lépve másfajta, külső kontrollos, kibernetikával megtámogatott elmével emelke- 
dik majd fel. Érezni, hogy szinte vallási áhítat itatja át a felvételt - túllépve a fizika 
és biológia határain. Az Axiomatic and Heuristic (Axiomatikus és Heurisztikus) 
az intelligens gépek, a nyers adatfeldolgozási képesség, a matematikai axiómák, 
szakértői rendszerek acélos gerincén át vetíti előre a MI gyakorlati alkalmazása- 
it, anelyek bár a mindennapjaink részévé váltak, mégis mást jelentenek, mint 
ahogyan azt 30 éve elképzeltük. Ma az algoritmusok, a Big Data, és a ráépülő 
nyers profittermelő rendszerek folyton kibabrálnak velünk, ezzel ellentétben az 
ember-gép kapcsolatok szakrális tisztelete vitathatatlanul plasztikussá és op- 
timistává edződik ebben a számban. A NYC Overload (New York City Túlcsor- 
dulás) sejtelmes ,ez csak a kezdet" hangjai egy végtelen hosszú útnak a jelzé- 
sei, amelyet először talán a brüsszeli Atomium tetejéről körbenézve éreztem. 
A látóhatáron túlterjeszkedő, összetett hálózattá, organikussá, elrákosodottá 
váló metropoliszok ámulattal és borzongással töltik el az embert. Csupán 
egyetlen kunyhóval kezdődött minden. Aztán lett belőle több is, majd utcák, 
városrészek, közművesítés, átdrótozottság, túlterjeszkedés, kiterjeszkedés, 
tömegközlekedés, távközlés, csövek, adathálózatok, állandó áramlás, huma- 
noidok és bitek rohangálása össze-vissza egy gigászi, folyton táguló térben, 
egymásra utalva, egymástól függve, hol rendszerben, hol pedig káoszban bo- 


4 


torkálva (gondoljunk csak a reggeli közlekedési dugókra), és ez a folyamat fel- 
tartóztathatatlanul terjed egyre tovább. Földhöz tud vágni, ha mélyebben be- 
egondolunk. A lemezhez mellékelt füzet szövegéből csak egy példát emelnék 
i, nevezetesen az ATgT távközlési hálózatának 1990-es 9 órás összeomlását, 


mint drámai méretű sebezhetőségre utalást. Létfenntartó rendszereink tel- 

jes zűrzavara totális káoszhoz vezethet rövid időn belül. Organikus városok? 
Ugyan, hagyjuk már! Ezek a mindennapjaink! Jó ideje benne, de se vele, se nél- 
küle szimbiózisban élünk, morcosan, még mindig teljesen felkészületlenül. Ha 
egy pénteki napon 4 millió lakosnak a bankszámlájára egyszerre küldenek SZJA- 
visszatérítést és nyugdíjprémiumot is, és ennyire megfekszik az online banking 
rendszer, akkor mi lenne, ha tegyük fel úgy 12-15 millióan lennénk? Nagy csönd. 
A Transitional Voices (Átmeneti Hangok) a The Anti Group és Lustmord révén 

t szonotechnológiai és parapszichológiai tudományos kísérletekből, 


már ismert 
empírikus vizsgálatokból és kutatásokból eredeztethető darab. A visszhangok- 
ból, szalagokra rögzített zajokból, , kopogtató szellemek" (Poltergeist) aktivi- 
tásából származó, dimenziókon kívüli jelenségek megtapasztalásának tudo- 
mányára támaszkodik. Arra tesz finomkodó utalást, hogy akusztikai ingerekből 
mentálisan formát öltő, valósnak és mérhetőnek hihető manifesztációknak le- 
hetünk tanúi. Újabb ékes példa arra, hogy a Clock DVA mennyire szereti a tudo- 
mányos határterületek ködös kukoricatábláiban tett éjfél utáni bolyongásokat. 
A hideg futkos a hátunkon a Bitstream (Bitfolyam) hangjaitól is, és sokan ta- 
án még nem is hallották az azonos című maxi-lemezét. Mágikus-hipnoti- 
us , Feel the energy" suttogások és nyögések. Egyszerű számjegyek zuha- 
agára lebontott lények vagyunk, és bár közel áll a Sound Mirror és a The 
Hacker jelöletlen útkereszteződéséhez, monomániás technológiai, információs 
teóriák kuszasága és megszállottsága szövik át, mint a legtöbb DVA-szerzeményt. 
Borzongás zongoraklimpírozásra finoman kezelt puttyogó hangok kíséretében. A 
Fractalize óvatosanátelektronizált popdal geometriai ismétlődő mintákkaltarkít- 
va, azalbum legkönnyebben emészthető, melankólikus szeletkéje, míga lenyűgö- 
ző és tökéletesen kvantált Final Program (Végső Program) visszavisz a jéghideg, 
szögegyenes tech-laborba, imprintek bezártságába, ahonnan nemlehetséges ki- 
kerülni. Újra nyomatékosítja, hogy a tudomány, technológia, emberi, gépi univer- 
zumok, rendszerlogikák, feltárt-tervezett, feltáratlan-ismeretlen, mitologikus je- 
lenségek kontúrjai könnyen szétválaszthatók, de egybe is moshatók, rétegenként 
egymásra illeszthetők, és még ezáltal sem jutottunk közelebb a vágyott tudáshoz. 
Hiába írtunk nagyszerű programokat, DNS-t, RNS-t, nincsenek minderre kiterje- 
dő megoldásaink. Csak sodródunk tovább a nemtudás tengerén. 

Azok számára, akik az 1992-es LP-vel rendelkeznek, itt véget ér a műsor. 
Cserébe a limitált kiadáson kapnak két fájdalomdíjat, a H.I.T. (Human Interactive 
Technology) és Cybertone számokat, melyeket minimális módosítással a 94-es 
Collective gyűjteményen adtak ki. (Van azért némi kilógó, B-oldalas mellékízük.) 

A formátumok játékidejével 1992-ben még erős kompromisszumokat kellett 
ötni. Ami viszont a CD- és kazettakiadáson ezután következik, az viszont ki- 
hagyhatatlan. A horror-para-ambient Dark Attractor (Sötét Vonzerő) - Newton 
egyik személyes kedvence - javarészt filmes mintákból, szekvencerből, elektro- 
mos pulzálásokból összenyalábolt köteg, és ha nem kaptunk még kellőképpen 
frászt a végére, akkor a Memories of Sound (Hangemlékek) ebben komoly segít- 
séget nyújt. Minden idők legjobb értelemben vett melankólikusságához, egyben 
egpazarabb albumlezárójához értünk. A klausztrofób, mégis lágyított THX 1138 
sample-bedolgozások itt is visszaköszönnek. Utána pokolian tud fájni a rán 
omló csönd, ha véletlenül nem ismétlésre van beállítva a lejátszónk. 


CLOCKDVA 


A borítón a konstruktivista El Lisickij (orosz festő, építész, tervező, metsző, ti- 
pográfus, fotós, illusztrátor) 1924-es Der Konstrukteur című képe díszeleg. A 
printdesign visszafogott színválasztéka (bággyadt vajszín, megfáradt olajzöld, 
szürke-fekete árnyalatok, túlzás nélkül) és az album magas minősége kezet ráz- 
hatnak. El" Lisickij amúgy összekötő kapcsot képez a Clock DVA Man-Amplified- 
ja és a Kraftwerk 1978-as Man Machine műve között is, hiszen ez utóbbi borítóját 
a német Karl Klefisch szintén az orosz művésztől inspirálva készítette. Szín- és 
formavilága, üzenetei, ember-gép kiterjesztettsége, technológiai lenyomata 
ikonikus, a köztük lévő 14 év elenyésző, mondhatni áthidalható, időtlen érték- 
rendszer. Jó szívvel ajánlható a DVA világteremtésébe betoppanók számára 
ét maxi, a 90/91-es Final Program, és a rákövetkező Bitstream is. A valódi 
csemegét azonban a Transitional Voices jelenti, amelyet a 90-es európai 
DVA-turné bolognai állomásán rögzítettek. Itt még kissé kiforratlanul, elté- 
rő ritmusban, más szövegekkel, enyhe jazz-beütéssel hallhatunk ízelítőket a 
Man-Amplified-ról - meglepően majdnem táncolhatóan (Transitional Voices, 
NYC Overload, Technogéeist), továbbá olyan kiadatlan felvételeket is, mint a 
Syntactic és a Fractal 9. Epikus, felemelő korszak volt ez, amely nyilvánvalóan 
már soha többet nem fog megismétlődni, bármennyire is szeretnénk mást hinni. 

FRONT LINE ASSEMBLY: 
TACTIGCAL NEURAL IMPLANT (1992] 


A FLA máig legnépszerűbb albumáról elfogultság nélkül nehéz írni. Pláne, 
hogy figyelembe ne vennénk a teljes diszkográfiát és a hardcore rajongók 
időnként előbuggyanó érzékenységét. Most arra keresem a választ, hogy 
a kétéves termelési ciklusukban (eltekintve a Total Terror I-II és egyéb ki- 
adásoktól) a 90-es, hipererőszakos, nyersen zajos Caustic Grip és a 94-es 
metálbrutál Millennium közé hogy a bánatba ékelődhetett be ez a behúzott 
kézifékes, mégis tempós harci alapokra fektetett, hol kimért, hol pedig lassú 
éneklős, itt-ott alul- és felültemperált cyberpunk/technofetisizmus? 

Vajon létrejött volna-e így, és egyáltalán a Tactical Neural Implant (Taktikai 
Neurális Implantátum), ha előtte nincsenek jelen kimeríthetetlen inspirációs bá- 
zisként és masszív savedzett tartályként a William Gibson cyberpunk sci-fi Írói 
mennybemenetelét jelentő Sprawl-trilógia (Neurománc, Számláló Nullára, Mona 
Lisa Overdrive) 1984-1988 között megjelent regények? Tényleg valóban meg- 
született volna-e Mindphaser vagy a Bio Mechanic, ha nincsenek jól láthatóan 
kiszögezve a Terminator, Robocop, Blade Runner, vagy a 25-kategóriába csúszott, 
amúgy eléggé viccesre sikerült Mark 13 aka Hardware képkockái? Vagy Japán- 
ból az 1988-as Akira, és az 1989-ben szinte egyszerre piacra dobott Gunhed, 
Tetsuo? Vagy a később már popularizált, klasszikus cyberpunk anime, a Ghost In 
The Shell sem? Esetleg tegyük fel, nem jelenik meg a Clock DVA The Hacker-je, 
szintén 1989-ből a játékfronton a robotos MechWarrior, ahogy a Max Headroom- 
médiahack sem? Az egyébként megvan, hogy csak a TNI volt az első olyan FLA 
lemez, amelyet először hivatalosan kiadtak Japánban? Ezek mind-mind tényleg 
csak puszta véletlenek lennének? Hát nem, de nézzünk inkább kicsit a mélyére. 


Elég alaposan meg volt vetve a műszerolajos kontextuságy, hogy a FLA - egyéb- 
ként bölcsen - leszálljon kicsit a társadalmi problémák miatti visszhangos kon- 
gással kísért ordítozásokról, szétfacsart vérpszicho-horror témákról, és némileg 
elengedje az electro-trash és az IDM világát is, újraértelmezze önmagát és zenei 
irányvonalát. Hogy ne maradjon le az akkori cyberhype-vonalról, ezért gyorsan, 
elegánsan és jó érzékkel, olajozottan működő cybermechanikával váltott át az 
új téműkra és technológiákra. Ezzel nem csupán saját kísérletezési potenciálján 
hajtott végre eredményes transzfúziót, hanem ki is egyensúlyozta a korábbinál 
kevesebb, 8 darab, átlag 5 percen felüli számokkal a 45 perces összjátékidőt, és 
egyúttal rebootolta a dalszövegírást is. Nem mintha a Gashed Sense £ Crossfire 
vagy a Caustic Grip ne lettek volna mesterien összeszerelt albumok! A Tactical 
viszont nagyon más volt, de kötelező volt nagyon másnak is lennie, hiszen épp 
csak kifaroltunk a hidegháborús nyomás alól. Több évtizedes politikai és ideoló- 
gia rendszerek a tarthatatlan szeparációs falaikkal együtt dőltek meg, recsegett- 
ropogott az összes szerkezet, miközben a hálózatok, informatika, internet, vele 
együtt egy sor tech cég bontogatta látványosan szárnyait, hol alázatos csend- 
ben, hol a világot gyökeresen megváltoztató forradalomról üvöltözve, gyak- 
ran mániákus eufóriában. Leeb és Fulber számára is hamar nyilvánvalóvá vált, 
hogy a korai indusztriál és noise örökségek (Throbbing Gristle, SPK, Psychic TV, 
Portion Control, Test Dept), valamint az árván maradt, kiürített gyárakban csö- 
römpölés már nem lesznek elegendőek ahhoz, hogy az ipari zene műfaját haté- 

ús 


onyan átemeljék a 90-es évekbe. Ezért a hangszerelés alapos átalakításával, új 
témaválasztásokkal némileg popularizálták a zenéjüket, és az elvontság helyett 
egyszerűbb, direktebb üzenetekkel tették befogadhatóbbá a számaikat. Ezáltal 
özösségépítővé, táncolhatóbbá és jóval mechanizáltabbá is vált. Valamit tehát 
ezdeni kellett végre a szokásos narratívákkal, miközben a szabadságharcos, 
ázadó, nyers imázst is illett konzerválni. A chip-technológiák rohamos fejlődése, 
a Szilícium-völgyben egyre többen huszárkodók hordái, a science-fiction boom, 
az egyszerre berobbanó jövősokk-események, melyek a high-tech által katalizált 
globális háborúkat, érzelmi kiüresedést, az emberek és technológiák összemo- 
sódását, és jelentős társadalmi leszakadását vizionálták, olyan termőtáptalajt 
jelentettek, amelyért csak le kellett hajolni, és belemarkolni. Ezt a trendet a Clock 
DVA jóval korábban felismerte, a Skinny Puppy-t meg teljesen hidegen hagyta, 
a Frontline viszont ennél jóval megszállottabban kutatta a lehetséges tematikai 
kitörési pontokat, és az ehhez precízen illeszthető, modern hangzási patterneket. 


Leeb akkor 26 volt, Fulber pedig még csak 22. Fiatalon felismerték, hogy újba, 
másba szükséges belefogni. Lehetőleg olyanba, ami több fület és szemet nyit- 
hat fel, átmenti a hidegháborús aggodalmak nyomasztó emlékeit, miközben az 
egyre alattomosabban bekúszó technológiai áttörést integrálja, az ember és 
gép között zajló elképzelt háborút ábrázolni, gravírozni, árnyalni fogja. Mindezt 
úgy, hogy a FLA sohasem tette ki nyíltan az ablakba politikai nézeteit, csupán 
látleleteket vett a globálisan zajló folyamatokról, a kiváltott negatív érzésekről. 
Ehhez mérten ahol lehetett, ott alkalmazta a sokktaktikai lépéseit. Aki koráb- 
ban rendszeresen látogatott FLA-koncerteket, az pontosan tudja, hogy milyen 
felszabadító erők szabadulnak fel, mikor a TNI lemezről gyakorlatilag bármely 
számba belekezdenek. Mindig ott indul be a daráló pokol, és kibernetikus 
organizmusok trappolása dübörögteti meg a helyszínt. A fentiekkel párhu- 
zamban a FLA másik nagyobb húzása a média át- és újrakontextualizálása 
azáltal, hogy szemrebbenés és különösebb jogi következmények nélkül vet- 
tek át mindent, amit csak lehetett, majd gyúrták egybe, címkézték át, torzi- 
tották el, feszes kollázskonstrukciókat létrehozva. A TNI a rajongók által fel- 
magasztalva egyszerűen csak , Szentháromságnak" becézett sorból (GSAC, 
CG, TNI) azzal emelkedik ki, hogy a monoton zajok elhagyása mellett megma- 
radt 4/4-esnek, szögletesnek, közben egyszerre robotikussá, pátoszossá és 
melódikussá is vált. Bill Leeb éneke ezen a lemezen vált (a vocoder és egyéb 
torzítások ellenére is) tisztábbá, jobban érthetővé, pontosabban leírható- 
vá, de azt is mondhatjuk, hogy - erőlködés nélkül - öblösebbé, férfiasabbá is. 

Szövegileg a versszakok, refrének jobban elkülönülnek egymástól, kevesebb 
az egysoros odavetés. A költői képek, asszociációk, metaforák áttétesebbek, 
komplexebbek, jóval súlyosabbak, mégis konkrétabbak lettek. Ismert tény, hogy 
a Mindphaser és a Clock DVA The Hacker c. felvétele között dalszövegileg tetten 
érhető az átjárás (pl. , digital murder / the language of machines"). A szerzői jog 
nem járt még olyan cipőben, ami a későbbi Kraftwerk-perre vagy egyéb plágium- 
botrányokra emlékeztethetne bennünket. A sors furcsa, karmikus fintora, hogy 
a FLA egyáltalán nem rendelkezik máig sem a TNI jogaival, mert a sok kiadói 
adok-veszek üzlet közben sokáig azt sem lehetett pontosan tudni, hogy épp ki 
is birtokolja a lemez jogait egy esetleges remasterelt újrakiadás kapcsán. Aki 
reménykedik, az szerezzen be előbb a FLA számára egy rátermett, ráérős és 
megfizethető ügyvédsereget, tegyen rá egy vagon pénzt, és még akkor sem biz- 
tos, hogy egyhamar lesz új kiadású Tactical Neural Implant. 2019-re derült csak 
i, hogy a Millenniumig bezárólag a Warner őrködik a jogok fölött. Egy ideig még 
utott is egy közösségi finanszírozási kampány, hogy egy grandiózus 12 LP-ből 
álló, ,GTCM" gyűjteményes, díszdobozos verzióban ismét elérhetőek legyenek 
az ikonikus albumok. Erre 2020 volt célévként belőve, mára már akampányoldal 
sem érhető el az interneten, további pozitív hírek azóta sincsenek a megoldásról. 


£ 


A Final Impact (Végső Hatás) erős kezdetet biztosít a lemeznek. Bár nem össze- 
vethető, de talán egy jobban ventilláló, nyitottabb, konszolidáltabb Resist-tel (az 
1990-es Caustic Grip nyitószáma) érhet fel. Technológiáknak ebben még ugyan 
nincs nyomuk, inkább egy sötét és szorongást keltő állapotot fest le, amely keve- 
redik holmi kertvégi kincstári optimizmussal. Egy gyorsan terjedő világdominan- 
ciával szemben tüntetőleg egybekovácsolódik egy láthatatlan ellenálló közös- 
ség ( Our strength is growing / Were here to stay - Itt vagyunk, hogy maradjunk 
/ Láthatatlan szövetség"). Szaggatott ütemek ismétlődnek, majdnem mint egy 
gyártósoron gépiesen végigtolt viláháborús eseményhorizont. 


A The Blade erősen és mégis tompán lüktető kibernetikusságával vonja magára 
a figyelmet. Simán a Mindphaser testvérpárja is lehetne, így nem csoda, hogy 
megérdemelt egy külön maxit kiváló remixekkel és a főlemezről lemaradt szá- 
mokkal. Ami sokkoló ebben a felvételben, az épp a furcsa szempontváltás: egy 
lassított szadomazo játékban vagyunk, melyben egy hittérítő robot késsel nyúz 
meg egy embert, alakítja át, és asszimilálja, Így az egésznek van egy kegyetlen, 
vallási beavatási rítusjellege, amelyet nehéz feledni. Erre a műveletet apránként 
, Végrehajtó" gép hangján való megszólalás, lebegő vokódált ének a bizonyíték. 

Ha már a Mindphaser-nél tartunk: ez csöppet sem a FLA által kitalált cím, nem 
tőlük származik. Fogalmazzunk úgy, hogy a FLA-nak is lett egy saját bejáratú, 
önálló Mindphaser-e. A Whitehouse angol zajzenei banda 1981-ben készített 
már ezen a címen egy (közel élvezhetetlen) felvételt, a Tangerine Dream-ből is- 
mert Klaus Schultze még ennélis korábban, 1976-ban egy 25 perces ambientet. 
Ezekhez képest a FLA egy kinetikus, markáns, és azonnal felismerhető számot 
produkált egy képzeletbeli elmetranszformáló háborúról, amely némán, erőszak- 
al, technológiával, átorogramozással gyilkol; vérrel van átitatva, de virágokkal, 
reményekkel, elhalványodással van feldíszítve. Ereje a feszültség fokozásában 
rejlik. A közeledő, mindent beárnyékoló veszélyhelyzetre figyelmeztetés egyben 
felkészítés is. Önálló vektorú, ettől válik maradandó emlékezetes programdallá. 


Évtizednyi hit által megbabonázva 
Virágok és bűntudat 
Halványodó látomás, elveszve az időben 
Tragédia menetrend szerint 


Profetikus álláspont lenne ez? Egy névtelen krónikás fennmaradt jegyzete? 
Csöppet sem. A frontember itt szintén egy anarchista ellenálló szervezet csoport 
vezetőjeként szólal meg, mondandójára a Robotzsaruból és Terminátorból kiolló- 
zott beszédfoszlányok kapaszkodnak rá igen hatásosan. Erre már csak rátesz la- 
pátokkal a hozzá készített videóklip, a kvázi ismeretlen és alacsony költségveté- 
sű, jövőbeni mech-robotháborúról szóló japán sci-fi (Gunhed), amelyet ügyesen 
megpatcheltek saját jelenetekkel. (Ilyesmire csak egy évvelkésőbb a Beastie Boys 
vetemedett a Sabotage videóval.) Ne feledjük, 1989 és 1992 még javában a VHS- 
korszak volt, digitális trükkhalmazok jóformán nem léteztek, vagyis az alacsony 
minőségű, import alapanyagokból kellett rekonstruálni a jeleneteket, megfelelő- 
en kiválasztani a berendezést, hiteles, szinte megtévesztésig azonos kellékeket, 
öltözékeket, begyakorolni mind a mozdulatokat, fényeket, és úgy összemontí- 
rozni a film eredeti jeleneteivel, hogy azok megszólalásig azonosnak tűnjenek. 
Nem véletlen, hogy a Much Music 1992-es kanadai zenei díjátadón a legjobb al- 
ternatív videónak járó díjat nyerte el. Egy kommentelő a YouTube-on az örökzöld 
FLA-himnusz alá találóan és elgondolkodtatóan ezt írta: 


—- 


A fiam a minap megkérdezte, hogy "Mit gondoltak a 80-as évek emberei, 
milyenek lesznek a 2020-as évek?", mire lejátszottam neki ezt a videót. 


42 HUN / INDUSTRIAL N TECH HIT. ISS05 


High-tech/Low-life disztópikus rémálmok, aztán csak beüt egy szívbemarkolóan 
szépelgőre, csengősre editált Remorse (Lelkiismeretfurdalás), melynek katarti- 
kus refrénjét akár iskolai ballagásokon is énekelhetnék a diákok, mondjuk annak 
több értelme is lenne. A körülmények közé bezártság, a lelki újrarendeződés, 
áttekintés vissza és előre, hitet és reményt sugárzás kontra ökölbe szorított 
kezek adják ennek a számnak a tartását. A Bio-Mechanic (Biomechanika) újra 
egy technikásabb szám, lassúsága, kimértsége az album egyik csúcspontjává 
érik, a Szárnyas Fejvadász és Takeshi Kovacs összekapaszkodva imbolyoghatnak 
rá a kisteremben, miközben hosszú, kopott, fekete bőrkabátjuk a földet súrolja, 
a Világmegolvadttömbbéválika sok módosítástól, de Istenben azért még bízunk. 
Az Outcast (Számkivetett) harciasabb hangon ír le egy képzeletbeli karaktert. 

A jelzők halmozásával kijelöli, dekódolja a bonyolultabb érzelmi állapotokat, pszi- 
chotikus helyzeteket, megküzdési stratégiákat, viszont nem tárja fel átalakulásá- 
nak, megváltozásának történetét. A Gun (Fegyver) váltott tempóval, komótosan 
induló struktúrájával operál, és a harcba hívó szám okkal a leghosszabb takti- 
kai rész a lemezen: feszes menetelés a végső, Skynetet lekapcsoló deathmatch 
háborúba. A korábbi FLA-hőskölteményekkel ellentétben ebben elhangzik végre 
a prompt branding-célú , Frontline" szó, és ott a pont. , Csak az erős győzher , az, 
akinek a kezében van a fegyver. Levegőbe dobott, ökölbe szorított kezek, ahogy 
a történelmi dokumentumfilmekben mutatták nekünk, hogy megtanuljuk egy 
életre (máig nem tanultuk meg), hogy nincs kompromisszum, nincs konszenzus, 
bináris világunk egyik része tutira bukásra van ítélve, akár tetszik, akár nem. 
Hiába is hangoskodsz, a bukta biztosan borítékolva lesz valakinek. 


Hiszek, hiszek a harcban A legvégére - egészen váratlanul - 


a; ; . egy angyal kezd el sírni a sarokban. 
Hiszek, hiszek a jogban A Lifeline (Életvonal) szintihangjaival 
akaratlanul is megidézi némileg a 

Skinny Puppy-t (lásd: Testure, VIVIsectVI, 1988), túlélők már nincsenek, de nem 
emiatt lett ez a lemez legvitathatóbb száma. Hanem mert elernyedőssé, érzel- 
gőssé puhul fel, épp mint ahogy a Front 242 szintén 1988-as, , kismacska ete- 
tős" Felines-jában is hallhattuk. Egy alapvetően kemény, harcias lemez így egy 
viszonylagos látszatballadával ér véget. Hiába volt minden ellenállás, a felkelés 
elbukott, szomorúan kijelenthetjük, hogy , túlélők nem voltak". Minden maradt a 
régiben, teljesen feleslegesen förmedtünk meg mindannyian. Milyen kár! Ettől a 
TNI még így is a legkoherensebb, legfegyelmezettebb, legkevésbé eltévelyedő 
FLA-mű marad, ezért okkal és teljes joggal sokak abszolút kedvence lesz örökké. 

ESGALATOR: 
HELIGOPTER (1992) 


Er A! A TOR Az Escalator igazán tehetséges testvérpáros 
DG une 44 LI a magyar dark underground hullócsillagokkal 


HELICOPTER teleszórt fekélysötét egén. A magyar lapok 

az összevissza Írtak róluk mindenfélét akkori- 
ban, ők mégis türelmesen magyarázták el újra 
meg újra, hogy mi is az intelligens robot zene. 
Országunk nem volt még kész, vergődtünk a 
rendszerváltás utáni években, a fiúk az első 
kazettájuk kiadására vártak, amit a Nagyferó 
Produkció biztosított is nekik. Pár évvel ké- 
sőbb már saját műsoruk volt a kábelen fogha- 
tó Szív TV-n (Informatív 2000), koncertet ad- 
tak a Planetáriumban, és kitartóan gyártották 
dalaikat a Cubase első verziójában. 


A testvérek szerencsés helyzetben voltak, hiszen a családi örökség részét ké- 
pezte az elvitathatatlan klasszikus zenei rajongás. Bach-tól a Kraftwerkig eljut- 
ni egyszerűbb volt, mint a Blahától az Astoriáig. A zenekarral kapcsolatban sok 
szép emlékem van, az első mindjárt a Helicopter kazetta beszerzése. Gimisek 
voltunk és a törökbálinti állami gazdaság építőtáborában dolgoztunk nyaranta, 
kerestünk egy kis zsebpénzt, a délutánjaink szabadok voltak, olyankor bevándo- 
roltunk Pestre és mindenfelé ólálkodtunk. A Sugárban a földszinten volt akkori- 
ban egy kazettaárus pult, ahol természetesen tágra nyílt szemekkel nézelődtem, 
és azonnal kiszúrtam a borítón az Electronic Body Music TECHNO kulcsszavakat, 
és anélkül, hogy egyetlen hangot is hallottam volna belőle, azonnal leszurkol- 
tam érte pár száz forintot (a pontos összegre már nem emlékszem). A borítója 
akkor még nem tűnt gyerekesnek, hiába volt egyszerűen kézzel, filctollal rajzolt 
Playmobil figura, legószerű helikopter, nem számított az egész, mert én technót 
akartam, echte magyar elektronikus testzenét! Az első walkman-es meghallga- 
tás után azonnal el is dőlt, hogy az Escalator és köztem valami borzasztóan erős 
kapocs lesz, és tulajdonképpen nekik köszönhetem, hogy ezen a zenei pályán 
maradtam a mai napig. Kinyomoztam az elérhetőségüket, írogattam nekik, sőt, 
rendszeresen telefonálgattunk is (mennyire unhattak már!), én pedig vidéki, 

tudatlan kölyökként teljesen le voltam nyűgözve, hogy én ezekkel a fantaszti- 
kus srácokkal egyáltalán kapcsolatban állhatok. A Helicopter megvásárlása után 
olyan eufórikus öröm járt át, hogy a kazettaárus pultjától távozva még mindig a 
képemen volt valami hülye, elégedett vigyor. Így, ezzel a ábrázattal vettem észre 
azt a lányt, aki épp egy mozgólépcsőn jött lefelé a Sugár felső emeletéről, én 
pedig annyira fixíroztam (hiszen szép volt), hogy ő ezt észre is vette. Földbe gyö- 
kerezve bámultam, ő viszont azt nem vette észre, hogy a mozgólépcső a végéhez 
ért, és már le kéne lépnie róla, ezért szegény egy akkorát csattant a padlón, hogy 
egyszerre többen is odaugrottak hozzá fölsegíteni. Mire én odaértem, addigra 
ő sajnos már kámforrá vált. Az a netes hülyeség megvan az internet bugyrából, 
hogy Amerikában elterjedt egy mozgólépcsős helikopteres prank-kihívás? Nincs 
meg? Az Escalator előre látta ezt is. Tűélesen megjósolta korát meghaladva az 
emberi faj oltári ciki degenerációjának, elbutulásának egyre gyorsuló ütemét. 
A Human Experiments demójuk előfutára volt ennek a bizarr folyamatnak. 


A nem túlfényes hangzású kazetta több Escalator alapslágert tartalmaz: a feszes 
Időzített bomba, a droidhimnikus Számítógépes lovagok, és persze a punko- 
san lüktető M.V.K.V.? (Mire Vársz Kire Vársz?) személyes kedvencem, melyből 
rendszeresen idéztem, fárasztva ezzel munkatársaimat az autópályán előzgeté- 
sek alkalmával. (Mindig rohantunk, de minek?) A számok verziók szerint kódol- 
tak, Így a remixelés, keverés különféle fázisait kapjuk, első ránézésre is egyfajta 
matekpéldának tűnik, mint pl. a Sampler-X.Y. (V.1.), amely persze recycling 
munka a hangtárházból. Sok helyen visszaköszönnek az iskolai német és an- 
gol nyelvoktató kazettákról kimintázott példamondatok, így a Das ist verboten, 
a Danke, és a Helicopter is meg lettek alaposan futtatva ilyen konzervhangokkal. 
Ez persze vicces valahol, de közben meg segítette is a bevésődést mondjuk 
nyelvvizsgára készülés idején. Méltatnám a H.Inst (V.2) instrumentális felvételt 
is, amelyben a ,H" mint Hitler értendő. Az időzített bombaként ketyegő-kat- 
togó felvételek közé illesztve erősen filmes érzést keltő darab. Drámai hatá- 
sú, intelligens vonalvezetésű, amelyben megmutatkozik a duó professzionális 
omponálási képessége. Bizonyító erejűen van jelen ezen a Nagy Feró által tá- 
mogatott és kiadott kazettán a tehetség, amellyel felvonultatták a hanganyag- 
szeletelést és mixelést. Ahogy felkockázzák a hagymát, ők pont úgy csattogták 
apróra a mindenféle hangokat, majd precízen összeragasztották. Ettől válik 
technóssá (Elektrotechnik), feszes, robotikus tánczenévé, punkká, de poszt- 
modern kollázsművészetivé is! Gyűjtők kincse ez a fehér színű és pirossal 
nyomott kultkazetta. A 4 in 2 dupla CD-n pedig át is lett mentve az utókornak. 

0.C.T.S (OUT COLD THE SHOWER): 
ALTERNATIVES ON ELECTRONIC S0UND EFFECTS (1992) 


Soha nem értettem azokat, akik az O.C.T.S.-ről kritikusabban nyilatkoztak, 
akár médiamunkások, akár a szubkult közösség tagjai. Az Out Cold The 
Shower egy abszolút vállalható, az akkori hazai technikai követelmények- 
nek megfelelő, élvezhető, ugyanakkor polgárpukkasztó projekt volt egyet- 
len remek kiadott lemezzel, viszont több hazai klubfellépéssel. Bár többen 
kifogásolták az angol nyelvű számokat (ugyebár mindenki Glasgow-ban fel- 
nőtt nyelvészprofesszorok sarja), tegyük szívünkre kezünket: ez manapság a 
, Common english", és még csak indiai youtuber sufnituningolók se vagyunk. 

Érettségire készülő gimis lehettem, amikor kaptam egy másolt kazettacsomagot 
ajándékba. Ez a munkais köztük lapult, és fogalmam sem volt, hogy ez tulajdon- 
képpen magyar banda, én egyből külföldinek hittem. Nem volt akkor még ugye- 
bár net, és a lapok se írtak sokat az 0.C.T.5S-ről. A Kraftwerk után túl nyersnek, 
erőszakosnak, gitárosnak és mocskosnak, a Front 242 után meg túl rockosnak, 
az akkori techno-kazetták mellé rakva pedig punkosan lázadónak és technikát- 
annak tűnt. Így taxonómiáztunk akkoriban! Tegyük hozzá, nem sok mindenünk 
volt, amihez méricskélni, hasonlítgatni lehetett. Alig-alig volt valami hallgatniva- 
ónk, emiatt mindenért borzasztóan rajongtunk. Ezért az anyagért főleg amiatt, 
mert egy kukkot se értettünk belőle, és igen sokszor visszatekerve próbáltuk a 
refréneket kibogarászni egy kis angol zsebszótár segítségével. Az iskolánkban 
angol nyelvoktatás nem volt, egy kezemen meg tudtam számolni, hányan ma- 
oghattak egy picit angolul a városban, de hozzájuk meg nem vihettem, hogy 
fordítsák már le, legyenek kedvesek. Így épp annyit tudtam csak biztosra venni 
az After A Hard Day (Egy nehéz nap után) számból, hogy , Senki sincs veled egy 
nehéz nap után", Úgy voltam képes rajongani a bátorítóan és lázítóan mocskos 
szövegeikért, hidegcikázós gitárszólóiért, csapkodós ütemeiért, hogy fogalmam 
se volt, hogy kik ezek és mit üzennek. Agresszív, frusztrációlevezető muzsikának 
viszont kiváló volt, és övre csatolt walkman-ről hallgatva hol kerítést festeni, hol 
pedig utána a kihalt kisvárosban össze-vissza tekeregni esett jól. Már a negédes 
klasszikus zenei Prolog-tól harci üzemmódba kerültem, a Sleazy Dreams-ben 
(Mocskos álmok) olyan farkasordító vokál és fémcsörömpölés tüzelt tovább, 
hogy az élet minden nyűgjétől meg tudtam szabadulni. Erre rátett egy jó nagy 
lapáttal a bravúros és egyedi Scare The Groupies (Ijesztgesd a rajongókat), 
olyankor feljebb váltottam a versenykerékpáromon, és izzó combokkal, csatako- 
san tekertem végig-hosszig a városon, de imádtam ezt az érzést! Erősnek, halha- 
tatlannak, mindenre képesnek éreztem magam tőle, és borzasztóan csodáltam 
ezt az akkor még ismeretlen bandát, amiért olyan zenét volt képes készíteni, 
amely összekapcsolódott az én akkori szabadságra, ellenállásra, tombolásra 
vágyó állapotommal. Pokolian felemelő volt erre kiadni a gőzt! A We Dont Want 
It Never Again (Soha többet nem akarjuk) hiába egyszerű, ismétlődő ritffekből, 
le-fel trappolós konstrukcióból áll, sőt, mégnémet harci induló és hitlerszónoklat 
is akad benne (jóval erősebbnek tűntek az antifa és anti-establishment hangok 
akkor, mint most), velőből gyűlölni tudtunk rá mindenfajta seggfej autoritást, 
akik a régi rendszerek egyre porló romjain akarták restaurálni saját hatalmukat, 
a változás a levegőben volt, és fiatalként mi beszippantottuk. Parancsra sem le- 
hetett volna pártembereknek és konzervativizmusnak lelkesen tapsolni többet. 

A Monigue szintén nagy kedvencem volt, fülbemászó dallama, vezérfonala, 
vidám és energikus hangvétele azonnal bepöccintette a csajozós kapcsolót ben- 
nem, és onnantól kizárólag csak rockertípusú Mónikákra hajtottam, miközben 
elképzeltem, hogy majd összebújva lejátszom nekik ezt a számot, hátha attól 
majd véletlenül belém szeretnek. (Nem így történt.) A Plastic Voices sem túl- 
komplikált, de mégis lenyűgözött. Rabul ejtett az itt-ott becsirimpoló fémes han- 
gok és zajok kvintesszenciája, a darálós betétei, a mélyen benyögött , Great Real 
Power", a végére tartogatott gitárnyűzés, pedig amúgy rühelltem a gitárokat. A 
Hey You Letss Drink érintett meg talán kevésbé, elvégre a művel való találkozás 
idején még nem voltam abban az életkorban, amikor ennek bármi jelentősége 
lehetett volna, a dal üzenetét így csak jóval később integráltam. Bámulatosan 
kreatív és energikus electropunk felvétel ez is, jobbra-balra kivezetett fémes 
csöngésekkel, túlzásokba esés nélkül. Az Ugly Stewie volt a lista legrejtélye- 
sebb tétele a tompább vokállal, visszafogottabb, összetett szöveggel, izgalmas 
angol beszúrkodott hangmintáival, olyan volt, akár egy hétvégi újság keresztrejt- 
vénye, ráadásul az ,on the road I see a horse, his name is Alexander of course" 
szövegrész a sok ropogós intonáció miatt nálam Így vésődött be, akár jól vettem, 
ki, akár nem, de rímelt a , power / slower" szavakkal, néha ennyi is elég, hogy 
valami beragadjon egy egész életre. Ráadásul tagadhatatlan és kritikán felüli az 
0.C.T.S képessége az ízes történetmesélésre. Merthogy ebben rejlik a zenei tel- 
jesítményén túl az abszolút szuperereje. Képes átadni idegen nyelven is valamit, 
amit meg szeretnénk fejteni, el akarunk képzelni, bele akarjuk magunkat élni, és 
ez az, amit még mais kevesen tudnak és művelnek, holott bizony volna rá igény. 
Az 0.C.T.S. érdekes sztorikat és hihető életközeli helyzeteket csuklóból és reflex- 
ből rázott ki a fekete bőrkabátujjából a pongyolán odavetett angol mondatokon, 
alternatív és erősen random hangkészletén keresztül is, és pont ez volt az a spe- 
ciális tudás, ami hátborzongatóvá tette a produkciót, nem pedig a mindent-is- 
odamondás, über-okoskodás felett érzett félistenhít-mámor, amit egyes előadók 
szenvtelenül művelnek ma is. A Platoon Leader jó példa erre, még ha tempó- 
jában konszolidáltabb, óvatosabb. A lemez fontos és drámai csúcspontja nálam 
az After A Hard Day, a horzsoló és puttyogó hangjai, feszültséggel telítettsége, 
szaturáltsága és előtérbe helyezett vokálja, benne a nyomatékos , Go, F"ck Y. 
M7, vagy épp az olyan sora miatt, mint a , Ha a tükörbe pillantasz, egy gyilkost 
látsz csak". A Way End (Út vége) szerencsére felkerült a magyar INDUSTRIAL 
LANDSCAPES from the Hungarian Electronic Underground válogatásra, teljes 
respekttel, hisz méltán ott a helye. A legmagasabb részein mindig sokat agyal- 
tam, hogy mégis mennyi próba után lehetett ezt így egyáltalán felénekelni? 

Hamisítatlan O.C.T.S. lemez Blackhead Agency (Steve Blackhead) jóvoltából. SPARS- 
kódja szerint AAD-láncú, vagyis analóg szalagos felvétel, mixelés után fordult át végül 
digitálisan lemezre - kissé elcsúszott kékes-lilás vizes és homályos printtel. Az 1988-ban 
alapított székesfehérvári Glóriában nyomták, amely a keleti blokk legelső CD-gyártó 
üzeme volt (1993-tól már VTCD). Nedves környezetben, full csatakosan is hallgatható. 


Az Epilog - Monigue egy szoftosabb, fellágyított lezárásnak hat. Ha esetleg elfá- 
radtunk volna a zúzásban, akkor itt tűnhet úgy, mintha egy teljesen más, 80-as 
évekbőlittragadt zenekar demószáma lenne ez, a punkosság teljesen elillan. 


Nem hiába indult az 0.C.T.S egyszerű, de nagyszerű ötletekkel operáló testze- 
nei projektként! Haladtak előre alaposan megtervezett művészeti vagy ideoló- 
giai koncepciók nélkül is, erős kulturális ellenszélben, meg nem értettségben, 
alternativitásban és újításban, ezért a hatása máig kitart. Olyan stabil és érték- 
álló kincse ez a hazai dark ipari underground múltnak, amit vállvonogatás nélkül 
ma is elő lehet venni, főleg egy nehéz nap után. Az O.C.T.S talán rossz helyen 
volt, rossz időben, de mégis magyar közegben született Szent Grál-Powerbank. 
Nekem máig hiányzik ez a teljesen manírok és képmutatás nélküli karakterisz- 
tika a mai dark underground zsánerből és a globális elektronikus színtérből is. 

U96: 
DAS BOOT (1992) 


Amikor első alkalommal az MTV-n lement a Das Boot videója, szerintem be- 
teget jelenthettem, és nem mentem iskolába, egész nap a tévé előtt ültem 
és vártam, hogy újra leadják. Aztán pechemre delegáltak valami többnapos 
diákönkormányzati országos kongresszusra, éjjel feküdtünk ott különféle 
életkorú fiúk az emeletes ágyakon valami lepukkant pesti koliban, minden- 
kinek büdös volt a zoknija, pont úgy festettünk, mint a Buchheim regényben. 
A walkman-ben már sokadjára forgott oda-vissza az U96 kazi, amit rögtön az 
első nap vettem Pesten, de valaki annyira utálhatta, hogy reggelre ellopta. 

Az a tengeralattjárós agydöngölős német érzés! Apámat emiatt hetekig győzköd- 
tem, hogy nézzük meg moziban, nagy nehezen be is adta a derekát (mármint a 
valóságban is), ugyan tetszett neki a film, de jelezte, hogy neki beállt a dereka 
a kényelmetlen moziszékben a 3 órás Wolfgang Petersen műtől, viszont nem 
akart megbántani sem, csak közölte, hogy legközelebb akkor jön moziba, ha fek- 
ve lehet nézni a filmet. A Das Boot volt tehát a techno-legenda, Alex Christensen 
poszter a kamasz szobák falán, ősi germán techno-isten hegesztőszemüvegben, 
zeneszerző, DJ, és Detroit után Hamburg lett hirtelen az első számú vágyako- 
zási célpont, ahol ilyen jól lüktető, szonáros, a monoton mélytengeri háborúk 
összes zaját, rázkódását, ambientjét felvonultatni képes zenét tudtak gyártani. 
Kennedy akarok lenni! Hol van már a Kommandant? Ruder, lassan előre, 7 fokkal 
eltérni, igyekezzetek fiúk! Döbbenetes filmszerűség, ami nem csoda, hisz nagy 
része a filmből kimazsolázott hangokból lett összerakva, gurultak a fiatalok a 
folyosón a krumplival együtt, a dízel-gép, a szelepek, a morze egyszerre csattog- 
ták, kopogták és fügyülték az ütemet, majd a Das Boot merülni kezdett. Abba az 
acélszivarba voltunk bezárva mindannyian, a filmbe képzeltük magunkat, hol a 
hídon, hol a toronyban, szélben, hajnalban, a látcsövet el se vettük a szemünktől. 
A Sporty Animal-Loving Extrovert vicces csimmbumm-cirkusz némi tekerge- 
ett zajjal, vasütögetéssel, a No Control a befűzött hangminta nélkül csak egy 
olcsó szintipopszerűség, az I wanna be a Kennedy akkora Visage koppintás, 
hogy a szegecsek csak úgy lőnek a túlnyomástól miatta, de ilyen volt a kissé 
enigmásra vett Art of U96, lágy eső koppanó hangjai, riadt madárcsicsergés és 
máris technoművészetnek hatott. A U96 büszkén felvállalta, hogy a marketing- 
gépezete is működik, nem csak egy tengeralattjárós történelmi filmre felhúzott 
technopop lemez, és bár minden egyes agyonsamplingelt számnak van sajátos 
atmoszférája, a mega-seller címke főként a sok tévékampánynak, reklámnak 
és erőltetésnek volt köszönhető. Hogy mégis miként tudott Top-Ten Hits len- 
ni, az a rajongói éltetésre és az agyonjátszásra vezethető vissza. Nem csoda, 
hogy a U96 a második albumtól megis kezdte mélységi merülést, a későbbi Das 
Boot remixek, átdolgozások sem tudták már visszahozni a projektet a felszínre. 
A U96 úgy vált keresett és felmagasztalt ünnepelt sztárrá, hogy eladta nekünk 
felbpumpálva, felzajolva az 1981-es, eredetileg Klaus Doldinger által kompo- 
nált filmzenét, ezzel együtt történelmi, technológiai, heroikus világba helyezett 
át bennünket, és ennyi pont elég is volt hozzá, hogy rojtosra hallgatás közben 
mélységmérőket rajzoljunk a füzetbe. Ha az original score felől vizsgáljuk, akkor 
a fülbemászó melódiái miatt, ha a techno divathullám felől, akkor pedig az ipari- 
sága és a techno rave miatt tartottuk és tartjuk még mindig kultnak és cool-nak. 

HIDEG RONCS: 
A HANG / THE VOICE (1992] 


A Hideg Roncs magyar korai kísérleti, zajos, drónos, ambient csoportként 
alakult 1986/87-ben Debrecenben. Először sok akusztikus zajkeltő esz- 
közt használtak, majd később a tagokat használták el, míg végül 1991-től a 
Roncsot Broder Ferenc és Rácz Mihály duóként folytatták tovább. Kazetta- 
iparosság ez a javából, valódi fekete-fehér handmade borító, írógépelt kiad- 
ványinfók, és ezeken meg sem lepődünk, hiszen a fanzingyártás legendái! 

A Hideg Roncs a valaha volt legtalálóbb magyar zenekarnév különdíjasa 
a szememben, már ha lenne ilyen verseny, de nincs. Különösen roncsoló, 
hideg, ha a zeneszerszámokat, eszközöket, alkatrészeket, és ezek egy- 
szerre borzasztóan kreatív-destruktív felhasználási módját tekintjük. Ének, 
szövegek, beat, dob, basszus, nos, mindezek nincsenek, minek is, ha így 
is lehet puritán pszichedelikus indusztriált, kortalan rituális instrumentá- 
lis zenét gyártani? A kidugott nyelv (vagy fül) fájón hozzáfagy a jeges vashoz. 
A Hang / The Voice 70 limitált példányban készített kazetta, melyen 43 perc- 
ben, négy tételben kapunk kásás zajokat, mormogást, gitárhúr-reszelgetést, és 
legfőképpen: hidegrázást. A C 46 jelzésű fekete kazetta szépen felcímkézett, 
benne magyar, német, angol nyelvű infó, korabeli ára az owen-i Neuzeitliche 
Tonkonstruktionen disztribúciójában 8 német márka volt, ami akkori árfolyamon 
kb. 380-440 forint között mozoghatott. (Összehasonlításképp: egy üveg sör 23 
forintba került akkor itthon.) A sorszámozott tételeket végighallgatva különleges 
extraszenzorikus (beszarásközeli) élményben lehet részünk. A felvétel minősé- 
ge alig különbözik a mai noise magnókazettákétól, volt Dolby is rajta, továbbá 
ez a hordozó különös népszerűségnek örvend ma is ezen műfajok kotyvasztói 
és gyűjtői körében. Az A-oldal és az AA (vagyis B) oldal tételei között azonban 
van egy alapvető eltérés: az A-oldal a fogyaszthatóbb amorf konstrukció, míg a 
párját hallgatva az ember inkább a szék karfájába kapaszkodik. A Movement 1 
cseppkőbarlangba ragadt idegen lények sikolyaitól hangos, nyers és búgó frek- 
venciákkal próbálnak segítséget hívni a földkörüli pályán túlról. Ez tiszta idegle- 
lés és para a köbön! Hurkokba göngyölt ketyerésző, visszhangzó, gügyögő zajok, 
morgás és kaparászás, majd egy törzsi csoport rövidke, de kedves dalolászása. 
A Movement 2 egy laposra fektetett hanghullámú, enyhébb zajsüvöltő szeánsz. 
Kotoncoló dobolással, hipnotikusan váltogatja az ütemét és erősségét, 3:40-től 
még emberi hang is hallható benne, konkrétan a falban rekedt sikerpszicholó- 
gus és spiritiszta, aki egykor lenyelt egy vaskos rézkilincset a neurológián, azóta 
itt kísért nekünk, és kifejezetten élvezi a saját öblös hangját hallatni. Kedvelem 
ezt a számot, mert egészen ellazulok, megnyugszom tőle. A Movement 3 már 
dobhártyagyilkos, kíméletlenül magasfrekvenciás zajtolulás, improvizatív, de 
vallatni lehetne vele! A Movement 4 sem más, szinte az előző folytatása: kicsit 
több a kásás darálás, brummogás, sivítás, változatosság. 1992-ben nem sokan 
vállaltak be ilyet! A Hideg Roncs a zaj használatával és a kísérleteivel élénk és 
nyomasztó képeket, érzéseket generált, megmerített bennünket az embertelen- 
ségben, a rideg pusztulatban és visszafordíthatatlan károkban. A borító bennem 
egy fonott szőnyegporoló totemoszlopot idéz. Az is hogy tudott horzsolni! 

NOISE UNIT: 
STRATEGY OF VIOLENCE (1992) 


Hangparádé, ötlet-outlet, feszegetve a Frontline határait, Leeb 8 Fulber 
beledobáltak mindenféle európai és amerikai techno-glitch-et, stílus- 
idegen hangzást, de minek? Van ebben burkolt 2Unlimited, Technotronic, 
fékcsigorgás, szirénák, makákóvicsogás, barlangászat! Mindez egyszerre jó 
és kevésbé az. Értékelhető a tempóssága, harcossága, a trappoltatási pró- 
bálkozásai miatt, ugyanakkor vitatható, hogy a hangminták, sávok, dobok 
valahogy mégis koszosak, olcsó hatásúak maradtak, a hangcsalamádé miatt 
pedig le is, de fel is értékelhető. Én a mediánértékét keresem. Megis lesz. 

Egyes bandák ilyesmiken szét szoktak menni, összevesznek, mert mindig akad, 


9 


aki stíluselkötelezettebb, míg mások inkább kísérle 
maguk által ásott zenei medrükből. A Noise Unit-na 


eznének, kilépnének a saját 
, ha így vesszük, van is, meg 


nincs is létjogosultsága, inkább felesleges side-projekt, mint pl. az Intermix, 


9 


vagy a Synaesthesia. Ugyanakkor remek alkalmat 


eremtett egy más brand és 


személyzeti, kompetencia-összetétel melletti alkotásnak, akár nevezhetjük nyo- 
máskiegyenlítésnek, komfortzónából kilépésnek, hiánykitöltésnek is. Nagyjából 


bármely NU lemez elmenne FLA-ként is némi fazoni 


gazítás után. Azt is sejtjük 


azonban, hogy miként mennek a dolgok a valóságban, amikor a kiadók kezei és a 


szerződéses kötelmek is nyomogatják ám hónalj alat 
A Strategy of Violence mindezek ellenére egy tisz 
cepciólemez, amely rávilágít és zenei csomagolóa 

F§ 


átnyúlva a keyboard-okat! 
ességgel összerakott kon- 
nyagokkal tekeri körbe az 


erőszakos világrendünket, illusztrál, dühöng, kritikát fejt ki, de tölcsérpántot is 
csatol a beteg kutya nyakára. Vicsorogj csak, de harapdálni már nem engedlek. 


Profilaktikus megoldás ez. Másodvonalbeli FLA, Bill- 


hangú lemezként mégis él- 


vezhető, még akkor is, ha olykor átszűrődnek belőle az európai techno dance 


olcsóbb kliséi, amelyeket a lengyel Takt kazettákról s 
nésekor a korszellem, a hallgatói ízlés más volt, a m 


4 

artalmaz, mégis energikus parke 


4 


dühösség, cyberpunk és mocskos utcai hétköznapi 
Assault is ezt igazolja vissza, talán az egyik legerőse 
képes felvétel az albumon. A Carnage beszaggató ü 
sége és feszesen Mets itt-ott injektált hangocskái 
hagy kétséget afelől, hogy a 90-es évek underground 


hangminta-bankok mámorát ismerve ez akkor nemhogy elment, hanem egye- 
nesen progresszívnak hatott! Mai (zenész) füllel viszont komplett sávokat, effe 
teket tudnánk szívesen kimiskárolni belőle és feltölteni valami egészen mással. 
A csapkodós Corroded Decay még épp lecsúszik, viszont a Hollow Ground már 
idegen, és oda nem illő szövetdarabokat (pl. vinnyogó sziréna, piaci traktusok) 
tzúzó track ez! A Hate You Feel kicsit mintha a 
onkurrens (és azonos évjáratú) FLA megasiker, a Tactical Neural Implant reszt- 
ijéből építkezne egy betépett makákó kórussal kiegészítve. Valódi underground 


zívtuk magunkba. Megjele- 
ai bőséges zenei eszközök, 


benyomások keveréke, az 
bb, emlékeket bekapcsolni 
temei, technokrata merev- 
és furcsa mintái miatt nem 
zenei ellenállási mozgalma 


ez. A Kick To Kill bevezetője ezzel ellentétben olcsónak és kommersznek tűnik, 
a sikítozáson, felejthető szintieffekteken kívül már orángutánok is hallhatók, a 


dobgépekre felszögelt punkos és torzított ének győz 


meg egyedül arról, hogy ez 


egy erőleves. Az Alle Gegen Alles megpróbálja a lebegős DAF-osságot eljátszani 
némi németes robotikussággal. Hidegre hangolt diszkófényeket, nagyot dobban- 
tó bakancsos lábakat, hullámzó és mechanikusan mozgó közönséget vízionálok, 

mielőtt egy cseppkőbarlangba nem tévedünk. Ugyanis csöpög valami, úgy 
érzem. Kis kotoncolás, sivító gépalkatrészek, ismétlődő zajok, tér és katonai 
parádé-szegmensek botlanak egymásba a The Passage felvételben. Ez le is lóg 
a lemezről, mert a dobolás valahol világzenei, a rágyógyuló basszus szintetizá- 
torszörny pedig elhangolt és túlvezérelt, mégis érdekes, különös atmoszférát 
teremt. Élet és halál közti átjáróban araszolunk, ezúttal Leeb szöveges idegenve- 
zetése nélkül. A lemezt lezáró (majdnem lerázót írtam) No Soul, No Fear azon- 
ban visszacsempészi az elcseszett világunk romjai fölött érzett aggodalmunk, 
dühünk porózusosra és karcosan elgépiesítettre kalapált, szenvtelenségben és 
fenyegető tempójú szabványokban mértségét. Nincs már lelkünk, nem is félünk. 
Ugyan minek is? A Strategy of Violence egyes elméletek és rajongói vélekedések 
szerint igazán remek FLA-lemez lehetett volna a Caustic Grip, TNI, és az 1994- 
es metálfertőzött Millennium között. Átmenetiségét, gitárnyűzéseit, de legfő- 
képpen a büntető jellegű szekvencerszőnyegeit, bivalyerős és mérges vokáljait 
ma is csodálhatjuk. Ami viszont csöppet sem tett jót ennek az albumnak, az az 
erőszak. Nem is a SOV központi témája, vokálja, de még csak nem is a vascsővel 
bordasort kiverő zajcsomói és dobképletei miatt. Hanem, mert szerkezetileg és 
művészetileg lett földre rántva és megerőszakolva ez a projekt. Tekintsünk el 
a cover artwork-től, az mindegyik kiadásnál borzasztóan alacsony színvonalú, 
a Dossier féle verzióban a Techno Grafix szóközöket hagyott ki a lemez címének 
legépelésekor, így egyes betűk összecsúsztak, a Cleopatra kiadó alvállalkozójá- 
nak, a Promo Design Associates-nek a munkatársai pedig annyira fantáziátlanok 
voltak, hogy a techno és computer szcéna 3-4 betűtípusán és az ókori és kö- 
zépkori építészet és szobrászat sablonjain nem láttak túl. Még színek terén sem! 
Jól jött volna egy komplett dalszövegkönyv, hiszen máig nem találni sehol a SOV 
egyetlen számának szövegét sem. Az erőszak a koncepció azon részét trafálta el 
leginkább, amellyel kimaradt egy fontos lépés: a , Kevesebb több"-elv alapú utó- 
kontroll, meózás, melynek során a mérnökök a végső mix előtt még kigyomlál- 
hatták volna a fölöslegesen belegyömöszölt, hatásrontó elemeket és effekteket. 
Mindenhonnan lehetett volna mit kihúzni! Az első két NU a Klinik-et megfelező 
Marc Verhaeghen-nel született, de a SOV csalogatta vissza Fulbert a stúdióba, 
tehát göngyölítéses csiszolási folyamat eredménye. Ilyenformán respektálható 
az erőfeszítés és a brand evolúciója, hiszen vannak erős központozású, itatóspa- 
pírként működő track-ek, amelyek jócskán feltörlik velünk a padlót, szétáll min- 
den hajszálunk tőle. A kellemetlenebb, csillámporos mellékízt viszont minden 
újrahallgatásakor érezni. Ez pedig nem más, mint az erőszakos , túlírtság", amit 
én most direkt ebben a szövegben követtem el - pusztán a hatás kedvéért. 

PLACEBO EFFECT: 
GALLERIES OF PAIN (1992] 


Hadd kezdjem ezt itt most nagy beismerésekkel, hibákkal, amiket elkövet- 
tem, elszenvedtem, és azóta is szórom a langyos, szürke hamut a fejemre. 
Első vétkem az, hogy a Placebo Effect nem volt az életem része, és később 
fedeztem csak fel azt a sokat emlegetett álláspontot is, mely szerint ez egy 
német Skinny Puppy-klón, így említésre sem méltó. Aztán a 92-es debütáló 
anyagukat nem Kodály-módra, azaz csak tiszta forrásból hallgattam sokáig, 
és bosszankodtam a lemezdinamika érthetetlen törésein, majdnem meg is 
írtam, hogy több szám hirtelen, és érthetetlen módon szakad félbe. 

Nem tudom, kinek van még türelme flow-szerű tevékenységekhez, mint például 
olyan 1000 darabos puzzle kirakókhoz, ami előtt görnyedni kell gyatra fénynél, 
egybefüggő sötétkék az ég a tájkép 6096-ában, és csak a forma alapján sikerü 
betalálni a mintázatba, ami vagy belehull könnyen, vagy nem, amúgy semmiféle 
segítség nincs, csak a próbálkozások végtelennek tűnő sora. Valahogy hason- 
lóképpen viseltettem a Placebo Effect iránt, ezt-azt hallottam tőlük, de sosem 
állt össze a teljes kép, én pedig türelmetlenebb voltam akkor még a jelenlegi 
önmagamnál. Aztán most, napjainkban, mikor képes agyonütni egy péntek dél- 
utáni Kelenföldön történő depresszív szambázás is egy érzelmileg és fizikailag 
iszonyatnehéz munkahét után, és olyankor is folyik a könnyem, mikor nem is sí- 
rok, ráadásul a Galleries of Pain is csak 30 évvel később üt be nálam, és úgy húz 
át rajtam, mint a Tettye IC, ahogy elbambul a mozdonyvezetője, mert túlságosan 
lendületben van, és 180 ember (zömük telefonnyomó egoegyetemista) szalad a 
sorszámozott, de soha precízen ki nem jelölt kocsija után, ahová helyjegye van. 
Nagyjából így trafált be nálam a kult debütáló album. Nem értettem, hogy miért 
szaggat be a ritmusa, miért vágnak el számvégeket, ez valami hiba lehet? Nem 
gondolnám tudatosnak, nem logikus a számok sorrendje sem, a 10-es kocsit a 
32-es követi, szaladunk mind, aztán rájöttem, hogy nem is tiszta kópiával dol- 
goztam, és majdnem megírtam, hogy ez annyira beteg...! Pedig nem is az, csak 
helyes sorrendben, és rákészülve, nem befeszülve kell meghallgatni ezt a csodát, 
afájdalomékes és gyönyörű galériáját. Nem véletlenültekintikahűséges PE-hívők 
épp ezt etalonnak, mércének, kult klasszikusnak. Ez pont az a lemez, amihez egy 
jéghideg szeptembertől március végéig tartó agóniával és sötétséggel átitatott 
időszakban jólesik hozzábújni, szokni, szoktatni, kóstolgatni, incselkedni vele, 
mégsem tartósan benne maradni sokáig, hanem még idő előtt kimászni belőle, 
ülönben leránt, lehúznak a templomi harangjátékai, a mély zongoraleütései. 
A benne búvópatakként csordogáló hangmintái habos farvizén akarod különben 
felvágni az ereidet egy sötét erdő mélyén, egyedül és elhagyatva. Pontosan tud- 
ák ők ezt, így tervezték meg. Made in Germany. Halálpontos mindene. 


4 


4 


A receptje egyébként nem titkos, soha nem is volt az. Sikerült vegyíteniük mind- 
azon elemeket, amelyekre érzékenyebbek vagyunk, már amennyiben emberek 
vagyunk és nem droidok egy nagy és kiismerhetetlen drámajáték mellékszerep- 
lőiként: bemutatja a természetközeliséget (nem valami cyberpunk hozzáállás!), 
az enyészetet, haldoklást, életidőt, elmúlást, lelki folyamatokat (ez pl. kemény, 
de pózolásmentes, eredeti gótság!), és mindezek egybegyúrva adják meg a ke- 
gyelemdöfést azoknak, akik úgy kattannak rá, mint mondjuk én. Ámuldozva. 

s A placebohatás tudományos bizonyíték arra, 
hogy képesek vagyunk meggyógyítani magunkat. 
Gondolataink elég erősek ahhoz, hogy dolgokat 
hozzunk létre. Mikor kezdjük el ezt elsajátítani?" 


Pont ezt az ezoterikusnak ható szöveges-képes üzenetet rántotta be valahonnan 
az internet bugyraiból a zenelejátszóm, miközben az anyagot hallgattam, per- 
sze a hivatalos albumborító helyett. A képen egy kék-fehér-vörösben áttetsző 
átvilágított emberi test épp egy kapszulát kap be, a placebo , gyógyszer" és egy 
agyterület is vörösen, vészjóslóan izzik. A Placebo Effect lelkileg hasonlóképpen 
működik. Ismerős, bízunk benne, tőle várjuk a fájdalom elmúlását, a szenve- 
dések alábbhagyását. Aztán egyszer csak váratlanul megjön, enyhül a nyomás, 
a furcsa, hol kalamoló, hol karmoló hangjai hatására megkönnyebbülünk, mert 
olyan nem lehet, hogy más is ugyanígy érez! Pedig de, ugyanattól szenvedünk 
mind, csak ki mivel fojtja el, kinél mi működik, teljesen mindegy, hogy gondosan 
italált hangsorrend, félhangok, hangszóróból csilingelő harangszó, tonális óvin- 
ézkedések, szubliminális üzenetek, szintetikus anyagok innen-onnan összeka- 
pirgálva, vagy éppen egymásba folyatott dalok egyfajta megváltási-feloldozási 
épletként. A lényeg, hogy működik. Nem állítom, hogy a Galleries of Pain 52 
perce minden hallgatóból katartikus hatást vált majd ki, ahogy azt sem állítom, 
hogy a kalóriadeficites-kalóriaszámolós, cukor és fehér liszt mentes étrend min- 
denkinek egyformán lefaragja a fölösleges zsírt a hátsójáról. Azt viszont bátran, 
és farkasszemet nézve is állítom, hogy a Placebo Effect kényszeres melléevések 
nélkül is hatalmas jelentőségű, egyszeri, és megismételhetetlen munkája ez, 
a 90-es évek dark elektronikus szférájának és életérzésének egyik legnagyobb 
lelki-zenei csúcsterméke, amely messze lekörözi és alázattal közelítve kezeli az 


HA 

csönvétel, utánzás, de semmiképpen nem süthető rá, hogy olcsó, pózer gothic- 
EBM másolat, vagy épp erőfeszítés nélküli áldozat lenne. Ez sokkal inkább soha 
le nem járó, örökké szavatos gyógyír, amelyhez idő, türelem, együttérzés szüksé- 
ges. Továbbá nagyfokú képesség az önmagunkba nézéshez. Az egész más kér- 
dés, hogy manapság találni-e olyan embereket hozzá, akikben mindez egyszerre 
megvan. A mutató a műszeren lefelé fittyed, elbizonytalanodom, nagyítóval ke- 
resgélem én is. Túl nagy a zaj már hozzá, hogy tisztán lássak tömegben is. Én is 
inkább bedugom a fülem, ez ömöljön bele inkább, ne a sok felszínes anyagias, 
üres locsogás, bármiféle humán vetület és mély érzések nélkül. 

A Placebo Effect vitathatlan előnye, hogy európaisága ellenére úgy képes rátenni 
az emberi lelki sötétségek ütőerére a mutatóujját, hogy közben a saját szemé- 
lyiségét egy pillanatra sem veszíti szem elől. Különös ambientes átvezetésekkel 
vonultat fel mélyben gyökerező, vérként kisarkadó érzéseket, fájdalmakat és 
agóniát. Egy szemvillantásnyi időre sem válik szirupossá, popossá, nem alázko- 
dik meg, hanem egyenes gerinccel áll bele mindabba, amit nonkonvenciális ze- 
nei univerzumként és atmoszféraként élünk meg. Mi, akik a XXI. század modern 
marketinges szemléletén (átjnevelt, alig észrevehető csoport vagyunk, akik a 
tömegek kontra legkisebb működőképes piac elvén evickélnek a rákként terjedő 
zeneipar, valamint a Spotify- és Bandcamp-maszturbációk károsultjaiként. 


Talán lesznek, akik a Mystress első sorainál már feladják, elvéreznek, mert 
szokatlanul cseng, hozza a dark wave bevált módszereit, a beleklimpírozást, 
kihagyja az agressziót, benne hagyja a sötétséget és a vinnyogást. Akiket itt el- 
veszítünk, azok később sem találnak majd megnyugvást és értéket a lemezben. 
Ehhez több bátorság kell, élvezni az átvezetések, átúsztatások szokatlanságát 
(Intoxication, Intersection, Autopsia), alámerülni a zománcos, hideg vízzel 
teletöltött kádban, jócskán éjfél után, ráadásul jobb híján: egyes egyedül. A 
Psychotrauma görcsös kezekkel ránt alá, istenem segíts, ezért már a Suicide 
Commando is két kézzel nyúlt, ehhez képest a Posion Tree merész, alternatív 
sötét tánczene, satufékez, de közben tartja a lassú hörgést és a magasabb tem- 
pót is, döbbenetes elegy. A Brain Entropy óvatosan lebegő instrumentálja után 
a címadó Galleries Of Pain (Bloody Pain Remix) igényes filmszerű patchwork- 
darab. Aztán klasszikus átvezetés után hirtelen dark EBM csapongásba zuha- 
nunk, a Move (Animation Remix) ki is lóg a sorból, több benne az energia, több 
a düh, a mozgás, az ellenállás, mégis bepasszol a puzzle-darab, ott van jó helyen. 
A komplex és velőig kaparó Psychological Drama pont olyan jó, mintha a Skinny 
Puppy a horrorfilm-szcenikai loop és sampling technikát épp tőlük tanulta volna, 
és nem fordítva. Talán nem véletlen, mivel utána a Devoid Of Soul (Salvitation 
Remix) egyfajta Testure-klónnak hat, de nagyon rendben van, még ha ugyanaz 
a szekventált hangszer-kombináció is fut végig benne. Az Agony Of Mind mint- 
ha csak egy korai Suicide Commando szerzemény lenne, nyomatékos, bugyogó, 
elhalóan szenvedélyes, mind pontosan , ugyanezért éneklünk így", nem pedig 
lágyított angyalhangon. A Dawn And Death olyan míves zombi-felvétel, hogy 
a TWD-írók helyében én külön epizódot szántam volna csak ennek az egyetlen 
dalnak, talált, poros-véres kazettáról lejátszva, örvendezzen mindenki a hajnali 
halálnak, aláfestő zene ez a bármely pillanatban beköszöntő apokalipszishez. 
A végére a Lumph került gyönyörű, vénákig tekergő, elnyújtott melódiaként. 
Bátor, igényes lemez ez a meggyötört szívű, érzékenyebb, tépelődő embereknek. 

COIL: 
STOLEN AND CONTAMINATED S0NGS (1992) 


je SEA ) ) 


Lopott és fertőzött dalok, a Coil sokadik kísérletező, többször újrakiadott és 
vitatott albuma, az 1991-es Loves Secret Domain testvére, benne az előző 
nyesedékeiből, maradványaiból kikutyult, megfuttatott, bearanyozott, levaka- 
rászott, megkevert számok, amelyek a lemez címével ellentétben inkább önál- 
ló ambient-trackek, nem dalok, ipariságtól távol, mégis oly közel. A mailorder 
fiaskóról, el nem döntöttségről, céltalan zagyválásról, írási és felvételi hibáiról 
most nem lesz szó, sokkal inkább azt emelném ki, mitől meghatározó(bb) még 
az alapjául szolgáló, ismertebb Loves Secret Domain-nél is. 

A Coil kaleidoszkópszerű munkássággal bír. Átláthatatlanul keresztváltós, bosz- 
szantóan össze-vissza katalógusuk, a hívőkre és nem hívőkre megosztott tábora- 
ik, a minden létező kémiai, filozófiai és szexuális abúzus elkövetésének kénysze- 
re és a máig levakarhatatlan "ipari elektronika" címke, ezek minden alkalommal 
azt az ambivalens érzést okozzák, mint amikor egy iratmegsemmisítővel leda- 
ráltatnak veled színes papírokat, utána pedig azt követelik tőled, hogy legyé 
már szíves színskála szerint sorba rendezni a vékonyka papírszalagokat, mindez 
fizetetlen túlórában. Te pedig ott ülsz és boncolgatod a papírkócot, rakod szépen 
sorba a csíkokat és hol röhögnél, hol meg bőgnél, de azért csinálod. Nagyjából 
ilyen a Coil műveihez közelíteni is. Belegabalyodsz, beleragadsz, megideologizá- 
od, keresed és szemöldökcsipesszel válogatod szét a hangmintákat, mi honnan 
van, milyen hangszerek, megfordított (visszafelé lejátszott hangszalagok), mind- 
ez lelocsolva gázolajjal, juharsziruppal, beszórva hamuval és rózsaszirmokkal, 
tükörszilánkokkal, transzcendens érzésekkel, életidegen technológiákkal, aztán 
csak bámulsz bele még percekig a mélysugárzó membránjába, nézed a kúpot 
és nemis tudod eldönteni, hogy mit is hallottál pontosan. Még mindig transzban 
vagy, felkavarva, megforgatva egy másik világban, valahol odaát, ahonnan sem 
John, sem Sleezy nem térnek vissza. Amúgy egyikőjük sem halt meg, csak most 
átmenetileg épp nem elérhetők, majd odaát várnak széles vigyorral, megterített 
asztallal és lelkesen, egymás szavába vágva újságolják el, hogy mi mindent ke- 
vertek ki azon az oldalon. Amilyet itt azóta se. Senki. 


ús 


A Stolen and Contaminated Songs (fan-rövidített nevén: S8CS) egy baljós csil- 
agzat alatt született, nehézkes, mégis könnyen fogyasztható, kontroverz, limi- 
tált kiadású album, amely minden figyelmet megérdemel, akár Coil-hívő valaki, 
akár nem. Nem állítom, hogy minden perce élvezet, vannak benne igen elütő, 
ilógó, mondhatni statikus és sztatikus fájdalommal járó pontjai, ennek ellenére 
egy nagyszerű zenei produktum, amelyet 5 nagylemez előzött meg (jó, a Coil 
megjelenések igen rapszódikusak, ritkán átgondoltak és koncepciózusak), hogy 
végül rákapaszkodjon a Loves Secret Domain albumra (Coil csúcsmű az 1999-es 
Musick To Play In The Dark, vol. 1. és a 2005-ös The Ape of Naples mellett), és 
ellemes nyári, koraesti hidegrázást okozzon. Erre erősen rájátszanak azok a re- 
petitív hangminták, amelyek innen-onnan származnak, végtelen loop-nak tűnő 
papír- és hangszalagok, amelyekből sose keveredsz ki, mert csapdába csal és 
csak akkor kapod fel a fejed, mikor szinkópált részek legyintenek meg, vagy épp 
olajosan vastag dobolás kerül csúcsdíszként a tetejére mindennek. A Futhur (el- 
gépeléssel: Furthur/Further - Further Back and Faster) parádés technikai bravúr 

a reszelős részeivel, olyan hangokat csal elő a rendszeredből, hogy kamillázol 
jobbra-balra, senki sem merne hozzányúlni vagy lenyúlni belőle, holott ez a 90-es 
évek elején megszokott, hétköznapi ügy volt. Brilliáns sampler-zajzene a javából. 
Az Original Chaostrophy meg rögtön lehűti -45 fokra a szívedet, ravatalozói han- 
gulatba csomagol a klasszikus hangszereivel, elektronikának csöppnyi nyomát 
sem találni, aztán 0:53-tól leesik a tantusz, ott a vágásjel és amit eddig hallottál, 
azt elkezdi visszafelé lejátszani szimmetria-képletben és meglepő, de még így 
is hasonló hatást vált ki, csak elég bizarrnak hat. A Whorll Tell? a maga filmsze- 
rűségével, bekresselt szövegmintájával, horzsoló zajaival, orientális csomago- 
ásával gyűr maga alá, soha senkinek nem szabadna róla beszélni. Az Omlagus 
Garfungiloops bevezetése egy komolytalan játék a technikával, de aztán átadja 
magát egy cinseprős analóg elektronikának, pontosan ilyenek véleményem sze- 
rint a légsúlyos balatoni esték augusztusban is, mikor bogarak keringenek az út- 
széli lámpák körül, ahogy teljes és utánozhatatlan magányban battyogsz hazafe- 
é a szálláshelyedre, igazi presszó-melankólia, monoton jazz-fájdalom. Egy átlag 
magyar művészfilm egyik jelenetébe képzelem magam, ahol mindig is otthono- 
san mozgok, vakon tudom, minek hol a helye, nem is verek a sötétben semmit 
se le. Az Inkling kis suttyogó hangjaival megidézi a Front 242 tíz évvel korábbi 
Least Inkling-jét. Bár ez itt ölelhetőbb, kevésbé nyers, alig hűvös, ide-oda cikázó 
skálák, kifédelés. Vagy inkább "Balance-eltolás" eltérő irányba, nevezhető öncé- 
lúnak, de más hangsávra viszi át a hangsúlyt. Lassan úsztatja ki a nagy semmibe, 
pontosabban valami retro számítógépes játék hibaszignáljába. A Loves Secret 
Domain demója zenei alapban visszafogottabb, a vokál meg jól előretolt, kaba- 
ré-varieté hangulat ül arra a helyre, ahol hallgatod, kevesebb a mély, kevesebb a 
pergés, kevésbé csilingelő, fékezett visszhangú, és ami a tesóalbum végén fog- 
alt helyet, itt, a SCS-t metszi ketté. Remek lenne beszélni valakivel, aki rajon- 
góként bemagolta annak idején ezt a számot az első kiadáskor, hogy mennyire 
jött be neki itt a demóváltozat. Nyilván 30 év távlatában senki se lenne képes 
visszaemlékezni ilyesmire, de kár! Mindenesetre szenvedélyekkel, tűzzel és né- 
hol dühvel megfuttatott szám ez, Nick Cave g The Bad Seeds tudott még ehhez 
hasonlót. A NASA - Arab nekem kezdettől fogva egy rejtélyes, megfoghatatlan, 
értelmezhetetlen felvétel a maga balkanizált ritmusaival, féktelen lüktetésével, 
monotonításával, sávról-sávra játékosságával, és talán nem lövök nagyon mellé, 
hogy bekúszik oldalról a 37 évesen elhunyt Bryn Jones (Muslimgauze), akinek 
zenei örökségét a Coil-hoz hasonló áhítattal még ma is kitartóan ápolják. Az 
etno elektronika és a post-industrial vegyítése mindig le tud nyűgözni, itt ennél 
a változatnál most egy perccel rövidebben. A Wholll Fall? (Ki fog elesni? vagy Ki 

og zuhanni?) tárgyilagosan meséli 
el valaki öngyilkosságát a telefon 
üzenetrögzítőjén keresztül. Valós, 
megtörtént eset alapján íródott, 
Peter Christopherson készüléké- 
ről érkezett, aláfuttatva egy semmi 
is olcsó, egyszerű zengetéssel. 
Drámaiságát mégsem a Zenei 
alapja adja, hanem az analóg és 
cross-bar rendszerű tárcsázások, 
vonalhibák, recsegések, foglalt és 
félrement kapcsolások, automata 
válaszüzenetek hangjai, és az elő- 
revetített, előrelátott tragédia: John 
Balance halálát 42 éves korában 
szintén zuhanás okozta, plusz al- 
oholmámor 3,6 méternyi szabad- 
esés gravitációban nagyon-nagyon 
rosszul érkezéssel. The Original 
Wild Garlic Memory egy kimérten 
hömpölygős hosszú darab, a Wrim 
Wram Wrom utána már szinte tá- 
voli karcos űrzenének hat, elhagyott 
űrállomásról fogott vészjósló szig- 
nálok, beakadt lemez, paranoia a 
öbön. A rövidke Corybantic Ennui 
fagott-hangjai filmbéli átkötésnek 
tűnnek, csak hogy belefussunk a 
emez legsúlyosabb és legkevésbé 
élvezhető darabjába is picit. A Her 
Friends the Wolves semmi más, 
csupán egy mélybe tekert mormo- 
gás, alatta felfedezni vélem a Loves 
Secret Domain némely alapsávját, 
de olyan mértékben le van lassít- 
va, hogy nem nyújt semmi élményt, 
a lefelé pitch-elt szöveg szinte ért- 


A felső változatot talán 1994 és 1996 között 
nyomták újra ezzel az eredetiből centrifugált 
albumborítóval, a gyűjtők is csak találgatják, 
míg az alsó a 2019-es méregdrága reissue, 
részletgazdag, kaleidoszkópos és központi 
feliratot is tartalmaz, de ugyan minek, ha 
egy kultikusnak számító, ismert lemezt rejt? 

hetetlen (adatbázisokban viszont megtalálható a transzkriptje) , súlyos és mind- 
ez 11 percen át soknak, unalmasnak, végtelennek, öncélúnak hat. A lemezt az 
LSD (Loves Secret Domain, micsoda áthallás!) nyúlósra húzott kulcsmelódiája 
zárja a Light Shining Darkly-val, mire megszoknánk, már véget is ér, kis szünet 
után még roncsolt gépi szintetizált beszéd veszi át a sáv helyét, aztán a semmibe 
szalad ki, repeat-en viszont majdnem körbejátszható, már aki bírja. 


A Coil-t a Throbbing Gristle és a Psychic TV után post-industrialként szokás 
aposztrófálni, azonban a zenekar jócskán túlmutat ezen a kategórián, mivel 
sokkal több réteget használ, mint amennyit bárki is masszív szerhasználat után 
egyébként merne. A transzcendens, okkult hangokkal való perverz játék, a cut 
and paste technika, a loopolás, az arányérzék és az univerzális hangulatteremtés 
tette a Coil-t naggyá, és egyszerűen megismételhetetlenné. 


A S8CS egy nagyszerű példalemez erre, és bár a reissue-k kapcsán jócskán ki- 
akasztotta a masszív Coil-rajongókat is, azonban vitathatatlanul egy bámulato- 
san szépre, térbelire kevert, széles spektrumon mozgó, és rendkívül változatos 
zenei kompetenciákról tanúskodó, leginkább instrumentális hanganyagról van 
szó. Még csak nem is annyira elrettentő, nem túl elszállt, nem túl kompromisz- 
szumkereső, ugyanakkor nagyon is szerethető kísérleti elektronikai lemez ez, 
amelyet évente egyszer legalább muszáj elővenni, feltenni, és alámerülni a Coil 
miazmás, olajos, csillámporos, bűvös atmoszférájában. Nagyon elszalad ám az a 
bő egy óra, még ha a benne lévő elnyújtott hömpölygés néha hosszúnak is tűnik. 
Aztán ott ülsz a végén leforrázva, a mellkast préselő kínos csöndben. 


Javasolt egyedül hallgatni, mert nem mindenhol kompatibilis holmi itt-ott szer- 
zett barátokkal és barátnőkkel, vagy nem éppen zenei orientáltságú családta- 
gokkal. Lehetőleg ne akasszuk ki, és ne riasszuk el őket, tehát ne a Coil legyen a 
válóok! Inkább decensre vett fényekkel vagy félhomályban, zavartalan körülmé- 
nyek között, egyedül hallgassuk meg, ha tehetjük, vagy ha másként nem megy, 
akkor méretes fejhallgatóval, mérsékelt hangerőn, bár az nem annyira hozza át 
az érzést és a különös teret. Borzasztóan nagy kár, hogy a Coil oszlopos tagjai 
nincsenek már közöttünk, nem tudnak mesélni erről és a többi anyagukról, így 
meg kell becsülnünk azt a bonyolultnak tűnő, de méltó kitartással mégis lassan 
kibogozható 23 itt töltött évüket, no meg a színes, vékony papírszalagokat, ame- 
lyek türelmesen az asztalra borítva várakoznak szépen összeragasztva. 

SKINNY PUPPY: 
LAST RIGHTS (1992] 


SKINNY PUPPY 


LAST RIGHTS 


A Too Dark Park (1990) és a The Process (1996) között elfoglalt és 30 év 
múltán is fajsúlyos lemez belemar a húsunkba és szünet nélkül emlékez- 
tet bennünket arra, hogy a szerzett, vélt, garantált jogok nem feltétlenül 
jelentik azt, hogy meg is kapjuk, vagy érvényesíteni tudjuk őket. Ha a Föld 
bolygónak, mint önálló entitásnak lennének jogai, simán mehetne bíróság- 
ra, fellebbezhetne, független ügyvédet fogadhatna az összes rajta elterülő, 
elrákosodott ország, nemzet és a rajta élősködő, kizsákmányoló, gyalázatos, 
emberformájú félisten ellen. És veszítene is minden egyes alkalommal. 

Ez a lemez azonban közel sem a jogokról szól, hanem Nivek Ogre személyes 
téveszméiről, a különbséget tenni nemtudás állomásairól, és arról, hogy mi a 
valóság, és mi nem az. A Too Dark Park zenei útkeresései és az egyre masszívab- 
ban jelentkező idegen behatások után (melyekből volt bőven, hol tűk és vegy- 
szerek, hol pedig toxikus emberek formájában) kínszenvedve megszült album 
erős törést okozott a zenekar pályáján. Mindezen tényezőknek az atonális, za- 
vart, zajfüggönyök mögé rejtett agóniáját hallhatjuk a Last Rights-on, ami pokoli 
ihívás, hiszen alig lehet elképzelni, hogyan is készülhetett. Mégis eladási siker 
ett, pedig szinte befogadhatatlan, megviseli hallgatóját, és teljesen mindegy, 
hogy épp 1992-t vagy 2022-t írunk-e. A normalítás minden formáját kínosan 
erüli, olcsó klisék sehol, nem tükrözi a korszellemet, nem szól emberi jogok- 
ról. Egyvalamit csinál csak, de azt piszkosul helyesen és pokoli hitelesen teszi: 
az emberi szenvedés (külső és belső) változatainak, hangulatainak lenyoma- 
tát adja ki. A Skinny Puppy utolsó, messze merészkedő kísérletező lemeze ez 
egyetlen igaz balladájával, a Killing Game-mel, innentől azonban lejtmenet, 
a breakbeat, feltámadások, fejen pörgés se menti meg a Pygmalion-hatástól. Így 
válik egy legenda nihilizálása, kisemmizése mindig szomorú történetté, amely 
D. R. Goettel halálához aszfaltoz nyílegyenes és többnyire sík (The Process) utat. 


A LAST RIGHTS NEM VALÓ MINDENKINEK. TÉNYLEG NEM. Ehhez képest a 
szánalmas netes jegesvödör kihívás dedósok buta játéka csak. De próbáld meg 
ezt a lemezt egy ültő helyedben egy verőfényes napon bármely magyar lakóte- 
lepen meghallgatni szünet nélkül legalább ötször egymás után, miközben nem 
válsz hőssé, se mocsokká, csak alámerülsz önmagad nyomorában, még akkor 
is, ha kifelé vetítve, színlelve nagyjából rendben van az életed. (Vagy azt hiszed.) 


Ritkán születnek ilyen mély művek. Lövésed sem lesz, hogy ennyi különféle 
hangból miként lehet ekkora depresszióparádét faragni úgy, hogy közben nem 
is vagy öntudatodnál a folyamat szignifikáns részében. Ha ez nem készült volna 
el, nem lett volna Download, nem lett volna maxra tekert SP-kult (bár a vitatott 
Rabies hiába imádott lemez a rajongók körében, a tagok között vésőkalapács- 
nak számít, bomlik ám minden, porral és salakkal teli az összes kutyaszáj). De 
özben ott van a klubklasszikus és leborulva imádott Inguisition, a horroriszti- 
usan tűpontos hátborzongást okozó Riverz End, amelytől sírhatnékom támad 
olykor, mert zenészként és zenehallgatóként is vállalom: ezek utánozhatatlan, 
másolhatatlan, leképezhetetlen produktumok. Talán a Dead When I Found Her 
hardcore makacssága vitt valamennyire közel minket hozzá, de elérni senkinek 


HUN / INDUSTRIAL N TECH HIT. ISSs05 67 


sem sikerült, és vélhetően nem is fog. A szívrohamok tönkrevágott szimfóniái, 
a gyilkos játék tanításának visszafejtései, a tükörfűrész-látomások, az agyonda- 
raboltság, az édes levelek örökké keserű íze a szájban, gonosz erőkkel táplált 
kínok, és szembefordításuk önmagával. Felsorolni is lehetetlen, mennyi hártya- 
vékony réteget lehetne véres, szakadt körömmel lekapírgálni erről az egészről. 
Tudatos szerkesztési elveknek nyoma sincs, mozaikosra lett zúzva egy 10 kilós 
kalapáccsal, és csak akkor tűnik némiképp szépnek, ha elég távol állsz tőle. Ha 
közel nyomod az orrodat (netán mélyen benne vagy), akkor kiver tőle a víz, olyan 
hangokat fogsz felfedezni, amelyek valójában benne sincsenek, de ráfogod, hogy 
csak neked van eléggé high-end hifid hozzá, ami képes volt kihozni belőle még 
azt a lassú sercegést is, ahogy állattetemek bomlanak fel két zongora-fragmen- 
tum között, az ólmosan zengő társadalompolitikai vetületeiről nem is szólva. 


A Skinny Puppy egy szörnyűséges és szörnyen ellentmondásos lemezt alkotott 
ezzel, felhúzva mindent az egyéni pszichotikus nyomorúságtörténet rideg drót- 
vázára, amelyről kizárólag leesni lehet, mert olyan magas, hogy már az első szint- 
jén is szédülsz, a dobhártyákat masszírozzák fekete olajos kezek, teleszúrkálva 
egyszer használatos tűkkel, véres habot köpünk reggelente, megriadunk 
a tükörből visszapillantó szőrös szörnypofától, letöröljük, de még mindig ott van. 
A , tortured animals" a Skinny Puppy univerzumában nem az állatvédők által 
hangoztatot szögegyenes véleménye alapján a kis aranyos, szőrös emlősök cso- 
portjára vonatkozik. Az én olvasatomban sokkal tágabb: beletartoznak a gonosz 
fecskendőkön áthaladó pikkelyes kishalak, csúszómászók, toxikus gondolatok 
is, amelyek az emberekbe hatolnak azért, hogy kínzóak, lángolóak legyenek. 
Mert az emberis csak egy folyamatosan megkínzott állat valahol, van, hogy meg- 
verik, nem tud beszélni, ki van láncolva egy karóhoz, ütlegelik, idomítják, éhezte- 
tik, szomjaztatják, szóval a Skinny Puppy megkínzott, lesoványodott állatai talán 
nemis csupán drogériás tesztnyulak (Rabies) , vászon bevásárlótatyikon olvasha- 
tó felhívó üzenetek, nem csak védtelen rágcsálók, kismacskák (Download: Music 
for Cats) és megvert, agyonharapdált, vérző, csont-bőr kiskutyák a sötét park- 
ban (Bites, Too Dark Park). Hanem szimbolikusan mi magunk is ezek vagyunk. 
Egyesek, de nem mindenki. Vannak, akik fehér köpenyben, egyik kézben pipet- 
tával vagy fecskendővel, a másikban pedig csőkulccsal közelítenek felénk. 


A Last Rights egy borzasztóan megterhelt, megterhelő, szomorú, a végletekig 
disszonánsra kifacsart album, amely szikével osztja ketté a leghűségesebb 
rajongókat is. Nem javasolt gyors beszállónak, SP-tanulóvezetőnek, sem könnyű 

ismerkedéshez. Tulajdonképpen alig használható valamire, hacsak nem önma- 
gad legmélyebb, legsötétebb, véraláfutásos, és penetránsan bűzlő dögkútjába 
akarsz leereszkedni egy elvékonyodott, rojtos fogselymen. Az Inguisition és a 
Killing Game megmenti ugyan a helyzetet, de a többit is méltósággal, még ha 
vérgőzösen is, de hősként, egyenes derékkal hallgatva kell tudni kibírni. 


DE KI IS KELL TUDNI JÖNNI BELŐLE. 
HISZEN LENT ES BENNE MARADNI NEM SZABAD. 


Ha megtekintjük a Last Rights tour háttérfilmjeit (backing tape/film) a Youtube- 
on, hamar rájöhetünk, hogy erősen elüt a szokásos vonuló felhőkbe, a természet 
bosszúdokumentumaiba, állatkísérletekbe ötvözött matériáitól. Nem tudni mi- 
lyen technikával készítették, csak azt, hogy szinte nézhetetlen. Alap kötőanyagát 
Nivek Ogre csetlése-botlása adja egy (gyakran üres) adásszüneti tévékép előtt, 
akit időnként fekete sziluettbe fordított kriptaszökevények, szörnyszellemek 
igyekeznek elkapni, elragadni, lehúzni. Amellett, hogy ez egy mély, személyes 
önvallomás, egyben magát az általános értelemben vett embert is szimbolizálja: 
negatív erők és terek vesznek körbe bennünket, legyen az a jelen vagy a múlt 
árnyai, a legfélőbb viszont az, hogy ugyanez a jövőé is. Ugyanazokat éltük át, ki 
mennyire merült alá ebben, pusztította önmagát, és/vagy pusztították őt, tulaj- 
donképpen nem is számít, hiszen nagyjából ezek az utolsó jogaink, ennyi maradt 
meg belőlük. Ebből a szögből vizsgálva a Killing Game nem kizárólag egy gyil- 
os játékot jelent (bárki is tanította nekünk elsőre), hanem az egyetemes szen- 
vedéstörténet szimbóluma, amely a bioszféra és nooszféra kiirtásánál, minden 
egyes elpusztított élőlénynél és emberi gonoszságnál jóval messzebbre mutat: 
sajnos így fogunk maradni. A tébolyultság karaktere önmagában hordozza azt, 
hogy minél jobban félünk az egyetemes megőrüléstől, a Világ sötét árnyaitól, 
a Földet körbevevő megnagyarázhatatlan gonoszságoktól, annál inkább bele is 
süppedünk ennek mocsarába. E 30 éves párhuzamot akkor lehet leginkább tet- 
ten érni, mikor egy általunk jól ismert, tegnap még értelmes személy másnapra 
már összefüggéstelenül kezd el beszélni, vagy az online tevékenysége, megnyil- 
vánulásai ostobává, zajossá, értelmezhetetlenné, hovatovább a személyiségével 
összeegyeztethetetlenné teszik. A Mirror Saw összes zaja, oda nem illő, szagga- 
tottra szabva betoldott áriarészletei, különféle hörgéskatalógus-szeletei épp a 
személyiség tragikus szétszakadását hivatottak zeneileg leképezni. 

Nagyon hamar bele lehet esni a gyors ítélkezések csapdájába. Ez korunkban a 
leggyorsabb, instant recept, amivel eltávolítjuk a gondolkodást önmagunktól, 


3 3 


egyszerűbb és jóval kényelmesebb világér 


telmezési sémákat követve, táborokra 


szakadva. Könnyen legyinthetnénk arra, hogy a végtelenül betegre, életidegenre, 
zajosra roncsolt Last Rights csupán egy folyton visszaeső drogos nyelvileg és 
zeneileg használhatatlan, élvezhetetlen, disszonáns önvallomása. Ennél jóval 


É 9 


4 


rehabérett állapotok) lekapargatjuk a lemezről, és kellő 
áthatjuk és hallhatjuk, hogy létrejöttét egyszerre minde 


be se lehet érni. Még az ilyen-olyan szennyezettséget, ha 
minőséget, elmeállapotot befolyásoló szerek jelenléte és 
sem. Nem vagyok zacheri/csernusi értelemben vett sztár 


gus, fogalmam sincs ezen tényezők zeneszerzésre gyakorolt hatásáról, a bűn 


dat-jellemzőiről is maximum saját narratívámmal tudné 


4 


öbb: három ember alkotása ez, ebből kettő a zenéért, egy pedig az átkötéses, 
szabadverses szövegekért és a felfoghatatlan módon improvizatív énekért volt 
felelős. Csapatmunka, mindenké, ha használt szereket előtte és közben, ha ne 
Amennyiben ezta toxikus alkotási körülményt (drogok, állandó, vibráló feszültség, 
ávolságból tekintünk 
n és semmi sem indo- 
olta. Mai modernebb eszközökkel sem lehet leképezni, reprodukálni, a köze 

tásfokot, vitatható tri 

kártékonysága mellett 


oxikológus, pszicho 


4 


szolgálni. Mégis is 


ló- 


te 
le 


merem szögezni, hogy a Last Rights egy rendkívüli és egyedülálló, proszektúrás 
kísérlet a hangok, a lélek és az elme szutykos boncasztalán. Fojtogató levegője, 
bomlása, a kísérő diszkomfort-érzése, összevetve a tudatos szerkesztésre törek- 
vés teljes hiányávalolyan sötét kísérleti matériáteredményez, ami csakis egyetlen 
egyszer, rövid időablakban és elmékkel, speciális kínzóeszközök kombinációjá- 
val hozható létre. Elképzelni sem tudom, hogy mi érhet a közelébe. Hogy lehetett 
ezt a turnén újra és újra elénekelni, lenyomogatni gombokon? A rajongók lelkébe 
szeretnék belelátni, akik először hallották, vagy épp egy koncert után szétgyö- 
törve hazabotorkáltak. Bennük mi játszódhatott le? Hogy érezhették magukat? 
Most képzeljük bele magunkat 1992-be, és ne napjainkba, miután már sok Welt, 
Oghr, Download jammelésen vagyunk túl, cKey és Brap, Back £ Forth lemezeket 
szívtunk magunkba. Akkor milyen volt és mennyire fájhatott? Most mennyire fáj? 


Klán-egyszavasok a lemezről 2021. augusztus 29-én: 
Kárhozat / Tükör / Karcos / Rehab / Inkvizíció / Őssejt / Pokol / Katarzis 
Trauma / Ördögűzés / Kegyelem / Kicsavar / Kaotikus / Alapvetés / Félelem 
Csontnyeső / Brutál / Fragmentáció / Tébolyult / Balzsam krémleves 

CONTAGION: 
CONTAMINANT PCB (1992) 


GZOAB § a 8 TER AA P €c [A 


Nem emlékszem már vissza a napra, hogyan és milyen formában jutott el 
hozzám ez az anyag, talán évekkel később, Napsteren vagy DC--n keresz- 
tül, de szépen párhuzamba állítható a mi 0.C.T.S-ünkkel, valamint a jóval 
későbbi Space Monkeez Inframind-jával, még ha technikailag, költségve- 
tésileg és terjedésileg egy Mariana-árok is a szakadék. A Contagion rövid 
életű, elrockosodó projekt volt Amerikából, pumpáló nyaki ütőérrel, punkos 
lázadással, vegyvédelmi köntösre aggatott nyomtatott áramkörökkel, proté- 


zisekkel. Cyber! Sav! Gázálarc! Hit! Remény! Szemtelenség! Szeretet! 

Az 1988-ban startoló trió egyből cégalapítással kezdte Keith Arem hangmérnök 
vezényletével. Amint kiadói szerződéshez jutottak, máris nyomták a Contaminant 
PCB-t, turnéztak a FLA-val, csináltak két nagylemezt, és egy válogatást, majd 
eltűntek a porondról. Mentségükre szóljon, hogy még a stúdiójuk is leégett 
2008-ban. A Contagion professzionális cyberpunkként szólal meg, számai kö- 
zött nincs töltelék. Orgánuma nyers, lázadó, harcos, alapvetően mindegyik szá- 
ma megahitnek számít, ebben a zsánerben viszonylag kevesen versenyezhettek 
vele. Klasszikus önmeghatározási, elvi-identitási, elhatárolódási, határkijelölé- 
si dolgok foglalkoztatták őket, pedig csak 8 darab számról beszélünk, a többi 
remixelgetés, változatok, mégis oda-vissza működik, a technologizáltsága mel- 
lett a gitárnak is helye van. Pillanatig sem szépelgő. Hiperkritikus és gyakran 
aggresszív beállítódásuk konstans, nem eredményez balladákat és himnuszokat, 
csak a pofánkba ordítja a , fuck you"-t. Nem a mi hibánk, ki vagy te, hogy pofázz, 
tartsd a vonalat, az állásaidat, határaidat, ne hódolj be senkinek, soha, de soha! 
Ennyi volna az üzenetcsomag, de mindez rendesen nyakon lett öntve industrial 
rock mázzal. Csak pislogsz, hogy mégis mi volt ez? A bitdarabolás melós ám! 
Kérdés, hogy nyeljük-e le a hazugságokat, lopjuk-e ki a képletből a lelkünket, ha 
nem akarjuk, hogy ellopják az elménket, ki mivel kinek tartozik, és egyáltalán, 
tartozunk-e bárkinek is ezért a rothadt világért, amit örökül kaptunk, és nagyon 
nem érezzük ám jól magunkat benne! Isten, Jézus, meg a többiek, elhúzhatná- 
tok már! Saját személyes vallása van már itt mindenkinek, még egy villanyosz- 
opnak is, hiába imádkoztunk (egyesek amúgy még mindig), de hazugság ez az 
egész, szóval kopjatok le végre mind, ne szóljatok bele többet a dolgunkba, majd 
mi hiszünk, amiben akarunk, és legfőképp a technológiai taktikai vissza (igazából 
ellenetek) történő fordításában. Meg egyébként is mindenki - a semmiben hinni 
nem képes - fiatalokat akarja csak önképére formálni, megtanítani a hazugságok 
elfogadására, alkalmazkodásra, megalkuvásra. Ha nem engedelmeskednek, le 
is rombolják őket, ahogy kell, szóval mikor lesz már ennek vége? (30 évvel ez- 
előtti életérzésről van szó a dalokban, de azóta változott bármi is? Joggal kérdez- 
hetnénk, bár tudjuk, hogy nem. Nos, a Contagion a ilyenekről lamentál végig.) 


A We Believe (Hiszünk) a fentiek summája, az önrendelkezésről és az autonó- 
miáról szóló direkt proklamáció. Színtiszta, csiganyálkás érzetű tv-s szektarek- 
lám szöveggel indít, hogy aztán számonkérje a hazugságokat, majd kikövetelje 
a saját döntés jogát. Zeneileg inkább szimpla amerikai rock, gitárok, dob, kevés 
szinti, és a We Believe (God mix) is csupán egy metálos riffparádéval, meg egy 
kis lezáró beszaggatással gazdagítja az eredeti nyitószámot. Ehhez képest már 

az Ingest (Nyeld le) egy feszesebbre húzott membrándobos, elektronikásabb, 
cyberpunkosabb hangkészlettel operál. Ellenállásra ösztönöz, bár egyértelművé 
teszi azt is, hogy a válogatás nélküli hazugságok befogadására szántak bennün- 
ket, a lelkünket ugyan visszalophatjuk, de az elménket akkor is tovább fogják 
fertőzni ebben a duálisra húzott (Mi vagy Ők) világrendben. Autentikus és ismert 
dühérzet ez. A Who Are You (Ki vagy te) már egy fegyelmezett, disztópikus harci 
dal, elsőre csupán fogalmakat sorol fel torz robothangon és a FLA-recept sze- 


rint kifőzött cyberpunk war sound set-tel. Azonban a felsoro 
végtelen és kíméletlen elnyomásról, harcról, visszafogásról, 
igazság és a fiatalság elpusztításáról kapunk gyorsjelentést. 


lásból felsejlik, hogy 
visszafejlődésről, az 
A Scratch (Kaparás) 


sem kendőzi el a problémákat: amikor az elme leáll, elkezdődnek a rémálmok, 
egy olyan világban vesztünk el, amelyben sosem hittünk, és amit sosem támo- 
gattunk, így enyhíteni kell a belső nyomást. Ha eddig nem lett volna elég egyér- 
telmű az ellenállásra buzdítás, a Fight! (Küzdj!) direktben nem közvetíti a paran- 
csot, csak a beillesztett beszédmintákon keresztül. A szövege az érdektelenség, 


beleszólás és a szabadság igényét üzeni: 
it érdekel, mit gondolsz Kit érdekel, mit gondolnak 
it érdekel, hogy mit csinálsz Kit érdekel, mit éreznek 
a már nem számi Ez csak az idő akadálya 
it érdekel mit tudo Azt mondják, túl fiatal vagyok 
it érdekel mit érze Azt mondják, túl kicsi vati 
Amúgy sincs különbség Az egész csak egy lelkiállapot 
De amit gondolok, amit érzek Kit érdekel mit gondolok 
Számomra különbséget jelent Kit érdekel hova mész 
it érdekel, mit gondolsz Számomra ez nem számít 
it érdekel hova megyek Különbséget jelent, ha szabad lehetek 
ülönbséget jelent, ha szabad lehetek Különbséget jelent, hogy én lehetek 
ülönbséget jelent, ha én lehetek 
Az Aggress ennél explicitebben fejezi ki a bürokrácia, képmutatás és a rendsze- 
rek visszásságait, küldi el melegebb éghajlatra tompábbra kevert, de pitbullsze- 


rű ugató harcias hangokkal. A Turn of the Screw (PCB edit) 


Contagion Seven profi atmoszférájú, fertőzött instrumenta 


belesűrítve. A harciaskodás vége többnyire ez szokott lenni: 

A csavar fordulása) 


is illik a sorba, bár inkább punk rockba hajlik, importált hangmintái jobbak, mint 
maga a komponált szám. Remixekről most nem írok, ellenben az album zárója, a 


litás, hátborzongató 


horrorisztikus surrogások, adóvevőzés, készülékek, zárt osztályok, krematóriu- 
mok, koszlott és lepotyogó csempék, üres, elhagyott termekben kóborló, meg- 
kínzott lelkek és egyéb entitások neszei jó érzékkel, nagyon plasztikusan lettek 


inyiffanunk mind. 

KMFDM: 
MONEY (1992) 


A banda ekkorra már kivívta magának az undergound elektronikai punk 
vezérigazgatói széket, sokkal több amerikai behatással egyik legjobb, és 
legmaradandóbb albumukat készítették el. Az alvilági counterculture (ma: 
cancel culture) szakadt lázadástól, erőszakos gitárriffektől, rapeléstől túl- 
fűtött és izzadt, de csöppet sem fáradt alakjai egy grandiózus, teljességgel 
önazonos munkát szállítottak le, és bár megfejelték a későbbi albumaikon 
is ezzel-azzal, az eredetileg dupla albumnak szánt Money-t még mindig él- 
mény betenni, ha harcosabb kedvre szeretnénk kalibrálni magunkat. 

,Hello Teenage America!" - divatoljunk, lüktessünk, vonuljunk, mutassuk meg 
magunkat a nagyközönségnek, röhögjünk mindenki arcába, keressünk pénzt, 
szeretkezzünk, meg ilyenek. A Money története azért sokkal kalandosabbra si- 
került, és máig erős flexkulturális tanulságokkal szolgál mindannyiunk számára. 


Miután több hónapig turnéztak az USA-ban a Ministry-vel, a KMFDM Európa felé 
vette ismét az irányt és felvették a Naive című lemezüket. Mesterszalagokkal a 
kézben, Sascha 90 nyarán visszatért Chicago-ba és megerősítette szerződéses 
kapcsolatukat a Wax Trax! kiadóval. 1990 őszén visszatért Németországba, a 
német zenekar pedig egy rövid európai turnét indított a My Life With The Thrill Kill 
Kult-tal együtt. Ekkora nyilvánvalóvá vált, hogy a zenekar jövője nem Európában, 
hanem az Egyesült Államokban van. Az addigra begyűrűzött perek és az újraki- 
adások ellenére az 1990-es MLWTHTKK turné alatt Konietzko és En Esch egy- 
szer csak felhagyott a közös munkával. Konietzko emiatt 91 elején Hamburgból 
Chicagóba át is tette székhelyét. Akkorra a KMFDM már az USA-ban is ünnepelt 
bandává vált, őszre Konietzko mégis visszatért, hogy felvegye a Money lemezt a 
zenekar többi, Németországban maradt tagjával. 1992 elejéig kellett csak várni. 
En Esch úgy döntött, hogy végleg a tengerentúlon marad, Chicagoban azonban 
megfordult a szélirány. Hiába volt túl a banda akkora már két két sikeres turnén, 
a Wax Trax! addigra csődeljárás alá került, az alapító James Nash szívrohamot 
kapott, a személyzet nagy részét elbocsátották, és így minden terv a darabjaira 
hullott. A KMFDM azonban nem adta be a derekát, hanem inkább tökösen ígére- 
tet tett, hogy új szerződést írnak alá arra az esetre, ha a kiadó életét külső segít- 
séggel meg lehetne hosszabbítani. A new york-i TVT Records, amely addig Trent 
Reznor Nine Inch Nails-ének adott otthont, felülvizsgálta a károkat, felmérte a 
hátrahagyott törmeléket, nem kevés kockázatot vállalva végül beszállt a buliba, 
és lelkesedéssel, friss vérrel, hatalmas pénzügyi támogatással, jobb terjeszté- 
si rendszerrel elérte, hogy a dolgok végre stabilizálódjanak. A Wax Trax! pedig 
ismét olyan erővé vált, amivel számolni kellett. Egyszerűen nem lehetett ebből 
kiszállni, és nem is lett volna ésszerű. 


A következő album az Apart címet kapta (volna), hogy megfelelően tükrözze a 
két fő dalszerző közötti szakítást, valamint azt a tényt, hogy a költségvetést is 
mereven kettéosztották. Mindkét tag fele-fele arányban írta volna a dalokat az 
albumra, azonban En Esch közreműködését a Wax Trax! végül elutasította, így 
Konietzko több pénzt kapott az album befejezéséhez. Az immár Money című 
albumra szánt dalok közül több emiatt ki is maradt, és későbbi kislemezeken, 

válogatásokon jelent meg, az album fennmaradó részét remixek töltötték ki, míg 
Esch hozzájárulása képezte az 1993-as Cheesy című szólóalbumának magját. 
A Money a rajongók körében a fentiek ellenére jó fogadtatásra talált az olyan 
számok ereje miatt, mint a Vogue, a Sex on the Flag, vagy a lemezcímadó nóta. 
Konietzko számára 1992 sokkal jobban beütött, hiszen 1990 és 1993 között két 
albumot és a hozzájuk tartozó kislemezt is kiadhatott az Excessíve Force mellék- 
projektben. Ez eredetileg a Thrill Kill Kult-os Buzz McCoy-jal való együttműkö- 
désként indult industrial house vonalon. McCoy viszont csak egy számig bírta ki, 
utána szépen dobbantott is. 


A Ministry-hez hasonlóan a KMFDM is vonzotta a Money albummal azokat a hall- 
gatókat, akik nem feltétlenül voltak nagy rajongói az ipari zenének. A dörzsölően 
zajos és disszonáns Money aligha tekinthető könnyűzenének, olyan mint sajtkré- 
mes szemes babbal és mazsolával kuszkuszt fogyasztani. Az ipari zaj agresszívi- 
tása mellett domináns az amerikás hangzás, a heavy metal, az euro-tánczene és 
a hip-hop elemei is. Az acélozott metálgitár, a torzított ipari és az elcsöppenésig 
szexi női vokálok, a szinkópált táncos ütemek valóban egységes, izgalmas egész- 
szé egyesülhettek, és nyilvánvalóan ez adta a Money abszolút sikerét, és egyben 
rajongói megosztottságát is. Jómagam a 90-es évek derekára jutottam hozzá, de 
első hallásra éreztem, hogy ez merőben elüt minden addig hallott produktumtól, 
nem volt se technós, sem teuton, sem robotikus és technológiai, ellenben olyan 
punk energia és rombolhatnék áradt minden számból, hogy térdre rogytam tőle. 


Még egy fontos adalék. A 90-es évekre felfokozott és kissé naív remények ger- 
jedtek arra vonatkozóan, hogy az ipari zene képes lehet végre beszivárogni a 
mainstream-be, és feloldódni, ellazulni a tömegízlésben. Ha Billy Idol 1993-as 
Cyberpunk lemezére, vagy David Bowie 1995-ös Outside lemezére gondolunk, 
ezek épp ezeknek az időben kitolt és be nem teljesült reménykedéseknek a 
rock nroll manifesztációi voltak. A KMFDM ezzel ellentétben nem az elvontság, 
bonyolult absztrakciók és művészkedés irányába mozdult el saját tehetetlensé- 
gétől vezérelve, csupán megmaradt önazonosnak: a pénzsóvár, mindenre ké- 
pes, drága stikliken töprengő stricik, utcai dealerek és a fiatal fehér középosztály 
mocskos lelkiismeretének, a hazugságokra épülő kormányok és társadalmak 
kritikájának, a bármi ellen lázadni képes osztályszegmensek bálványainak. 
Az akkorra begyűrűző high-tech / low life pólusai a végtelenben talán összeér- 
nek, azonban a KMFDM univerzumában soha. Csupán felnagyítják a különbsé- 
geket és falra kent lila, vörös és fekete feliratokkal adnak hangot a mindenkori 


76 HUN / INDUSTRIAL N TECH HIT. I5SS05 


tiltakozásoknak, erősen elrajzolt karikatúrákkal. A Ministry és a NIN ebben lema- 
radtak valahol. Sokáig az volt a mondás, hogy az ellentétek kibékíthetetlenek, 
ez lesz az utolsó egyben tartott KMFDM album. Viszont az első volt egy új éra 
kezdetén. Az albumborítón balra önarckép látható, mely a KMFDM vizualitásán 
hosszú ideje alkotó Aidan Hughes-t ábrázolja. Általában igyekezett a lehető leg- 
szorosabban a zenére alapozni a művészeti alkotásait, azonban Konietzko ezút- 
tal nagyobb szabadságot adott neki a borító megalkotásában, így Hughes ihletet 
kapott, hogy a lemez borítóját inkább saját személyes élményei alapján készítse 
el. Hughes elmondta, hogy a kép , az akkoriban tapasztalt utcai életmódból való 
kiábrándulásomat ábrázolja, és a művészet magában hordozza azt az utalást, 
hogy nem számít, milyen kísértés áll az utadba, akkor is fizetned kell!". Lilába, 
feketébe és fehérbe oltva mindez , Fogd a pénzt, üss vagy fuss" ingert vált ki. 


A számok szemcsések, riffesek, karcosak, mégis változatosak. A nyitó Money 
gengszteressége, piszkossága a fiatalság megszólítása miatt emlékezetes. 
A Vouge tökéletes ellenpólusa a felső tízezer által dúdolt 1990-es Madonna slá- 
gernek, ugyanakkor a trendi és szintén amerikai CC Music Factory-nak is (ne 
haragudj, meg foglak izzasztani, már ha egyáltalán emlékszel a szövegére), szag- 
gatott ütemeivel könnyen a fejbe ivódik, mégsem lehet retro rádiós slágernek ti- 
tulálni. A dialógusban feleselő Help Us/Save Us/Take Us Away már előrevetíti, 
hogy a KMFDM-et nem csak az ipar, hanem a dub és soul terén is maradandó 
befolyások érték Amerikában, ezáltal a , pokol kapui nyitva állnak számunkra is". 
A német nyelvű Bargeld (Készpénz) szintén valahol az utca szülötte: 


Mi lesz, ha már senki sem kiabál? 
Hogy voltak a férfiak és hol voltak a bolondok? 
Ki kételkedik itt az eredetében? 
Mikor fogjuk kifizetni a számlát? 


Ahol egyesülünk és testvérieskedünk 
Ahol felriasztjuk és megijesztjük egymást 
Ahol beosztják, szétosztják és meggyalázzák az igazságot... 
És a béna ember odaadja a vaknak a botját. 


Mi lesz, ha már nem tudsz aludni? 
Senki sem lesz boldog félelemmel a nyakában. 


Nem hiszel benne, nem érzed, úgyis eljön. 


HUN / INDUSTRIAL N TECH HIT. ISSs05 77 


Kivándorlok egy rágógumi-paradicsomba 
Senki sem lehet próféta a saját hazájában 
Ahol csak az anyanyelved készpénze nyitja fel a szemeket 
Német ez, az utolsó következményig 


Feltámadok 
A hamvakból egy új életbe születek 


Többet akarok - Mindig többet 
Pont mint Te 
Mindig többet 


Ha mélyebben belegondolunk, ez az elégedetlen kultúrsokk-szakasz egyfajta le- 
nyomata, Európa után a 90-es évek Amerikájába csöppenni, csak nem múlik el 
nyomtalanul. A Spiritual House a horrorszcenáriók terepe, bár inkább tűnik töl- 
telékszámnak, mégis megkapó, de nem ez a legerősebb pont a lemezen, hanem 
egyértelműen a Sex On The Flag az abszolút húzódala, amely lebegő basszusai- 
val, horzsoló refrénjével isteni erővel vértezi fel az , eccerű férfiembört" (is), akár 
aggódunk azon, hogy mi helyes és mi nem az. Pedig a refrénje súlyos igazságra 
és a félt jövőre (sírra) mutogat figyelmeztető, sőt, fenyegető ujjakkal: 


Isten kegyes a kiválasztott nemzedékhez / Egy szent nemzet királyi papsága 
Lelkes erők itt, ifjúság és virágzás / De az értelem ujja a sírra mutat. 


Az I Will Pray (Imádkozni fogok) hozza a KMFDM kötelező köreit, rendszerek 
megszaggatását, állandó igazságtalanságot, és mindez német-angol-baba nyel- 
venis akadály nélkül átjön, prédikációk stílusába ültetve segíti elő az üdvösséget, 
ülönösebb zenei bonyolultság, túlszervezést sem igényel. Szimplán működik. 

A We Must Awaken (Fel kell ébrednünk) akár egy mai , nemzeti" programdal is 
ehetne, és bár ez alapvetően egy komótos és nem is túl izgalmas instrumentális 
felvétel, abenne domináló beszédminták mintha akármelyik szélsőséges vallási 
szektavezető (vagy politikus) kiáltványából származnának, még ha 30 évis telt el 
azóta, elég hamar ráismerünk napjaink sötét / világos (dualitás) populizmusára: 


Gyermekeink elméjét megmérgezi a szenny. 
ES bíráink félnek ezt a mocskot az igazságosság tüzébe vetni. 


3 HUN / INDUSTRIAL N TECH HIT. ISS05 


SJ 


Az Under Satan (Dub) jó ideig nem ütötte meg a mércét a zajossága És a , csa- 
lamádésága" miatt, azonban el kell ismerni, hogy valahol felvillanyozó tud lenni, 
mikor borzasztóan szexinek képzelt női vokalisták kéjesen nyögik bele a stúdió- 
mikrofonba, hogy , kíemefdíem". Ide van keverve még a Spiritual House és a 
Sex is, ha í így tekintünk rá, akkor ez egyfajta KMFDM Money wrap-up, mash-up, 
de nem is lényeges ez. A Vouge 2000 és az instrumentális Money (Deutschmark 
Mix) sem rendelkeznek különösebben említésre érdemes attribútomokkal, egy- 
szerű mixek, annak viszont csöppet sem rosszak. 


Foglaljuk össze, hogy mi minden miatt is érdemes a KMFDM ezen művét előven- 
ni és figyelmet szentelni neki. Íme a főbb szegmensek: 


. . Bársokan esküsznek az 1990-es Naive albumra, a zenekar a Money-ra 
találta meg saját modern, interdiszciplináris (dub, rock, metál, soul) és 
szélesebb közönséget megszólítani képes önálló hangzását, beleértve 
a rock és a metál iránt rajongókat is. Ez mindenképpen érdem. A Naive 
egyszerűen túlságosan torzszülött, kifacsart, beteges, kopott hangzású 
volt a Money-hoz képest, ami viszont 180 fokos fordulat és pezsgés! 


. . Bármi is történt a lemez 1990-1991-es felvételi és alapozási idősza- 
kában. Amerika rossz és jó társadalmi, zenei, utcai közbeszédi, üzleti, 
politikai, inspiratív és természetesen hangfelvételi technikai hatásai 
képesek voltak beivódni, párosodni, megtermékenyülni a KMFDM már 
meglévő kompetenciáival, legyen az szöveg, dalszerzés, kísérlet. 

Ez mérhető előny, amely erős elmozdulást jelentett a zenekar életében, 
ékes bizonyítékai ennek a Symbols, vagy akár a legutóbbi Paradise 
albumuk. Tartós hatást fejtett ki tehát az USA-ban töltött évek élménye 

a zenei produkcióik és fejlődésük ívére. 


. . A Money olyan kiváló gitármuzsikával és hangminta-beépülésekkel, 
torzításokkal lepik meg a hallgatót, amelyekre kevés példa van a későb- 
bi KMFDM diszkográfiában. Nem mondom, a 3 évvel későbbi Nihil, vagy 
a 4 évvel későbbi Xtort sem rossz albumok, de azért jóval kevesebb 
váratlan és emlékezetes meglepetéssel incselkednek. 


. . A Money vágyvezérelt, direkt meghajtású, lélekirányító, csöppet sem 
bonyolult felépítésű, ellenben jó értelemben mocskos energialemez. 

LAIBACH: 
KAPITAL (1992) 


(emezt 


S a 


56 
"7 FAR FA , DA 


LALbAC HI 


ULMALII 


A Laibach-nak sikerült ezzel a polarizáló, a kommunizmusból kapitaliz- 
musba átmenetet illusztráló anyaggal zavart kelteni a rajongótáborban. A 
mai korból tekintve még inkább. A Kapital (Tőke/Főváros) egy olyan erős 
tektonikus és teuton törésvonal a zenekar stílusában, amely bárhonnan is 
nézzük, a tornasorból folyton kilógó, kapafogú, gyűrött trikós, csínytevő 
kamasznak hathat. Aki a korai, fejsúlyos történelmi vetületekkel zajongó 
formációt és műveit kedveli, annak azért. Aki a lassú tűzön felfőzött, slá- 
gerparádés, popzenei betétekkel felgazdagított anyagaikat kedveli, annak 

azért lesz a Kapital mindig egy gonosz fekete bárány. Miközben ez a Laibach 
szinte egyetlen sav- és időtálló, időtlen albuma. Aki egyszer belehabarodott, 
az kivételesen páratlan és egyedi, megismételhetetlen alapműként tiszteli 
mindörökre, míg akinél nem kapcsolódott össze ez a koncepciólemez sem a 
korszellemmel, sem a kollektivista, sem a személyes fejlődéstörténetével, 
az fanyalogva legyinthet rá minden alkalommal. 


A Kapital olyan Laibach lemez, amiről általában nem szoktak koncerten leját- 
szani egyetlen számot sem. Ez alól talán csak a Wirtschaft Ist Tot (A gazdaság 
halott) a ritka kivétel, de a visszaemlékezős, slágerválogatásos fellépések sem 
szoktak visszanyúlni ehhez a mérföldkőnek számító munkához. Nincs neki hiva- 
talos újrakiadása, digitális feljavítása, sem díszdobozos, dokumentarista gyűjtői 
verziója, holott egy ekkora epikus és filozofikus mű ezt igazán megérdemelné. 
Ehelyett ott van az 1992-es három, eltérő tartalmú és szerkesztésű formátum, 
és csak kapkodjuk a fejünket, hogy a komorabb, lehúzósabb és sötétebb CD- 
kiadást, a fellazított, átrétegzett kazettás, vagy a kettő közé befeszülő LP verziót 
kedveljük-e épp jobban. Daniel Miller 41 volt a Kapital készültekor, Milan Fras 
pedig még csak 32 éves. Rögzítettek, mixeltek, és biztosan tanakodtak is ezer- 
rel, a Mute Records pedig ismét a szárnyai alá vette a következő Laibach album 
készítését és kiadását. Egy gigantikus, elpusztíthatatlan Halálcsillag lett belőle. 


Ahogy egy barátom igen találóan fogalmazta meg: az a jó zene, amelyikről 
nem tudjuk megállapítani, hogyan is csinálták. A Kapital-ra ez fokozottan igaz. 
Lüktető és vérbő módon tolta az experimentációkat és az improvizációkat a Zaj, 
a történelmi és akusztikai hangulatmodellezés során. Sok rajta a kollázsszerű 
instrumentális felvétel, a térbeli-időbeli-ideológiai határok cinikus feszegetése. 
A számok szembetűnő stílusbeli eltérése és avantgárd jellege nem túl direkt, 
nem is hamar vagy könnyen befogadható válogatást eredményezett. Az operá- 
nak, a háborús technológiai frontok és a totalitarizmus, kapitalizmus hangkész- 
eteinek, a nyelvészetnek, a közgazdasági lélektannak, politikai gazdaságtannak, 
egzisztencialista filozófiának hangzatos tömegkarambolját hozták össze prof- 
izmussal és teljességgel érthetetlen módon. A Kapital minden másodpercétől 
"üss/fuss-típusú hidegrázás" környékezi meg a hallgatóját. Evolúció szempont- 
jából parádés átkötést hoz létre a Nova Akropola ólmos súlyossága és a N.A.T.O. 
virtuális techno-színpadiassága között. Mindezt úgy, hogy a szerkesztésének 
örülményeire alig találni elérhető és magyarázó jellegű dokumentációt. Ahány 
ormátumban kiadták, annyiféle változatú, hangszerelésű-csúsztatású, összeté- 
telű, mixelésű és hosszúságú felvétel jött ki. 


£. 

A Kapitalból így is közel 30 féle release létezik, és nem ugyanazt hallja, aki a 
CD-vel rendelkezik, mint ami egy másik országban kazettán megjelent. A CD 
változat (felkerekítve) 79 perc játékidővel bír, a vinyl-re 81, míg a kazettára 85 
percnyi anyag fért el, ugyebár ezek a formátumkapacitás határai. Ezért kerül- 
hetett rá a kazettára extraként és utolsónak a Steel Trust, amit Paul Kendall 
és Bertrand Burgalat sztármérnökök jegyeztek. A CD-t vagy LP-t birtoklóknak 
Germania selyemhangja sajnos kimarad. Az album hosszát így is jóval több kri- 
tika érte, mint az egyébként indokolt lenne. Aki belecsavarodott teljesen, annak 
ugyebár máshogy telik az idő a hallgatása közben. A Kapital-nak azonban nem 
ez az egyetlen misztikussága, hanem az az übertonizált hangminta-gyűjtemény, 
amit isten tudja, mennyi idő alatt, és miként kuplungoltak ki, válogattak szét, és 
forrasztották be az album és az egyes számok különféle helyeire. A rap-től, a 
történelmi médiacsipetkékig, archívumokból kilopott titkos szalagok felhaszná- 
lásán át a saját műhelyben egyedi módon felvett és hézagmentesre kikalapált 
szeletkékig, a Fras-orgánumig egy hihetetlenül komplex és gonosz módon sötét 
anyag természetű komplexumot ad ki, amely messziről, óvatosan kóstolgatva is 
meglehetősen felkavarónak hathat. 


A Laibach ellentmondásos diszkográfiájában a Kapital az a lemez, amelyet csak 
egyetlen módon lehet fogyasztani: elkötelezettséggel, az elejétől a végéig, be- 
húzott függönyökkel, zárt ajtóval, hűvös szobában, kellő részletességre képes 
lejátszóeszközön, ugyanis döbbenetes mélyek vannak benne, ami ha nem jön 
ki rendesen a lejátszáskor, akkor csak kellemetlen, monoton zajként és tompán 
hat, de nem ragadja meg az ember agyát és lelkét vasmarokkal belülről. Ebben 
az esetben a Kapital nem fog működni megfelelően. Sajnos a CD-kiadás ebben 
szomorúan alulteljesít, a kazetta pedig a magnetizált szalag dinamikájának és 
részletgazdaságának köszönhetően szájtátósan felül. Komolyan, jobban szól! 


A Kapital nem egy vidám hangvételű lemez. Inkább egy olyan dobozra, időkap- 
szulára hasonlít, amelyben egy rakás torz csecsebecse, színes és szürkéskék 
hangok, lilás pamutfonalak, ezüstszálak és polírozott nemesacél-keresztek, 
kifehéredett vagy megszenesedett csontszilánkok, zúzott kavicsok, törött faágak, 
félig megolvadt viasztekercsek és tompa, nem steril tűk vannak. Ide sorolhat- 
nám a Kraftwerk-féle vokóder-számolást, a wagneri fogásokat, fúvós szekciót, 
vadászkürtöket, pergő harci dobokat, totalista letarolásra alkalmas basszusfuta- 
mokat, és nem utolsó sorban Milan Fras vérfagyasztóan mély és németes, operai, 
gyomorból jövő hangját. Hol monoton gyártósori, ipari kattogáscsomagnak, hol 
pedig csavarokkal, virtuóz mozaikzenéléssel, improvizatív sampling-játéknak, 
hol sercegő és tompa szónoklásnak, szavalatnak, gyermekhangoknak vagyunk 

fültanúi, amelyben a mindenféleség gépies felvonultatása csöppet sem öncélú, 
hanem a lemez nyomasztó hangulatáért felelős mindvégig, ezáltal kivonhatat- 
anul erős kötőanyag. Emiatt követeli magának a teljes odafigyelést. Nem lehet 
félvállról belehallgatni, nem lehet megállítani, léptetni a felvételek között. El kell 
tudni merülni benne teljesen, mint egy szurokkal teli kádban tátott szájjal, tel- 
jesen mozdulatlanul. Amikor a Kapitalt felteszem otthon, olyankor érdekes mó- 
don a családomnak nagyon sürgősen , bevásárolhatnékja" támad, és mivel már 
jól ismerik a lemez hosszát, emiatt igyekeznek is a shopping centerből egyetlen 
perccel sem előbb hazatérni, mert ha még éppen véletlenül szólna a Regime of 
Coincidence, State of Gravity, akkor képesek lennének beletörni a bejárati ajtó 


ulcsát a zárba. (Azt meg nem akarom.) 


A Kapital amellett, hogy nem dekódolható teljesen, mégis annyi kognitív és au- 
diovizuális réteget képes felfedni magából, hogy komplett tudóscsoportok (és 
nem olyan mezei kritikai elemzők, mint mondjuk én) vaskos tanulmányköteteket 
tudnának megtölteni belőle. Gazdag referenciarendszeréből én most csak né- 
hány vetületet ismertetnék, és ez azok számára lehet talán érdekesebb, akiknél 
a Kapital már nem bejáratós, hanem sokszor végighallgatott albumnak számít. 


Akik ismerik a Laibach hátterét, eredetét, nem kerülhették el az NSK (Neue 
Slowenische Kunst — Új Szlovén Művészet) szlovén művészeti csoportot sem, 
amelyet 1984-ben (orwelli év!) alapítottak Ljubljanában. A szocialista Jugo- 
szlávia ekkor már erodálódni kezdett, recsegett-ropogott a rendszer, és érezni 
lehetett, hogy egyszer véget fog érni, szét fog hullani. Mind keleten, mind nyu- 
gaton nyilvánvalóvá vált, hogy a tekintélyelvű diskurzus már nem valami rajtunk 
kívüli dolog, hanem bennünk lakozik, és ezért csak belülről, szimbólumainak, 
rituáléinak, rendjének és szabályainak megismétlésével lehet küzdeni ellene. 
Az NSK ezzel fogalmazta meg a különböző szabályok és megállapodások vilá- 
gát: performanszokkal, festményekkel és színházzal, valamint programadó szö- 
vegekkel, kiáltványokkal, kodifikált öltözködéssel, viselkedéssel és társadalmi 
hálózatépítéssel. A különböző totalitarizmusok közös alapjainak leleplezésével 
az NSK inkább volt univerzális, mint partikuláris (azaz kelet-európai), és azáltal, 
hogy egy másfajta, etikára és esztétikára épülő rendszert javasolt, egyben szaka- 
dást is jelentett a művészetben azáltal, hogy ,eseménnyé" vált. 


Az NSK államot 1992-ben hozták létre az aktív szlovén művészeti kollekti- 
vát alkotó csoportok. Ezek közé tartoztak többek között a Laibach, az IRWIN, 
a Noordung, az Új Kollektivizmus és a Tiszta és Alkalmazott Filozófia Tanszék 
team-jei is. Az NSK bizonyult az egyetlen olyan szervezetnek, amely képes volt 

választ adni arra a kérdésre, hogy milyen társadalmat akarunk egyáltalán a szo- 
cializmus bukása után. A válaszuk egyértelmű volt: egy esztétikai és etikai, és 
nem földrajzi, nemzeti, gazdasági és politikai elveken alapuló globális közössé- 
get. Az NSK állam az alapító nyilatkozataiban elutasítja a (meghatározott) terü- 
leti kategóriákat és a nemzeti határok elvét, és helyette a transznacionalitás, a 
művészet, és az idő elidegeníthetetlen jogát hirdeti. Az NSK állam nem létezik 
valós, háromdimenziós térben, nincs földrajzi-fizikai területe, egyetlen hatóköre 
az Idő dimenziója. Ez az absztrakt organizmus, egy szuprematista test, , szelle- 
mi állam", amely egy valós társadalmi és politikai térben van ugyan elhelyezve, 
státuszát azonban nem egy területnek, hanem az elmének tulajdonítja, határai 
folyamatosan változóban vannak, összhangban a szimbolikus és fizikai kollek- 
tív test mozgásával és változásaival. Ma már általánosan elismert, hogy az NSK 

ulcsszerepet játszott Szlovénia és az egykori Jugoszlávia politikai és kulturális 
történetében. Többek között azt tulajdonítják neki, hogy jelentősen hozzájárult a 
társadalom és a kultúra pluralizálódásához az 1980-as években. 


A Kapital felvétele idején Kelet-Európában a kommunizmus összeomlása még 
javában zajlott, a különböző jugoszláv régiók feszültsége egy brutális, évekig 
tartó háborúba torkollott, amelyet gazdasági recesszió kísért. Mindezek a folya- 
matok generálták azt a különös negatív kognitív teret, amelyben a reverz szim- 
bolizmus, a retro-futurizmus, a globálisan átrendeződő világ feszültségekkel és 
nyugtalansággal teli, erősen zűrzavaros viszonyrendszerei, az ideológia vége és 
a kapitalizmus kezdete igazán értelmet nyertek. Ebben a kontextusban nem cso- 
da, ha a militáns németesség, a fémes techno-indusztriál hangzás és képi világ 
a Kapitalban varratmentesen összeforrhatott a futurizmussal, kubizmussal, da- 
daizmussal, politikai gazdaságtannal és a disztópikus technológiai diktatúrákkal. 


Ebből levezetve a Kapital album egy olyan komplex szemantikai szerkezetté 
nőtte ki magát lenyűgöző és egyben félelmetes zenei alapzatba öntve, amelyet 
az NSK csoportok hármas osztatú Kapital-aktusai, a francia Jean-Luc Godard 
egyedi Alphaville sci-fi noir filmje, Paul Éluard francia szürrealista költő 1926-os 
Capitale de la douleur (A Fájdalom Fővárosa) verseskötete, Fritz Lang 1927-es 
Metropolis-sza és George Lucas 1971-es THX1193 filmje kötnek össze. 


Ezeket a következő oldalon található ábrámon igyekeztem összefoglalni. 

1991 
IRVWIN 


KAPITAL 
könyv / kiállítás 


reverz szimbolizmus 


Capitale de la douleur 
A Fájdalom Fővárosa 


Alphaville 
technokrata diktatúra 


FŐVÁROS 


Technopolis individualizmus 
Retropolis Költészet 
Metropolis Szerelem 


1992 
Laibach 


KAPITAL 
MC, LR. CD 


1990 


Cosmokinetic 
Cabinet 
Noordung 


KAPITAL 
előadás 


a60 

filozófikus/filozófiai vallatógép 
szupraszámítógép 

a hatalom és a kapitalizmus 


AZ IDEOLÓGIA VEGE 


APITALIZMUS KEZDETE 

1990-ben a Cosmokinetic Cabinet Noordung színházi csoport szervezett egy 
Kapital című színdarabot, majd 1991-ben az IRWIN festőkollektíva könyvet adott 
ki és kiállítást rendezett azonos néven, ezt fejelte meg a Laibach az albummal. 
Ez adja a külső övét a konstrukciónak. Ebbe szerveződik az a szintén hármas 
szimbólumrendszer, amely az album minden egyes részletéből kisugárzik, olykor 
közvetlenül is. Az egyik sarkában helyezkedik el a filmrendező Godard eredetileg 
, Tarzan kontra IBM" munkacímen futott francia sci-fije, az Alphaville a maga tá- 
voli, elvont, gyakran értelmetlennek tűnő és elembertelenedett technokratikus 
diktatúrájával, amely tulajdonképpen egy futurista, érzelmeket üldöző, rideg és 
kaotikus főváros (a Kapital / Capitale németül és franciául fővárost is jelent). 
Szimbolikusan ennek vetülete a hatalom és a kapitalizmus megtestesítője, az 
Alpha 60 nevű, rekedt gégegéphangon megszólaló, szenvtelenül fenyegető 
szupraszámítógép, amely filozófikus/filozófiai vallatógép is egyben. Lásd ehhez 
még Alexei Monroe 2005-ös Interrogation Machine: Laibach and NSK (Short 
Circuits) c. könyvét. A harmadik sarokban pedig Éluard A Fájdalom Fővárosa 
található, az emberi érzelmek, szerelem, költészet manifesztumai. Ebben a sűrű 
szövetű rendszerben húzódnak meg olyan pólusok és törésvonalak, mint a logika 
kontra érzelem, az igen kontra nem, a gépi kontra emberi, a kapitalizmus kontra 
kommunizmus, személytelen technopolis, mint társadalmi gyűjtőközeg kontra 
egyéni, elkülönült individualizmus. 


"A valóság néha olyan bonyolult, 


hogy lehetetlen szavakba önteni." 


Ezzel indít Alpha 60 recsegve a film elején, szinte hipnotikusan, ahogy a leme- 
zen eredeti franciában hallható a Les Privileges des Morts felvételen. Egy isme- 
retlen gégerákos férfinek köszönhetjük, aki egy hangképző eszköz segítségével 
szinkronizálta az emberit elnyomni akaró szuperszámítógépet. A Laibach pedig 
volt olyan kedves, és feltüntette a lemezfüzeten is Alpha 60-at (a 60), mint az al- 
bumon közreműködő , vokalistát". Erős a filmben még az alábbi oktató monológ: 


Minden élet megjelenési formája a jelen. Senki sem élt a 
múltban, senki sem fog élni a jövőben. Ez egy olyan tu- 
lajdonság, amely semmilyen körülmények között nem 
vitatható el tőle. Az Idő egy olyan kör, mely vég nélkül 
fog mindig is mozogni. A lehajló ív maga a múlt, a felfelé 
mutató pedig a jövő. Mindent elmondtak már egyszer. 
Egyedülállóak vagyunk, teljesen egyediek. 

Nem evidens-e, hogy legy megszokott életet élő szenvedő em- 
ber másfajta vallást követel magának, mint egy jólétben, megszo- 
kott életet élő személy. Előttünk itt semmi és senki sem létezett. 
Teljesen egyedül vagyunk itt. 


A szavak és kifejezések értelmét már nem értjük. Egy különálló szót 
vagy egy rajz egy elszigetelt részletét megérthetjük, de a jelentését 
nem fogjuk fel teljes egészében. Ha már ismerjük "1"-et, azt hisszük, 
hogy ismerjük a "2"-t is. Csak azért mert 1-H1 az 2. 

Előzetesen tudnunk kell, mit jelent a -t. 


Azt viszont elfelejtjük, az embereket saját tetteik, melyeket évszá- 
zadokon át ők maguk cselekedtek, fogják fokozatosan elpusztítani, 
ez logikus. 


Én, Alpha 60, nem vagyok más, 
mint ezen pusztítás egyik logikus eszköze. 


A Laibach ezen szövegeket parafrázisként a Kapital belső füzetében is felvonul- 
tatja, igaz másként. E szövegek hallatán szinte azonnal beugrik a hajszál híján 50 
évvel későbbi kelentkezésű True Detective sorozat, benne a monologizáló Rust 
Cole nyomozó a maga sajátos , Az idő egy lapos kör" elméletével és filozófiai ki- 
ábrándultságával az ember pusztító erejű és végzetes mértékű , túltudatosodá- 
sáról", elkülönüléséről. Ilyenkor borzongunk még nagyobbat, mikor ezek a mo- 
zaikdarabkák, kulturális referenciák összeállnak hirtelen egy nagyobb, kristályos 
egésszé, amit szintén nem leszünk képesek felfogni az elménkkel. 


Jártam a kivégzések helyszínéül szolgáló színházban. 


A teremben leültették az embereket, és a székükben, mint 
egy villamosszékben, kivégezték őket, miközben nézték az 
előadást. Ezután szemétkonténerekbe ürítették ki őket. Ha 
egy egyed bármely jelét mutatta annak, hogy még menthe- 
tő, az ún. , Hosszú Lefolyású Betegségek Kórházába" zárták, 
ahol az operációknak és a propagandagépezetnek köszönhe- 
tően az illető hamarosan meggyógyult. 

Idézet az Alphaville-ből 

A Decade Null a történelmi idő azon nulladik évtizedére utalás, ami a kapitaliz- 
mus berobbanására és a kommunizmus végére, mint fordulópontra vonatkozik, 
nem elfeledve azt, hogy a Kapital a Laibach első olyan lemeze, amely már a füg- 
getlen Szlovénia idején született, hiszen a Sympathy for the Devil felvételekor 
Jugoszlávia még tartotta magát. Helikopter-rotorzaj, CB-rádiózás, propagan- 
dagépezeteket idéző, nagyzenekari, őrülten szaggató vonósok, elmélyülő harci 
dobpergés, történelmi dokumentumfilmes hatások és nyomasztó drámaiság 
övezi ezt a páratlanul kivételes zenei nyitányt. 


Az Everlasting In Union sejtelmes a maga nemében. Sikító női és törzsi ének- 
hangok közé facsarodik be az örökkévalóság az egységben, mint a THX1139 
politikai és érdekvédelmi önszerveződő funkciójának mára okafogyott szimbólu- 
ma. Elég csak Szlovénia populizmus útjára történő , tévedésére", vagy az utóbbi 
évek EU-s politikai és gazdasági fejleményeire gondolni, a tartós szövetség esz- 
méje is már csak adott és eltérően interpretált (, mi vagy ők") keretrendszerben 
képzelhető el. Igen, 30 év múlva köszön ki nekünk a lemezből az akkori remény, 
ami mára sokkal inkább egy groteszk vicc, és ráadásul még háború is van. 


Az Ilumination egy jól összerakott lüktető és dohogó gépezet gazdasági köz- 
érzeti félelem sugallatát ábrázolja, itt-ott kis beszúrt, virtuóz elemekkel, mégis 
matematikai pontossággal és mély basszusokkal. , Most már elkezdheted a mély 
légzést. Azt mondta... Projekt, projekt. Az emberiség sok katasztrófát élt át, de 
egyik sem volt olyan nagy, mint a mai. A gazdasági válság a kapun túljutva inflá- 
ciót, egyensúlytalanságot és káoszt hozott a világ minden szegletébe. Egyesek a 
nagy recessziónak nevezik, mások a..." — és itt egyszerre megszakad a beillesz- 
tett hangmintában a média híradás. 


A Codex Durex, (kazettán és lemezen: Codex Tobus) több hangszínen előadott 
monoton , Jóóóó"-kántálással teremt további feszültséget, és középkori szadisz- 
tikus rituális boszorkányhajlamokat is projektál nekünk: "Önts vért a fazékba. 
Forrald szikkadásig, jöhet bele a nyúlhere és a galambmáj, afrodiziákumot készí- 
tünk" Valóságos okkult rémképek elevenednek meg előttünk tőle. 


A Les Privileges Des Morts (Holtak kiváltsága) a kazettán szinte trip-hoposan 
pergőnek, élettelinek tűnik, míg a CD-n nyomasztónak, sötétnek és elkentnek. 
Itt a szám hangmintái erősen támaszkodnak az Alphaville-ben hallható súlyos 
gépi kontra emberi üzenetekre, mint például az uszodaszínházi jelenetben a pal- 
lóról utoljára még a szeretetről és az odafordulásról kiabálva szónokló emberre, 
akit aztán nem csak vízbe lőnek, hanem négy szinkronúszó tőrrel még le is szúr. 


88 HUN / INDUSTRIAL N TECH HIT. ISSO05 


A Hymn To The Black Sun (Himnusz a Fekete Naphoz) az egyik legszokatla- 
nabb felvétel az albumon, mivel egy programverset reppel: űrodüsszeia, elégünk 
mind, perzsel a szén-nitrogén lánc, minden elpusztul a nap tüzes hőségében, de 
energiát bocsátunk ki, minden hullámhosszon a röntgensugárzástól egészen a 
rádióhullámokig. , A Naprendszer legdominánsabb égitestje vagyok. Én vagyok a 
Föld Csillaga". Érezzük a Nap közelgő kihunyását, energiáit addigra már átvettük. 
A Young Europa egy csendesebb, visszafogottabb, lágyabb aláfestő zene az ifjú 
Európához. Itt is érezni a történelmi determináltságot, nem lehet eldönteni, hogy 
a zilálás embertől vagy géptől származik-e. A feszültségteremtésben viszont ez 
is verhetetlen, különösen a felgyorsuló, pergő ütemektől kezdve, izgató és érzéki 
női hang ismételgeti: , Gyere, légy velem Te is, kölyök! Nőies vagyok. Negyvenhat 
fok. A testünk nem fontos". Varga Miklós 1984-es vén Európájának abszolút és 
örök ellenpólusa ez a szám. Történelmi baleset, traumatológia örökre. 


Páratlanul lenyűgöző himnikus mű lett az Entartete Welt (The Discovery Of 
The North Pole) (Elfajzott Világ — Az Északi-sark felfedezése), amely egy szolíd 
utalás a degenerált művészetre (németül: Entartete Kunst), amely az 1920-as 
években a náci párt által Németországban a modern művészetre használt kife- 
jezés volt. Bármennyire is kézenfekvőnek tűnhet, itt az Északi-sark csupán egy 
metaforikus szimbólumdimenzió, az elvonulás és a néma csönd jeges tengere. 
A német-angol nyelven váltakozó szöveges és énekes részekről sajnos nem ké- 
szített még senki megfelelő átiratot, így a neten (és a borítófüzetben is) csupán 
ennyit lehet olvasni: 


"Ich bin ein Bild "Egy kép vagyok 
Von Stein und Zeit Kőből és időből 
Und ich stehe still És mozdulatlanul állok 

In Ewigkeit" Az örökkévalóban" 


Bár nehéz pontosan dekódolni, bevallom, nekem sem sikerült teljesen hibátla- 
nul, azonban , Welt ohne Traum, ohne Lust, ohne Wort, Alles ist tot, Lust is tot, Gott 
is tot", a világ álom, szavak nélkül, minden halott, a vágy is halott, Isten is ha- 
lott, ezeket ki lehet szűrni a dalból, ahogy egy vokódált , Das ist eín Raum, mein 
Heiligtum, wo mein Gebet niemand gestört, das ist der Ort, ein heilig Schlacht, wo 
unser Seufzchen keiner (niemand) hört (stört)" Ez egy olyan tér, szentség, ahol 
senki sem zavarja az imádságot, egy szent csatatér, ahol a nyögésünket senki 
nem hallja. Továbbá, hogy ne legyen egyszerű, elég apróra lett szabdalva utána 
a német nyelvű Hamlet monológ is, úgy kell szavanként összebogarászni, mire 
kiderül ez a nyelvi-irodalmi reciklikált anyagból: 

Nichts weiter! — und zu wissen, dass ein Schlaf 
Das Herzweh und die tausend Stöfe endet, 
Die unsers Fleisches Erbteil — "s ist ein Ziel, 
Autjs innigste zu wünschen. Sterben - schlafen — 
schlafen! Vielleicht auch tráumen! - Ja, da liegt s: 
Was in dem Schlaf für Tráume kommen mögen... 


Meghalni - elszunnyadni — semmi több; 
S egy álom által elvégezni mind 
A szív keservét, a test eredendő, 
Természetes rázkódtatásait 
Oly cél, minőt óhajthat a kegyes. 
Meghalni - elszunnyadni - és alunni! 
Talán álmodni: ez a bökkenő; 
Mert hogy mi álmok jőnek a halálban... 


Ha létezik ennél fenségesebb és szívszaggatóbb Laibach-himnusz, azt sem- 
miképp nem az Anthem válogatáson, de nem is a Volk albumon kell keresni. 
Ezt azok a művészek értik leginkább, akiket megfigyeltek már, lehallgattak, ül- 
döztek, karaktergyilkolásztak, betiltottak, vagy kergettek egyenesen a halálba. 
Olyan méretű, egyetemes szám, amely mindazoknak és mindazokról szól, akik- 
nek el kellett nyomniuk valaha is a saját szerzői, alkotói hangjukat, mert a szab- 
ványosított, kontrollált, kanonizált művészettől eltérő próbálkozásaik voltak. 
Az Észak-sark felfedezése ebben a képben egy jókora, feltárt tömegsír, ahol jég- 
be fagyva, holtan és időtlenül, de még mindig zengve találunk rájuk. 


A White Law (Fehér jog) egy pokolian veszélyes és vészjósló szám. A Kapital 
1992-1993-as turnéja során a koncerteken nem egyszer lendültek magasba a 
neonáci kezek, mert pavlovi reflexként megszólítva érezték magukat ezek az ele- 
mek, sőt, radikális nézeteik igazolásaként kántálták ők is: 


Fehér jog - Új élet befecskendezése 
Fehér törvény - Fehér akarat kivetítése 
Fehér jog - Tartsd fehéren a szemed 
Fehér törvény - A lehetőség nem jön újra el 

A Wirtschaft Is Tot (A gazdaság halott) nyomasztóan időtálló programdal, egy- 
ben a legismertebb Laibach-szerzemény az albumról. A német médiabemondó 
szakszervezeti egyeztetésekről, munkavállalók bérelemléséről szóló hírt olvas 
be. Itt van a géntechnológia, a General Electric, az életminőség apró elemekből 
épül fel, a bőr alá kúszik észrevétlenül, grosse(s) Angebot, azaz nagy ajánlat ez. 
Egyszerre absztrakt, nyüzsgő, monoton lüktető, a félelmetes 60-as évek fanfár- 
hangjaival megspékelt. Akármilyen gazdasági recesszió, világválság is jön, ez a 
szám mindenkor a legtökéletesebb aláfestő zene lesz hozzá. 


A Torso a lassabb, lépcsőző hangtartományával, latin és angol szövegű betétje- 
ivel (sajnos ez is csak a kazettán!) teremt némi különös, már-már szakrális nyu- 
galmat. Mintha egy szoborparkban a kor letűnt személyeinek kőbe vésett formái 
között járkálnánk halhatatlanul, miközben lassan ránk esteledik, de az idő nem 
szűnik meg továbbra sem. A karóránkra hiába is néznénk, hisz nincs is karunk. 


The Hunters Funeral Procession (From The "Wunderhorn" Trilogy), azaz 
A Vadász Temetési Gyászmenete (A Csodakürt trilógiából trükkös kis darab. 
A szövege ennek sincs teljesen átírva, de ha figyelmesen hallgatjuk, és ismer- 
jük a Laibach kettővel későbbi, 2003-as WAT lemezét, akkor vissza fog köszönni 
nekünk a Das Spiel ist aus, és itt is van a , reverse engineering" idővisszafejtés: 


Der Mensch liegt in grosser Not 
Der Mensch liegt in grosser Pein 
Was entstanden ist, 

Das muss vergehen! 

Was vergangen ist, 
(muss) auferstehen! 
Unser spiel ist aus 


Wir tanzen und springen - tief ist Dein Weh 
Wir hüpfen und singen - Weh spricht: vergeh 
Elftausend Jungfrauen tanzen sich freuen 
Keine Musik aut der Erde mit uns rem Spiel kann werden 


Még Szent Orsolya és a tizenegyezer mártír szűzlány legendája, Gustave Mahler 
, A fiú csodakürtje", a német népköltészet is ide van kódolva, emellett termé- 
szetesen a wagneri hatás is masszívan érvényesül. Halhatatlanság a síron túl is, 
még ha le is vadászták a vadászt, aki eddig állatokra vadászott, az időtlenség és 
az ünneplés, feltámadás reményt adnak, irány tehát az örömteli Walhalla. 

Kinderreich (Gyermekbirodalom - Gyermekáldás) rendkívül filmszerű, és 
bővelkedik egymástól nagyon eltérő kórus és szövegbetétekkel. Itt van például 
az 1968-as pszichológiai horrorfilm, a Rosemary gyermeke, melynek Christopher 
Komeda által komponált Lullaby nyitódallama (Mia Farrow hangján) még picit 
gyorsítva is pont annyira szomorúan cseng, mint Ennio Morricone bizonyos ösz- 
szekötő zenéi a La Piovra (A Polip) olasz sorozatban. 


"Neue Natur ist elektrisch Natur" 
(Az új természet elektromos természet) 


Az itt-ott felbuggyanó gyermekgügyögések és énekek, a tonizált fekete hullá- 
mokban érkező fájdalmak, a mágneses sejtek idézése inkább a gyermekhalan- 
dóságot és a szülői gyászt, kihalást elevenítik fel, nem pedig egy megtervezett, 
boldog és elégedett birodalmat. 


Erre pedig rákontráz egy vidámabb hangot és hangulatot megütni képes, ki- 
fejezetten optimista propagandahimnusz, a Sponsored By Mars. Erősen cso- 
dálkozom is rajta, hogy a The Expanse (A Térség) sorozat készítői mégis hogy 
hagyhatták ki ezt a nagyszerű ziccert, és nem tették az MCRN harci dalává! 
Az lett volna csak igazán fan service! Nézzük csak meg a szövegét, érezni azért 
némi párhuzamot a filmsorozattal, amelyben a marsiak fanatizált katonai közös- 
sége, baromi erős kolonizációs és terraformáló tervekkel vannak tele, miközben 
más gravitációs viszonyokhoz vannak szoktatva. 


Nukleáris lovasok, akik csak annyit tudnak 

Visszamenni, regenerálódik az akarat 

A távollét csatájába lovagolnak 

A lélekből parádézó helyen 
Furcsa vonzók, akik nem tagadhatják 
Ami már eleve el van rendelve 
A gravitáció nem Isten törvénye 
Ez az, ami megakadályozza az ember bukását. 
Tájfun! Tájfun! 


Nem ismeri azokat, akik elvesztették a hitüket 
Kérdezd meg, hogy mi ez, igazi vagy valódi? 
Hogy kívül kerülj a hatósugáron. 

Egy mélyenszántó ember magja 
Nukleáris lovasok, akik csak azt tudják 
Visszamenni, regenerálódik az akarat 
A távollét csatájába lovagolnak 
A lélekből parádézó helyen 
Tájfun! Tájfun! 

Aztán a gravitáció egyszerre csak ismét jó 
gime Of Coincidence, State Of Gravity (Véletlenek rendszere, Gravitáció ál- 
mintáiból felépített hajmeresztő, félelmetes gyászin- 


Re 
lapota) a THX1138 film hang 
duló és zajkatedrális egyben. Technológiail 
sejtszintű illusztrálása. Milan Fras hátbor 
miatt lesz egyszerre bársonyfájdalmas, 
A kórus végére rácsimpasz 


, 


l lehúz. Törik is bele a kulcs a zárba: 


ag determinált, ugyanakkor az elmúlás 
zongatóra lassított, pincemély hangja 
szívbemarkolóan szép és katartikus. 


odik a hangmintasorozat, megszaggatja szimfoni- 


kus filmzeneiség, váltakozó hatásvadászat, a tarkónkon feláll az összes szőrszál, 
mégakkor is, ha nevezetesen csontkopaszok vagyunk már, fehér kezeslábasban. 
A film legmerészebb, legvadabb, zeneileg legkegyetlenebb reinterpretációja ez. 


Aztán váratlanul a nyakunkba ugrik, és a végén össze-vissza csókolgat a könnyes 


és felszabadító happy end, a szentimentá 
tán vagy LP-n hallgatják végig a Kapital 
Acél Bizalom) maga a színtiszta elidege 
aibach-i értelemben vett vicc, és a pe 


mennyei és felszabadító örömódája, de e 


É3 


is giccs-hack, a Laibach és Germania 
zt is csak azok élhetik át, akik kazet- 
. Ugyanis a Steel Trust (Germania) 
nítés. Ez az igazi nagy rátromfolás, a 
enkatiszta mindfuck-csavar. Mert az 


egész Kapital album a brutálsötétbe 


n felvett, komorságtól és reménytelenség- 


től, elridegüléstől bűzlő lemez, telepumpálva kulturális, ideológiai, politikai és 
történelmi referenciákkal, hogy aztán a végére a kihűlt, alig verő, vérző, fagyos- 
odó szívünket aztán egyszer csak előtte cukormázba mártott, rózsaszín gumi- 
esztyűvel masszírozza át a legkedvesebb nő, Anja Rupel (a Laibach dimenzi- 
ójában Germania művésznéven) szlovén popénekes, aki már az Across The 
Universe-ben is velünk volt és ott is elvarázsolt. Itt pedig egyszerűen szerelembe 
esünk, nincs menekvés. Nem is a lemez szinte egészének végighallgatása során 
bukunk el, hanem itt, ezen a nyamvadt végponton, a szerelmes angyalhangnál. 
Ez pedig nagyon erős, tudatos trollkodás, de érthető és relativizálható is. Hogy 
miért? Mert a Kapital méregfogát húzza ki ezzel, és mutat egy teljesen eltérő 
irányt, amelybe mindannyiunknak haladni kellene (mégsem tesszük), a szeretet 
és az időtlen odaadás felé, az ideológiák, háborúk, rideg géphangok, nagyvárosi 
magányosság, elidegenedés, politika, gazdaság, technológia, az örökös harc, a 
győzelem vagy halál, esetleg elmenekülés helyett. 


Nem tudom, hogy Bertrand Burgalat, Paul Kendall vagy Daniel Miller vigyor- 
gott-e jobban, mikor ezt a számot készítették és a Kapital végére illesztették, de 
szerettem volna ott lenni, látni az arcukat, mikor a végső koncepcióban megál- 
lapodtak. Borzalmasan alattomos húzás volt, de szívfacsaró is Így, a három el- 
térő verziójában végighallgatni és végiggondolni a Kapitalt. Ha a CD kerül be, 
akkor teljesen leverten, gyászos hangulatban végezzük, és hiába nyomtuk meg 

a végén a stop-ot, a gyászos érzés velünk marad továbbra is. Ha viszont a 
kazettás vagy vinyl-es kiadását játsszuk le, a végére helyezett Steel Trust-tal, 
akkor pedig a szívünk virágzásba borul, szentimentális, romantikus érzések 
kerítenek hatalmába, átjár bennünket valami reményteli, pozitív, nagyon erős 
, dughatnék"-érzés. Gonosz és veszélyes technika ez, de nagyon kreatív és elő- 
remutató is. Nehéz jobb magyarázatot találni rá. Azonban a hangzás, a női ének, 
a tempósság és a , fényesség" ugyanakkor át is ver bennünket. Elég, ha a Steel 
Trust szövegét megnézzük ehhez, megis szakad a szív egyből: 


Magányos napok 
Orök éjszakák 
Az ifjúság édes szavai 
A paradicsomban 
Ahol csak üresség van 
ugyanaz marad 
Fájdalmamban egyre jobban szeretlek 


Csendes álmok 
Arany kalitkában 
Küldtek hozzánk 
Egy másik korból 
Hogy elmeséljük a történetet 
A szerelemről és a gyűlöletről 
Bárcsak sose láttam volna az arcodat korábban. 


Álmatlan éjszakák 
A város hazudik 
Sötétkék árnyak 
A falon 
Az összes kép 
Az elmémben 
Hiába szeretlek egyre jobban fájdalmamban 


Jó és rossz 
Halál, kétségbeesés 
Mindezek a képek 

Mindenhol 


A szerelem jött és ment 
Egyedül maradtam itt 
Most olyan távolinak tűnik 
Ujra és újra egyre jobban szeretlek 


Újra Újra Újra 

A Laibach művészeti gépezet a Kapital albummal olyan fikciós technológiai 
ígéretet és elvont teret teremt, amely keverve van nagy adag disztópikus science 
fiction-nel, kapitalizmussal, kommunizmussal és szocialista realizmussal, nyers 
esztétikával, retro-futurizmussal és retro-avantgárddal. Innentől számítva ta- 
pad rá csak igazán a veszélyes és félreértelmezett , náci és fasiszta"-bélyeg, in- 
nentől fordulnak el bizonyos rajongók tőle, de érkeznek helyettük teljesen újak. 
A Kapital a N.A.T.0 előzménylemezének is tekinthető, megterhelve Európa 
traumájának befejezetlen narratívájával, és ez fordítva is ugyanúgy igaz: a N.A.T.0O 
az újramitologizált, atomizált és virtualizált, nem egyenes, de nem is egyetemes 
folytatása a Kapitalnak. 


Az viszont tény, hogy ilyen sötét, mély, összetett, mondhatni bonyolult és hosz- 
szú album csupán egyszer jöhetett létre a világtörténelemben. Lehet kedvelni, 
megdobálni, fanyalogni rajta, a Kapital akkor is egy roppant intelligens módon, 
hihetetlen mérnöki kvalitásokkal és ráérzéssel tökéletesen finomra csiszolt, 
időt, teret, történelmet, esztétikát egybesűrítő és kiegyensúlyozott album lett, 
amelyet minden önmagára és saját zenei ízlésére igényes, és elektronikus 
underground zenék iránt fogékony embernek legalább egyszer hallania kell 
saját, vagy az általunk ismert teljes Univerzum halála előtt. 


Lehetőleg egyedül. 

KLINIK: 
CONTRAST (1992] 


Nem tartom magam ősrégi rajongónak vagy ismerőnek, biztosan vannak ná- 
lam sokkal nagyobb szakértői is a Klinik katalógusának és munkásságának. 
A Contrast valahol az alkotói középszakasz kezdetéhez illeszthető, csodásra 
kevert és egyetlen ponton sem túlzásba eső. Marc Verhaeghen biztos kézzel 
és szólóban olyan hűvös, fegyelmezett, és elidegenített hangokat öltött egy- 
máshoz, hogy el kell gondolkoznunk rajta, Dirk Ivens nélkül is működőképes 
(ugyanebben az évben indult el a Vomito Negro-s Guy Van Mieghem-mel a 
Blok 57!), szaturált, és feszes bír maradni végig, és épp ezért imádjuk. 


HUN / INDUSTRIAL NVTECH HIT. ISSOS 


Az akkori pletykák szerint ez lett volna a Klinik-et végleg bezáró album, ma már 
tudjuk, hogy ez másként alakult. A Contrast-ot lehet kedvelni, még ha nem is ért 
el kult státuszt, az 1992-es év ipari sokszínűségéhez ez a 10 hónap alatt felvett 
"sötét" kontrasztos album igen sokat hozzátett. 


A Contrast nagyszerűsége abban rejlik, hogy képes egyfajta kényes egyensúlyt 
beállítani, miközben megmarad tudományosan alátámasztott, de ennek ellené- 
re rituálisra csupaszított, minimalista elektronikus testzenének. Lüktető ütemei, 
szekvenciái, sötéten nyaldosó hangmintái és mélyen döngölő mesterséges dobjai 
olyan arányban állnak egymással, mintha egy laborban egy tudóscsapat állította 
volna össze. Ha már itt tartunk, ebből a labor igaz is, de tudós csak egy van: Marc 
Verhaeghen, aki félelmetesen jól teljesít, használ ő mindent, még kürtöt is, saját 
hangját, a terméke pedig egyetlen másodpercre sem válik unalmassá, végig ké- 
pes fenntartani a feszültséget, a címadó felvételben még reccsent is egyet-egyet 
váratlanul, csak hogy felkapjuk a fejünket, minden kis mellékzöngéje nagyon is a 
helyén van. Ami a szerkesztettséget illeti, csupán a 82-es hamupipőkés felvétel 
sorból kilógása, valamint a Recognition hosszú és rövid verziójának duplázása 
miatt szaladhat fel a szemöldök, bizony elfért volna az anyagon pár rövid átkötő, 
interlude, vadlúd, néhány hangmintázott helykitöltő zajkijelölő, netán mindenből 
egy kicsivel több, virtuóz módon. A Hölle? egyperces néma csenddel indul, hogy 
aztán egy disszonánsabb, fejlődésnek induló, experimentális zajkészletet hall- 
hassunk a maradék 6 percben, klubfelvétel, nem mondom, van ennek is hangu- 
ata, ha úgy vesszük, jó, akkor ez lenne itt a kontraszt ugyebár, honnan hová is 
jutott el a projekt. Az egészben van valami vészjósló, progresszív, bár én a merev 
eretek, a szépen rétegzettség, és a technikai tudás pártján állónak képzelem 
magam, talán nem egyedül. A Klinikben nem találok olyat, ami az esetlenség- 
ről, a megrögzöttségről, vagy az öncélúságról szólna. Ha olyasmit keresel 1992 
terméséből, ami igen távol áll a Skinny Puppy széteséses szenvedéstörténetétől, 
de el is kerüli a manírt, az olcsó EBM pózolást, ugyanakkor lelkesen kokettál a 
Clock DVA és a FLA strukturáltságával, akkor a klinik e pszeudo-utolsó leme- 
ze megbízható és stabilan, bármikor vállalható választás lesz, hiszen megadja 
mindazt, amit elektronikus hangképleteken keresztül hűsítő jelleggel magunkba 
szívhatunk. A Klinik nyilván azért nem fázott soha, mert tökéletes hőszabályo- 
zással bírt, hangokkal, gézzel, fekete, hosszú bőrkabátokkal teremtett minden- 
kor optimális termikus-egyensúlyt. Ez pedig igen nagyrabecsülendő. 1992 egyik 
legjobb lemeze ez, semmiképp nem szabad kihagyni. 

PLASTIC NOISE EXPERIENCE: 
TRANSMISSION (1992) 


no [97 ? KESZ sea xupi nad 
riAAGATit 


cAárthiciAL kt —-— 


03025 

A PNE elsővonalbeli német EBM-nek számít. Claus Kruse 1989-ben alapí- 
totta, és több saját kiadású kazettás demó után 1992-re jutott odáig a pro- 
jekt, hogy 12-számos debütáló lemezük, a Transmission megjelenhetett. 
Az akkori sajtó csak simán , letechnózta" az agresszív elektronikus hangok- 
kal, töredezett és repedt fémütésekkel öntudatos gépzenét. Pedig mondhat- 
ni robotzenét gyártottak. A PNE anyagával csupán kettő, bocs, nem, három 
aprócska probléma van, és az albumborító nincs közte. 

Az első az, hogy borzasztóan szól. Vagy a mesterszalagnál, a keverőpulton ment 
valami mellé, vagy eleve ilyen volt a felvételi láncban minden, de az 1995-ös 
reissue is majdnem ugyanolyan szemcsésen, pépesen hangzik. A mai zenehall- 
gató fülünk ezek szerint valamit csak fejlődhetett, meg lett tréningezve az évti- 
zedek során, mert egy iZotope Ozone-nal kezelt és nem kezelt anyag között is 
tudunk már különbséget tenni. A második aprócska gond, az a korabeli tech- 
nikamániája, memória, tárhely, szivárgás, nyák, forrasztópákák, idealizált világ, 
ahogyan a nyomtatott áramköröket elképzeltük annak idején, a PNE pedig ebbe 
volt halálosan beleszerelmesedve, erre az albumborító mellett a szövegkörnye- 
zet is épp elég evidencia. A harmadik probléma tulajdonképpen inkább egyfajta 
attribútum: ezt a cuccot nem elég egyszer meghallgatni. Ez azt jelenti, hogy aki 
nem veti rá magát legalább 3-4-szer, az legyintve lép ki belőle. Viszont minél 
többször hallgatjuk meg, annál jobban fogjuk szeretni (mondjuk ez régi axióma), 
ez a PNE esetében csak így működik. A régi demóban elkészített nóták, szól- 
janak bármennyire is csiszolópapírszerűen, azért mégis tempós, fülbemászó, 
megszerethető dalok. És itt jön ki a negyedik gond: nem lettek ezek fölpolírozva, 
restaurálva, újraalkotva, technikailag upgrade-elve, holott a Transmission min- 
den egyes felvétele van annyira jó, bátorító, mámorító, hogy egy kis törődéssel 
atomkiller revival megaslágereket lehetne belőlük kihozni, ahogy mondjuk egy 
éven át masszírozni egy Opel Ascona-t, amin aztán hasraesik a napfény, ahogy 
igurulunk vele kínosan lassan a garázsból. A Transmission egy kiváló barkács 
alapanyag és messze kimagaslik a 90-es évek német terméshozamából, legfel- 
jebb a DIY-jelleg miatt tűnik kissé háztájinak, de az egész lemez élvezhető. 


.7 


A Kill The 6 (magyar kommandós nyelven: , Lődd hátba!"), erős indító nóta, jól 
ehet csapkodni velük együtt, ráadásul még befigyel itt-ott némi extra zönge, 
egy kis 90-es évek guartzjátékprüntyi, rekedt robotvokál, és egy rápakolt vaskos 
dobréteg is. Az albumnyitás ezzel a felvétellel nem csak nyers, de emlékezetes 
is. Az Imprecation (Káromkodás) már nem ennyire harcias, de több dobolással 
bír, és a visszafogottabb tempójával, rövidségévelis méltatlankodó, autoriter, pa- 
rancsoló tud maradni. A Tateinheit (Tettegység) egy technikai állapotot kimér- 
ten ismételgető, kissé dühös, mégis önuralommal rendelkező android hangján 
szólal meg, és bár nehezen vehetők ki egyes szavai a torzítástól, közlendői még 
német nyelvenis fegyelmezően, jegesen, sőt, büntetően hangzanak: ,, A jel kódol- 
va, a járat eltorlaszolva, a rendszer manipulálva, a memória törölve" - párhuza- 
mos jelentés, egyfelől sci-fi irányból, másfelől taktikai megfontoltságból, és nem 
ell messzire tekinteni a társadalmi mobilitás blokkolásának felismeréséhez. 

A Gold keveréke a nyers punkosságnak és a jócskán föléelektronikázott oldschool 
EBM-nek. Az Excessive is hasonló. Bugyborékoló, doboló szintihangok, rö- 
vid beszúrt sorok, újraszerkesztett helyzetek. A körülöttünk megfagyó levegő, 
saját védelmünkért végrehajtandó lehetetlen küldetések, visszatámadás, mind- 
ez egy erősen robotizált atmoszférába mártva jól ábrázolja a lemez központi 
témáját is. Próbáljuk megvédeni magunkat az ártó ingerektől, hatásoktól, fenye- 
gető ellenséges folyamatoktól, mégis ki leszünk szolgáltatva vég nélkül ezeknek. 
A Schachtende (Tengelyvég) ritmusos alapja mintha valami gumiballonból üte- 
mesen kipréselt levegő hangját is tartalmazná, amúgy roppant tompán szól, 
azonban érezhetően a korábbi Tateinheit mintájára épülő , mentés másként" 
továbbvitel. A ritmusa, dallamszerkezete mindenesetre nagyon ismerős. Az elő- 
ző számokkal együtt is olyan visszafogott és kontrollált érzelmi lefojtás van az 
énekbetétekben, ami nálam az Escalator 1993-as Antropologia stílusát idézi fel. 
A Trust (Bizalom) egy komótosabban menetelő, unalmas, monoton és puritán 
darab, arra biztat, hogy bízzunk az agyi fájdalomban. Rendben, rajtam nem fog 
múlni. A Reduction (Csökkentés) felvételben 1 percig szinte semmi érdekes 
nem történik némi 70-es évekbeli puttyogáson kívül, utána viszont már enyhén 
szeletelt vizes felvágottra (nyálkás párizsira) vált, és aztán váratlanul, 2:12-től 
jön benne a csoda! Odasújt neki alaposan, megtámogatja izommal, ritmust vált, 
és ding-dong-ding-dong reduction, így lesz belőle egy nyomatékos, felszabadult 
EBM-track, amire emlékezni fogunk később is. A Memoryflow (Memóriafolyam) 
illusztrál nagytotálban: csörömpölő gyáripari vasdarabokkal, csépelős han- 
gokkal követel figyelmet magának a bevezetésben, szerencsére később is. Ezt 
minden iparistának ajánlom ám meghallgatni, hiszen jobban felstuffolja a hall- 
gatót, mintha akármilyen acidot, hörgést, vagy anhaltos darabolást tettek volna 
bele. Onnantól jó a Nymp (Nimfa) is, mikor az ütősszekció egyszer csak bedobja 
magát, akkor érezni benne valami felemelő, maszkulin erőt, addig sajnos nem, 
bár 3:00-tól nekem még a kis szintibetét is okozott némi felüdülést. Az In XTC 
jóhiszeműen: Eksztázisban; rosszhiszeműen: Ecstasy tablettában) simán felejt- 
hető felvétel, a 10 Hours szintén, a nagy durranások már korábban megvoltak. 
1995-ben Transmitted Memory címen dupla albumként ismét kiadták, az alap- 
emez mellé csapva még egy ritkaságokat és remixeket tartalmazó bónusz disz- 
et. Aki erre hajt, ne fűzzön hozzá nagyobb reményeket, mivel a hangzás ezen 
sem lesz hegyipatak tisztaságú, talán több dinamikát és mélyeket lehet érzékel- 
ni benne, de ez nem digitálisan felújított, remaszterelt szint. Gyanítom, nem volt 
elérhető pénz, rendelkezésre álló stúdiótechnika, valamint nem kevés az analóg 
módon felvett , valódi" fémzaj benne. Ettől még ne becsüljük le a hatalmát. 

LASSIGUE BENDTHAUS: 
CLONED (1992) 


Lassigue Bendthaus (már , csak" Atom", bár az évek során rengeteg alias-t 
raggatott magára) a Matter után kiadta utolsó komor technológiai lemezpá- 
rosát, amelyben a hangok jóval barátságtalanabbak, horzsolóbbak, ólomne- 
hezek, de a biotechnológia és a precíz, fegyelmezett karaktere miatt is időt- 
len kísérleti indusztriálnak tekinthetők. Uwe Schmidt később a glitchesített 
technopop irányába barangolt, így a némi melankóliát (is) szállító Render 
előtt a zajos Cloned volt maga az elszabadult, rémisztő láncfűrészvírustörzs. 
A reprodukció, klónozás sötétség-tudományos vetületeit szórja ránk. 

Jean Bauagrillard francia szociológus, filozófus a posztmodernizmus és poszt 
strukturalizmus nagy gondolkodója különös elméleteivel számos kultnak számí- 
tó sci-fi művet inspirált. Schmidt a Cloned című lemezét is neki ajánlotta, ösz- 
szekötve a klónozott információ és társadalom, a tévé RGB raszterei, globális 
technológiai hálózatokon áramló dob-loopok és információs túlterhelés, továbbá 
a mikrokommunikáció, a szubjektum halála (és eltüntetése), a gyorsítás, felpör 
getés, és a szimuláció esztétikai, fogyasztói kosarával. A Cloned tulajdonképpen 
egy izgalmas információs-transzformációs kísérlet: Bendthaus számos elemet, 
zenei struktúrát és szekvenciát kinyert, másolt, módosított és újrakombinált, Így 
a felvételek , klónozottak", dekomponált és újrakomponált műnek számítanak. 
Zenei és technikai oldalról vizsgálva magát a klónozás folyamatát használja és 
tükrözi, ami nem csupán biológiai, hanem társadalmi kifejezés is bizonyos struk- 
úrák kezelésére. Különböző forrásokból származó hanginformációkat használt 
fel a különféle klónok létrehozásához. Ezenkívül nyilvánvalóan lopott hangin- 
formációkat vett el és fel, némileg felgyorsítva a globális hangvisszacsatolást. 
A Cloned it 3 (3) például csak egyetlen hangmintából készült, amelyet sokszo- 
rosított, másolta binárisan és módosította digitálisan. Minden használt hang így 
egy klónozott termék, és a klónozási kísérlet eredménye itt jön elő: az egyes 
lónok szerkezetére való ránagyítás pontosan ugyanazt az információt mutatja. 
A klónozás minőségi szinten törli el a másolat és az eredeti közötti különbséget. 
A hangtechnikáról a biológiára áthelyezve: a biológiai klónok, duplikált geneti- 
kai információk egy végtelen számú és teljesen azonos rendszer létrehozását, 
ellenőrizhetetlen növekedést tesznek lehetővé. Ne az olcsó kínai replikákra gon- 
doljunk, hanem arra, hogy egy jól tejelő celebből vagy jól fejő politikusból egy 
titkos laborban készítenek úgy 70 ezret. Belőled meg nullát, vagyis kihalsz. Főleg 
akkor, ha apádnak és anyádnak nem született gyereke, akkor nagy valószínűség- 
gel neked sem fog, és megfizetni sem tudod az aprócska különbséget. Elviccelni 
sem akarom, de a lemez születésének idejében, azaz 1992-ben még nemis tud- 
tuk volna elképzelni Dolly-t, a klónozott bárányt, hiszen csak 4 évvel később jött 
világra (és a világ csodájára), ma pedig már szinte mindent el tudunk képzelni, 
főként alattomosabb dolgokat, amelyeknek a levét általában mi isszuk meg. 


4 


Akusztikus dobok, elektromos gitár, adalékanyagként hozzákevert 808 prog- 
ramok, mély ütések, és szaggatott analóg prüntyizgetés, ezek ugyanúgy szer- 
ves részei a Cloned lemeznek, mint a DNA. Halálfegyelmezett, matematikai 
igényességű és hosszúságú hanghullámok a biohazardról, klónozásról, bioge- 
netikai információk adásvételéről. A high-tech-természettudományos szakkörök 

és laborok látogatóinak is kettéállhat a füle ezektől, viszont épp azért kedveljük 
a bonyolult hátterű, elvont elektronikus zenéket, mert a pengeélesre köszörült 
frekvenciái, brutálisra vett magas és mély hangjai miatt nehezen található meg a 
közepe ezeknek az alkotásoknak. Ugyanis megviselik az agyat hallgatás közben, 
tökmindegy milyen eszközzel, hol és hányszor játsszuk le. Fárasztó mellékhatá- 
sa nem marad el, sűrűsége besűríti a vért az agyban. A Cloned a sokféle verzió 
és ezek eltekert, roncsolt másolatai miatt egyébként sem biztos, hogy alkalmas 
huzamosabb hallgatásra, inkább érdemes lejátszási listába felvenni egy-egy 
darabját, hogy meglepetésként érjen bennünket. Bendthausban a hangtechnikus 
mellett a dekonstruktivistát tisztelhetjük leginkább, és természetesen azt a ké- 
pességét, ahogy egy rövidke félhangot is képes mikronnyi apróságúra felszele- 
telni, és abból új, tört ritmust alkotni. Ez a fajta szaggatottság az ő legmarkán- 


4 


sabb kézjegye, mivel semmivel és senkivel nem keverhető össze. Biztos kezű 
hangsebész ő, aki talpig sterilben operálgat hangokat. Műhiba kizárva. 


A Cloned lemez eredetileg 5--5 tételből áll, tehát egyenként és nem logikai sor- 
rendben következő 5 darab cloned és 5 darab re-cloned track-ek állnak szem- 
ben egymással, kiadva egy bizarr re-és dekonstrukciós kísérletet, amelyről első- 
re és az album meghallgatása nélkül azt gondolnánk, hogy ezek csak amolyan 
remixek. Ez közel sincs így, és ettől hátborzongató a projekt: ugyanis ha kissé ta- 

lálunkis hasonlóságokat, a klónok és újraklónozások valójában teljesen önállóak. 
Így végtelen számú, de karakterében eltérő klónverziót lehet , építeni" bontásos- 
roncsolásos-torzításos-újjáépítős megoldásokkal is. Ha innen nézzük, egy per- 
manens déja-vu ez, de egy áthallásos remixalbum is, ha meg onnan: akkor egy 
végletekig fokozott hangtechnikai-produceri experiment, amelyen ott az alkotó 
kézjegye, az ízekre szedés, megbuherálás, újraösszerakás, nyers, körfűrészsze- 
rű vokálokkal, alkotóelemek össze-vissza nyírbálásával. Variációk egy témára. 
A Cloned felvételei egyenként izgalmasak, bár nem minden esetben hallgatha- 
tók élvezettel. Amelyikben a torzítás túltolt, abból reszelősen vagy ordítva tör föl 
a fájdalom, miközben az ambientesebbre, lágyabbra szerelt verziók megköny- 
nyebbülést és felüdülést nyújtanak. Az 5--5 tétel az újrakiadású CD-n ki lett egé- 
szítve a Re-kombination, Biofeedback (parts 3,4 8. 5), valamint az Information 
(edit) felvételekkel, amelyek a kísérletsorozat egyes fázisai közben létrehozott 
kislemezekről áthozott számok. Az olasz Contempo kiadónál (a Clock DVA is itt 
publikált) tehát a Biofeedback és a Biohazard vékonytokos maxik szintén a köz- 
ponti műhöz kapcsolódnak szorosan, egységes, letisztult grafikával. 


A Biofeedback (Pink Event Mix) jól párhuzamba állítható a Re-cloned 41 (4) 
variációval, míg a Biofeedback (parts 1 8: 2) egy alapjaiban módosított testvé- 
re a Re-cloned §1 (42 felvételnek. Ember legyen a talpán, aki ennyi mindent 
tételesen elemei bír szedni és össze bír hasonlítani, bár volnának erre technikai 
ötleteim, kérdés, megéri-e az időt és energiát. A válaszom egyértelműen nem. 
Ugyanis Lassigue Bendthaus volt olyan rendes, hogy megcsinálta helyettünk, 
hiszen kiadta a Cloned:Binary lemezt is, amely több mint 200 hangmintából 
álló gyűjtemény, közvetlenül tartalmazza a mesterkazettákról és digitális hang- 
forrásokból származó hangokat, és amelyeket a Cloned különböző változatainak 

étrehozására használtak. Vannak rajta dobok, ütős hangszerek, szinti, FX, ének, 
bónusz loop-ok és egyéb mixek. Olyan, mintha ezzel a forráskódot adta volna 
özre, hogy megismerhessük a Cloned szerkezetét, felépítését és egyedülál- 
ó úttörő jellegét is, valamint betekintést enged Lassigue Bendthaus időnként 
vérfagyasztó hang- és dekompozíciós esztétikájába is. Ezt a ,szereld magad" 
forráslemezt biztosan nem hallgatnánk, de nem is arra való, hanem az önálló 
ísérletezésre. A barkácskészlet tehát zenészeket céloz meg, továbbá fanatikus 
LB-rajongókat, hogy , Tessék, it 


£ 3 


tt van minden komponens, kísérletezzetek vele 
nyugodtan ti is, csináljátok utánam, hátha nektek is megy!" Bármennyit is ku- 
tattam a témában, sehol sem találtam nyomát annak, hogy bárki is nekiesett 
volna, és elkészítette volna a saját verzióját, mixeit. Pedig érdekes lenne hallani, 


és persze csinálni is, de majd ha egyszer nyugdíjba vonulok, talán nekiesem. 


A biológiai veszély szimbólumát 1966-ban Charles Baldwin, a Dow Chemical 
Company környezet-egészségügyi mérnöke dolgozta ki elszigetelési, izolációs 
termékeken. A jelentős egészségügyi kockázatot hordozó biológiai anyagok je- 
löléséhez használják ma is, ideértve a vírusminták és a használt injekciós tűk 
címkézését is, ez pedig Lassigue Bendthaus összes 1992-ben kiadott termékén 
végigvonul. Lemásolva lenni azt jelenti, hogy hasonlónak lenni. Klónozva len- 
ni viszont azt jelenti, hogy azonosnak lenni, és tulajdonképpen ebben rejlik a 
Bendthaus-audiokísérlet központi filozófiai magja, bizonyítási tétele. Egyáltalán 
nem mindegy, hogy egy adott információ (legyen az akusztikai, elektronikus, 
analóg, digitális, egyéb) megváltozik-e a manipuláció és sokszorosítás során, 
vagy megőrzi egyediségét. Ha a virológiára gondolunk, mint jelen pillanatban 
is sokakat foglalkoztató tudományágra, akkor bizonyára meg is értjük azokat az 
aggodalmakat, hogy a pandémia talán nem is fog egycsapásra véget érni mind- 
addig, míg az információ minden egyes alkalommal és beavatkozáskor módosul 
és nem klónozódik. Ezen csavarva egyet: lehet-e laborban előállítani olyan kár- 
tékony audiovírust, amely önmagát másolja, terjed, vagy, amit klónozni lehet? 


A Cloned és a kapcsolódó kislemezek elvont technohullámai, döngölő dob- 
sávjai, analóg csipogásai, torz effektjei felkelthetik ugyan a hallgatók érdeklő- 
dését, de ehhez masszívan ilyen zenéken kell kattognia azoknak, akik befoga- 
dóként képesek alámerülni, másként tekinteni erre, mint meghibásodásokra. 
Ki tudja, hogy Bendthaus és segítői mennyi időt tölthettek el a stúdióban anélkül, 
hogy be ne kattanjanak tőle, vagy meg ne utálják örökre a klónozást, teljesen 
elveszve a készletük kirakósai közt? Félelmetes munka lehetett, és mais az! 

$NOG: 
LIES INC. (1992] 


A Snog-ról és az élvonalba röppentő ikonikus albumáról, amely jubilált már 
korábban, és most újra, nem lesz könnyű megfelelő összefoglalót írnom. 
Egyfelől Snog és a rajongói sohasem könnyen körülhatárolható, megfogha- 
tó, érzékelhető jelenségek, másfelől az undergroundságnak van egy olyan 
nemtörődömségi foka, amikor bizonyos üzenetek sokkal fontosabbnak tűn- 
nek, mint akiktől érkeznek. A Snog mindig is az a fajta kísérletezni szerető, 
kompromisszummentes formáció volt, ami távol tartja magát a hangos hír- 
veréstől, nincs benne a tömegek TOP10 kedvencei között. Talán okkal? 

A hangzása, hangszerelése több, mint ellen 


kontinentális és globálisan determinált lemez, egyeseknek hatásvad 
szó, míg másoknak sűrű black matéria, meg se próbálják érinteni. Mi 


elemzést írom, addigra vagy százszor hal 
és begörcsöltem minden hallgatás után, 
sen, mondhatni objektívan leírni? Ki válla 
ne, lehetne az a közös halmazmetszet, am 


tmondásos. Mégis a fősodor alá bukó 
ász, átlát- 
or ezt az 
gattam már meg újra a Lies Inc.-et, 
hogy erről mégis mit lehetne hitele- 
ná be? Mit is mondana róla? Mi len- 
iben mindenki abszolút egyetérthet? 


Amit 30 évvel ezelőtt David Thrussell, ausz 
(minden bizonnyal testközeli tapasztalatok 
lálkozik-e a közönség ízléséve 
és most? Kérdések, melyekre t 


alán sohase 


A Spermy Man (Spermaember) gyakorlat 
nában, ahol minden bűzlik 
terek a lépcsőfokokban, e 
saját házunk, otthonunk á 
áttételes képek peregnek le, és kizárólag 
sódik a látó, a látogató, a házigazda szere 
ge egy megtépázott, megalázott, leamorti 
helyen, alig várjuk, hogy ki 


4 


gy egész ház ment 
apotát aligha (vagy nem valljuk be). Borzasztó erős 


rál DJ és művészetis akkor lekörmölt 
alapján korabeli krónikásként), az ta- 


, tapasztalat kontra hiedelem-rendszerrel, akkor 


m lesznek biztos válaszaink. 


ilag egy körbevezetést tart az ottho- 


, eldobált, keményre száradt ondós zsebkendők, krá- 


PS 


gallyra. Sok ilyet ismerünk, de a 


kifelé látunk, befelé nem, összemo- 
pköre, az otthon melege, meghittsé- 


zált, megmagyarázhatatlanul redvás 


léphessünk onnan a szabad levegőre. A szám címe 
dohot áraszt, egyetlen sejtből mivé képes vál 


ni az ember, és mi mindent teremt 


önmaga köré. Iszonytató, mert bizsereg 
A Corporate Slave (Céges rabszolga) se 
már a nagyvállalati nyomást a tarkóju 


nek benne a hangsejtek és a bacik is. 
m légből kapott ötlet. Hányan érezték 


on és gondolták azt, hogy , Hát én csak 


egy keményen dolgozó vállalati rabszolga vagyok, az elmémnek gyűlölnie kell 
azt, amire a testem vágyik"? Ráadásul még csak fel sem emeli nagyon a hangját, 
mondhatni a reggeli céges kávé mellett mormogja el lebegő alapokra, a rádióból 


a profitdominancia szólamai ömlenek, és 


nyen megjegyezhető számocska ez rövi 


hiába egy egyszerűen konstruált, köny- 


d szöveggel, valahol mégis megfojtogatja 


az embert (és a lányunkat, ha van, de munkánk meg nincs). Főleg azoknak erős, 


akiknek még nyakkendőt is kell köt 
(Üzlet) viszont már a további egyszerű él 
technóba mártva: vásárolsz, kapsz 


niük a rabszolgasághoz reggelente. A Shop 


ethelyzeti képek pontgyűjtő rendszere 


még valamit, amit szintén meg kell venned. 


Remek! Ezen a ponton pedig a Fun to be had című Nitzer Ebb-sláger (1990) ugor- 
hat be, de ha a Go szám Moby-tól (szintén 1992!), az sem hiba, mivel bizonyos 


képleteket már megírtak egyszer, fe 
ban szólnak. Az agyig jut el a minta 


£ 

ismerhetőek, csak legfeljebb itt más ritmus- 
elismerés, hogy ezt szinte már a boltokban 

lehet kapni. Az akciós kukák tele vannak haszontalan dolgokkal. Pecsét, matrica, 
vásárolj (be), irány haza! Másnap kezdd előlről! Így megy ez! 


A Born To Be Mild (Szelídnek születni) a The Outer Limits sorozat betétjével 
(There is nothing wrong with your television set), emelt tempójú, pörgős, hosszú 
intrójával, kifejező hangmintáival figyelmeztet. A gondolkodás megkísérlése de- 
presszióhoz vezet. Arra születtünk, hogy igazán unalmas dolgok királyai legyünk? 
Ezt az életérzést felismerni roppant veszélyes, nem lehet se nyerni, se lenyel- 
ni, se veszíteni vele, táncolni, tombolni, asztalokat borongatni, veséket lezúzni, 
csendben üldögélni kezesbárányként viszont lehet rá, jó helyen, jó időben, ha 
más jobb terv nem akad. Ez a szám egyértelműen zavart okoz hozzá vagy mellé. 


A Hunter (Vadász) egyik legnagyobb nullpontja és fegyverténye a szaxofon-be- 
tét, ami gyönyörűvé, meghitté teszi a szerepzavarról szóló számot, amit nálunk 
Frenk, az énekes úgy fogalmazott meg: , Ki az üldöző áldozat? Meg is kérdezem". 
Mindannyian voltunk már mindegyik oldalon, a távcső előtt és mögött is. Érvé- 
nyesül az Alien vs Predator örökzöld igazsága: bárki győz is, mi vesztünk. A nyo- 
maték azokon a sorokon található, mikor közli: , Engem aztán ugyan nem tolnak, 
iktatnak, bélyegeznek, indexelnek, nem tájékoztatnak, nem magyaráznak vagy 
sorszámoznak! A bürokrácia útvesztőiben bukdácsolóknak bizonyára nem fog 
újat mondani. Egy nap tanúként mész be a rendőrségre, de vádlottként jössz ki. 


A Manufacturing Consent (Gyártási hozzájárulás) legalább kicsikét eltereli a 
figyelmünket, hiszen vibráló, mechanikus, feszült hangjai szöveg nélkül is áb- 
rázolják a gyártósorok végtelen, lélektelen borzalmát egyik blokkolástól a má- 
sikig. A Bank egy másik helyszínre visz el, gyöngéd ambient vesz a szárnyai 
alá kislányhanggal, erősen elüt a Snog bármely kísérletétől. Majd jön a tompa 
szívkalapálás, mert úton lenni egy TV-torony vagy egy bank irányába ugyanolyan 
teligatyás kalandtúra, kérdezzetek meg nyugodtan random hiteligénylőket és 
mozgássérülteket, esetleg feltüzelt segélykérőket erről, ha nem hiszitek. Itt a 
Front 242 Television station-jét (Official Version, 1986) fedezni fel benne, nem 
csak a dallamban, struktúrában, de szövegében is tetten érni hasonlóságot: 


Front 242: Snog: 
Television station (1986) Bank (1992) 
Yowd better move aside Im on my way to the bank 
Im on my way to the top Dont come near me 

A Real Wise Yuppie (Igen bölcs juppi) ellenben letompít, és ez is tele van hite- 
les történetekkel, bár sötétség nélkül, inkább enerváltan. Szinte pofonegyszerű 
és unalmas popba csomagolva meséli el a dollárjelek (nem látni Isten nyáját a 
dollárjelektől, a bankjegyünk az istenhitünk), a számlák, a megaátverések, visz- 
szafordíthatatlan kiüresedések (, Autót vezetek, de könyvet olvasni nem tudok"), 
önfeladás baráti viszonyait. Erős hasonlatok, szimbólumrendszerek vannak fel- 
vonultatva, keserűen állapítjuk meg, hogy senki se törődik velünk. 


A Control a 90-es évek eltekert hangulatának minden beteges hangzását ma- 
gán hordozza. Ezt a számot kifejezetten szerettem átléptetni, mert olcsó, gyors 
fröccsöntött termék, kiszárítja a hallójárataimat, közben nem marcangolja szét 
a lelkem apró cafatokra, hiányzik minden fontos mellékíze, zamata, gőze, bár 
a félelemérzet átsüt az ellenpólusok mentén: nappal sétálunk, éjjel a földön 
csúszkálunk, kettős élet ez, robotgépek vagyunk munkaidőben, utána meg a 
szétcsapatottságtól azt se tudjuk, hol és kik vagyunk, reggel meg kezdődik min- 
den előlről. A Sometime (Néha), pont mint Huxley Szép Új Világában, elhozza az 
időt: ideje bekapni, lenyelni a tudatmódosító szómát (nálam el volt taggelve ez 
a szám: Somatime, katalógusok, kiadók is hol így, hol úgy írják, innen az ötlet), a 


vademberek is velünk vannak, megy a kántálás, bennszülö 


öttek, neovad, társada- 
lomból kivonult, modernizációt elutasító népek kitiltott kultúrájával találkozunk. 
Mert ez a globális társadalomra veszélyeztetőleg és bomlasztóan hat, mégis szé- 
pen virágzik, majdnem boldognak is érezzük magunkat velük, a szer hatása alatt 
lehet kizárólag megismerni, befogadni, ellazulva áttekinteni nagy igazságokat. 
Ez igazán profi interlude, összekötő kapocs a vegyi és az emberi, a modern és a 
törzsi között. Kerüli is az ipari és rock kliséket. A Make My Day rövid, olajozott 
Snog-trackszilánk, védjegyként európaiságot, ismerősséget, fémes ízeket hor- 
doz magában. Nem úgy, mint a túlzottan hosszúra ereszett Supermarket Dream 
(Szupermarket Álom), a tévéreklám hablatyolás, neonfények, lüktető halánték, 
izzadás, akciók, a nyugalom megzavarására alkalmas hangok, enyhe szédülés. 
A korábbi Shop instrumentális nagytestvére ez, drámai és nyomasztó atmo- 
szférával. Engem ez a felvétel fogott meg a lemezről leginkább, mivel nem egy 
amerikai local couleur, hanem globális horror-soundtrack, melyben sikerült öt- 
vözni mindazt, ami a kommersz világunkat bárhol és tökéletesen reprezentálja. 
Tekinthetjük ezt legalább olyan hosszú és pánikbetegséggel összekapcsolható 
élménynek, mint ameddig a bevásárolókocsidat végigröcögteted a parkolón, 
érmékért kéregetőkön, fotocellás ajtókon keresztül be az irdatlan alapterületű 
fogyasztási templomokba, hogy jól elverd a pénzed, amiért annyit güriztél. 

A Love Power viszont már annyira amerikai, hogy leugrik a felfeslett tapétáról, 
igazi GGFH-szerű mocsokság, Laibach-szerű totaliter-himnusz, jó távol zuttyan 
el a hippikultúrától, a berlini Love Parade-től, még a CÖF-ös békemenetektől is. 
Elfojtott, rekedtes hangon figurázza ki a világunkban uralkodó szeretetet, amit 
ugyan mindenki nagyon szívesen a szájára vesz, de ennél kevesebben gyako- 
rolják, mint ahogy első sorai is jelzik: , Adtam egy virágot a nagy kövér zsaru- 
nak, ő elővette a botját és megvert, adtam egy virágot annak a kukásnak, aki 
bedugta a csajomat egy szemetesbe." A Flesh csöppet sem tipikus undergro- 
und szám, viszont ebben ismét felfedeztem egy közös vonást szerkezetileg a 
Front 242 Happiness c. számával, jön a revans, de itt most a Snog volt a be- 
futó. Az indító egyezés annyira fülbetűnő, hogy elsőre remixnek hittem vol- 
na, mert egy idő után az emberben összeborul az idő ám, mint a szeges meg 
a rájzer-csavaros doboz tartalma! Még a Bonanza Banzai is befigyel, ha vala- 
i szereti az ilyen mashup-csemegéket ízekre boncolgatni, megcuppogtat- 
ni, edzeni a fülét, hallását, annak jó móka lesz ez a szintén baráti copy-paste. 
Semmit sem leplezek le ezzel, meg kell csak hallgatni és eldönteni, hogy át- 
vétel-e? Meg honnan is? Segítek picit: a Front 242 Happiness (Modern Angel) 
c. felvételére, amely a 1993-ban kiadott 05:22:09:12 Off c. albumon hallha- 
tó, valamint a magyar Bonanza Banzai 1990-es A jel albumán a Dörömbölnek 
a vágyak 2:56-tól hallható ritmusbetétjére célzok, , Te csak ne sápadj, te csak 
ne pirulj". A távolságot, hangmintákat, mint üveggolyót... valaki valahogy ügye- 
sen lesugározza a műsort, értjük, ugye? Terjedési sebesség: átl. --/- 1-2 év. 
A Corporate Slave (Alpha 66 Remix) elején is felfedezni némi 242-t, érdekes, 
acidtechnósított instrumentális átdolgozása lett az eredetinek, adja a feszkót. 
A Funeral / Funereal (Temetés) szintén egy címelvariációs track. Temetkezünk, 
tekergetett rádióbehangolás, gyászmenet, ütősök, vonósok, suttogott halotti be- 
széd alaposan megtűzdelve zavaró konzumkifejezésekkel, jótanácsokkal, okos- 
ságokkal és szimbólumokkal. Hangulatfestő darab lett, és ha szünet nélkül újra 
elkezdjük lejátszani az albumot, újra kezdve a Spermy Man-nel, körbe leszünk 
ismét vezetve, és ugyanoda lyukadunk ki: lyukas gumiba, elszabadult ondóba. 


A számok jó része elsőre vidámnak, táncolhatónak tűnhet, a sorok között megbú- 
jó szomorúságot, hierarchikus struktúrákat, kiábrándultságot, a bonyolult érzel- 
mi szabályozó rendszereket nehéz elviselni és elfelejteni. A vokál és a technikai 
kivitelezés hol ámulatba ejtő, hol pedig meglepően amatőr, mégsem trancsíroz 
le senkit egy villanymotoros szemes termény darálón. Klasszikus album, ámu- 
latba és kétségbe ejtő, tragikus is egyben, főként örök hazugságokból fölépítve. 

VOMITO NEGRO: 
WAKE UP (1992) 


VOMITO NEGRO Wake Up 


NI 


ag 4 


Az Antler Subway Records-nál megjelent 8 számos Vomito Negro EP igen 
ritkaságnak számít, nem készült belőle többféle verzió, nem lett felújítva, 
sem újrakiadva, alig akad eladó CD, az Amazonon egy használtért majdnem 
100 dollárt is elkérnek. A Vomito Negro ezzel az anyagával magasabbra te- 
szi a mércét, a szépen embosszált, műanyag hatású borító alapján nehezen 
lehetne azt hinni, hogy ezen valami durva, ébresztő hatású, kemény elekt- 
ronikus fémzene van, amivel meg lehet érinteni az eget is, vagy éppen meg 
lehet ízlelni a 90-es évek szellemét. Pedig de: alulértékelt 38 percben. 

, Ha így folytatjuk, mint eddig, akkor az ember nem csupán a Föld bolygó elpusz- 
títója lesz, de az egész Világegyetemé." - szól a figyelmeztetés a lemezborítón, és 
az , Ébredjetek fel!" parancs, kiegészítve furcsa madárcsontokkal, mérleggel és 
egyéb szimbólumokkal mintha egy földöntúli fejlettebb civilizáció ikonografikus 
figyelmeztetése is lenne, hogy nem valami jó ez az irány, amin haladunk előre, 
de minimum 2G-vel, vagyis Gin Devo-val és társával, Guy Van Mieghem-mel, egy 
igen pulzáló, nyers és jó értelemben vett törtető anyagon. A Leathal Weapon 
Halálos fegyver) vérfagyasztó lassú vokállal nyekergi el már az elején, hogy 
inyiffanunk. Wake Up Smell The 90"s (Ébresztő, ízleld a 90-es éveket) jó kis 
filmes hangmintákkal fűszerezett, tipikus VN-track, és nem tudom, hogy ez ke- 
verési anomália-e, vagy az én fülem tréfálkozik, de a hangkép mintha végig ki- 
csit, alig érzékelhetően jobbra , dőlne", de csupán ennél az egy számnál. Jó kis 
instrumentális track egyébként. Az Unclose Your Fear (Nyisd ki a félelmedet) 
újra hozza Devo súrolós, CB-rádiós, nyekergős énekhangját, elég szenvedősnek 
hat, de az önmagát megsemmisítő emberi fajról szóló számhoz dukál a fullado- 
zásig torzított, horzsoló és vészleállító vokál. 5 és fél percen át mondjuk sok, de 
árpótol a Touch The Sky (Érintsd meg az eget), ami egy vidámabb, csengőbb, 
poposabb felvétel, szinte az optimista folytatása vagy , inverze" a pár évvel ko- 
rábbi Children of Today-nek a Dare lemezről. Bámulatosan fülbemászó, fényes, 
fülledt és eufórikus! A VN kétféle zseniális dalszerzési potenciállal rendelkezik, 
és ezt mindig is csodáltam benne: egyik fele a recsegősre, zakatolóra, erősza- 
osra hangszerelt EBM és indusztriálra támaszkodik, és ebből kapunk nagyobb 
arányban, miközben a másik része képes tisztán elénekelt, sőt vele énekelhe- 
tő nagyszerű slágerszámokra. A szép himnusz után meg is kapjuk a fonákját, a 
Saturday Night-ban némi klasszikus zenei nyitás után olyan mintha Billy Idol 
Marilyn Mansonnal duóban is tiszteletét tenné: kemény rock, vagy ipari rock 
g roll, agyeldobás. A szám egyébként Chuck Berry 1958-as Johnny B. Goode- 
jának alvilágra adaptált átiratának tűnik. Az Inner City már sokkal inkább el- 
tér ettől az erőszakos hangzástól, lágyabb urbánus elektro ambient, mintha a 
FSOL-t és a késői Cabaret Voltaire-t egymásra borítanánk a keverőpulton. A Hate 
viszont már egy oldschool EBM szerzemény és valami népzenére hajazó nem- 
zeti rockopera keveréke, színpadon is megnézném hogy működik, bár nyilván 
nem fogják játszani, holott a refrénje szépen zeng. A záró Sex, Violence, Drugs 
egy jó hosszú instrumentális darab, gépies és militáns zakatolásból, szaggatott 
szintiszekvenciákból tevődik össze úgy 4:50-ig, hogy aztán átadja a helyet a ma- 
radék időben valami meseszép ambient-lenyugvásnak, ami bár egyáltalán nem 
odaillő, de fogadjuk el békével, hogy ez is ,odakeveredett" visszaaltatónak. (!!!) 

X MARKS THE PEDWALK: 
HUMAN DESOLATION (1992] 


K MARKS THE PEDWALK 


Human Desolation 


A Schmechta testvérek második, legnagyobb sikert elérő lemeze, amelyben 
megmutatták, hogy milyen a kásás, sötét elektronikus hangokkal, nyomasz- 
tó beszédmintákkal körbefont dalokban kifejezni az emberi psziché fonák- 
ságait. A használt sample alapján Human Desolation (Emberi Pusztulás) el- 
nevezésű album igen kemény versenymezőnyben vonta magára a figyelmet, 
hiszen egyszerre zsibongott Németország techno-lázban (Westbam, U96, 
LDC, stb), miközben már halmozódtak a gothic-industrial és EBM karakterű 
zenekarok is (Placebo Effect, Bigod 20, Armageddon Dildos) is. 

A debütáló 1991-es Freaks egy sokkal inkább punk-szellemiséggel, csapko- 
dósra, zajosan ordítozósra faragott XMTP-lemez volt, míg a Human Desolation 
egy technoidabb, személytelenebb, letisztultabb vonásokkal rendelkező, mégis 
ultraintelligens, érzékeny markánsságot sugárzó anyag. Hogyan vált a legtöbbet 
eladott XMTP-lemezzé, és miért menetelhetett ekkorát mégis? Egyértelműen a 
sötét fályolossága, a depresszív, mégis fegyelmezettre formált, ridegséget árasz- 
tó melódiái, és váratlanul erősen megszólaló mély dobütései miatt. Hangtechni- 
kailag, vokál-szupresszió és keverés szempontjából távol is áll a komoly stúdió- 
technikai arzenálokkal felszerelt zenekarok alkotásaitól, érződik rajta az analóg, 
a mágneses hangszalag-íz, de ez korántsem baj, sőt. Sokkal nagyobb jelentősége 
van annak, hogy a Skinny Puppy és az akkori szintipop/trance árnyékában miként 
lehetett egy olyan középérték-albumot létrehozni, melynek remek és fájdalmas 
dalai egytől egyig kivétel nélkül és minden szegletéből árasztják a nyirkosságot, 
sötétséget és fájdalmat, mindezt anélkül, hogy túl brutálisra vagy aggresszívra 
vett énekkel kellene nyomatékot adni a mondanivalónak. Lehet ezt így is csinálni. 


A Human Desolation (nyugodtan hozzácsaphatjuk a szintén kapcsolódó, kult 
Cenotaph anyagot is) nem lett és nem is lesz soha szemüveges bölcsészhallgató 
leányok kedvenc lemeze. Sokkal inkább örökké szorongó, bizonytalan, minden- 
ből gyökerekig kiábrándult, mértéktartó elektronika felé nyitott, hiperszenzitív, 
fiatal és felnőtt férfiaké. Egyhuzamban túl sokszor nem ajánlott meghallgatni, 
mert képes ez is a mélybe rántani, vagy székbe szögezni (gyakori visszatérő mo- 
tívum), mint a sokkal elvadultabb SP-mű, a Last Rights, de mértékkel fel-feltéve, 
óvatosan hallgatva sokat cizellál az ember időnként meggyötört lelki ráncain, 
és ennél többet elvárni egy lemeztől igen botorság lenne. A szövegei nem min- 
dig pontosan és világosan érthetők, időnként összefüggéstelenek is, mint egy 
pszichokísérlet alanyaként összezavarodottan zagyváló emberé, de ha a hangu- 
latfestéshez az XMTP-nek (talán megkockáztatom, akkor utoljára) voltak eszkö- 
zei, az egy egész művészellátó üzletnek számít bármely nagyváros nagykörútján, 
szemben a hangszerbolttal és a gyógyszertárral. A Human Desolation album 
borítóját egyébként egy svájci tervezőnek, Christian Mumenthalernek köszön- 
hetjük, aki akkoriban zsinórban készített a huszas évei elején albumborítókat és 
grafikákat ipari zenekaroknak, köztük a FLA-nak, Blok 57-nek, Vomito Negro-nak 
és Insekt-nek, ma pedig már egy svájci nagyvállalat, a Swiss Re vezérigazgatója. 


Az XMTP igen sokszor elkent, alulmormogott, hajlítgatott, önbizalomhiányos 
vokálokon keresztül ábrázol (Desolation, Paranoid Illusions, Taciturnity), míg 

máskor rendesen tol bele extra erőt (The Relapse, Repulsion, Experiment). 
Az I See You (Látlak) ritmusai dancefloor-kompatibilisek, az időnként áthú- 
zó jeges szintiszelek és refrénreverbálás miatt mégis komor benyomást kelt. 
Albumindítónak kiváló, felkelti az érdeklődést, feszültséget szít, kíváncsivá tesz a 
folytatásra. Beteg porszívóhangok, földön vonszolt tárgyak, állathörgés, korabe- 
li szintetizátorok jégkockásított akkordjai, mindezt odafigyeléssel és mértékkel 
belekeverve. Némely helyen (The Trap) nem, vagy csak nehezen tudja elnyomni 
azt, hogy mégis valahol a Skinny Puppy az első számú, a MATF pedig a másod- 
sorbeli tisztelt példakép, a távoli, vágyott és csodált, mégis sok szálon kedves 
ajándékokat küldözgető fájdalomrokonok. 


Az I See You (Látlak) vokálja olyan, mintha egy hosszú vascsőbe lenne beleéne- 
kelve. Szalonnavastag csapásaival, metálos apró kotoncolásaival és ritmusaival 
amolyan paranoid megfigyelő és megfigyelt érzetet kelt. A The Relapse (Visz- 
szaesés) szintén hozza az elmebajt: tűk a széken, álomba zuhanás, nem választ- 
ható el, hogy amit látunk, az valóság, vagy képzelet műve-e, a kialvatlanságtól 
vöröslő szemekkel nézünk bele a félelembe és sötétségbe. A fenséges ívű terá- 
piás Desolation (Elhagyatottság) sokkal melódikusabban, óvatos tapintásokkal 
keretezi a széttöredező személyiségképet, sőt, szonikus szépséggel van átitatva. 
A Repulsion (Taszítás) hosszú összekötőként szolgál az album többi részéhez, 
és az XMTP az alapozás terén itt is brillírozik, hiszen olyan mechanikus agy- és 
lélekcirógató hangképleteket illeszt össze, amibe belezuhanunk, mint egy fene- 
ketlen kútba. A 4:42-től kezdődő alámerülés az elkent szintifutamokba és gép- 
hangokba alá is támasztja ezt. A Criminal Disharmony (Bűnügyi diszharmónia) 
egy késes gyilkosságot tár fel, egy pszichopata ólálkodik a kihalt városrészben, 
érdemes félni, de ha meghalljuk, fogunk is. A Paranoid Illusions az album egyik 
vezérszáma, komorra tonizált, mély lebegésbe navigált hangjaival és bugyogó 
éneksávjával teremt páratlan parát. Az Experience (Tapasztalat) egy hosszú, 
tudattágító kísérlet a pszichiátrián, sivító és kínlasztó eszközökkel, zajhatások- 
kal, fehérköpenyes alakokkal a folyosókon, falhoz tapadva próbálunk kiosonni 
a megrázó élményből. A The Trap (A csapda) pedig már az, amibe belesétál- 
tunk, és az ilyen képeiért kifejezetten értékelem: , hideg szél a hajadban, egy 
valódi zöld széken ülsz, de a gondolataid ismét irreálisnak tűnnek". Mintha valós 
élményekből táplálkozna, és hiába absztrakt szövegekből áll össze a mű, ron- 
csolt, mégis szépre kevert a hang, együtt adja ki azt a speciális élménycsomagot, 
ami miatt az XMTP-re fogékonnyá válik az elme és a lélek. Erre mit is mond a 
Taciturnity (Szűkszavúság) hipnotizáló hanghordozással, szép lassú vasakkal? 

, Sóvárogsz a szavakért, amelyek nem fognak fájni. Egy dolog enyhíti a fájdalmat, 
a következő visszaesésed." A ...Call You... (Hívlak) nyers, hideg és jó zajos, szag- 
gatott és szagos megágyazással nyújt keserves állapotjelentést: ,, Kell valami, 
hogy érezzem, mi ad igazi forrást és csak túl akarom élni, nem szeretem ezt az 
átkozott életet, már nincs anyag, mi volt azelőtt és csak túl akarok élni, ezért más 
életet választok, ez az élet csak a pénzről szól, kérlek, ne hívj ma édesem. Rövid 
szünetet tartok, mert túl akarok élni, majd hívlak, hogy rábasszak." 


A Dont Fall Asleep (Ne aludj el) az underground zenetörténelem azon ritka kin- 
csei közé tartozik, amelyik képes méltón lezárni egy erősen töredezett, megtört, 
felfeslett pszichiátriai rendelők székein megírt lemezt. Vannak ugyan jó példák 
erre, azonban kevés minőségi instrumentális zárószámot tudnánk összeszedni. 
Ez viszont maximálisan ilyen. A-kategóriás horrorfilmek szintjén és megfelelően 
ezelt, beállított gyógyszert alkalmazó hangfestészet, zongorabetéttel, kattogó 
aggyal, paplan alatti végt 


telen forgolódással, túlságosan felcsavart, beragadt női 
hangfoszlánnyal, és félelmetesen lelassult idővel. Mikor valami gyötri az embert, 
és órákig nézi a sötét plafont, mert bár akarna, de egyszerűen a gondolatai miatt 
nem tud elaludni, szövögeti a saját belső (és főként hibás) kis narratíváit, majd 
akkor jusson eszünkbe ez a felvétel! Igen, ilyet komponálni, helyesen belőni, el- 
találni az arányokat, ehhez kell a tehetség! Schmechtáéknak pedig már a máso- 
dik lemezükre is stabil készleten volt ez a tudás. Az XMTP által birtokolt T.G.I.F 
Thanks God Its Friday) stúdiót nyugodtan tekinthetjük akár pszichiátriai rende- 
őnek, labornak is, amelyben kiváló minőségű ötletek és elektronikus hangsze- 
rek is voltak a 90-es évek elején. Hogy most mi lehet ott, azt nem tudnám épp 
megmondani. A Human Desolation egy igen sötét tónusú, apránként megszeret- 
hető, óvatosan befogadható, 50 perces ikonikus Zoth Ommog kiadvány, telítve 
ülönleges hangzásokkal és speciális ipari effektekkel. Az átlagos mindennapok 
elhigításához egyáltalán nem való, ahogy boldog, örömteli dervistáncos par- 
tikhoz sem, mivel minimum négy fekete markos bőrkesztyűs kéz fog lerántani 
rendszeresen, onnan pedig hiába integetsz, kapálózol, az égvilágon senki sem 
fog megmenteni. Önmagad ellensége leszel, de mindig lesz mihez nyúlni, ha 
íisérletezni szeretnél magadon, bejárni hasadozó elméd zegzugos és huzatos 
járatait. Bár segítségre ott sem számíthatsz, de az XMTP rendelő széke mindig 
szép, kényelmes, el lehet üldögélni rajta és elmélkedni azon, hogy most mégis 
hogyan tovább? Van-e kiút önmagunkból, csapdáinkból, beteges kapcsolataink- 
ból, továbbá valóban ott van-e az az alak, aki ide-oda bolyong a kihalt folyosón 
és kitartóan tágra nyílt szemekkel folyamatosan minket néz. (Többnyire ott van.) 


£ 


116 ) HUN / INDUSTRIAL NTECH HIT. ISSO5S 


CULTIVATED BIMBO: 
TUNES FROM A HIGH WIRE (1992] 


CULTIVATED BIMBO 
tunes from a high wire 


Ébresztő szomszéd! Ilyet még nem hallottál vasárnap! Megelőzve korát 
messze a legizgalmasabb trash-mixer projekt! Kellemes vibe-bal indít, van 
egyfajta nihilista hangulata, a SP Assimilate környéki anyagaival összeka- 
csintanak a lakótelepi konténerek körül, de aztán Alvin és a Mókusok cinco- 
gásával szólal meg az ének, az alapja meg enyhe nyárvégi depressziót idéz, 
a Ministry korai szalagjai szóltak hasonlóképp, a sampling technika bámu- 
latos atmoszféra öcsém! Bóklászás a kiégett városi gyomok mentén, gube- 
rálás hangok után, cellux-művelet, mindent mindennel összeragasztgatunk. 

Mondjad csak, hol, melyik fiókban van az olló (?!), mindegy honnan van, megcsa- 
polt magasan függő kommunikációs kábelre csatlakozunk, össze-vissza leszipó- 
ázunk mindent, ami a dróton átmegy, aztán "okosba" összeillesszük, utoljára 
mutatom, így köll ezt csinálni, ne bámészkodj, ne nézd már a miniszoknyás csaj 
seggét, ez itt tuti, annak hallókészüléke van, nem lesz tartós kapcsolat, a pókok- 
tól is tutira fél, nem fogja érteni a zenédet, nem is ez a lényeg, csak fülelj, kis ba- 
rátom, CB-rádiózás, összeborult pár ezres legókészlet, hajrá, rakd ki, fejezd be, 
oldd meg a rejtvényt, mire mit kevertünk rá. Underground rövidhullám-zavarás, 
megidézi a Tilos időket, ma a francot se érdekli az, hogy üldözöttségben kifa- 
ult bőrdzsekiben nyomatjátok, nem vagytok nagyszínpadosok, a heti sörada- 
gomat se tudnátok kifizetni a gázsitokból, hiába játsszátok itt a menő true arcot, 
ispályások, a seggetekre is piros pöttyös túrórudi van tetoválva, az is rosszul, 
becsúszott egy fekete, szerencséd, hogy már nem anyád fürdet, annyi lenne ne- 
ed. Nyomatod itt az Ice Blendert, de a pécsi lomis piacon vasárnap hajnalban 
egyetlen percet se bírnál végigcsinálni apukám, hiába adod itt a nagyot. Én már 
akkor feketeöves, feketepólós, feketegatyás, feketebakancsos taper-raver vol- 
tam, mikorte még anyádat és apádat össze se bírtad fektetni a gólyák segítségé- 
vel (collab bro?), most meg utólag ámuldozol a Massive Attack csúcsélményein, 
a szalagmanipuláció nem a tereped kishaver, csak pofázol itt össze-vissza, ná- 
lunk mérges pókok a játékszerek, leszarjuk a legót, a playmobilt, mindent min- 
dennel összekötünk, mint egy világháborús távközléstechnikus, miközben csün- 
günk a póznán (te fel se bírnál mászni kövérkés máddörszakkör, a cipőfűződ is 
hogy lóg!), ezeknek a nyakába szőnyegbombák potyognak, de nem sírnak, nem 
izzadnak, hangosan nevetnek, miközben arra gondolnak, hogy kiveszik az egész 
őszt, szeptember 1-től a csúszkát november 30-ig tolják, addig kurvára sokan 
meghalnak, remélik, de az ősz az új nyár, révetegen nézik a levelek hullását, az 
égvilágon semmi másra nincs értelmes koncepciójuk, az adventet már korábban 
is hülyeségnek tartották. Csak rövid mixekben gondolkodnak, merőkanállal ke- 
vernek bele a fazékba, ott cuppog minden médialibanyak, a habját viszont le kell 
fölözni, különben elrontja az egészet, a mocskos körmű, kicsit beastieboys-szos, 
bajszos mutatóujjuk lassan tologatják a mixerpult potmétereit, a koncepciót el- 
magyarázni aligha tudnák, annyira bírnak talpon maradni, hogy a stúdiót takarító 
iscsajt is tolni tudják hátulról, ebben a farmergatyóban még vékonyabbnak tű- 
nik a dereka, a szeme vastagon kihúzva, aligha húzza ki reggelig, olyan nyeszlett, 
inkább menjünk vissza a dohányfüstös keverőszobába, ahol villognak valami 
edek, tudod, régen szögletes formájú , lámpák" voltak, csak 2010 után lettek 
szemkilövően éles kék-lila színűek és kerek formájúak. Nemhogy heveder nincs 


4 

rajtad, de még egy normális munkavédelmi cipőt se adott rád a munkáltatód, ha 
potyogni kezdenek a bombák, mihez fogsz kezdeni danger close-ban, a sajátjaid 
szórják rád az égi mannát, a timeline se stimmel, futsz lefelé, mint egy betépett 
mókus, aztán zsupsz, túl a sövényen, ezek olyan setét hangminták, hogy európai 
osztályozási rendszert szükséges bevezetni rá tanácsi felhatalmazással, hogy 
egycsapásra valami játéktermi hangulatú diszkóban érezhesd magad vasízzel a 
szádban, amúgy vérzik az orrod is, csak szólok, annyit pogóztál, a fémes ízt az 
adja, ha nem a mókusok tréfálják meg az agyad, futtassuk meg, legyen country- 
gitárzengetés és elcseszett gettószpícs benne, toljad, jogvédők nem voltak még 
akkor, sose szednék ízekre, ennyi szabadideje senkinek nincs, hogy megállapít- 
sa, mi honnan volt, és mennyi ebből a saját feljátszás, talán semmi, de már nem 
is állsz a lábadon, a szemüregedből se látsz ki egy verőfényes reggelen, cukros 
CB-rádiózás, a KLF is ezt vette át, nem a mintát, a stílust, ők a teljes zeneiparral 
akartak leszámolni, mi csak mixeltünk, mindent mindenre, a mexikói csilisbab 
finom tud lenni magyaros túróstésztával is, ami enyhe gin tonic-kal öblíthető, 
de a délutáni alvást semmi sem pótolja. Minden ember ugyanolyan szőrös lábú, 
ízelt pondró, nézzed má..., jön felfelé a póznánkon, nem kalandparkban vagy, te 
féreg, húzod el innen a büdös csápjaidat? Mi itt komoly munkát végzünk, meg- 
csapoljuk a világkommunikációt, pörög a rekorder, fut a szalag, szalad! Na ebből 
esz nekünk atommegasiker(telen) és ismeretlen albumunk, nem ezzel fogunk 
betörni, senki se fogja keresni 30 évvel később a Soulseek-en, mindenki a Daft 
Punkot kutatja, hogy rohadna le a májuk, és még ők a művészek, hát milyen 
istenverte világ ez, ha a C. Bimbo nem akkora kaliberű, hogy imádják? A világ 
kultúrtermésének, cincogásainak, zajainak legjavát pakoltuk egybe két oldal- 
ra, 11-11 számmal? Ez nem industrial? Meg hogy nem EBM? Akkor mégis mi 
a redvás fokhagyma az? Nem hallgatható, darabos, t 


töredezett, mozaikszerű? 
Na elmész szépen a fenébe, ha nem éltél a 90-es évekbe, minden ugyanany- 
nyira szar volt, mint most, csak belassultabb tömegkommunikációval, nem volt 
meg mindened azonnal, mégis tartást kellett gyakorolnod, kevesebb nyígásért is 
megkéseltek bármely rosszabbul kivilágított kerületben, te nyomoronc ableton- 
huszár, hogy pödörné be a bajszodat az a mézesszájú, kultúrharcos lódarázs- 
fészeknyi ivadékköpet! Bimbónak lenni szerinted örömteli 2 korlátlan Twillight 
Zone-os felvonulás közt? Amúgy csak jelzem, azt is ízekre, cuppogós csontokra 
szedtük, megtrollkodtuk, nesze neked nevetséges eurodance, kapjátok be az 
összes csupacsipszemet reggelire gyomorrontás másnapján. Ez a Tunes From 
A High Wire, ezzel mindent elmondtam róla. Ismerete alap, feltétlen szeretete 
nem feltétlenül. Úgy jó, ahogy van. Ez is a dark underground része, csókolom. 

BIGOD 20: 
STEEL WORKS! (1992) 


A Bigod 20 bármennyire is ízig-vérig hat belgának, azonban német eredű 
csoport. 1988-as alakulásuk után eltelt pár év, mire debütáló nagyleme- 
zük megjelenhetett (fránya jogi és kiadói nyavalyák miatt), és az acél végre 
dolgozni kezdhetett. Sokoldalúan képzett producerek, DJ-k, multiprojekt- 
guruk, a techno és az acid klubélet lovagjaiként edződött tagjaik, Andreas 
-Talla" Tomalla, Markus Nikolai és Thomas Franzmann (Zip Campisi) mellé 
betársulva Armin , Jeff" Johnert és Jean-Luc de Meyer (Front 242) egy nem 
túlságosan markáns, nemis túl magas tempójú, sőt, óvatoskodóan ipari EBM 
lemezt gyártottak. Kalapácsot kézbe, dolgozzuk meg az acélt, csapjunk oda! 

A Steel Works! az acélipar szentélyeiben és öntödék izzasztásában érlelt, kel- 
lően mélyen, fémekkel, vastag kalapácsokkal, pörölyökkel, vaskosan "megken- 
ten" megszólaló ikonikus album. Védőköpenyt, védőszemüvegeket kell felvenni 
hozzá, többszöri meghallgatásra érdemes, még ha kevés arcleszedően jó és fül- 
bemászó sláger akad is rajta. A The Big Bang például brilliáns történetmesélő, 
bár a vokálja próbál ugyan karcos lenni, de olyan, mint a tavaszi harmat, ami egy 
indító felvételnél meglehetősen riasztó tud lenni. Az On The Run sem szakad 
bele az önbizalomerősítésbe, bár az alapja jóval kellemesebb, mint a vokálja. 
A Wild At Heart még ezen is képes túltenni, ha eluntatásról van szó, lassú, el- 
kent, még csak nem is balladisztikus, állítom bármely átlagos kinézetű városi 
buszra jobban emlékezünk majd, mint erre a számra, ami még genyóságból túl 
hosszúnakis hat. No, de a Sick! Na az már végre harcos kedvű, seregtől és hábo- 
rútól megcsömörlött kiáltás, komótosan indul, de van benne végre valami düh, 
szenvedély, valamiféle Cassandra Complexitás! Állítom, hogy ez a lemez egyik 
abszolút kulcsfelvétele, az ezt követő vadkacsás The Bog nóta mellett. Mindket 
tő rendesen odapuncsol, megmocskol, játékosan roncsol. Korrekt módon fel- 
épített felvételek ezek, mégha Jean-Luc de Meyer meglehetősen fiatalos (akkor 
33 éves) énekhangja miatt ezt akár egy korai Front 242 számnak hihetnénk is. 
A The Bog mocsári jelenete gyakran meginvitált a hazai EBM-klubesteken is, Így 
közismert partinóta. Az It Doesnt Matter is optimálisnak mondható EBM, bár 
lehetne nyersebb, azt is elviselnénk. A The Big Sleep alapja csak annyira vegy- 
tiszta 242, hogy ha nem ajándékba kapták Meyer-éktől, akkor azt mondanám, 
hogy ez bizony plágium, hisz egy az egyben a Moldavia hallható ki belőle, 
ordítóan feltűnő az azonosság! Az America mindenféle médiából kimintázott 
propagandista beszédfoszlánnyal, hengerműszerű, savban áztatott, csépelés- 
sel tarkított, hosszú pórázra engedett keménylegénykedés a hátsó udvaron. 
A Breeders szépen felprogramozott, hangszerelt, bár szövegileg és éneke- 
sen nekem túlságosan nádszálkarcsúságúnak hat. A Kreusch egy ipari hábo- 
rúba masírozásra emlékeztet, dönget is benne minden vastagon és hosszan! 
A Bigod 20 logójának és az album borítójának tervezését a Consolidated! zene- 
ar házigrafikusa, William J. Dickson II készítette el, erősen hasonlít is. Az acélos 
munkákhoz Waldorf felszereléseket használtak, zeneileg és hangzás szempont- 
jából tehát prémiumnak hat. Férfiasabb énekkel és nyomatékosabb szövegekkel 
tökéletes úttörő lemez volna, de még így is vállalható debütálás volt, illeszkedve 
a korszellemhez. A B20 sajna nem húzta sokáig. Még két év és egy szupercuki 
emez volt bennük, nem több. Nagy kár, mert ígéretes projektnek indult, lett vol- 
na még hová fejlődni, még acéljuk is lett volna hozzá rendesen, de bezárt a gyár. 

THE ETERNAL AFFLICT: 
TRAUMA ROUGE (...NOW MIND REVOLUTION) (1992) 


Az esseni banda Markus Borowski (, Mark") and André Kampmann (, Cyan") 
duójaként jött létre 1989-ben. Különös fényezettségű drámai zenéjükkel 
már be is passzoltak az 1992-es Wave Gothic Treffen repertoárjába, az első 
hivatalos fesztiválprogramba, hisz akkor indult az egész széles tömegeket 
megmozgató gót találkozósdi, koporsókba befekve fotózkodás. Még mindig 
aktívak, 2022-ben is fellépnek, bár új lemezeket már nem készítenek. Az 
electrowave klasszikus címet már ezzel az anyagukkal kivívták, bár nem áll- 
nak messze az XMTP-től és a Placebo Effect-től sem, ha traumákról van szó. 


HIT. ISSOS 


Ezzel a lemezzel nem boldogultam. Többször neki kellett futnom, mire egyálta- 
lán fogást találtam rajta. Aztán egyszer csak váratlanul megnyílt előttem. Egyet- 
len percében sem válik unalmassá vagy nevetségessé, nincsenek benne klisék, 
elhasznált formulák. Essen, a Ruhr-vidék, a szenen kívül nem termelt ki túl sok 
dark electro zenekart, párat viszont igen, pedig adná magát a helyhez maga a 
szénporos helyzet is. Legmarkánsabban csak a TEA állt a színpadra, technikailag 
hibátlanul kivitelezett második albumával, erős, sodró lendületű karakterével. 
Egy egész zenei és művészeti team dolgozott rajta, ez ennek megfelelően látszik 
és hallatszik is, még nagykórus és avantgard színháziasság is van benne! Rejtély, 
hogy San Diego-ban mi történhetett pontosan, de az Afflict nyitányban csak sej- 
tet ezt-azt, de fel nem oldja, csak húzza az idegeinket. Rossz vágással viszont 
átmegy a We Libanon You-ba (Megszabadítunk Téged), egy erős punkos, vallási 
szélsőséget fókuszba állító túlhevületbe, és azt javaslom, ezt a számot minden- 
képpen ismerjük tőlük, mert nagyon nyomatékos, pogós vezérnóta! 


In the name of life Az élet nevében gyilkolunk, pusztítunk, 
we kill, destroy, take all in fright mindent elviszünk ijedtünkben. 
, Mohammed says" , Mohamed mondja" 
Celebrate my birthday Ünnepeljék a születésnapomat 
and í dont deny és én nem tagadom. 
We libanon you Megszabadítunk téged. 
we kill and celebrate Gyilkolunk és ünnepelünk. 
we libanon you Megszabadítunk téged. 
and open heavens gate és kinyitjuk a mennyország kapuját. 
In the name of our bright religion A mi fényes vallásunk nevében 
prophets, lords, conviction próféták, urak, meggyőződés 
, Ayatollah says" , Ayatollah mondja" 
Celebrate my birthday Ünnepeljék a születésnapomat 
and i dont deny és én nem tagadom. 


A Fire! Walk With Me (Tűz! Jöjj velem) a David Lynch-féle ugyanabban az év- 
ben mozikban vetített filmjével rezonál, nyers tűzbe gyaloglás, míg a Conspiracy 
In Silence (Összeesküvés sötétben) igényesen kidolgozott, lépcsőzetes darab, 
amit harangok, elektromos orgona, és az energikus vokál tesz sötétté és démo- 
nivá. Crash Course In The Garden (Gyorstalpaló kurzus krisztus kertjében) ese- 
tében arra számítottam, hogy egy pár perces hangulatfestő zajmasszát kapok, 
ehhez képest egy szolíd zenei szóló, lágy és szexi női szirénhang, lassú, vonta- 
tott, egyszerű ballada várt. Kinski is Dead (Kinski meghalt) egy vidám gót-punk 

nóta, ami az album megjelenése előtt egy évvel elhunyt német, főként őrülteket 
és pszichopatákat játszó horrorszínésznek szóló tisztelgés, és persze mindenki- 
nek, akik mindig megkapják azt, amit csak akarnak. A soul-os kifuttatása furcsa 
ugyan. Azt is el kell azonban mondani, hogy a darab szövegét nem a zenekar írta 
hanem 1989-ben egy névtelen rajongó Kinskinek küldött levél fordítása, átirata. 
Az , Ich brauche Liebe" című Kinski-életrajzi könyv hátoldalán is olvasható: ,, Te a 
robot, a programozott számítógép, a fémszerkezet és az acélbeton ellentéte vagy... 
Igen, szabad állatként élsz és lélegzel... te vagy az ember-állat, az állat, akit meg- 
tagadnak önmaguktól, hogy a gépnek alávessék... te vagy a lüktető élet, amit 
úgy tűnik, elfelejtettünk.... Benned van az oroszlán sörénye, a sólyom tekintete, a 
farkas mosolya, a tomboló tenger nyers szépsége és az olvadó láva vad rútsága - 
vérvörös - mint egy vérző szív, a komor vulkán lejtőjén.... Te vagy az ember, akiről 
mindig beszélni fognak, de senki sem emlékszik... a legenda... embernek lennt..." 
A Whos God különös vintázselektronikai experimentális perc után kapcsol át 
mélyből feltörő dobos dark wave-be. Ellenpólusa az előző felvételnek, szenvedő 
szerkezetekbe oltványozott alapkérdést feszeget, azt viszont hosszan, ennek 6 
és fél perc talán sok is. Az Eternal egy kis édes bonbon bedobva az asztalra a 
mindenféle stílusvegyítés közben, ez már noiré a javából, Psychic TV-től kezdve 
az Alphaville-ig, de még a Visage-ig is elér, jó ritmikájú szomorkás, franciás kaba- 
részám, talán ennél található a lemez szívcsakrája, könnyen beivódik, hamarabb 
megszerethető, mint bármelyik szám. Langsam fállt der Regen (Lassan esik az 
eső) szívbemarkoló érzésekkel, német , lágysággal", romantikus sorokkal pró- 
bálja körbetekerni a hallgatóját. 80-as évek nosztalgiáját kapcsolgatja, helye van 
a gyöngéd érzelmeknek. A Suicide Of Mankind retrorezonáns EBM, hosszú be- 
vezető után a dobokkal együtt válik élettelivé és pumpálóvá, mindannyiunknak 
fel kell ismernünk, hogy ez az emberiség öngyilkossága. Teátrálisan hangzik, az 
arányokkal akadnak csak gondok, hisz a lassabb betétek hosszabbak a kelleté- 
nél, viszont az 1:46-tól és a 2:39-től hallható refrénszerű felordításból többet is 
bele lehetett volna pakolni, jót tett volna a szám egészének. A Lanrete Elbib Ytic 
már SP-szintű apokaliptikus őrület és kínlódás hangjait vonultatja fel, olvassuk 
visszafelé a számcímet, és megkapjuk a megfejtést, elárulom, City Bible Eternal 
jön ki. Mintha élőben vették volna fel, zajosan vallásos. A Grace (Kegyelem) meg- 
apó, zongorán felvezetett lágy és modern klasszikus, megtisztító feloldozás lett, 
varrat nélkül vezet át a Ttauma Rouge-ba, itt nukleáris megsemmisítést kapunk, 
etérdelünk a halálhoz, felépített kis világunkat angyalhangokra pusztítják el, 
omor jövőkép szentimentális dallammal alaposan felfényfüzérezve. Az erőből 
záró Now Mind Revolution (Most Elme Forradalom) napalmmal locsolt őrületes 
háborús díszletek közötti dühös relevációt biztosít: a társadalom öl! Összetett, 
bonyolult album ez, azoknak ajánlott, akik nem idegenkednek a muzikalitástól 
néha muzikelességtől) és az elénk tárt, szélesre húzott, érzelmi spektrumoktól. 

TERROR AGAINST TERROR: 
PSYCHOLOGICAL WARFARE TECHNOLOGY SYSTEMS (1992) 


TERROR AGAINST TERROR SPECIAL 
OPERATIONS 4 COMBAT PROVEN TOTAL 
FORCE PERSPECTIVE 4 SUPERIOR 
FIREPOWER k FIRST STRIKE RESEARCH 

Psychological Warfare Technology Systems 


Senkit ne tévesszen meg a csalafinta taktikaira tervezett albumborító, ez az 
album nem egy agresszív terror EBM lesz! Lustmord egyik érdekes nagyvá- 
rosi kommandózása ez, és bár akad benne bőven fegyverropogás, recsegős 
CB-rádiózás, itt-ott egy kis piff-puff, csörömpölések, médiaszilánkok, rend- 
őrségi szirénák, azonban mégsem végig ilyen szövetű a lemez. Stílusában 
dúsabb, tempósabb, mint a Vatican Shadow. A furcsaságát nem a különféle 
vezényszavak, vinnyogások, roppanások okozzák, hanem a háttérbe szorí- 
tott, fellágyított zenei alap, ami hol EBM, hol drone, hol pedig ambient noise. 

Ugyanez érvényes a vokálra: egyik számban csak mély mormogás, míg máshol 
issé nyersebb reszelős hörgés. A By Any Means Necessary (Bármilyen szük- 
séges eszközzel) horrorisztikus hörgő hangokkal startol, vezeti be a lemezt, de 
utána az alap vékonyka monoton csupán, a különböző, nyugalom megzavarásá- 
ra alkalmas zajok teszik furává. A Lets RoooCkkk!!! női csatakiáltásra, és leadott 
sorozatlövésre simán rátesz valami orientációs filmből vagy katonai oktatóvide- 
óból vett részletet, melyben egy férfihang halálnyugalommal beszél a szemgolyó 
iégéséről. Utána jön még mindenféle finomság, nekem a jobb csatornába tolt, 
csőbe hörgő komor ritmusminta például tetszik, egyéb hablatyoló hangokból itt 
sincs hiány, ez a The Only Good God is a Dead God (Az egyetlen jó isten egy 
halott isten). A Tactical Intervention (Taktikai beavatkozás) sem bővelkedik 
más megoldásokban, tulajdonképpen zeneileg ez is egysíkú, harcászatról szó- 
ló nyesedékből, kitárazásból, zümmögésből jóval többet tartalmaz. Ami viszont 
ezután következik, az valóban egy olyan track, ami a lemezt jelentőssé teszi. 


A Psychological Warfare (Pszichológiai hadviselés) ki is lóg a számok sorából, 
mivel - most kapaszkodjon meg a kedves olvasó - ez dalszerű! Vontatott, szo- 
morkás, depressziós dallamra elmotyorékolt beszéde, a ráragasztott zajfoszlá- 
nyok és a , Dont be afraid" hipnotikus hatású beszédmintája alkot némi kohe- 
renciát, erőszaknak itt nyoma sincs. Óvatos, halk dünnyögésével is hatásosabb, 
mint a szerkesztetlenül összedobált zajongás. Nos, ez nem a terrorelhárítók 
hangja, ambientessége, triphopossága, fülbemászósága miatt igazán szerethető 
felvétel, viszont én sokszor be is aludtam rajta, mert tényleg van benne valami 
ellustító, altató jelleg. Hasonló a folytatása, a Stalker (MK Ultra Mix), a benne 
évő duruzsolás, szélzaj, a kis prüntyögő dallamocska, az egésznek a limitáltsága 
miatt ezen is jót lehet kummantani, semmi sem riaszt fel benne. Talán lehetnek 
benne olyan frekvenciák, amelyek az ember agyát tartalékra teszik, gondolkodni 
sem kell rajta, de kellemesen el is lazít, ráadásul szinte végtelennek hat a majd- 
nem 8 percével. A Hunter Killer (Vadász Gyilkos) már egy másik tempón mozog, 
helikopterek, pilóták rádiókommunikációja, tipikus 90-es évekbeli mintázatok, 
a vokál a korai Laibach, és a Minimal Compact morgós, elkent, néha részegnek 
tűnő beszédstílusát eleveníti fel. Monoton fegyverropogás, propellerek, rotorok, 
mély tartományokba tolt harcászati zajkollázs, markolni kell a joysticket. 


A Destroidmonster számnál jön elő a valódi Lustmord a kompozícióból, ez 
ugyanis az a fajta horrorisztikus drone dark noise, amire se táncolni, se alud- 
ni, se dolgozni nem lehet, hátborzongani viszont igen. Néhány helyen farkas-, 

vagy szörnyvonyítás, félelemkeltő, olykor idegesítő zajok, érthetetlen szöveg egy 
másik dimenzióból, valami ócska elektronikai eszközből előszivárogva. Nem ál- 
lítom, hogy nem érdekes, azonban a mi fülünk már megszokta az ilyesmit, de 
másokat, szélsőséges nézeteket valló vallási terroristákat, fogolytáborok hosz- 
szú ideje bentlakóit talán kínvallatni is lehetne vele, elég lenne párszor lejátszani 
nekik, azonnal mesélnének, majd rögtön megtérnének. Itt előjön belőle valami 
Skinny Puppy/Download-ság is, hamar megtöri a tudatalattit. Tehát ez a lemez- 
borítón írottakkal összhangban áll, valóban pszichofegyverként képes működni. 


A Biohazard ennek a kifuttatása, csak enyhébb formában, itt ugyanaz az alap 
lett felpuhítva, amelyik a The Only Good-ban (Az egyetlen isten) dominánsab- 
ban szólalt meg. Bennem felidézte a FLA Total Terror I-II albumok hangulatát is, 
hisz van némi arab vonal benne. A Mutually Assured Destruction (Kölcsönösen 
biztosított megsemmisítés) belga new beat némi ipari csarnokbeli munkavég- 
zéssel és avantgárd jelleggel. A lemezindító szám kapott még egy szoftosabb 
Pop Shit Mix-et a végére, bár ez nem túl emlékezetes, ennek megfelelően feles- 
leges, hangzásban viszont nem rossz. A vijjogó szirénái idegesítőek, így a Buda- 
pest belvárosában és/vagy mentők/rendőrség/tűzoltóság mellett lakók bátrab- 
ban fogyaszthatják. Az egyórás játékidő ezzel le is járt - szerencsére. 


Az anyag nem magasztalja fel, vagy üdvözíti a terrort, csupán ábrázolja. Ehhez 
széles merítést, hangépítészetet vesz igénybe, ettől plasztikussá válik, időnként 
sokkol is. Csöppet sem óvatoskodó, ellenben néhol egysíkúnak hat, viszont a 
terrortematika, felfegyverzett macsóság, taktikai harcászat, agymosás bevett és 
sűrűn alkalmazott elemek az indusztriál és EBM szubzsánerekben és magában a 
dark underground kísérleti zenei taxonómiában is. Erre szolgáló példa ez is, emi- 
att érdekesnek is mondható Brian Williams kísérlete, akitől azért nem feltétlenül 
ilyen műveket szokhattunk meg. Emellett ezzel a lemezzel zenei emlékművet 
épített a Terror Against Terror (TNT), egykor Izraelben aktív radikális zsidó mili- 
táns szervezetnek, amely 1975-től kezdve palesztin célpontok elleni támadáso- 
at támogatott. A TNT nevét alapítójának, Meir David HaKohen Kahane, amerikai 
születésű rabbitól, nacionalista politikus elméletétől kapta, mely szerint az arab 
terrorizmusnak a zsidó terrorizmussal kell találkoznia, tehát terrorra terrorral 
ell reagálni, ezzel határozott antiszemitizmus elleni nézeteket vallott. Az ilyen 
terrorizmus se nem büntetés, se nem elrettentő, ez egy politikai eszköz. Így a 
történelmi és a propagandista referenciák miatt illendő ezt is ismerni, még ha 
akkoriban se nagy füstje, se nagy lángja nem volt, kulthatást aligha váltott ki. 

BLOK 57: 
BLOK 57 (1992) 


A Blok 57 hamisítatlan sötét alkalmi zajprojekt, melynek alkotóelemei 
mélyen gyökereznek a mindenkori társadalmi, biológiai, vegyi és hatalmi 
struktúrák szöveteiben. Alaptétele a mindentől való, kilátástalan, kénysze- 
rű menekülés, és ilyenformán nem feltétlenül a vad, harcos kiállást teszi 
hangtérképészeti központi témájává. Az albumborítóra pillantva (igen ked- 
velt volt a komputergrafika és a képmanipuláció) a felüvöltő, fáziselkent arc 
arról árulkodik, hogy itt főként szenvedések történetét kapjuk. Nem is áll 
olyan messze a valóságtól, az 57-es számú lakótelepen ez mindennapos. 

A Nerve Damage (Idegkárosodás) önazonos hangmintákból horgolt, mélyben 
elkövetett lebegés, általában az RTL Klub híradóját villámgyorsan lenémítva 
szoktam ezt a felvételt betolni alá, mert ad egyfajta hangulatot a , leszúrta/meg- 
ölte/kirabolta/fejbeverte/megerőszakolta/elgázolta - Figyelem, megrázó történet 
következik" típusú sokkparádénak és céltalan nyomorcunami agytekergetésnek. 
Így bármiféle fényforrás vagy reménycsillogás nélkül kapunk egy zajfolyamot. 
A Theress Nothing Real (Semmi sem valódi) bármely noir sci-fiben remekül el- 
táncolható betétdal lenne, komorságát nem lehet nem észrevenni, szembesít 
azzal, hogy egy lemodellezett, szimulációkra, átverésre felhúzott világban élünk, 
amelyből nem vezet kiút sehová. A hazugságok egyszerű katasztrófaturista cso- 
portjai vagyunk, bámészkodunk, fényképezünk, és a legsúlyosabb benne: sose 
tudjuk le igazán, nem lesz vége ezeknek a köröknek. Kiváló darab, nem az elke- 
nődésre, kétségbeejtésre épít, hanem inkább a gyors kiizzadásra, táncoljuk csak 
i magunkból, mások majd úgyis újratermelik, kezdődhet minden előlről. Sokkal 
inkább egy bátor protest szám a Fuck You (B--), a gyáripari mechanikus kala- 
pálások alá ordítozott soraival olyan élethelyzetet ábrázol, amely kiegyenesített 
mutatóujjal jelzi, hol is van a helyünk a világban, alárendeltségeinkben, amikor 
fizetésemelést kérünk (ismertem valakit, aki rendszeresen, általában évente 
négyszer is próbálkozott munkaadójánál, egyszer se kapta meg, nem is dolgo- 
zik már ott), vagy csak egyszerűen szeretnénk végre megtudni, hogy egyáltalán 
hová is tartozunk. A mindenhonnan érkező generális válasz nem is lehetne ennél 
egyértelműbb: sehová. A Warm Leatherette egy ősrégi kultszerzemény sokadik 
reinterpretációja, többen ismerhetik. Daniel Miller The Normal nevű projektjé- 
nek világhírű, és nagyon sok előadó által feldolgozott száma ez még 1978-ból 
sok olvasóm kb. ebben az időben születhetett). Egy országúti lázadó, továbbá 
JG Balland auto-erotikus regényének, a Karambolnak zenei átirata ez egyben, a 
meleg bőrszerkóban ronccsá tört és kigyulladó autóval történő összeégés, az ap- 
róra törött üveg, felismerhetetlenségig roncsolódó fém, a gépjármű töréstesztek 
meghitt világa tárul elénk, talán még a Harcosok Klubja is beugrik, nem is gon- 
dolnánk, mennyi ilyen baleset történik az utakon, néha elég csak egy BMW-t haj- 
tani hozzá. Nyers, brutális, sem Grace Jones, sem a Test Dept, de még a Laibach 
sem merészkedett egészen idáig, mikor hozzányúltak ehhez a darabhoz. A This 
Is Not America kokettál, turbómixerel a Code Industry és a Snog azonos idő- 
szakban kiadott anyagaiból (mindkettőről írtam ebben a számban), extra adag 
sötétséget fröccsent az olcsó útszéli kihűlt sültkrumpli mellé, engem az időnként 
alákevert, elkenődő női hangmintha fogott meg benne, hibátlanul kocsonyaként 
remeg az egész szám az experimentális feszültségtől. 

A Hypnosis (Dubmix) egy percnél is rövidebb átkötő, zajos-karcos huppogás. 
szerepe nem sok, hacsak az nem, hogy megágyazzon a lemez csúcspontjának, 
a Burn Baby Burn-nek, ami a rotorhang-feszességével, dark noiré jegességé- 
vel, különös vokáljával és fegyelmezettségével vívja ki a tiszteletet magának. 
A projekt és a lemez azonos című száma, a Blok 57 tisztességes zajkompozí- 
ció, magas BPM-en elkövetett reszelés elektromos gitárbetéttel bármiféle extra 
hozzáadott kinyilatkoztatás vagy csűréscsavarás nélkül. Csupán itt-ott betoldott 
hangok akadnak benne, hogy aztán 2:38-nál lehozzon minket a darálásról, erre 
mit tesz rá? Valami lassú space-rock betétet, elszállást, vastagra kent dobok- 
kal, de tempóban satufék, a Blok 57 itt mutatta ki a foga fehérjét (, trollkodunk, 
ennyike!"), természetesen visszatérünk kis kitérő után az eszelős szeleteléshez. 
Jó hosszú ez, és többször meghallgatva válik csak olyanná, hogy ne érezzük kín- 
zónak. Aztán a személyes kedvencem következik, a Homecoming, amelynek az 
analóg betétdallamát éveken át próbáltam begyakorolni, utánozni, lemodellez- 
ni, de sosem sikerült igazán ugyanolyan jóra. Átütő erejű, szimbolikus nóta a ha- 
zatérésről, félelemről, túlélni akarásról, kicsit olyan, mint a peronon erőlködve 
végigbotorkálni lebénult lábbal egy szál mankóval, Igazán hatásos darab, amire 
a Crush (softmix) ken rá albumzárónak egy háromperces, itt-ott sikítozásokkal 
és horrorhangokkal megkent vad köszörülést, amiből annyira jólesik kikevered- 
ni, mint mondjuk egy minisztériumi épületből. Ha ez a softmix volt, nem is aka- 
rom tudni, milyen lehetett a hardmix (vagy az eredeti.) 


A Blok 57 első lemeze nem egy koncepcionális mű, sokkal inkább kísérletezés 
hangokkal, dalszerzeményekkel, instrumentális agymenésekkel. Ahhoz viszont 
ellőképpen nyomatékos, hogy ne tűnjön el a 90-es évek belga zenei túlterme- 
és méretes süllyesztőjében, vetélkedve az akkor borzasztóan menőnek számító 
topslágerekkel, ma már retrónak számító eurodance-technoval, amelyet érthe- 
tetlen módon borítottak akkoriban Európára. A Blok 57 ezzel beírta magát az 
underground aranykönyvébe, magyar bulikon is előkerült már többször. Csak két 


bocsánatos bűnt tudnék felhozni: 


1. Ez a lemez elképesztően kásásan, lo-fi-n szól a mai termékekhez képest, 
nincs digitális feljavított újrakiadása, sem olvasható, érthető szövegkönyve. 


2. ABlok 57 ígéretes, azonban szégyenletesen muslincaéletű, alkalmi projekt 
volt két kiadott lemezzel és egy maxival. Megérhetett volna ennél többet is. 

DIGITAL POODLE: 
WORK TERMINAL (1992] 


nm Jaa ugya sz W Tan g Ai sg 


A Digital Poodle 8 számos lemeze nehezen tudott kiemelkedni az akkori me- 
zőnyből, holott egy tisztességgel és nem kifejezetten excesszív megoldások- 
kal operáló munka. A címadó Work Terminal, amiből kétféle változatot is 
kapunk, nem lett az évtized klubslágere, bár biztos vagyok benne, hogy DJ-k 
előszeretettel rakták fel több hétvégén a közönségnek, és rákerülhetett pár 
VA-EBM válogatásra is. Hogy miért nem lett belőle fejrázós, világszerte ün- 
nepelt kasszasiker, annak oka szerintem pusztán az elnagyoltságában és az 
innovációnélküliségében keresendő. Szedjük ízekre, mi minden van rajta! 

A Digital Poodle (magyarul digitális uszkár, gondolom kutyabarátok lehettek) 
torontói banda, már 1986 óta aktívak voltak, és sokáig kazettákkal tartották 
hevítésben a rajongóikat. Első lemezükre (Soul Crash) évekig kellett gyúrni. 
Alapvetően egy táncra perdülősebb, lokálpatrióta torontói EBM ellenválaszként 
definiálták magukat a vancouveri körrel (FLA, SP) szemben. Heiki Sillaste (más 
néven Mouth 392) énekes/programozó volt az ötletgazda. Hangzásukat legin- 
kább house-ra és technora alakították ki, amely az európai elektronikus test- 
zenével keveredik, de alkalmanként kísérleti és ambient is végigvonul bennük. 
Sillaste lírai témái és hangmintaválasztása jellemzően a hidegháború végét, va- 
lamint az ezt követő politikai függetlenségi harcokat fedte le a balti államokban 
és Kelet-Európában, tehát egyfelől történelmi-ideológia ihletésű, másrészt a 
munka ethosza, mint aggrotech és EBM lieblingtéma sem maradhatott ki belőle. 
A germán techno iparosításával, mindenféle stílusjegy, szerkesztési metódus 
szolgai átvételével, továbbá megeffektezett csőgörény hangokkal nem olyan 
egyszerű viszont kitűnni egy túlkínálatos, egyre szélesedő elektronikus zenei pi- 
acon. Ettől még a Digital Poodle elég érdekes tud lenni azok számára, akik belé- 
pőszinten vannak a szubkultúra környékén, továbbá fogékonyabbak a hosszabb, 
szabványosított, mechanikusan táncolós muzsikákra. Ha jó példákat kell keres- 
nem a lemezen, akkor viszont bajban vagyok. A Work Terminal már az 1991-es 
debütáló lemezen is szerepelt, ebből lett aztán egy teljes albumnyi. A Free Men 
(Extended) prüntyögő, mélyebb frekvenciákat fojtó szelíd track, néhol kis hang- 
minta, puttyogások, hosszú és érdektelen változat. A Soul Crush (Bass Mix) már 
iparibb és zsírosabb hangú, szintén az első albumról importált cucc, inkább hát- 
térzenének megy el. Ezután egyből kapunk egy Work Terminal (German Tekno 
Mix)-et, de minek? Nem is értem, kopog a szemem tőle. Az Attempt (Remix 02) 
sem új, csak itt megkenték még szalonnásabb basszusokkal, extra ritmussal, 
ettől élénkebbé vált - előnyére. A Solide State legalább új szám, hasonló módon 
átvett európai ízekkel. A Beat The Fool is új, fúvósokkal, pergő ütemmel, nem 
katartikus ugyan, de legalább nem is fantáziátlan, némi feszültséget is teremt. 
Ez az Effectiveness-ről is elmondható, kissé Test Dept-re emlékeztet, hosszan 
zengő ipari dobolás, izzasztó gyári munka, komótos, hosszas izmozás a vasisten 
gyermekeivel. A vége egy 13 percig dagadó, és apránként építkező Soul Crush 
(Zoviet France Virtual Mix), némileg feledteti a fiaskót. Az egész valami port- 
fóliónak, termékmintának, időszaki válogatáslemeznek hat, az unalomba hajló 
hosszúságra és az erőltetett sokoldalúságra igyekszik felkapaszkodni, de nincs 
mögötte koncepció, bár van experimentális new classical dark electro, noise 
ambient valami, technoszerűség, pumpálás, hörcsögének, stb. Egy alaposabb 
és átgondoltabb profiltisztítás tehát mindenképpen ráfért volna, de ez így ennyi. 

TEMPLEBEAT: 
INTERZONE (1992) 


TEMPLEBERT.................... 


A német techno és EBM néha arcátlan túlereje ellenére máshol is szület- 
tek ám remek projektek és anyagok, például Olaszországban. A Templebeat 
négytagú industrial bandaként működött 1990 és 1997 között, az Interzone 
anyaguk pár kazettás demó után látott először napvilágot (addigra már nyer- 
tek egy tehetségkutató fesztiváldíjat), Spanyolországban pedig pár éve ki- 
adták feljavítva és limitálva LP-n is. Az Interzone különös kísérleti zajzene, 
underground EBM kincs, amely valahol felidézi bennünk a magyar Interzone 
és az Escalator munkáit is. A borítója még mindig hátborzongatóan aktuális. 

A Templebeat, nos, igen, ők rendesen megnyomták a gombokat. Bárki ugyan- 
ezt az elektronikai darálást le tudná firkantani egy általános iskolai sima füzetbe 
vonalzó nélkül? Az díjat érdemelne! Néha az az érzésünk, hogy már minden fel 
lett találva 20-30-50 évvel ezelőtt, csak valahogy átsiklottunk felette, észre se 
vettük. Olyan hard electro-t passzíroz bele a fülünkbe, hogy Schwefelgelb és tár- 
Sai citromsárga pólót húzva, vörösre festett hajjal pogózhatnának rá, miközben a 
sztroboszkópok villódznak minden pókhálós sarokból, és sok tátott szájból öm- 
lene a füst/gőz, mint ahogy Marla Singer előadta a Harcosok Klubjának , csússz!" 
jégbarlangos jelenetében. Minden ízében ott lapul a korszellem, erőspista, ke- 
verve gyömbérrel, szójaszósszal, erős rámen, amire a nagyszüleink nem, de a 
gyermekeink örökké emlékezni fognak. Az Escape From The World (Menekü- 
lés a világból) kicsit olyan, mint a Menekülés New Yorkból/L.A.-ből, vagy éppen 
Ózdról, felcsévélt belek, imitált helikopter-rotorlüktetés, erotikus női nyögések 
és tempózva kifelé futás a zónából. Az intertextualitás kedvéért jegyzem meg, 
hogy ugyanebben az évben nálunk a Hideg Roncs és a Lyuhász Lyácint Bt. tolha- 
tott ekkora experimentális performanszokat, mint amit a következőben hallha- 
unk. The Sound of The Crowd In The Temple (A tömeg hangja a templomban) 
enomenális underground zajokból, távolinak tűnő megafon szavalatokból, ősi 
örzsi vákuumból és vasporból, szétkent szürke festékből és rítusból áll össze. 
Próbálom elképzelni a felvétel közbeni atmoszférát, az előállítási módot, az első 
mixek visszahallgatását, de egyszerűen nem megy, mert unikális elborulás, le- 
het soha életedben nem volt/nem lesz benne részed. Inkább nem, mert a napi 
instaposztok áttekerésével, leszivecskézésével nem mérhető össze. Templomos 
ovagok titkos éves találkozója ez, melyre sok titkos VIP-vendéget hívtak meg 
tiszteletből, hogy előadják a szokásos rituálékat az isteneknek és vastemploma- 
iknak. A nyomasztó zaj és mormogás után itt tettem fel magamnak a kérdést, de 
nem vártam rá választ, hogy ilyesmikre miért nem lehet rábukkanni a Nyugati 
aluljáró Sprawl-jában megbúvó használt CD-s könyvantikváriusnál? Azért, mert 
ez jó, nem nagy példányszámú, ugyan ki akarna megválna tőle? Én biztosan nem, 
mégha masteringben hagy is kívánnivalót maga után itt-ott, magyarul elég tre- 
hányul szól, egyetlen sort sem lehet kivenni a vokálból. (Hagyatékból származó 


ipari lemezeket készpénzért felvásárolok. Hívjanak bizalommal.) 


f 


4 


Az albumnak vannak olcsó kis fogásai, ezt szögezzük le. Az Interzone viszont 
jófajta harcias nóta, bátor tettekre serkentő, bádogbödön-vokál teszi erőssé, és 
a késői Escalatort juttatja eszembe, az utolsó két sorlemezük tartalmazott ilyen 
számokat, nem beszélve az azonos nevű egykori magyar zenekarról, az industrial 

noise felkent papjairól, az Interzone Inc.-ről, akik nemhogy ilyen darabokat, de 
még jobb talpalávalókat is tudtak játszani, kár, hogy a létezésük már csak em- 
lék. A Horrock indokolatlanul hosszú, egysíkú, egyszerű és unalmas sampler- 
futam, alatta ugyanazok a korhatáros női ,.ahh"-felnyögések, amiket a nyitó- 
számból már ismerünk, ovis preset dobalap, olcsó, kivehetetlen mammogások, 
kis kotoncolások és felszínkapargatások. Amivel így együtt nincs különösebben 
baj, de hiányzik belőle a változatosság. Olyan, mintha egy böllérfiller lenne, ami 
csak azért kellett, hogy kiteljen valahogy a játékidő. Pedig lett volna lehetőség 
ráhörögni még pár strófát, tempót váltani, vagy ilyesmi, de nem, minimalista és 
fárasztóan hosszú szerzemény, még biztosan érnie szükségeltetett volna kicsit. 


A Human (The Tears You Cry) lehetne egy combos Human Vault is, csak 
kórussal megspékelve, full dark underground befegyelmezés lenne a köbön. 
Az előbbiekkel szöges ellentétben a legtökéletesebben puttyogó, mélyértelmű 
és himnikus darab, és tulajdonképpen emiatt az egyetlen szám miatt került be az 
elemzendő minták sorába a 92-es évből. Ez a szám rendelkezik azokkal az att- 
ribútumokkal, amivel jóval később a hannoveri Force Of Living Pain is dolgozott. 
Lélekbemarkoló, okos, és maradandó szám. Egyszer összeszedem egy váloga- 
táslemezre mindazokat a felvételeket, amelyek fejet, plafont, szívet szakítanak, 
mégse jutottak be soha egyetlenegy elődöntőbe se. Egy egész generációs élet- 
érzés szegmenst fed és ír le. Hatalmas kár a soha el nem ismert munkájukért! 
Kevés ennyire markolószerű szám van, holott szükség van ezekre is. 


Viszont ha csak pörögni lenne kedved, akkor az Extreme Exciting lesz a nótád, 
mert markáns sodrású, alternatív underground korrekt dagályossága van benne 
elásva. Nem lehetett ezzel sem túl sok munka, viszont táncolni kiválóan lehet rá, 
még minipihik is akadnak benne, hogy ne haljon meg a táncos túl hamar (5 és 
fél percig kell talpon maradnia ehhez). Azt kívánod, sose érjen véget pörgése, a 
francba minden marketingparanccsal, mások uralkodásával, státuszszerepeivel, 
egyszerűen csak hullámozni akarsz, megmérném műszeresen is, hogy te meddig 
bírod, veszel-e levegőt közben, vagy légszomigyenge vagy, és ha nem csinálod 
végig, akkor fizesd le a DJ-t, hogy keverje le kettő perc tájékán. Erre rácsúsztatni 
a következőt, a Penetrato Brevis-t nettó kitolás! Experimentalista, analóg tele- 
fonhangokkal, dark gothic beütéssel, óvatos, könnyebben megmarad emléknek, 
mint a töltelékfutamai. BTK-kategória, , független" bíróság előtt se állna meg a 
vád, hogy naplementében a balatonberényi strandon, kamerák keresztjében foj- 
togatni valakit nárcisztikus, zaklató pszichopataként, az nem bűncselekmény. 

A Drugs (No Vox) hangjai a koordinátatengelyen a Blok 57-hez húznak köze- 
lebb. Dallammal kombinált magas BPM-ű felvétel, semmit nem visz túlzásba, 
a vokált például semmiképp, ez albumzárónak, i-re pontfeltételnek megfelelő. 
Az LP verzióról sajnos lemaradt a Fucking Mosguito, ez csak a kazettakiadásra 
került rá, tehát azért menni kell, viszont megéri. Az amúgy megvan, hogy még 
Lassigue Bendthaus is remixelt a Templebeat-nek? Pont az Interzone számot! 
Na és az, hogy a DAF után megcsinálták a saját Der Mussoliní-jüket? Ráadásul 
a Templebeat mindenfajta aktivitása és élő felépései ellenére Olaszország- 
ban szinte abszolút ismeretlen maradt? Hihetetlen, nem? Az Interzone az első 
olyan magnókazettájuk volt, az első zenei kísérleteik egyike, amit közzétettek a 
YouTube-on. Nagy meglepetésükre az Aspecto Humano, az elektronikus zenei 
újrakiadásokra szakosodott spanyol kiadó felajánlotta, hogy újraszerkeszti az 
anyagot, a masteringet a producerre és egy holland DJ-re, mixmesterre, Alden 
Tyrell-re bízva. A limitált példányok gyakorlatilag néhány napon belül elfogytak. 
Giorgo Ricci, a Templebeat (manapság már Templebeat LTD.) alapítója az egyik 
közelmúltban készített interjúban a színtér átalakulásáról így nyilatkozott: 


, Sokat változott, a kilencvenes évektől kezdve számos elágazás jött létre, 
köszönhetően a technológiai fejlődésnek is, amely végtelen mennyiségű, köny- 
nyen használható szoftvert és alkalmazást tett elérhetővé az elektronikus zene 
előállításához. Ennek ellenére azonban az eredmények gyakran nem váltják be a 
hozzá fűzött reményeket: a piac (feltéve, hogy még létezik) és a web telítve találja 
magát személyesség nélküli, egymástól nem eltérő, lapos produkciókkal. Szilárd 
meggyőződésem, hogy az elmúlt években éppen a hangzatos, egyedi és a szemé- 
lyes nyelv és esztétika megteremtéséhez nélkülözhetetlen elemek felkutatása és 
gondozása kudarcot vallott; sőt ma már nem látom azt az úttörő szellemet, ami 
a kilencvenes éveket így jellemezte. Ami engem illet, volt szerencsém a stúdióban 
együtt dolgozni Paolo Favatival a Pankowból, aki szinte az összes Templebeat 
anyagunkat készítette; általa sok mindent megértettem a hangok gondozásáról; 
fontos, hogy legyenek tanárok." 


Az Interzone ugyan csupán 8 számos, kissé felemás minőségű, azonban mozaik- 
szerűsége ellenére is fennmaradt, sőt, maga a formáció is feltámadóban van. Így 
mutasson utat mindazoknak az éjjeljáróknak, akik mélyalternatívban zenélnek, 
vagy netán ilyet hallgatnak, továbbá furcsamód soha nem alszanak (eleget), de 
szeretnek kísérletezni, és nem tudják eldönteni, hogy merre haladjanak tovább. 


Ahogy Giorgo fentebb utalt is rá: , Ne arra, hanem amarra! Grazie!" 

CODE INDUSTRY: 
YOUNG MEN COMING TO POWER (1992] 


Amerika-központú lemez, a jobbik fajtából, remek és kifejező hangminták- 
kal, lebegősre és szellősre vett EBM-es hangszőnyegekkel, visszafogott, 
szinte (nem szinti) popos énekekkel, de konkrétra szabott drámai hangu- 
latokkal. A négytagú detroiti csapat csupán két nagyformátumú albumot 
készített (az első, 1990-es Method of Assembly lemezük merőben más volt, 
sokkal technológiakötődésűbb és kevésbé szofisztikált), ezzel le is zárták a 
műhelyt, ami nagy kár, hiszen a Trump-érában jelentős dolgokat fejezhettek 
volna ki zeneileg, vagy akár most is. Az orosz szoftvercéghez semmi köze. 

Mondjuk úgy, hogy ez a lemez egyfajta előrevetítés volt, és ehhez igen jó gépek- 
kel rendelkeztek. Fiatalemberek hatalomhoz jutnak, pedig nem volt gyerekszo- 
bájuk, de ha volt is, ki tudja milyen kétes alakok poszterei voltak a falakon, most 
pedig hirtelen megszalad a szekerük, gőgösségük nőni kezd, a minisztérium fő- 
bejárata előtt leparkolt, alacsonyra tervezett sportmazdákból és a magasabb, 
legújabb teszlákból ugyanolyan nehéz kikászálódni passzentosra szabott milliós 
öltönyökben. Mennyit, de mennyit nevettem ilyesmiken! Meg a szabad helyekért 
tülekedő pénzbehajtó autókon és utasaikon. Aztán pont mint a viccben... kide- 
rült, hogy az az aznapi feladat. Legrosszabb esetben: reggelre legyen kész. 


A Code Industry kezdeti kísérletezési homokozója a Code Assault volt. Bevallom, 
egyetlen hangot sem ismertem tőlük, aztán iparosodva már egy érett, felnőtt 
zenekari-editori teljesítménynek lehettem fültanúja. A CI két nagyszerű egyedi 
észséget tud felmutatni. Vitán felül értenek hozzá, hogy milyen hangmintákba 
nyúljanak bele, bár lesz itt minden, amit később más nagy zenekarok is átvettek 
VAC, FSOL, FLA, 242), és ezeket alázattal, a megfelelő helyeken alkalmazzák. 
Nem túl erős, nem túl gyenge, csak egy picit befolyatni belőle a bal fülbe, aztán a 
jobba, kicentírozni szépen, ezeket mind keni-vágja a CI. A másik dolog, ami miatt 
tisztelendők, az a megfelelő arányérzék. Volt már olyan pillanatod, mikor valami- 
re azt mondtad, hogy , na ez itt már sok" vagy , túltolták a biciklit". A CI szedhe- 
tett valami lassítót, hisz pontosan, patikamérlegen adagolták a komponenseiket, 
és ettől szerethető ez a projekt. A magas-mély-közép-nemtudomeldönteni, a 
hideg-meleg, fekete-fehér-egyéb, hangos-halk, jégtech-tűzgolyó-langy egyen- 
súlyok túraútvonalainak teljes és megbízható ismeretével rendelkeznek. A CI 
és nem magasztalom többet!) olyan, mintha épített volna kettő darab nyílegye- 
nes pincealagutat felboltozva, és mindkettőnek minden egyes pecsétes tégláját 
pontosan ismerné, és lelkesen mesélne is ezekről. Bámulatos! Szerettem volna 
ott lenni, amikor az album számai születtek, vagy amikor a briefing lement az 
albumborítóval kapcsolatos orientációs kérdések megválaszolását is beleértve. 


Közben el ne tévedjünk, ez egy kőkemény politikai lemez, tele mindenféle olyan 
hergelős kacattémával, amikre ütni tudnánk gondolkodás nélkül: hazugságok, 
étszínűség, fajgyűlölet, túltechnologizáltság, politikamocsár, valós teljesítmény 
nélküli hamis médiaistenek, akik a büdös semmivel is vagyonokat keresnek, de 
mindennek az eladói, benne a kor háborús és járványfeszültsége, a bizonyta- 
anság, elszakadni, izolálódni, kötődni vágyás, mindennek a megkérdőjelezése, 
mondhatni: GODMODE-ban és IDDOD nélkül. Pech, mert így kontraszelektál. 

Az album egészére jellemző a gyakori, de mértéktartó sampling-használat, 
innen-onnan betoldott, alátámasztó beszédfoszlányok, melyek nem csupán 
hangulati eszközök, de kulcsüzeneteket is megerősítenek. Karaktere az induszt- 
riális rockra jellemző gitár és dobtípusok alkalmazása, melytől néha az amerikai 
power rockra is gondolnunk kell, de ez nem válik hátránnyá. A céltalan és mo- 
noton tücc-tücc nem esik majd minden percben a nagylábujjunkra, ez garantált. 


A Young Men Coming to Power (Fiatalemberek hatalomhoz jutnak) tapsorkán- 
nal nyit, hogy aztán heves metálos csépelés, belassulások, szövegrészletek, 
és lebegős, visszafojtott visszhangosított énekkel folytatódjon. Amerika kritikai 
hangját és lelkiismeretét halljuk, tudjuk, hogy nem menekülhetünk, és a női 
kommentátor kérdéseit is pontosan értjük: , Kik ezek az emberek? Bajkeverők? 
Valódi hívők? Radikálisok? Hazafiak?" Közben meg talán nem is hófehér és jó 
pedigrés korrupciókész politikuspalántákról van szó, hanem a feketék feleme- 
léséről / felemelkedéséről. Baltimore-ban működik ugyanis egy ifjúsági szer- 
vezet, a nevük is hasonló, , The Young Men with POWER", melyben a POWER 
elsőre tűnik csak hatalomnak, viszont betűszó, a Purpose, Optimism, Wisdom, 
Engagement, and Responsibility - Cél, Optimizmus, Bölcsesség, Elkötelezettség 
és Felelősség fogalmakból tevődik össze. Azoknak a sulisoknak szól a program- 
juk, akik Baltimore-ban élnek (híresen LHH-s negyed, elég ha láttad a The Wire 
sorozatot), és szeretnék fejleszteni erkölcsi jellemüket, vezetői készségeiket, de 
nem rendelkeznek ehhez elég jó forrásokkal a környékükön. Küldetésük, hogy 
egy sor célkitűzésen keresztül tanítson és erősítsen minden résztvevőt annak ér- 
dekében, hogy a holnap olyan tanult fiataljaivá váljanak, akik erkölcsi karakterrel, 
öntudattal segítik elő a közösségi szolgálatot. Egyáltalán nem könnyű eldönteni. 


A Suffer (Szenvedek) hosszan felvezetett vibrálással, elfojtott dühvel, kiabálós 
háttérvokállal adja közre a nyűglődés okait, és hogy az elvakított elme felsza- 
badítását mennyire jó lenne már nem fegyverekkel elérni, az áldozathibázta- 
tást meg befejezni. A K.R.A.S.H. virtuóz gitártépéssel intrózott méltatlanko- 
dással folytatja, és bár megtörhetnek bennünket, akkor is megyünk tovább, 
folytatjuk, amit elkezdtünk, eljövünk érted, mikor nem is számítasz ránk. Oké! 
A Pipe-Dream csalóka cím, egyszerre fejezi ki a hamis reményt, kívánságot vagy 
álmot, amelyet lehetetlen megvalósítani vagy legalábbis nem praktikus. Meg a 
pipaálomra is utal, ami az ópiátszármazékok elfüstölőinél jelentkezik mellék- 
hatásként. Nem esnek azért egymástól olyan messze. Kissé elkent, de a kongó 

hangzású basszusok, mély szintiszólamok viszont kellemessé, ellazítóvá teszik 
a konstrukciót, a békéről, egyesülésről, egyetértésről meg már kár ábrándozni. 
A Faceless (Arctalan) erősen zakatoló, gitárnyüstölős, KMFDM-szerű dal, 0:42 
és 1:02 között található benne egy tisztán kivehető, bizsergetően mély, ismét- 
lődő dallamminta, amit minden vájtfülűnek észre kell vennie benne. Az ott egy 
merő csoda, és ez a kis felhasznált snippet teszi fegyelmezett cyberpunkká a 
számot! Sehol sem hallottam még ehhez foghatót, imádtam! 3:14 és 3:34 között 
tisztán és élénken hallható. Ennél se feljebb, se lejjebb nem jutunk. 


A BlackPeople a feketékről szól, a beszőtt hangminták alapján a jogaik melletti 
iállásként. A szépre és egyenletesre kódolt hangfüggönybe nem került direkt 
vokál, ami ezt nyomatékosítaná, csak archív beszédfoszlányok. A Spearhead 
Lándzsahegy) gitárhangmintából kirakózott alapból felépülő középtempós dal, 
meg lett bolondítva kicsit még mindenféle egyéb betoldott extra hangokkal, 
bemintázással, de a loop és a szomorkás alaphangulat viszi el a hátán az egé- 
szet. A False Media Gods (Hamis Média Istenek) befédeli a mindenféle zajo- 
at, fémek csörömpölnek traktust adva, torzított, processzált voice, melankólia 
és dallamok, analóg eszközök, mirelit-melegség árad szét, elhiszünk mindent, 
amit csak mondanak, leborulunk isteneink előtt, elernyedő kezeink közül kicsú- 
szikat 


távirányító, most se nyomtuk meg a MUTE gombot a süvöltő reklámblokk 
ezdete előtt. Egyszerű rabszolgák vagyunk csak, félálomban. Szomorú nóta ez. 
A Last Breath (Utolsó lélegzet) egyre erősödő lábdobjaira viszont felriadunk, ez 
is átitatott track, nem tépi le az arcunkat, lassan filozofál velünk, ki-be lélegzünk, 
jólesik benne az elektronika, elcsordogál az idő. A legszebben megkomponált 
nem-európai vontatott sláger, feltéve, ha ez számít bárkinek bármit is. 


A Rabid (Fanatikus) visszaterel minket a gyorsabb tempójú, elvont drums é- 
oops cyberpunk felé, hogy aztán gumikötélen lógosson ki az erkélyről, himbá- 
ózunk, alattunk a macskaszaros, hazug világ, melyben egy háziállatnak vagy 
egy politikusnak is több joga van bármihez, mint egy keményen dolgozó hét- 
öznapi embernek, adott esetben alárendelt nőnek. Az Execute vaskos do- 
bokkal, cinekkel, hi-hatokkal megszegelt nóta. A Ruled and Fooled (Leuralt és 
becsapott) sem jön le a társadalomkritikus üzenetekről, előnyére szóljon, hogy 
gépiessége mellett akad benne nafta, bár nem tartom szerencsésnek az ének 
és a beszédfoszlányok egymásra rétegzését. Így se érteni sokat belőle. Nem 
fogjuk elfelejteni az ígéreteket (értsd: hazugságokat), ennyi átjött azért köny- 
nyen, a vége meg tisztára olyan, mint Luc Besson Nagy kékség című filmjének 

kínzó szintiszimfóniái. A HIV-- korhatáros szám, szexuális érintkezés, filmzene- 
szerűség, erős riffek, 2 és fél percnyi instrumentalista hangulatfestés, a 90-es 
évek egyik fő félelmének hatásos zenei adaptációja. A Mind (Elme) sem tervez 
már megtéríteni bennünket, nem kapunk háttérbe tuszkolt, elmosódó vokált, 
csak a Hellbound: Hellraiser II filmből ismert és rogyásig idézett , The mind is a 
labyrinth" népszerű hangminta köré lett felvakolva némi zongora, egy kis útvesz- 
tőzés, szabadulószoba, pszichiátra. Rövid, velős, és hirtelen vége is a lemeznek. 


James Dimambro festménye és grafikái díszítik a lemezborítót és a korongot, 
apokaliptikus képei nem hagynak kétséget a kormányellenesség és az okozott 
pusztítás felől: elszakított láncú rabszolgák, feketék és fehérek menetelnek az 
elfoglalt, szétlőtt Fehér Ház felé, csontvázak hevernek szanaszét. Ez volna anem- 
zetegyesítés, az ző ő jogok hazája? Az pedig már csak kettős aláhúzás, hogy 
a csomagoláson belül egy villamosszékben ülő csontváz feketéket morzsol szét 
a kezei között, miközben a kormányszimbólummal ellátott pólóban éppen meg- 
sütögetik. A korong nyomata egy dollárérme, amelyen az akkori amerikai elnök, 
George H. W. Bush portréjába repedés hatol, fölötte felirat: Liberty? Nos, ennyit a 
szabadság megkérdőjelezéséről. A Code Industry nem épp az apolitikusságáról 
volt híres. Még egy feliratra utalnék, amely a belső borítón szerepel: ,, Play This 
Shit Loud Or Not At All", azaz , Ezt kurvahangosan játszd le, vagy sehogy. Egy- 
felől nem csak divat volt abban az időben szinte mindenre rányomtatni, hanem 
egyenesen kötelező reklámszöveg, amit később a , Vigyázat! Explicit szövegek!" 
figyelmeztető matricák váltottak fel - teljesen hiábavalóan. Ilyesmire már fel se 
apjuk a fejünket. Ami pedig a YMCTP-lemezt illeti, a jó hangosan bömböltetés 
csak részben oldja meg a vokálok gyengélkedéseit. A hangszerelése kifogás- 
talan, alacsonyabb bitrátán is olyan basszusok és bizsergető hangok ömlenek 
belőle, hogy meg kell kapaszkodni közben, a bevágott beszédek színtisztára ke- 
vertek, viszont az éneklés módja bizony olykor erőtlennek, motyogónak, félős- 
nek és óvatoskodónak hat, ezen pedig a hangerő gomb tekergetése sem segít. 
Ilyen anyagon tisztán, agresszívan, erőből illett volna ordítani extra súlyt adva az 
üzeneteknek. Ez elmaradt, ahogy az albumra eső figyelem is, sajnos nem jegyzik 
sehol. Hogy mégis mitől varázslatos? Mert sehol máshol nem kapod meg ezt az 
egyedülálló művet, melyhez bátorság, figyelmesség, odafigyelés, tech-skillek és 
elengedés is kellettek, mindez anélkül, hogy a mikrofonkábelekbe, effektpedá- 
lokba, rímekbe túlságosan belegabalyodtak volna. A CI biztos terepismerettel 
rendelkező, higgadt, türelmes túravezető volt! Ha nem félünk a sok gitártól és a 
külső hangmintáktól, érdemes többször is végighallgatni, mert értékes munka. 

MENTALLO a THE FIXER: 
NO REST FOR THE WICKED (1992] 


A bibliai idézet gyakori zenei szám- és albumcím, mindegy, hogy New Model 
Army 1985-ből, Ozzy Osborne 1988-ból, vagy Lykke Li 2014-ből, a gonosz- 
tevők örök büntetéssel néznek szembe. A köznyelv ezt úgy terjesztette ki, 
hogy az ember munkája soha nem szűnik meg. Ebben lehet valami, ha a 
cancel culture-től most eltekintünk. Szomorú, ha több éves munkád megy 
a levesbe, és az okát sem tudod meg. Horzsolóan fájó vokál, léleksimogató 
lebegős szintidallamok, mély földbe levert karóra felcsavarodás, és bibliai 
büntetés, ez a MATF kezdeti, ikonikus, és mindenképp maradandó albuma. 

A csavar annyi, hogy profi bibliaszakértőnek lenni ehhez édeskevés. A keresz- 
tény teológiában általában úgy értelmezik ezt a szövegrészt, hogy a meg nem 
tért bűnösök (gonoszok) a halál után kárhozattal találkoznak (azaz nincs nyu- 
galmuk). Aligha én fogom ezt tovább értelmezni, csak rávilágítok, hogy Ézsaiás 
próféta könyve 57. fejezet, 20-21 sorai így szólnak: "(20) És a hitetlenek olya- 
nok, mint egy háborgó tenger, amely nem nyughatik, és amelynek vize iszapot és 
sárt hány ki. (21) Nincs békesség, szól Istenem, a hitetleneknek!" A hitetlenek 
szó nyugodtan behelyettesíthető a gonosszal (olvassunk ehhez magyar híreket), 
a hangsúly az örök szenvedésen és nyughatatlanságon van, ez pedig már az 
1700-as évek elejére átkerült világi metaforikus kontextusokba. Az 1800-as 
évekre még humoros hangvételt is öltött. Azt közvetítve, hogy a munka és a fe- 
lelősség soha nem szűnik meg a bűnösök lusta életmódja miatt. Nincs lazsálás, 
gonoszok! A kortárs használatából gyakran kimarad minden olyan utalás, hogy 
az ember folyamatos munkája általában valamilyen hiba vagy hiány miatt kelet- 

ezik - mintha ez csak a modern munkásság természetéből adódna. A mondás 
tehát eléggé elterjedt ahhoz, hogy népszerű cím- és albumcímekben szerepel- 
jen, egyben le is értékelve üzenetét. Mintha minden tizedik albumnak az lenne 
a címe, hogy Ki korán kel, aranyat lel.". Nem túl hatásos, ellenben a MATF első 
hivatalos albuma (amely CD-n jelent meg, a korábbi kazetta-kiadás ne tévesszen 
meg senkit, az bár azonos című, de teljesen mást tartalmaz!), egyértelműen nyi- 
tánynak számít. Még ha kezdeti technikai variánsokkal is, de minden későbbi 
anyaguk szinte mindent tartalmaz ezekből a hangokból, reszelésből, lágyított 
vagy épp harsány elektronikus hangorkánokból, csak más összetételben. 


£ 


Azinstrumentális When Worlds Collide (Amikor Világok ütköznek) puha selyem- 
kendővel törölgeti át a lelkünket, tipikus albumvégi darab lenne ez, de itt óvatos 
és szép, mondhatni deleriumos bevezető. A gyanútlan hallgató mit sem sejt, 
csak a szakrális érzéseit dédelgeti, és azt gondolja, ez végig ilyen alulkalibrált és 
gyöngéden szép lesz, de nem. A szám a nővérük, Danielle emlékére íródott, aki 
elmegyógyintézetbe lett zárva. Belép a horzsolós vokál és bár semmit sem érte- 
ni, eltorzult rádióadásból kapunk valami emberi hangot, ezer szűrőn átfuttatva. 
Nehéz ezzel mit kezdeni, hosszú is (8 percen túli!), ördögi, nyugtalanító pulzálá- 
sokkal kifuttatva a végén a semmibe. A Critically Wounded (Súlyosan megsé- 
rült) egy taposós EBM, a korabeli szintetizátorok és samplerek zsánerhez tartozó 
elemei veszélyes eleggyé állnak össze, és bár mintha túl lett volna vezérelve a 
keverés során, mély lüktetései, basszusai, melléütött félhangjai mellett is több 
későbbi előadó vette át a módszertant a zenekartól (csak pár példa: Wumpscut, 

Skinny Puppy, VAC, Leaether Strip, és még vagy tucatnyi kisebb-nagyobb német 
banda). A baljós Disrupture (Megszakítás) hasonló, drasztikusan szétszaggatott 
zajlepelbe csomagolt félelemkeltés, beszúrkodott vokálfoszlányok, szinti basz- 
szusfutamok, ördögűzés kezdőknek és középhaladóknak. 


A No Rest For The Wicked több formátumban látott napvilágot. Ahány kiadás, 
annyiféle tracklist, a számok sorrendje keveredik, ha az egyiket megszoktad, az 
agyad szépen betanulta, egy másik kiadvány számsorrendje össze fog zavarni. 
Ezt nehéz megérteni, kiadói vagy zenekari oldalról hoz-e bármi kívánt eredményt. 
Érthető, hogy a szerkesztési elvek sokat javítanak vagy rontanak egy albumon, 
új szempontok merülnek fel, erősebb dinamikájúnak tűnik egy más sorrenddel, 
mindenesetre variált újrakiadások esetén agyon tudja vágni a hardcore fanél- 
ményt. Azonban a technikailag felújított és újrakiadott anyagok időnként indo- 
oltan magukkal hozzák a variálás szükségességét is, mert némelyik szám befe- 
jezetlenül került az albumra, vagy már szerepelt máshol, más hangszerelésben, 
így az elkutyulásuk garantált. A MATF azonban ügyelt arra, hogy a formátum 74 
percét kitöltsék, hisz a rajongók fizetnek érte, a terméknek teljesnek kell lennie. 
A másik furcsaság egy kultikus lemez sokadik újramegjelenése során az ösz- 
sze-vissza variált albumborító. Nekem ez az eredeti a legkifejezőbb, digitálisan 
manipulált szenvedő szellemfejforma, mély szürkéskékbe oltva, vaskos fehér 
feliratokkal alul, felül. Azonban vicc, hogy ehhez pont semmi köze nem volt a 
Mentallonak, mivel azt a portugál kiadóhoz "társít 


tott" Mind Scanning duó, Luis 
Carlos és Jose Ricardo készítette, csak az utána következő anyagoktól került az 
artworkfeletti kontrollismét azenekarhoz. Azonbana piros (!) ésfekete Metropolis 
verzió kifejezetten trehányra, olcsóra sikerült: Carpentert idéző horror-pszeudo- 
gót betűtípus, sziklákon vergődő sárkány wc-gurigával, miközben a német Zoth 
Ommog változat esetében a a FarbentFormen reklámügynökség tervezői azt 
tartották jó ötletnek, hogy a mérnöki modell fogas nano-kardántengelyek fejezik 
ki leginkább a lemez mondandóját vizuálisan, ezek viszont hatalmas baklövé- 
sek. Az Alfa-Matrix bibliai rézkarcképe még csak hagyján, de mint látjuk, így is 
elég nagy a szórás a vizuális tervezésben és a zeneértelmezésben. A különös és 
mindenkor önálló csapásirányt választó Mentallo-ra talán azért nem is tudtam 
sokáig eléggé feltekinteni, mert nekik nem jutott egy saját Dave McKean vagy An- 
ton Corbijn, pedig azért Texasban is biztosan akadt volna egy normális grafikus 
designer, vagy nem? A Metropolisnál azonban nem csak a látványterv volt féken 
tartva, hanem az alacsony költségvetésből felvett lemez is, amely bár már 1990- 
1991 között elkészült, a kiadása sok fölösleges tökölés miatt 1992-re csúszott. 

Vokálprocesszor túltekerése, a stúdió effektkönyvtárainak kiborongatása egyet- 
len lemezben. Gonosz, pusztító ütemek tekerednek baljós, néha gótikus billen- 
tyűs hangszerek és minták köré olyan atmoszférát teremtve, amelyet csakis Gary 
Dassing elméjében munkálkodó zűrzavarok ihlethettek. A MATF első, debütáló 
underground kiadványa durván elektro-indusztriális, ami talán összetettebb, 
mint a későbbi munkáik. A mintavételezés erősebb, nyomatékosabb, mint ké- 
sőbbi műveikben, például a Revelations 23-ban, ezért igen gyakran túlrétegezve 
egyszerre több dallam is párhuzamosan szólal meg. 


"A zenénk hangzásának mindig van oka. Például sokan mond- 
ták, hogy a No Rest For The Wicked kemény album. Azért volt 
olyan ,kemény", mert arról írtam, hogy a nővéremet elme- 
gyógyintézetbe zárták. Ezt ritkán mondom el az embereknek, 
de már nem igazán érzem ezt a fajta szenvedélyt, így már nem 
érzem szükségét, hogy ilyen zenét írjak" 

(Gary Dassing) 


Mindezek hatására a hangzásból hiányzik a későbbi kifinomultság. Az éneksti 


us 
és a torzítás gyakran nehéz elemek az ipari zenékben, ezen a kiadványon kissé 
el is laposodnak. Emellett néhány dallam más feldolgozásban csendül fel újra a 
későbbi CD-ken, és a "megdolgozottak" bizonyulnak tisztábbnak. Ugyanakkor 
épp ez a nyers ipari hangzás (beleértve az eredettörténetet és komplexitást) 
válik kifejezetten előnnyé a rajongók számára. A mastering technika változik, a 
stúdiókörülmények is (a MATF majdnem másfél évtizedig csak a saját stúdióját 
építgette, ami mára szinte billentyűmúzeummá vált), viszont a versszak-kórus 
szerkezetektől mentes, zajos album inkább volt underground kiadás. A gótos 
csengésektől eltekintve nyers energiával, masszív erővel és durva éllel bír. 


"Az emberiség soha nem volt képes megoldani a világ problémáit és 
sikeresen kormányozni önmagát. Ezért omlanak össze a kormányok. 
Ilyen világban élünk. Hiszem, hogy ennek a gonoszságnak hamaro- 
san vége lesz, és mindenkinek komoly áldozatokat kell hoznia, amikor 
Isten mindannyiunk számára jobb életkörülményeket teremt a földön. 


Elképzelem boldogabb napokon, hogy a texasiak berámolják kellő lazasággal 
a motyójukat, hang- és fénytechnikájukat egy U-Haul-ba és turnéra indulnak 
Bécstől Pozsonyon át Budapestig, Gary Dassing pedig félretéve minden gátlását 
az arcunkba hörgi a No Rest For The Wicked sorait. Gondolom nem lesz ilyen. 

LE/ETHER STRIP: 
SOLITARY CONFINEMENT (1992) 


LE/ETHER STRIP 7 
SOLITARY CONFINEMENT 4ff 


Claus Larsen dán szerző vastag fekete lakkfilccel írta be magát az európai 
és a világ az EBM és industrial zenetörténetébe, melyhez akkor sem férhet 
kétség, ha a régi fénye mára halványodóban és több a tribute feldolgozó te- 
vékenysége, mint az autentikus saját új inspirációkból felbugyogó anyaga. 
Ugyanakkor a Solitary még mindig egy remek számokat tartalmazó, számos 
válogatásba lábát betevő lemez, így nélküle talán nem lett volna se Velvet 
Acid Christ, se Suicide Commando, még egy sor harsch EBM banda sem, 
akiknek magasra tette a mércét. Hozni kell egy létrát, mert nem érjük fel. 


HUN / INDUSTRIAL NTECH HIT. ISSO5 


Trackjei nem mozognak széles hangtartományban, félhangokkal variált hajlítá- 
sokon túl nem virtuózkodik, szintetizátor készleteinek és dobgépeinek viszony- 
ag szűk skáláját használja, maximum a sampling a társa néha. Laikusok mond- 
hatnák, hogy ,de hát minden szám majdnem ugyanolyan!" Ez részben igaz is, 
azonban Larsen ettől még komolyan vehető dalszerző. Fényesen csengő-bongó 
melódiák, tempósan, zengetősen elmormogott dalok, szövegek, helyzetek, tör- 
ténetek vannak ám egybegyúrva nála! Amiben a drámaiság, a filmzeneszerűség 
megjelenik, ott Larsen nagyon otthon van. Egyszerű EBM számokat (Strap Me 
Down) sebtiben felhúzott alapokra hegeszteni talán nem őrült nagy kihívás, de 
mélyen szívbe markoló, katartikus instrumentális gyászzenéket írni tudni? Ahhoz 
élek és empátia szükséges. Kiváló példa erre a The Dance of Deception. Szinte 
dühös rockszámnak hat az Evil Speaks, akinek van, rázhatja rá a hajkoronáját 
nem Clausra gondoltam), lehet metálosítani, kocsmásítani, megtrashelni, akkor 
is működik a dal, megy a pogó, a vesepasszírozás. A Mortal Thoughts lükte- 
tései, vagy a lerohanó Adrenaline Rush sztringelése és dallamvezetése feled- 
hetetlenek, a szekvencerek, a , God Damn You!" csatakiáltások egyben tartják. 
A United Airlines 232-es járat 89-es légi szerencsétlenségét dolgozza fel a 
Crash Flight 232/92 fogós, csapkodós stomperben, drámai részletességgel. A 
Croatia vontatott, drámai, történelmi felvétel, a délszláv háborúból Horvátország 
önálló nemzetté válásának állít emléket. A Red Meat Attraction (az alaplemez 
utolsó felvétele) lehengerlő, vaskosra gyúrt, mondhatni szadista EBM, ahogy az 
I Am Your Conscience vagy az Anti Us (Psycho Strip Edit) is. "Submit to your 
fantasies" - hirdeti a lemez mottója, bár ez nem minden kiadás borítóján sze- 
repel, és akkor még hol volt a social media beszívó hatása? Nem lehet elvo- 
natkoztatni attól, hogy LS témái valahol mégis a látható és láthatatlan erőkről, 
a maszkulinitásról, az alávetettségről, a szétszaggatott húsról, a hangosan re- 
csegő csontokról, megroppant lelkekről, a megnyomorítottság elleni lázadásról 
szólnak. Arról, hogy létezésünk alapvetése az önmagunkkal, környezetünkkel és 
szorongásainkkal való örökös és szüneteltethetetlen birkózás. , Nem tudom el- 
dönteni, melyik utat válasszam. Nincs mit nyernem, de sok vesztenivalóm van. 
Talán ez az élet nem elpazarolni való. Csak körben mozgok, nincs mit kóstolnom." 
(Strap Me Down) Hol kiismerhetetlen, agresszív, szubmisszív, hol érdes kezekkel 
simogató, mégis félelmet keltő duális világképben való vergődés megy, amitől 
gyakran megfeszülnek az idegek, izmok, szíjak, bőrök és láncok. Nyerni viszont 
nem nyerünk semmit (Nothing Seen - Nothing Done), csak igyekszünk kiadni 
valahogy a dühünket, hogy ne robbanjunk szét belül, erre szolgál a monolitikus 
indusztriál kompozíció, a Jantes Revenge is. Kultikus és gyilkos album ez! 

YELWORC: 
BRAINSTORMING (1992) 


,BRAINSTORMINGe 


A yelworC (a híres okkultista Aleister Crowley nevéből visszaforgatva, ezért 
nagy a C a végén) sokáig nem jutott el hozzám. Láttam ugyan a nevüket a 
2000-es évek elején, de nem volt elég marketing mögötte, hogy ezt a soka- 
dik német bandát is még beszívjam magamba, holott már 1986 óta léteztek. 
München nem volt igazán industrial klubközpont, így nem sok banda startolt 
onnan, a szegmens viszont odáig is elért, csak más hangsúllyal: sötét mágia, 
rituálék, horror, vallás, sötétség, erőszak, minden, ami egy varjakat nevelge- 
tő dark electro duónak kellhet. Elvégre ez nem a Ruhr-vidék, boszorkányok! 


HIT ISSOS 


Ha egy napon egy zombiapokaliptikus világban ébrednénk (ami azért könnyen 
összejöhet, elfigyelve a jelent), yelworC mindig legyen kéznél az M-zárolt tartós 
élelmiszerek, fokos meg buzogány mellett! Ha kényszerképzeteink lennének, ne 
lepődjünk meg, ne nyomjuk meg a STOP gombot! Én az album felétől azt érez- 
tem, mintha valami elkezdte volna harapdálni a bokámat, és ez a zene hatása. 
Helikopterzajjal indul, mint a Laibach Kapital-jának nyitánya, hogy egyre erő- 
sebben építkező temetési szertartást celebráljanak. Mindezt olyan sötétséggel, 
hogy a fekete ehhez képest haloványszürkének számít. Határozottan horrorisz- 
tikus zenéjüket komolyan vett EBM és indusztriál hatásokkal, klaffogásokkal dú- 
sítják, így válik a yelworC kimondottan érdekes ötvözetté. A Sacred City (Short 
mix) táncolható, alvilági utazásra csábító darab, míg az Inguest és a Sacrilege 
szerepe a pihentetés, lélekturkálás, fürkésző ajkakkal várjuk az éjszakát, hogy 
történjen valami, de ez bizony elmarad. Furcsa hajlítások, olykor unalomba ful- 
ladás, lírát nem így kell csinálni, és ha az elhatározás az volt, hogy legyen egy je- 
ges, összebújós szám is a lemezen, ezt csupán részben sikerült teljesíteni, habár 
a hangulata cirógató kicsit. Nagyon bírom azon zenekarokat, akik természethan- 
gokat gyurmáznak bele a számaikba, mint pl. A Blood In Face-en: sirályok, víz, 
éjszakai baglyok, denevérek, csöpörészés kell a nyitáshoz, hogy utána jégkoc- 
kaszerű hangokra retteghessünk, de ez csak a bevezetés, hiszen utána átmegy 
vérszívó cyberpunk irányba, sodródunk a beatekkel, bár a torzított, szédítően 
magasba tolt kasztrálthangon megszólalni mintha valami franchise dolog lenne. 
A dalszövegeiket nehezen lehetne átírni, a megértéssel sem kell bajlódni sokat. 
Túlterhelő viszont a fülnek ez a vadriasztó sípszerűség. Mintha a láncdohányos, 
tisztes kort megérő boszorkányok a maszkulinitással kísérleteznének. Ami mé- 
lyebb tartományban szólal meg, az már közelebb áll az ízlésemhez, mint pl. az 
Anchoria, és a hajlítások itt is elmaradhatatlanok, ezt a yelworC ki nem hagyná, 
elvégre a zombizenére szakosodtak. A Spellbound és a Claustrophobia is kor- 
rekt ütemekre, pergős alapokra felhúzott szerzemények, kifejezetten slágeresek. 
Démonűzéstől kezdve menekülésen, mágián és félelmen kívül van ebben szinte 
minden, főleg sok bornírt gótság. Ettől még sajnos a Golden Cross széteső képet 
mutat, a Dreamless Vision ellenben nem. Peter Devin és Oliver Büttner igyeke- 
zett mindent megtenni, hogy a Brainstorming és a yelworC is jó legyen, ez csak 
mérsékelten sikerült, melynek talán a túlbonyolítás/túlgondolás lehetett az oka. 
Mindegy, már a múlté. Az albumborítóval kisgyereket lehetne ijeszteni (tisztelt 
szülők, magasra tegyék a polcon), a klasszikus The Exorcist Directors Cut egyik 
elkapott pillanatképe jól passzol a zenéhez, de ne nézzünk bele sokáig ezekbe az 
editált, dülledt Pazuzu szemekbe, mert rosszat fogunk álmodni. 

YEHT MAE: 
ANATONY (1992] 


A Yeht Mae kaliforniai vegyespáros az Anatomy-t két demókazi és a 1000 
Veins CD után a Zoth Ommog-hoz váltva adta ki. Így azt vizsgálom, sike- 
rült-e az áttörésük. (Nálunk nem.) Ha random körkérdéssel próbálnám kide- 
ríteni, hogy ismeri-e bárki, vagy rajong-e érte, attól tartok, hogy sok értetlen 
fejrázás lenne rá a válasz, és csak páran bólintanának, hogy , hát persze, ha- 
vonta legalább egyszer fel is teszek valamit tőlük!" Eléggé ipari arcnak kell 
lenni ahhoz, hogy benne legyen a repertoárban, és valójában nagy kár, hogy 
Magyarországra nem jutott el a hangosabb híre, pedig bitang jók voltak! 

Jeremy Daw (figyeled, milyen jó kis beszélő név? DAW! Programozó volt akko- 
riban) és Lynda Sterling egymásra találása, rövid ideig tartó közös termelésük 
olyan, mintha meg lett volna írva a csillagokban. Sokan álmodhatunk hasonlóról. 
Furcsa duó, furcsa zenék, furcsa viselkedés, a formáción belüli szerepek isme- 
retlenek. Jeremy a Soundcloudon még ápolja a zenekar emlékét, szinte min- 
den meghallgatható, Lynda további életútja ismeretlen, írásos emlékeket alig 
hagytak hátra. A borítóból kiindulva ez egy alaposabb ábrázolás az akkori világ 
és benne az ,ember-is-ég" helyzetéről, tehát nem biológiai lemez. Idegi síkon 
vonyító gitárokkal, az akkoriban divatos vokáltorzítással kifejezve amerikainak 
hat. A Take Him Out Back (Vigyétek ki hátra) egy gépfegyverrel megszaggatott 
hulláról szól, a vallás és a tűk is ugyanolyan nyomokat hagynak a testen, zeneileg 
is eképpen illusztrált. A Factory valódi ipari EBM, mely a háborúkat igazoló em- 
beri gyártósor hangjaiból áll, érezni benne az elnyomó gépezetek minden egyes 
lyukasztását, préselését, sziszegését. A Ten Flare (Tíz Fáklya) hosszabbra kihú- 
zott, nyers hellectro dal, a metálossága megdöbbentő, ennél mégis jobban ked- 
veltem a Gutted Him-et (Kibelezte őt), mert a legendás középkori kocsmai tör- 
ténetmesélésekbe ránt be minket némi country-ssággal! Hangszerelése okos, 
összetett, el tudnám képzelni lovagi játékok és pár korsó finom mézsör után, jó 
nagy dobokkal, dudákkal és tűzzsonglőrökkel. A Technocrazy kritikai élű szimp- 
a instrumentális track a folyton csak upgrade-elni akaró mániákusokról. Akkor 
még nem tudhatták, hogy a fentebb váltás, bővítés nem csak hogy szabad, ha- 
nem egyenesen kötelező lesz a 21. században, társadalmi mobilitás meg nuku. 
A Gods and Children valódi húzószám, ha vakon hallgatnánk, XMTP-nek lehetne 
hinni. Az Only Recourse (Csak jogorvoslat) belekbe szorulva szól, alig érthető- 
ek a sorok, síron túliak, mélymelankólikusak. Arm Bleed (Karvérzés) köszörűk, 
tűk, rosszul beállított bőrvarrógép, elfüggönyözés nélküli élveboncolás, mögöt- 
te súlyos establishment-kritika, ami az egész textuális karakterére illik. Nem 
finomkodik, megkapja az elnyomó állami és egyházi terror, a média, a fogyasz- 
tói társadalom, a foglalkoztatás, na és még mi? Hát a Halál. Igyekszik mindezt 
vegyi-biológiai csomagolásba tekerni (Hollowpoint), de az ajándék itt-ott kilóg, 
még ha nem is lehet mindenhol harapófogóval se kivenni a szövegeket a frusztrá- 
ciótól, az időnként nyekergős hajlítgatásoktól és a virtuóz hangszeres betétektől. 
A Dentrites úgy szólal meg, mintha a három belga ikon (242, Klinik, Vomito 
Negro) összeálltak volna jammelni egyet 1985-ben. A Human Machine is ha- 
sonlóan lázadó, a Death March egy hosszú, monoton vinnyogtatás. A hűvös utol- 
só érintés a nagyszerű God Promises (Isten megígéri) zárószámmal jön a korai 
dark industrial wave nyomán óvatos hangmintákkal, tekergő ritmusképletekkel. 
Kísérletező anyag, beszipkázza a kontinensünk bevett korai dark electro fogása- 
it, színes, de már áttétes limbikus rendszereit. Némi hangulat azért kell ehhez. 

LOST IMAGE: 
ELECTROCUTION ( 1992] 


A Lost Image annyira maradt fent, mint egy koppadt kórószár vastagsá- 
gú, kritikusan kérészéletű, közepesen kopasztott kappan. Vagy tyúkhúr. 
Sokan nem ismerik, de ez nem is csoda. A bielefeldiek kifulladtak ha- 
mar, holott az Electrocution odaadással és hittel gründolt, javarészt EBM 
lemez, bár van ezen is minden. 1991-ben vinylen jelent meg, azonban CD-n 
csak a becélzott mérési évünkben, 1992-ben látott napvilágot. Némi kitar- 
tással és több egyediséggel még simán beverekedhették volna magukat az 
élvonalba, de sajnos nem tették, feladták. Nézzük, miként hat az áramütés. 

Már az első hangoktól felpörget a szétválasztott jobb-bal csatornákon át ömlő, 
anhaltos, puritán elektronikus, mégis pulzáló alap, ami itt-ott meg lett kenve 
arab beleénekléssel, röcögősre torzított jó mély vokállal, szírénákkal, és vas- 
ádák rücskös aszfalton húzogatásával, de még analóg dallambetétekkel is. Ez 
ett volna a csúcsslágerük, a Stop The War (Állítsák meg a háborút!), melyben 
ötvöződik a terrorellenesség, értelmetlenség elleni kiállás, a vegyi háborúk mi- 
atti segélykiáltás. Az iraki hadseregnek Szaddám Huszein elnök alatt volt a leg- 
iterjedtebb vegyifegyver-programja. Ilyen anyagokat vetettek be 1988-ban az 
Al-Anfal-kampányban a kurd polgári lakosság ellen, valamint 1991-ben a déli 
népfelkelés során. Bár eleinte Irak mustárgázának nagy része 90-9596-os tiszta- 
ságú volt, az ún. tabun átlagos tisztasága már csak 50-6096, ezért 1986-ban fel 
is hagytak a gyártásával, és inkább a szarinra koncentráltak. Az ebből fakadó fé- 
elem elég alapot adott egy ilyen protest-szám megírásához. A Move Your Body 
Mozogj) szintén operál arab hangokkal, de sokkal inkább a háttérbe szorítva, a 
szokásos EBM klisék meg előtérbe. Habár egy erősebb, táncolósabb darabot vá- 
runk, kissé mégis elkentnek, enerváltnak, lassúnak tűnik, bár a 2:31-től beosonó 
basszus szinti feldobja a szerkezetet. Ezek jelentik egy szám velejét, és itt korrekt 
módon működik. A zenekari név- és programadó dal egy érdekes, parancsoló, 
német nyelvű hangmintával indít: 


Die endgültige Vernichtung der Lebensform 
mit der Bezeichnung Mensch" beginnt jetzt!" 
nrAz ,ember" megnevezésű életforma 
végleges megsemmisítése most kezdődik!" 


Ez egy régi klasszikus cylon-beszéd (a többi bevágás szintén) az ABC csatorna le- 
gendás 1978-1979-es Csillagközi Romboló (Battlestern Galaktika) német szink- 
ronos sorozatából, és nem a későbbi, 2000-es évek eleji remake-ből, amit mi 
nyilván jobban ismerünk. El sem lehet téveszteni, hiszen a hanghordozás annyira 
korabeli, hogy így csak a 70-es évek sci-fi és egyéb filmjeiben szólaltak meg. 
Fenyegetően propagandisztikus hatású, kb. mint bekapcsolni az esti híradót. 
Különösebben nem fedezni fel benne vokált (ha igen, az kellőképpen roncsolva, 
torzítva van), üzeneteket (mármint a megsemmisítésen, eltörlésen kívül), bár az 
emberi faj kiirtása és az ,elveszett képünk" persze nyomasztóan hat. Egyszerű 
kis szám ez a végén a gyorsítással-lassítással együtt is. Manapság nem lenne 
bonyolult egy ilyet összedobni 30 perc alatt (mixeléssel), ez viszont nem ront 
rajta. Lehet, hogy akkoriban hetekig reszeltek egy ilyesmin, tehát engedjük el. 
A Crying Corpse (Síró hulla) az eddigiekhez képest padlófékezésnek tűnik, föl- 

dön csúszó, agyontorzított, érthetetlen vokál és a gothic műfajra jellemző orgo- 
nahangok, könyörgő, síró, rekedtes, és magasságban az egekig pitch-elt vokált 
kapunk, még csak nem is esik jól. Aki nagyon szenvedős hangulatában volt a 90- 
es évek elején, csak az nem léptetett itt a lejátszón. A dobszekció ellenben kifeje- 
zetten erős gyomros lett. A Dance Or Die (Táncolj vagy halj meg) jó trükk lett, egy 
rendes, trappolós EBM-trackra számítsunk. Nem tudom, olvasóim közül hányan 
lehetnek az azonos nevű, tehát Dance Or Die nevű német elektronikus banda 
hű rajongói 2022-ben (akiknek egyébként 2011-ig van nyomuk). Ebben a felvé- 
telben ismét előjön az EBM nemes ethosza, a mozgás, tánc, nyomulás, az izom 
összehúzódása, mindazok a fennkölt dolgok, amelyek feltornázzák a pulzust és 
általános örömérzetet okoznak egy kifacsart világban. Ez a szám is kedvelhető, 
abszolút feldobja a hallgatót, buliba simán vinném magammal és ropnám rá, 
semmi erőszakosság nincs benne, igazi partizene. Ha jobban belegondolok, ilyen 
számokból kellene , Zenék testedzéshez" playlist-eket csinálnom, míg az előző 
számuk a , Zenék szenvedéshez" csomagba kerülne. Az I Like To Win (Szeretek 
győzni) az előző track tempóban kissé visszafogott, de egyenes folytatása. Van 
itt is minden, ami elmaradhatatlan az ilyen oldschool iskolákból , Body To Body", 
meg , Let body dance? Ez lenne bizonyára a vérnyomásszabályozó, chillesített 
változata az előző ugribugrinak. Ha alaposan ismerjük a svéd aggrotech és EBM 
vonalat, akkor már csak a beleszőtt szintipop-hangzásvilág lehet számunkra 
kicsit furcsa benne. A Twillight Zone (Alkonyatzóna) számról azonnal a belga 
europop-euro house-techno duó, a mára már elfeledett, de egykor igen sikeres 
2Unlimited jutott eszembe, hiszen nekik 1992-ben a debütáló albumukon volt 
egy ilyen című slágerük, de nem keverendő össze a kettő! A Lost Image a sa- 
játját már 1991-ben megírta, a címazonosság véletlen. Itt is horzsoló vokálos, 
enyhén gót beütésű, haldoklós kriptazenét kapunk, ami baráti módon pacsizik a 
szintén német testvérzenekar, a Placebo Effect , egyedi" stílusával. A Desperate 
Tries (Kétségbeesett próbálkozások) legalább feldobja a hangulatot és a bel- 
ga vonalat követi, csurig van töltve jéghideg elemekkel, jégcsapok törnek le a 
nyakunkról a darabos mozgásunk közben, a fülünk is deres, de a vokál pont 
olyan férfiasan kerekeskút mély és reménytelen, amilyet magam sajnos sosem 
lennék képes (lejénekelni, szóval kicsit most irigykedtem ezen. Középtempós 
dark wave-es számocska, de legalább eléggé fülbemászó. Nos, a lemez végére 
a Say No (Mondj nemet) hangulatlehúzós, érfelpattintós, elektromos orgonás 
darab, fegyverropogással és következményekkel zárja szomorú keretbe a hete- 
rogén anyagot. Csak a CD verzióra került rá a pörgős instrumentális Kingdom, 
a legroppanósabb, izmos Your Belief, valamint az I Like To Win (Excited Mix). 
Úgy feszítettek az ilyen német zenekarok a 90-es évek elején, mint pók a lucer- 
násban, ezalól a Lost Image sem volt kivétel. Illik ezt is felismerni és kihúzni. 

CABARET VOLTAIRE: 
PLASTICITY (1992] 


EXL:CD 03 


kádt:(-) 

Produced by Cabaret Voltaire. Weitzen 8 arrenged by Kirk/Mallndor fielend Music Liz 


Ezzel az igen hosszú és különös albummal nem csupán egy különutas triló- 
giát indítottak el, melynek további részei voltak az International Language 
(1993) és a The Conversation (1994), de azt is megmutatták, hogy a post- 
rave korszakról lassacskán le lehet azért jönni, és egy kissé acidos nyugod- 
tabb hangzásvilággal lehet még kísérletezni. Bár sok ős-CV-rajongót sikerült 
elbizonytalanítani ezzel, viszont mások örökzöld klasszikusként tekintenek 
erre a filmlemezre, amelyhez épp csak a film nem készült el a magas pro- 
dukciós költségek miatt. Lágyított műanyagok és külső határok feszegetése. 

Alapszabály, hogy nem bonyolódunk vitába kőkemény Cabaret Voltaire rajon- 
gókkal, mert alulmaradunk. Mindenki eltérő csúcslemezükre esküszik, egyesek 
a 81-es Red Mecca-t, míg mások a 87-es Code-ot fogják isteníteni, de bizonyára 
találunk olyanokat is, akik viszont ezt. Stephen Mallinder és Richard. H. Kirk már 
hullámvölgybe értek a zenekarral, melynek megújíthatóságát ettől remélték, és 
enyhén plasztikhatású, konszolidált 12 számosinstrumentális lemezzel próbáltak 
némi új irányt venni. Nem támaszkodtak már annyira a house és techno klisékre, 
ugyanakkor rengeteg mintából gyúrták össze textúráikat. A Low Cool is utalás, 
hogy a , mélyhűvös" az , új kemény", csendesednek a ritmikus effektek, amerikai 
bandatagok hablatyolnak lebegős utcasarki szlengben. A Soul Vine ,, Theres 70 
billlion people on Earth. Where are they hiding? Where are they hiding?" indító 
mintát már használták az 1981-es Yashar-nál, klasszikussá az idők során vált. 
A szám ugyan nem döngüöl földhöz, a laborelektronika ellenben jól van bekötve. 
A Resonator a korai Kraftwerkre emlékeztető bugyogó hangszövevényeivel lehet 
érdekes nullaggresszív meditációs zene. Az Inside The Electronic Revolution 
még a műanyagprüntyis hangjaival is az egyik legizgalmasabb, táncolható és 
transzcendens felvétel. A From Another Source behoz némi funkos szekvenciá- 
at, súlytalan lebegés és felejtés lesz az eredmény, a Deep Time etno hangokkal 
evert pszichedelikus álomzuhanyzás, szaggatott szintetizátorok és visszafogott 
ütemek, csak semmi heves mozdulat. Back To Brazilia, szoftgelobál elektronika 
és latinos dívavokál, a FSOL még csak akkoriban alapozódott, utána ők is elka- 
andoztak errefelé. A Neuron Factory előadást tart az agy kémiájáról és a tudat 
természetéről, egyliteres mosószeres flakonnalis készülhetett volna, azt se ven- 
nénk észre, a végére kísértethangok is beszivárogtak. A Delmas 19 sem forgat 
szédültre, csak az acidolt mintákban merülünk homlokig, bár képes egy kis gé- 
pesített techno-ra is. A Cooled Out rövid és kiüresített ambient reprise a Low 
Cool-hoz, és érthetetlen az itteni pozíciója, hisz lehetett volna átúsztatott záró/ 
nyitószám is. Az Invisible Generation zajos és maszatos trip csupán, nekem itt 
is hiányzik amemóriafogas, egy lead, egy vezérmotívum. Ellenben szép és álmo- 
sító zárásként működik a Soulenoid [Scream At The Right Timel, amely sokat 
merít az 1964-es The Outer Limits sorozatepizódból (Demon with a Glass Hand), 
itt veszett el ugyanis 70 millárd ember, és nem tudjuk hol rejtőznek. (Egyébként 
tudjuk.) Én viszont azt nem tudom, hová lett erről a lemezről a hang egyáltalán, 
mert vékonyan, halkan, lágyított műanyag módjára és jelentősebb dinamika nél- 
ül szól, érdemesebb ezért nem mini hifiről meghajtani, hanem valami komo- 
yabb fejhallgatóval nekiesni. Egy szolenoid szelep is még belefért volna, plusz 
némi szerkesztés és több mély. Tehát nem ez a Cabaret Voltaire csúcspontja. 


8 3 

CHU ISHIKAWA: 
TETSUO (1992] 


Az 1989-es japán fémfetisiszta testhorror klasszikust aligha kell bemutat- 
ni, hiszen Tetsuo: A Vasember vaskos alapmű a cyberpunk és embergép 
ötvözetű, elborult mozik sorában. Ellenben kevesebben ismerik a csupán 51 
évet élt japán zeneszerzőjét, DIY-hangszergyártót és indusztriál művészt, 
aki az 1992-es folytatáshoz, a Tetsuo II. - Testkalapács c. filmhez is , zenét" 
komponált. Ishikawa németes műveltségű művész is volt, saját gyártású 
eszközein (ezek főleg fémhulladékokból, rugókből és vasdarabokból álltak) 


a Der Eisenrost és a Zeitlich Vergelter zenekaraiban is püfölt ám rendesen. 


HUN / INDUSTRIAL N TECH HIT. ISSO5 197 


A Tetsuo-sorozatba most nem is mennék bele, hiszen megérne egy külön cikket 
valamikor, így inkább maradok ennél a lemeznél, ami azért nem egy klasszikus 
OST album, sokkal inkább egy válogatás Ishikawa példátlan virtuóz ütős telje- 
sítményéből, szemezgetve az első és a második Tetsuo filmhez készített mun- 
áiból. Tehát ez egy szerkesztett remake-lemez, amely kalapács és szintetizátor 
alatti ötvözet: A Vasemberből ráfért az Megatron, Mausoleum, és a Lost, míg a 
második filmről, a Testkalapácsról a The Sixth Tooth, Rana-Porosa / Porosa 1 
és 2, Dinosauroid és A Burned Figure. Ezek mindegyike kiváló zajmunka, amo- 
yan japános művészi elborultság, de annyiféle rendkívül izgalmas hangokkal, 
fémpüföléssel és tágított térrel ajándékoz meg, hogy ha ráakadnék egy lemeztur- 
álóban, biztosan nem hagynám ott. Erre számtalan okot tudnék találni, legyen 
annyi elég, hogy fenségesen szól, és szétviszi a (hang)falakat is, ezért ne épp a 
akásfelújítás után kezdjünk bele. Másrészt mindegyik szám egyedi, és ugyan ér- 
ződik rajtuk, hogy filmekhez készültek, viszont önmagukban és láncba rendezve 
is megállják a helyüket. Van itt minden: kitaro, vintázs szintetizátor, fémguriga- 
oop, döngetős cyberpunk, horrorgép-hangok, nyöszörgő és kenetlen hidrau- 
ikába berobbanó hölgykórus, keletiesség, távoliság, bőr alá szúrt acélrudak, 
fémfogak, muzeális trip, szelíd ambient, teátrálisnak ható, mégsem olcsó effek- 
tek. Tudom, nem masszív kőműves-bakon fog állni a példa, de aki a Kraftwerk 
Metal On Metal minimalizmusát, zengősségét élvezte, ennek az anyagnak a 
fémmaximalizmusában találhatja meg az értéket. Távol áll tőlem, hogy filmze- 
nelemezeken pörögjek állandóan, ebben nálam 3 etalon van csupán, a magyar 
cyberpunk Meteo, a Neo-féle Kontrol, és persze a japán Kenji Kawai örökzöldje, 
a Ghost In The Shell. Nos, ezek közé került nálam a Tetsuo lemez büszkén el- 
foglalva helyét, mert nem csupán a filmek zakatolós hangulatát idézi fel, hanem 
alaposan megkirándultat az olajtól lucskos tájakon és testeken, fémport szór a 
hajunkba, fülünk mellett rázogatja a konzervdobozba összegyűjtött anyacsava- 
rokat, zárbetéteket, törött kulcsokat, csapágygolyókat és egyéb fémkacatokat. 
Lehet tehát gyönyörködni a Megatron (ami eredetileg egy csak élőben játszott 
Der Eisenrost szám) kezdeti neszeiben, kalapálásában, majd a betörő hangor- 
kánjában, a The Sixth Tooth cyberpunkos húzásaiban, elhalkulva csilingelő vagy 
éppen szakadó sávjaiban, ritmuskötegeiben, amelyek e kor indusztriális leme- 
zein is fellelhetők, talán némi inspirációs kölcsönhatásban is álltak egymással. 
A Burned Figure ámulatba ejt ázsiai kulturális hatóterével és az akkori szinte- 
tizátorok bizonyára alaposan kiismert hangbankjaival. Aki azonban a filmekben 
előforduló összekötőnek használt zajzenéket és egyéb effekteket is szeretné 
hallgatni, annak ott lesz a 2010-es 3 lemezes Tetsuo Complete Box. Fémre fel! 

Földrengésekkel indul 2021, Magyarországon is érezni lehetett. 
Befejeződött a Brexit, az Egyesült Királyság uniós kilépésével új kor vette 
kezdetét, de az sem tűnik jobbnak. Munkaerő-, áru- és benzinhiány. 
Trump-párti tüntetők behatoltak a Capitoliumba, 4 tüntető és 1 rendőr életét 
vesztette a zavargásokban. Amerika kivonult Afganisztánból, hogy eszközö- 
ket, felszerelést hátrahagyva a tálibok uraljanak végül mindent. 

A pandémiának még nincs vége oltásokkal sem. De legalább mindenki 
össze-vissza beszél továbbra is, és hasonlóan is cselekszik. 4-5. hullám. 

A klímakatasztrófa a mindennapok része, de többet hallunk az elektromos, 
önvezető gépjárművekről, űrugrásokról, mint a fosszilis energiahordozóktól 
megszabadulásról, vagy cégek ezirányú hőstetteiről. A nyarak is forróbbak. 
AI, IoT, Big Data, Blockchain, kriptovaluták, robotika, 5G, NFT, nanotech, 
drónok, génszerkesztés, szolár, és vakcinák teszik ki az innovációt. 
Világméretű Pegasus-botrány tör ki, az állami lehallgatások egyértelműek. 
A Merkel-korszak 16 év után véget ért, Izland az első EU ország, ahol női 
többség lesz a parlamentben. Konzervatív politikus férfiak még mindig a 
nők méhét pakolnák tele legszívesebben, dübörögnek korrupciós, jogállami, 
rasszista, pedofil, meetoo, LMBTO harcok. Az oktatás kb. senkit se érdekel. 
Megjelenik a Windows 11, de csak erősebb gépeken fut. Ráncfelvarrás. 
Hasít a Spotify, az Instagram és a TikTok ember (és művész) hülyítő gépe- 
zete, a streaming-szolgáltatók eszméletlen pénzeket nyúlnak le. Megy az 
ámuldozás a félbehajtható kijelzőjű mobileszközökön. Nagyon hiánypótlók. 
Kína betiltja a kriptopénzbányászatot, a videójáték-függőséget és a rajongást. 
65 évesen elhunyt Richard H. Kirk, a Cabaret Voltaire oszlopos tagja. 
Bemutatják a Mátrix folytatását, a Dűne-remake-et, elindul az Alapítvány 
sorozat, a Severance, és 11 évad után talán (végre) elköszön a TWD is. 

Till Lindemann (Rammstein) összerúgja a port Oroszországgal, és NFT digi- 
tális kollekciója miatt az Ermitázzsal, de legalább jobban jár Navalnijnál. 
Árstop, infláció, választási kampány, teljes pályás leuralás mindenhol. 
Magyarország , tehetségkutató" showműsorokkal hülyül el tovább. 
Oroszország véres, gyomorforgató, értelmetlen háborúba kezd Ukrajna ellen. 


HARLEM: 
BAIT (2021) 


A svéd underground hatalmas villantása ez, távol bármiféle tucatnak szá- 
mító, 4-bites oldschool EBM-től. Számomra a 2021-es év nagy felfedezése. 
A hét szám megkapó, koherens csali, a borító furcsa szögből befotózott pré- 
mium tech--bőr luxusa (Tomaso Lisca követte el) is felkelti az érdeklődést. 
A stockholmi Martin Thomasson és Johan Skugge alkotta Harlem duó ha- 
talmas produceri múltat tudhat maga mögött, tehát profik, dub és minimal 
techno területen végzett munkájukról ismertek. Én newcomer bandának hit- 

tem őket, de tévedtem. Inkább a szenzorokat akarom vissza, jelerősítéssel. 

Termékadatlapja szerint "a kiadvány a mindennapi manipulációról, a puha 
hatalomról és a meggyőzésről szól. Olyan világban élünk, amelyben vállala- 
ti menedzsment technikákat alkalmaznak a mindennapi életünkben, egymást 
lökdösve a rövid távú haszonért, lassan elhalványítva minden tartós bizalmat, 
míg végül mindannyiunkat szétzúz egy hiperkapitalista rendszer." Smafu ez, 
isapám, a csapból is ez folyik, kit izgat? De vizsgáljuk meg a tökéletes Ferrari- 
belsőt a maga makulálatlanságával, tompa fényeivel, a középkonzol retro keze- 
őszerveivel, régi és új egyben, mégis más, sokkal fenyegetőbb. Aztán indítsuk 
el a Bait-et (Csali) a pulzáló feszes ritmusaival együtt vegyük lassan a levegőt, 
ujjaink rá akarnak fonódni, markolni arra a kormányra azonnal, majd nagy gáz, 
is remény. A korabeli jeges elektronika, new beat és EBM megfelelően beál- 
ítva, adagolva a fegyelmezetten szaladgáló szekvencerekkel, hol nyomatékos, 
hol visszafogott énekkel nem csak hangulatot kínál, hanem mozgást kiváltó is. 
A hideglelés bizonyos hangok felcsendülésekor úgy fog felkúszni a gerincünkön, 
mint makimajom a fára az utolsó banánért. Lopni nem szép, ebben az anyagban 
viszont minden kivételesen eredeti és egyedi, olyannyira, hogy vinném kabát 
alatt azonnal. Első fele a motorháztető alatt duruzsoló gépezet, a hűvös mérnöki 
munka dicsérete, komor arccal elővezetett testzene, szúrós tekintettel menete- 
lés állóhelyzetben. A Juice (Lé) hibátlan önfegyelmezettségű, beledobhatnád a 
limonádédba, mint a jégkockát, végtelenítve órákig elhallgatható önmagában. 
Baljóssá a lebontásra váró gyártérből előszivárgó fémes hangok, a pufferes ref- 
rén teszik, ez a Target (Célpont) esetében hasonlóan működik mormogással is. 
A Sthlm Muscle (Stockholm Izom? Ez jól hangzik!) analóg prüntyögésbe varrt 
izommasszázs-munka, több játékossággal, lazasággal, innentől fel is puhul a 
emez, méregdrága, fényesre ült teleszkópos irodai főnökszékeket képzelek el. 
A Spastic Puppy (Görcsös kut 


tyus) finomra kevert, olajozott minimálelektronika 
minimálszöveggel, sztenderdizáltság a köbön, még ez is képes beszaladni csa- 
holva, ugrándozva az agybarázdáink közé. A Pocket Candy (Cukorka) viszont 
már stomper-dömper, most kell valami kapaszkodót keresni, mert dülöngélni, 
égöklözni fogunk, olyan mély zajalapra lett megültetve, hogy felszökött a szem- 
öldököm és találkozott a hajammal. A Night Vision (Éjjellátó) kicsit bántóan 
magas frekvenciával megfuttatott (talán érzékeny rá a fülem, de hátha másnak 
nem), elkent éneke kissé középszerűvé teszi a lezárást, lassuló és lefelé tartó 


§ 


tendencia, de ettől még szerethető. A Bait a testzene, a new beat, és az industrial 
rövid keverékeként jól beissza magát a bőr alá, nagyon lassan fog előszivárogni, 
hiába akasztod fel a fenyőillatú Wunderbaumot, a szag, amit áraszt, a fejedben 


fog keringeni, és egész nyárra szépen le is fog kötni. Meg ne szabadulj tőle! 

CMC: 
NOW LP (2021) 

Mikor újra visszanyertem az eszméletemet, már arccal lefelé a földön feküd- 
tem, a ruhám piszkos volt, lábaim összekuszálódva. Fogaim közt félig rágott 
sáros fűcsomók, a fejemben ezernyi belső monológ egyre tompuló vissz- 
hangja zengett, miközben mindkét kezemmel egy mélyen a talajba szúrt 
fémrudat szorongattam görcsösen, melyből egy végtelennek tűnő elektro- 
mos kábel vezetett valahová a láthatatlan messzeségbe. Ott egy ismeretlen 
kéz tekert egyet a kapcsolón egy gombokkal és kijelzőkkel telibepakolt pul- 
ton. Akkor újra elveszítettem az eszméletemet, de pontosabb kifejezés rá, 
hogy kilöktek a 11. emeletről, előtte aszárnyaimban gondosan apróra törték 
a csontokat, hogy véletlenül se tudjak repülni és találkozzak a MOSTTAL. 

Most őszintén! Mégis kinek jutna eszébe apró szüneteket, fémes konzervdoboz 
koppanásokat bevágni egy számba? Ki az (tegye fel a kezét), aki pontosan tud- 
ja, hogy volt-e olyan őse, aki Doberdónál gáztámadásban halt meg, és hogy az 
miként is történt pontosan? Ki írna zenét, szöveget, elvont, életidegen világo- 
kat zabáló disznókról, jég alatti fényről, rendszerből kitörölt (kitörlendő), üldö- 
zött emberről, vagy épp lángoló óceánba aláhulló sirályokról? Erre csakis a CMC 
Workshop képes Szász György vezetésével. A NOW LP album egybesűríti a múl- 
tat, a mostot és a jövőt, olyan válogatott és jó érzékkel bevetett eszközkészlettel, 
kvázi egy zenés filmbe gyúrva a számokat, hogy ezzel - kívülről tekintve a magyar 
nyelvű ipari underground magasművészetét teremti meg... 


AZÉRT, HOGY NE FELEJTSÜNK. 


Hogy emlékezzünk mindenre. 
Ami VOLT. 
Ami VAN. 
Ami LESZ. 
Akkor is, ha netán egyetlen másodpercét se élveztük 
ennek az egész, állandóan körbe-körbe járó folyamatnak. 


A Cro-Magnoni Cola (CMC) Workshop folyamatosan készülő új dal és klip pre- 
mierjeit nyomon lehetett követni a neten az elmúlt hónapokban, nem volt tehát 
titok, hogy ismét egy újabb nagylemezzel leszünk gazdagabbak. Azok számá- 
ra, akik a CMC-re úgy rá vannak függve, mint ahogy a víziómban a földbe szúrt 
fémrudat szorongattam, talán mégis meglepetést okozhatott, hogy tiszteletre- 
méltó tempóban és alaposan összeszerelt, igen magas minőségű és sűrűségű 
anyaggal még 2021 végére előállt a műhely. Kétség nem fér hozzá, rengeteg 
aprólékos munka van ebben, és ugyan a készülő lemez anyagából időnként köz- 
zétett számokat hallgatva nem voltam teljesen biztos, hogy az egy évvel koráb- 
bi Reanimated (WEaST CMC Agency Records, WCAO02, 2020) után ilyen rövid 
idő alatt sikerül-e megismételni, vagy legalább megközelíteni ezt a rendkívüli 
teljesítményt. Aztán váratlanul, még a fizikai kiadvány megjelenése előtt befu- 
tott hozzám a NOW LP, és onnantól kezdetét vette a földbe döngölésem, pedig 
akkor már egy ideje épp lent voltam mélyen, lelki kínoktól szenvedve fetreng- 
tem otthon egyedül, munka és jövőkép nélkül, vagy épp zavartan össze-visz- 
sza bolyongtam a város peremén, a keserű múlt és a bizonytalan jövő csikorgó, 

vastag bakancstalpba fúródó emlékszilánkjain taposva. Ez a lemez hozott vissza 
a mostba, ahol egyébként végig tartózkodnom kellett volna alapértelmezetten. 
Az új CMC-album dalai (15 súlyos felvétellel és 1 óra 13 percnyi drasztikus szem- 
benézéssel) lassan, nagyon lassan kezdtek számomra egy furcsa mintázattá ösz- 
szeállni, így a YouTube-on megosztott előzetesek is végül a pontos helyükre ke- 
rültek. Elárulom, hogy előzetesen azért nagyon tartottam tőle, hogy az új anyag 
egy inkább széttartó, patchwork jellegű, némileg hatástalanított gyűjteményes 
munka lesz, viszont minél többször játszottam le lineárisan (fontos megjegyzés: 
egy ilyen anyagot egyáltalán nem szabad léptetni a lejátszón, az elsőtől az utolsó 
hangig ki kell bírni egyben!), annál inkább többet adott ki magából, a lényegéből. 
Aztán hirtelen rájöttem a NOW titkára, melyben akár tévedhetek is befogadó- 
ként, de számomra ez a váratlan felismerés több volt, mint felkavaró: 


Ez egy szakítós veszteséglemez. 
Pontosabban: sokkal több annál. 


Embert próbáló kaland, folyamatos létállapot. 
Amit állandóan, most is, magunkban hurcolunk. 


pell 


Nincsen apám, se anyám, sem istenem, se hazám. Ez a mi táncunk, az utol- 
só táncunk. Légyszíves, csak egy jelet adj, de kérlek, ez nem lehet a vége. 
Te vagy egyedül a vásznon. Sötét utam végén megtalálsz. Sárgán hömpö- 
lyög a gáz. Saját belembe töltsenek. A történetnek talán most így lesz vége. 
Kizsarolt életed hátrahagyva, az utolsó városon áthaladva - adatok nélkül, 
ismeretlenül, nincs nevem, csak a cigarettafény. Bolyongok a város pere- 
mén, ahol egyszer veled jártam én, már csak az eső kopogása. Ez most az 
utolsó nap és a legutolsó szalag. Életnek semmi nyoma. 


Ez csupán egy szűk és random kiragadás a lemez általános tartalmából, és ak- 
kor a jelen és jövő kilátástalanságát még alaposan körbe se jártam. Ha valaki 
veszítette már el hozzátartozóját, barátját halál miatt, szakadt meg fontos pár- 

apcsolata és emiatt a szíve, tartósan vagy átmenetileg szűnt meg az összeköt- 
tetése önmagával, énjével, belsőjével, akár a külvilággal, idővel és térrel, hit- 
tel, reménnyel, istennel, mindennel, az nagyon is érteni fogja ezt a lemezt. Sőt, 
végig kellemetlenül, de érezni fogja az igen csak lehúzó, depresszív, óvatosan 
melankólikus súlyát. Noha akad rajta tempósabb, feszülősebb, pörgősebb, talán 

még éppen táncolhatóbb felvétel is. Az igen komoly és lenyűgöző dob- és gitár- 
munkának köszönhetően mégis egy hol gyorsabb, hol lassúbb, narratív és komor 
tónusú anyagra készüljünk. A sebessége nem a betegsége. 


Nagyon nagy szükség van az ilyen félelmetes részletességgel árnyalt, költői ké- 
pekkel, metaforákkal egyáltalán nem fukarkadó, és - sokkolóan hatalmas bá- 
torsággal - elég mélyre ásni képes művekre. Ha valaki amiatt aggódna még az 
első figyelmes meghallgatás előtt, hogy a NOW majd kéretlenül ránk fog szórni 
egy nyűgös, és unásig ismert leltárt a gyűlölt jelenünkről, amelyet a média kí- 
méletlenül és minden létező csatornán az arcunkba tol, nehogy már egy percnyi 
nyugalmunkis legyen, maradjunk tartós sokkhatás alatt a kínos visszásságoktól, 
a magyar és globális káoszjelenségektől, tragédiáktól, balesetektől, gyűlölt 
politikától, fast fashion-től, fast food-tól, klímakatasztrófától, pénzpiacoktól, 
oligarcháktól, járványügyi dezinformációktól, az kérem, hogy ne aggódjon emi- 
att, mert a CMC ennél jóval intelligensebb formáció. Nem a jelengyűlölet jól 
ismert áramszedőin át nyerészkedik rajtunk, hanem felrángatja szemhéjunkat, 
az abszolút mostot egy teljesen más szögből, jóval szofisztikáltabban és szemé- 
lyesebben mutatja be. Mindezt végtelenül fájdalmasan, olykor velőig hatolóan. 


Az album címét látva beparáztam, de aztán az elektromos borítókép (a buda- 
pesti Elektrotechnikai Múzeumot juttatta eszembe) pontosan eligazított: a CMC 
alkotói mérföldköveinek, időbeni állomásainak, talán legfontosabb éveinek 
skáláján a vaskos mutató a vörös színű 2021 felé lendül. Tehát a most, az a je- 
lentőségteljes és misztikus hely, ahol a CMC zeneileg, eszmeileg, technikailag, 
összefoglalva művészetileg éppen tart. Ez nyugtalanító módon valahol talán egy 
veszélyes tartományként, határszakaszként jelölt, így akaratlanulis sugallhatja a 
ezárást, befejezést, szakítást, elszakadást, de a szintlépést is, utána új műszer, 
új skála kell. Legalább olyan szomorú, agyban örökre megragadó kép ez, mint a 
haldoklóval folytatott beszélgetés legutolsó mondatai és látványa, végső, köny- 
nyes Skype-beszélgetésünk screenshot-ja szakításkor. Az utolsó, kegyetlenül 
imerevített képkocka, a gyász mindent átjáró alattomos bűze. Felfoghatatlan 
fájdalom, megállított pillanat, belekódolva, hogy soha többé nem leszünk már 
együtt úgy, nem hallunk egymás felől ezután. Valahol ezt az érzést generálja le 
professzionálisan a CMC track-ről track-re a NOW-val, többféle értelmezési réte- 
get is felkínálva, melyből egyik sem komfortos 2021-ben. Kivéve, ha ráfüggtünk 
teljesen a saját életünkkel a mindenféle drámákra, szenvedési körökre, elválási/ 
elválasztási/elszakadási tragédiák és traumák egészen cikormányos soraira. 

De ugyan mégis, ki nem függött rá? Mert ha igen, akkor e lemez teremtett vilá- 
gának minden egyes fogcsikorgató képében, atmoszférájában alapos helyisme- 
rettel fogunk rendelkezni, szájtátva bolyongani, megkönnyezni, szemet lehunyva 
átélni, átérezni, és szenvedni. Ez jóval több, mint amit a világon bármely elő- 
adó bármely lemezétől elvárhattunk volna 2021-ben. Még mindig markolom a 
fémrudat. Érzem a feszültséget. Nem akarom, és nem is tudom elengedni. 


Már az 2020 / Intro is magával ragad a sivító hangok, váratlanul berobbanó 
dobok közé csempészett természeti katasztrófáról, migrációs nyomásról szóló 
híradásaival. Erős és hidegfutkosó kezdés. Nekem is volt egy igen hasonló zenei 
nyitányom a vörösiszap-katasztrófáról (Empelde - Kolontár / Devecser, 2011). 
Itt a mocskos 2020 pont olyan, mintha a félhangerőre tekert M1 Híradó hazug- 
ságait alámosnánk valami jófajta, feszült, apokaliptikus zajzenével, ettől is, attól 
is dübörög a gyomor, és a disznókig még csak el se jutottunk. Úgy tűnik, hogy 
kamerába hazudni sokkal könnyebb, mint emberek szemébe. Cséplő ütemek, 
gatyát bokáig letolni képes basszusok és valami vészjósló hangulat ez, amely 
egy hirtelen szakadással marad félbe, hogy átadja a helyet a Tiszta szívvel / 
Pure Heart József Attila költeménynek. Óvatosan húz be a csőbe, itt érdemes 
feltekerni magasabbra, hogy az alsó szomszéd Marika néni is megértse végre, 
hogy megzenésített verslemezt hallgatni egészen más, mint az ő este 10 és 
éjfél között önmagával folytatott fantomveszekedéseit. Az ismétlődő dallam- 
téma, a hideg acéllapra fektetett szavalat és a lüktetés egy gimnáziumi iroda- 
omórán is mély bevésődésként hatna mindenkire. József Attila sosem volt még 
ennyire ipari, és ez mutatja az utat tovább, hogy vannak még kiaknázható lehe- 
tőségek a versek megzenésítése, underground hangszerelése terén. 


A Táncoljunk! / Letss Dance! pulzálását Baradlay Viktor szinkronszínész hang- 
ja dúsítja, aki álhírt olvas be álhíradóban, szónokló, szinte diadalittas, média- 
gennyes hangját kalapácsütések tarkítják, miközben szenvtelenül artikulálja: 
, Az éjszakai órákban a még megmaradt pogány liberális hordák falkákba verőd- 
ve kitörtek a gettóból és elfoglalták a város utolsó szentségtelen, bezárt dekadens 
színházteremét,. Messze áll a David Bowie-féle Letis Dance-től, a médiakom- 
mentátorok hangjai olyan történelemről beszélnek, ami csupán egy röpke má- 
sodpercnyi emlékezetet sugallnak. Ki emlékszik már a tavalyelőtti híradásokra, 
hangulatkeltésekre, manipulált hírekre? Ugyanakkor emlékszünk a FreeSzFE 
tüntetésekre, barikádra, Budapest egyes lakóházainak bizonyos erkélyein még 
mindig látni a piros-fehér terelőszalagok sallangjait. Erős korlenyomat, mert 

futószalagon tolják le az életünket és emlékezetünket az alagsori, gyéren meg- 
világított krematóriumba. Nekünk viszont ünnepelnünk, de emlékeznünk is kell. 
A Zaklatottan / Distracted egy lassú ingaóra és egy kicsöngő telefon kínzásával 
mart belém. Párbeszéd? Üzenetrögzítőre mondott egyoldalú monológ? Elbocsá- 
tó szép üzenet? Nehéz lenne elmondani. A párkapcsolati válságok, elhidegülés, 
szakításhelyzetek melankólikus és komoran bólogató jelenetei lassan peregnek 
le. A kétkedés, tagadás, felismerés és gyász lágy bitumenben rovott körei, amitől 
be tud csavarodni az ember, ahogy a belső, fejben és válaszok nélkül tekergő- 
ző toxikus monológoktól, a boncolgató, elmélkedő, elemző narratív hangoktól. 
Ronccsá képes zúzni az ember szívét, és ezt csak az érzi, aki ezt már átélte, leg- 
alább egyszer zárt le kapcsolatot úgy, hogy a túloldalról nincs semmi válasz. 


A film / The Movie az első olyan felvétel a lemezen, amely meglepően táncol- 
ható bizonyos szakaszokon, és Gazdag István (FA495) technikailag sebészbiztos 
kezei érződnek benne. Sokkal több ez, mint egy savazott, szakaszolt, szerelt 
mű. Gyorsan pergő képek jelennek meg tőle az elménkben a lecsúszásról, az 
individualizmusról, egoizmusról, akadálymentesen beképzelt sztárságról, és ez 
átvihető, újrahasznosítható sebtapasz, emlékeztető oltás. Szövege szerint egy 
gátlástalan, demagóg, országromboló miniszter bukásának stációit idézi fel, de 
azért lássunk mögé kicsit: ez egyben egy kettős figyelmeztetés, hogy mi ne jár- 
junk így, akik pedig most pont így élnek, azok így fognak járni, a szerepek, a masz- 
kok ráégnek a viselőikre, miközben a moziterem a díszelőadás közben ugyanúgy 
porrá fog égni. Ne adjuk el a lelkünket a gyors, politikai-anyagi-hatalmi haszon 
érdekében, figyeljünk jobban oda az életünkre, és ne szédítsen meg bennünket 
a hirtelen látványos siker, a hajbókoló tömeg, lássuk a haszonleső dögkeselyűk 
körözését és a koszos matracot is, ahol végezhetjük, és ahol ,ők" végezni fog- 
ják a meghamisított történelem szemétdombján, miután elmúltak a szép idők. 


1 


Az album egyik legerősebb felvétele, egyszerűen nem lehet menekülni előle. 


A Zsákutca / Dead End egy szanaszét tördelt ütemekre rászögelt klausztrofób 
darab, lüktetnek benne a házak falai a hosszú és sötét út végén. A számban em- 
lített ezeréves álom kedvelt illúziója a populista, akár mentális vagy fizikai erővel 
is birodalmat építeni akaró nemzeteknek, itt logikus kontrapozíció: fájdalommal 
jár, ha ott leszünk a végén, ahonnan csak visszafordulni lehet, már ha nem késő. 


A Doberdo 1916-06-29 a lemez másik sokkolóan történelemábrázoló darabja, 
a Nagy Háborúban az osztrák-magyar haderő első gáztámadását idézi meg, 

amelyet 1916. június 29-én hajtottak végre a Doberdó-fennsíkon a túlerő- 
ben lévő olasz csapatok ellen. A klórgáz és foszgén keverékét tartalmazó gázt 
kifúvással juttatták célba, amitől szörnyű kínok között percek alatt haltak meg 
mindkét oldalon. Fojtogatóan keverednek benne német, olasz és magyar han- 
gok, a lassan terjengő gázt imitáló hangfelhők, a hajnali feszültség, lecsorgó 
verejtékcseppek, nyögések, a gránátok kibiztosításának fémes zörejei, a súlyos 
ütésekre rákapaszkodó drámai dallamok. 4:21-nél még apró bevágott szünet 
és klaffanás is erősíti az átélt borzalmat. A végére bekúszó magyar katonadal- 
részlet, , Kimegyek a Doberdói harctérre" szíven szúrja a hallgatót, de előtte még 
végig kell szenvednünk a történelmi forrásokból kinyert és felhangosított vissza- 
emlékezéseket is Szász narrációjában, amelyek a 8-as védőszakaszból, Várady 
Károlytól és a budapesti 1-es honvéd gyalogezred emlékalbumából származnak: 


, Már hallom a gázpalackok sustorgását és jobban előrehajolva látom, 
hogy a gázütegek kinyitott ólomcsöveiből piszkos zöldes-szürke színű 
gázsugarak gomolyognak elő, melyek felhőkbe egyesülve 2-3 méter ma- 
gasságot is elérnek és lassan hömpölyögnek az olasz állások felé, olyan 
volt a látvány, mint amikor alacsonyan úszó felhők imbolyognak a távoli 
hegyormok között" 


, Érdekes volt nézni, mily hatalmas erővel tódult ki a gáz a palack száján 
és milyen méltóságteljes lassúsággal hömpölygött tovább sárgás füst- 
gomolyban, hogy gyilkos pusztítással mindent élettelenné tegyen maga 
előtt. A kifújt gázok roppant pusztító hatását mi sem jellemzi jobban, mint 
az, hogy szép zöld színben pompázó júniusi vegetáció abban a pillanat- 
ban, midőn a gázfellegek elborították, kénsárgává változott, majd pár 
pillanat múlva a megsárgult falevelek rozsdaszínűvé változtak át és mint 
késő ősszel a dértől megcsípett levelek, kezdtek gallyaiktól leperegni" 


A sertés énekeiből / From The Songs Of The Pig már egy teljesen más típusú 
felvétel, amely Petri György versét burkolja lüktető, zakatoló EBM köpenybe, és 
ezt annyira kemény kézzel, riffekkel, masszívan döngölő dobolással gyúrja át, 
amilyet Gary Numan Hybrid c. számában lehet felfedezni, e két szám zenei alap- 
ja egyébként igen hasonló szerkezetű. A szám (vers) első, mechanikusan ismé- 
telgetett sora , Dohogva, mint a gép, zabálok." professzionálisan többfélére lett 
keverve és effektezve, így amellett, hogy jóval inkább gépiesnek és lélektelen- 
nek hat, még ráadásul fokozatosan elis távolodik tőlünk. Így 1:40-től a hirtelen 

berobbanó hangnyomaték szinte valósággal lekapja az arcunkat. Amellett, hogy 
fülbemászó, elemi felvétel és igen intenzív, még transzba is estem tőle. 


A Vágóhíd / Slaughterhouse egy A-kategóriás horrorfilm zenei betétje lehetne. 
Halljuk a csigákon haladó, gördülő döglött húsállatok közlekedését, a láncokat, 
a kampók összeütközését, a késélezést, a sziszegő, morajló berendezéseket, a 
csempepadlón a lucskos gumicsizmák dobbanását, és emellett még olyan el- 
képesztően izgalmas, változatos ipari hangok és zajok vannak belemaszatolva 
az instrumentális track-be, hogy a hátam borsódzik mindig, de megfejteni nem 
tudom, hogyan lehet ilyeneket egyáltalán előállítani. Mi lógunk a kampókon... 


A Gyász / Dey végtelenül szomorú. Szász György lassan előadott üzenete mintha 
homokba süppedne. Az egyenletesen befelé csordogáló haiti voodoo gyászszer- 
tartást, Toto Bissainthe szívszaggató és egyben angyali siratóénekét kis kolom- 
pok, innen-onnan besotoró, karcos, vagy épp megfagyott hangok kísérik. Lezá- 
rás, elmúlás, elköszönés ez, amely egyben Szántó Zoltánnak, a CMC 2015-ben 
meghalt alapító tagjának szentelt megemlékezés. Az ő szerzeménye lett ebben 
gyönyörűen, részeltgazdagon, fájdalmasan újraértelmezve. 


A Koboldok jönnek / The Goblins Are Coming követi a CMC tört ütemű, felap- 
rózó technikáját. Számomra az angol nyelv miatt ez talán kilóg a sorból, hisz úgy 
megszoktam a magyar nyelv jelenlétét, hogy mikor először hallgattam (és nem 
néztem közben a címek listáját), fel is kaptam a fejem, hogy ez a szám hogy té- 
vedt el, és épp ide? Némi időbe telt, mire hozzászoktam, de nyomasztó hatásai, 
brilliáns hangszerelése, a minőségi gitárjátéka miatt megszerettem ezt is. 


A jég alatt / Under The Ice szintén páratlan. Első felcsendülésétől lebilincsel a 
melankólikus hangképe, atmoszférája, a csontokig kúszó, szomorú hűvössége. 
Fülgyönyörködtetően szép dallamvilágához Pálfalvy Attila zongorajátéka is hoz- 
zájárul, aki Erik Satie Gnossienne No. 1. darabjával teszi szívszaggatóvá a metsző 
és pengeéles, jeges zörejeket és recsegéseket. A CMC itt is megmutatja, hogy 
a filmzeneszerűségnek, drámaiságnak egy ipari zajokkal átszőtt lemezen is van 
helye. A végén lágyan ismételt , és lőn világosság, de már csak a jég alatt" sor 
egyszerre kontroverz és apokaliptikus: eljutottunk a , kezdetben vala a sötétség" 
bibliai teremtéstörténettől odáig, hogy odafönt nincs többé fény, az emberi ér- 
telemnek és a teremtett világnak vége, miközben megfulladva, a jég alá zárva a 
halál utáni pillanatunkban agyunkban utoljára még némi álfényesség árad szét. 

A Lebegés / Levitation felvételen Gazdag István keze nyoma jól érződik, és a 
zenei kerete is meghökkentő lebegés, amit a Szász-féle egyenletes vallatókér- 
dések és az ,álrendőrségi" CB-rádiózás (igazából imitációja) tesz izgalmassá 
és egyedivé. Ezek lassúsága, tisztán értelmiségi beszédjellege talán furcsa egy 
icsit, mivel a rendőrök, járőrök, nyomozók általában nem így, nem ilyen szé- 
pen, érthetően artikulálva és irodalmi stílusban beszélnek, legalábbis én még 
nem találkoztam ilyen rendőrrel eddigi kalandjaim során. A menekülő, kérdéses 
identitású, vagy éppen rendszerből kitörölni készült, vagy már ki is törölt ember 
épe, a mindenből kivonulás, különféle szakaszhatárokon, és , a kizsarolt életen" 
túljutás szimbolikus üzenetek a polarizált világban való túlélésre, újrakezdésre. 
A dob- és gitárhullámok, a számon végigvonuló szerkesztettség és keverés, a 
beszúrt CB-zések, de még a hanghullámkép is végig krimiszerű marad. Nekem 
a szám eleje különösen tetszett, mert egymásba illeszkedő golyósornak, akár 
DNS-mintának is tűnhetnek, nézzük csak meg ezt a szép sztereo hullámformát! 


Így néz ki a szám kb. első 80 másodpercének le enyűgözően ki reatív 
(jobb-bal csatornás) gyöngysoros hangkeverési művészete. 


A Bolyongok a város peremén / Tm Wandering The Outskirts On The City 
a másik kedvencem az anyagról a bevállalós szövegi és zenei transzformáció- 
ja miatt. Eredetije 1944-ből származik, a II. világháború lassan vége felé járt, 
Olaszországban pedig e befejezéssel összhangban Gian Carlo Testoni és Eros 
Sciorilli vidám olasz swingre hangolva írták meg slágerüket, az , In cerca di te 
perduto amor)" azaz Kereslek (elveszett szerelem) című dalukat, amelyet 
Natalino Otto vett fel Sciorillivel és zenekarával. Nálunk az 50-es években jelent 
meg magyarul. Ákos Stefi, Gubik Mira, Vámosi János, Szécsi Pál, Kovács Kati, és 
még sokan mások énekelték el a saját , Bolyongok a város peremén7-jüket. Mire 
a CMC-hez ért a dal, jelentősen lelassult, (eredetileg gyorsabb tempójú, táncol- 
ható volt) így lett haló őle egy komótos, borzasztóan magányos, pszichedelikus 
vándorlás a szuburbán peremvidéken, nedves hangokkal átitatott és exponált 
film noir. Szász György költői vénájával, nyelvi tehetségével cseréli ki az erede 
dal szövegét, és tűzdeli meg elementáris képekkel, miközben a rozsdaövezete 
idegleléses komor hangjai szinte ott ülnek végig ázott kabátunkon. Félelmetesen 
szép feldolgozás, és megdöbbentő a felismerés, hogy az 1916-os gáztámadás- 
tól és Doberdótól egy olasz szám adaptációján keresztül jutottunk el idáig. 


ES 

A Sirályok / Seagulls némileg párba állítható a Zaklatottan c. felvétellel. Itt is 
egyedül vagyunk, utolsó hangfelvétel, kazettára felmondott jelentés, az utókor- 
nak szánt végső üzenet egy egyszemélyes túlélő expedíció beszámolója a világ 
végéről, az utolsó rögzített felkavaró képekről - még a Föld bolygó elhagyása 
előtt. A sirályok egymást gyilkolják, majd alázuhannak a felizzó óceánba, így ér 
véget a dermesztően hátborzongató szám, néhol megcsillantva némi reményt, 
hogy aztán elvegye teljesen. A legvégére lett elhelyezve a kulcsüzenet, amelytől 
még Huxley is elővenné a töltött puskát a szekrényből, ugyanis körbeértünk: 


Küldetésem teljesítve. . , 
Legyen egy szép új világ. 
Máshol. 


A lemezen végigvonuló mesteri és virtuóz gitárjátékról se feledkezzünk meg, 
Horváth Barnabás Barnsz a dobok mellett sok bravúrra képes, ahogy a műhely 
többi tagja is. E csapatmunka olyan teljesítmény, amelyet szóló produkciók 
csak ritkán képesek elérni: mindenki tudása legjavát teszi az alkotásba. Lehet, 
szöszmötölésnek tűnhet, de a végtermék mégis pazar. Sokrétegű, változatos, 
amplifier-hatásmechanizmussal válogatott zajokból, zörejekből, legkonkrétabb 
ipari EBM-hangkísérletekből, tiszta szívvel és gyönyörűen deskriptív empátiával 
és energiákkal felépített. A NOW-ban mindenhol minden piedesztálra emelt, 
domináns és tiszta hangulatfestő elem. Mindezek egyben, ipari eszközzé válva, 
felkavaróan pontosan illeszkednek a kolompoláshoz, csörömpöléshez, a dal- 
szöveg-, és verssorokhoz. Félelmetesen ritka, művészi, hátborzongató albumot 
alkotnak együtt, melyre kevés példa volt eddig a hazai sötét mélyzenében. 


Az elején azt írtam, hogy ez egy szakítós lemez, viszont több is annál. Szándé- 
kosan a végére hagytam: egy újrakezdő, önmagunkhoz, emlékeinkhez, a külvi- 
lághoz és egymáshoz is visszataláló, összekapcsolódásra képes album is! Olyan 
töltet, ami rombolás helyett és a bánat mellett szeretni, emlékezni is megtanít. 
Elképesztő mélységek költészetből, drámaiságból, és tökéletesre hangolt gép- 
zajokból. A CMC lemez minden egyes darabja visszalök a múltba, hogy aztán a 
jelennel átitatott szi vaccsal mossa le a harctéri sebeinket. Állítólag csak egyszer 
élsz (mármint körciklusonként), de ha jól csinálod, egyszer elég is. 

NEW FABRIK: 
MADE IN DECADE OF TERROR (2021) 


Chile, a terhelt történelmű, keskeny ország nyitott nekünk egy új gyárat, az 
pedig termelt egy kazettát. Borítója annyira klasszikszürke mint egy mo- 
dellváltott egyetemi tanszék folyosóvégi docensi szobája. A lovasszoborra 
digitálisan ráapplikált faragott márvány szarkofág kőkemény szimbólum az 
önkény fogvatartottjainak, a szoft terrorpornó csendes elszenvedőinek, de a 
neokonzervativizmus és populizmus, történelemhamisítás préselő, kilapító 
hatása is benne van. Itt pont így élned, és pont így megdöglened kell. A New 
Fabrik (és tsai) ehhez fabrikáltak egy alaposan átmozgató EBM terméket. 

A borítót nem tudom még elengedni, hiszen telitalálat. Andrés Durán (1974) 
chilei képzőművész digitális munkái a történelmi és városi tájképet ültetik át 
és kérdőjelezik meg. A Santiago polgári negyedében található köztéri szobrok 
digitális átalakításával trükközik, és az elhanyagolt történelmi emlékműveket, 
atonai alakokat, politikusokat és nemzeti hősöket megfordított talapzatba önt- 
ve irányítja figyelmünket a múltra. A New Fabriknak is jutott egy darab belőle, 
így a , Szerkesztett műemlék (2014)" sorozatából kapott egy erős témaképet 
szürke márványba/műkőbe ágyazva. Ránézésre martial stílusú, lassan mene- 
telős, trombitás anyagra készülnénk, azonban jófajta latinos, oldschool EBM-et 
fogunk kapni. Jeremias Venegas Tapia hatalmas lendülettel és lelkesedéssel 
már 2010 óta menedzseli a New Fabrik-ot coguimbo-i otthoni kis stúdiójából. 
Alapvetően kazettára dolgozik. E munkájának A oldala az alapnótáké, míg a B ol- 
dalra két szám remikxei kerültek. A Sobrellevar (Megküzdés) széles spektrumra 
nyíló, fémes ütésekkel operáló EBM-darabbá fejlődik, mintha egy új gyár nyílna 
meg új gépekkel, tiszta atmoszférával. Ridegen zengő fémhang skandálja an- 
golul: , Félelem, magány, végtelen, érzelmek, változtatás, szokások, bezártság, 
korlátozás", majd átveszi helyét a latinos temperamentumú öreg iskolák test- 
zenei énekstílusa. Ügyes chilei lokalizálása ez a Sturm Café, DAF 242, és ha- 
sonló zenekaroknak, jól táncolható, nyers és tisztán mechanikus struktúrákkal. 
A N.0O.M. szép zengősre rétegelt és szekventált ütemekkel sodor magával, nincs 
túlkomplikálva. A vokál is egyszerű, punkos hevületű, és hangosan felnyerítet- 
tem, mikor még egy vicces láláláláláááááá-szerű kántálást is belevitt! Kellenek 
ilyen apró poénok is a marcona és vakbélkomoly feszes muzsikákba! Lehet rá 
lökdösődni, ugrabugrálni, és ennél több nem is kell. A Dependencia Ouímical 
(Vegyi függőség) néhány sávból lett összeforrasztva, kristálytiszta képletekkel, 
precízen kontrollált tempóval, egyenletesen bugyborékoló elektronikával, tehát 
büszkén kitolt mellkassal, hátratett kezekkel lehet rá ipari robottáncot ropni. 
A First Hammer (Első kalapács) lassabb ütemű, fegyelmezettebb, de még így 
is döngölős instrumentális darab, és még egy felbúgó fogászati fúró hangja is 
került bele, fel is szisszentem tőle egyből! A Perfecto Asesino (Tökéletes gyil- 
kos) pengeéles szekvencerrel, stompereléssel, variációkkal és váltásokkal tett 
boldoggá, ez is imádnivaló darab. A Religion (Vallás) jól samplereltségével és 
sötét vokáljával az elektronikus underground dicső múltjába repített vissza, míg 
az Estados Hedonistas (Hedonista államok) a lendületes üllőn kalapálásával 
és energiájával vett le a lábamról. A Dependecia Ouímical Vnzo és Daniel Holt, 
a Sobrellevar pedig Eyes Gone és kris Baha által lettek hibátlanul újragondolva, 
átszerelve. Ez minőségi ChilEBM, kérem! Kiszabadítja a lovat a szarkofágból! 

PANKOW: 
NEVER TRUST A WHITE MAN (2021) 


A Pankow (nNaHKOB) nem keverendő össze az azonos nevű, szinte egyidőben 
induló német rockbandával. A , mi pánkónk" azonban a veterán olasz ipari 
punkcirkuszi társulat, a dark underground Monty Pythonja, akik minden- 
ből tudnak viccet, tragikomikumot, szatírát, szaftos odamondást, agresszív 
döngölést faragni. Még a kapitalizmusból, ökológiai katasztrófából, az élet 
értelmetlenségéből, a giccsből és az öregedésből is. Legfrissebb nagyleme- 
zük a 2021-es év egyik legerősebb dobása, változatos témákat dolgoz fel 
egyéni hangvétellel, cinikus szövegekkel és ámulatba ejtő hangszereléssel. 

Összefogó motívuma és címe: , Soha ne bízz meg egy fehér emberben" az író-köl- 
tő Ernest Hemingway-től származik, aki életében négyszer is nősült, és három fia 
született. Az , Advice To A Son" című verse lehetőség volt arra, hogy bölcsességet 
adjon át fiainak. A költemény első sora kezdődik így: , Never trust a white man". 
Israel Efraim magyar fordításában az Atyai jótanácsok így kezdődik: , Fehér em- 
bert kerülj". Van ebben valami. A lemezborító fekete-fehér rajzán a fedezékből 
revolverrel tüzelni készülő, , TŐKE" szalagos, szmokingos nagydarab csávó nem 
csupán az agresszív kapitalizmus szimbóluma, hanem a notórikus bajkeverőké, 
a trumpoké, bushoké, putyinoké, általában a fehér nagyhatalmú/nagyarcú (vagy 
önmagát annak gondoló) férfiaké. 2001-ben Michael Moore filmrendező még fil- 
metés könyvetis szentelt nekik, Hülye fehér ember címmel. A Pankow valahol ezt 
az elmebajt fogja össze nekünk egy jó kis nótacsokorba, egymástól igen messze 
eső felvételekkel, tehát ne számítsunk egységes hangulatra és zeneiségre, mert 
lesz itt minden: punkság, techno, EBM, 80-as évek, gelitch, disco, industrial, rock, 
synthwave, satöbbi. Szóval csak kapkodjuk a fejünket a merész turmixoláson, 
viszont ettől még hamisítatlan Pankow marad, amit az ipari közösségben többen 
is imádtunk. Eleinte kicsit furának hat, de később simán megszokható. 


Az Universal Kuntz áthallásos , guns", bár személynévnek is tűnik, oligarchák, 
kövérek, dilettánsok, vanám itt élet, él a terroris, francia forradalmárok neveit s0- 
rolja, banditák, bigottok, impotensek, többé-kevésbé fehér emberek ezek mind. 
A punkos hevítésű, veszélybe sodró nóta dörgedelmes kritika is egyben, süp- 
pedős vintázs szintetizátor szőnyegen lépked a szaros talpú, de fényesre pucolt 
drága cipőjében. A Taking Over The Asylum (Az elmegyógyintézet átvétele) las- 
sú és halk bevezetéssel indul, de érezni, hogy valami változni fog: elbocsátottak 
a mennyországból. Reményteli és jól lehet skandálni rá: leszakadnak a láncok, 
lobog a hajunk a ,pandemóniumtól", lehull a kényszerzubbony, a lázadás, zavar- 
gások, szabadságharc szikrázó tompa hangokkal tesznek minket tettrekésszé. 
Az Ataraxia (Közönyösség) elektrozajra ipari rádobolás. Ne ítélj meg a múltam 
miatt, életben vagyok, és semmi más (nem érdekel), gyűjts ezt-azt, de ne ítélj 
meg, más irányba indultam el, vagy az út választott ki engem. A nyers mono- 
lóg után aztán bevág egy gregorián stílusú kórusbetétet az agonizálásról, és ha 
elhalványulnak az emlékeim, a parttalan, semmitmondó beszédek, ha véget ért 
a zene, majd ne felejtsd el lekapcsolni a fényeket. A Minima Immoralia a 80-as 
évek gyerektévéműsorainak főcímzenéibe ránt. Vicces hangzására csak a ,, Maxi- 
mum Pleasure" kontráz rá, ,én nem tartozom ide, te se tartozz ide!" kontradikció 
változás- és gyávaságalapú ügynökként (ez szintén egy pankow-i atyai jótanács). 

A szám címe ügyes facsarása a Minima Moralia-nak, Theodor W. Adorno amerikai 
száműzetésben írt, 1951-es filozófiai művének, melynek a "Reflexiók egy meg- 
károsított életből" alcímet adta. A könyv 153 aforizmát és rövid esszét tartalmaz 
az emberi lét feltételeiről (Conditio humana) kapitalista és fasiszta körülmények 
között. Adorno ebben a következőket írja: "Minden értelmiségi, kivétel nélkül, ká- 
rosodott a száműzetésben, s jól teszi, ha ezt maga is elismeri. [...] Kisajátították 
a nyelvét és megvonták tőle azt a történelmi dimenziót, melyből tudása erejét 
nyerte." Magyar fordításban sajnos nem olvasható. Hogy jön ez ide? A Pankow 
bármire képes, így lesz a szám címe a filozófia, a negatív dialektika mentén , leg- 
evésbé erkölcstelen". Az Almost Cut My Dick (Majdnem levágtam a farkam) 
metsző hangokkal, vidám skandálással adja finoman tudtunkra, hogy ma majd- 
nem megtette, csak hogy megtudja, tud-e élni nélküle, pedig ezt már rég meg 
ellett volna tennie, így ez a pankow-i szatíra átvitt értelemben szakítást is takar, 
elvágni az ereket, összetörni a saját szívünket, megölni egy embert, ezzel a cse- 
ekvőképesség kontra gyávaság és az elméleti síkon túlgondolás karaktereivel 
szórakozik. No meg persze velünk is ebben a bravúros és fülbemászó, slágeres 
számban. Az Ecocalypse egy bizarr musicalcsillogás szirupos doomsday-vízióba 
mártva. Nem maradt már mit tönkretenni, meggyalázni és megerőszakolni, és 
mindezt angyali hangon elénekelve: a klímakatasztrófa agyatlan öngyilkosság, 
el fogunk bukni mind, meg fogunk fulladni, el fogunk égni, szerintem ezt főleg 
arácsonykor, majd szilveszterkor játsszuk le petárdázás és tűzijátékozások köz- 
ben, de még mindenképpen a köztársasági elnök(asszony) újévi beszéde előtt, 
ehetőleg jó nagy baráti társaságban. Imádni fognak minket, az tutifix. Amúgy 
fenséges kufircmuzsika, már ha a Föld bolygó teljes szétkúrására is gondolunk 
özben. (Plusz még a sivatag is terjed, a fene enné meg!) 


£ 


A Blockupy egy erős mozgalmista elektronika lett darabos strófákkal, dadog- 
va, beszédhibásan, gyorsuló ütemben ismételgetve. A blockupy neologizmus az 
utcai harcok kultúrájából származik, és utalás egyben a Black Bloc-ra (fekete 
blokk). Szükségszerű taktika ez, amelyet olyan tüntetők alkalmaznak, akik fe- 
kete ruházatot, símaszkot, sálat, napszemüveget, motoros sisakot vagy más, az 
arcot elfedő és védő eszközöket viselnek. Ezzel nem csupán elrejtik a viselőik 
személyazonosságát, de meg is nehezítik a büntetőeljárást, hiszen lehetetlen 
megkülönböztetni a résztvevőket, mivel a csoport egyetlen nagy, egységes fe- 
kete tömegnek tűnik. Gyakran kötik ezt anarchizmushoz és globalizációellenes 
mozgalmakhoz. Itt ellentétben áll a fehér ember szimbólummal, összefüggés- 
ben az általuk okozott globális károk ellen tiltakozókkal, tisztelgés a merész 


178 ) HUN / INDUSTRIAL N TECH HIT. ISSO5S 


radikalitásuk és hajthatatlanságuk előtt. A Nowhere (Sehol) visszafelé játszott 
bevezetővel indul, és vettem a fáradtságot, hogy dekódoljam az olvasóknak, mi- 
ről is van szó: a lassú kis dalocskarészlet visszafelé lejátszva kiadja asummáját 
a számnak: , ő egy igazi seholember, aki a seholföldjén ülve új seholterveket ké- 
szít senki számára." Leesik azért lassan, hogy az egy helyben járás, a semmibe 
tartás volt mindig is a valódi cél? Aki dolgozott már olyan munkahelyen, ahol 
valójában csak mímelni kellett a fontosságot, álprojekteket farigcsálni, értelmet- 
en favágásokat kellett elvégezni sürgősen, de semminek nem volt soha követ- 
ezménye, az érteni fogja ezt. De ha mégis el akartál érni valamit, akkor persze 
gyorsan visszahúztak, megakadályozták, pl. így: ,ne itt, ne ott, ne ide tedd, ha- 
nem inkább oda, vagy mégse, ide vissza", folyton a fölös köröket futjuk, erről szól 
ez a szám, a végén pedig az angyalkórus természetesen ugyanaz, mint a szám 
ezdetének reverze. A Damaged (Rongált) szintén egy elmélkedő darab, men- 
tális helyzetekbe vezet be, kipukkantja a véleménybuborékokat, sztereotípiákat, 
jellemeket, felteszi a kérdést: , Te is olyan roncsolt vagy mint én?" Végülis min- 
denki rombol, mérgez valakit, káros és kártékony, a mérgező hatás nincs a hom- 
okára írva senkinek, és sajnos el sem lehet olvasni a kockázatokról szóló tájé- 
oztatót a csomagoláson. Így szaladunk bele többnyire a késbe, csak utólag már 
éső ezen rugózni. A szám jól illeszkedik a vibrálóbb, színesebb elektronikájú, de 
filozófiai tartalmú, izgága felvételek sorába. 


Innentől sajnos eltörik az album. A kínosan lassú Dortt Fall In Love With Death 
a Der Doctor Schnabel von Rom EP-n is szerepel, eleve necces. Aztán a ciki 
Der Leiermann, amit feltehetőleg többen a svéd Covenant zenekarnak tulajdo- 
nítanak, viszont szövegét 1824-ben Wilhelm Müller írta a Winterreise c. költemé- 
nye részeként, amit Franz Schubert 1827-ben zenésített meg. Ezeknek C230- 
as változatai (a Contempo 230-as katalógusszáma, valamint a Roland C-230 
lasszikus zenére tervezett szintetizátora) nyomasztóan nehézkesek, kímélet- 
enül lassúak, unalmasak. Kár értük, nem jó hallgatni. A Dona Nobis Pacem 
Adj nekünk békét) olasz (bal csatorna) és német (jobb csatorna) szimultán tol- 
mácsolású klasszikus, vontatott egyházi zene. Imádkozzunk együtt testvéreim. 
FM (aka Maurizio Fasolo) és a Pankow eredeti énekese, Alex Spalck rengeteg öt- 
etet, vázlatot, szöveget, hangokat, mintákat küldözgettek egymásnak éveken át. 
Közös munkájukat rendesen elnyújtotta, hogy Spalck Ausztráliában él, más idő- 
zónában, így sokat kellett utazgatni, hogy rögzíthessék az albumot Melbourne- 
ben 2016 és 2020 között. A végeredmény egy nyomatékosan (jó sok méllyel) 
megszólaló, talán sokat is mondani akaró, de korrekt patchwork-munka lett. 

FIRST AID 4 S0ULS: 
BEYOND THE GALAXY (REWORK) (2021) 


6. FIROT AID 4 5005 


Gazdag Istvánt aligha kell bemutatni, hiszen sok éve fáradhatatlanul és 
professzionalitással szállítja számunkra zenei projektjeinek csillogó kin- 
cseit. Teherbírása és produceri kreativitása nem ismer határokat, és bár 
2013-ban egyszer már eljutott a galaxison túlra, most megismételte ezt a 
hiperugrást: Teljesen az alapoktól kezdve újraalkotta, feljavította és ritka 
csillagporral szórta be a FA4S - Beyond The Galaxy albumot. A 110 és 144 
BPM közötti számok fényes és izgalmas intergalaktikus utazásra invitálnak. 
Az öveket tessenek azért becsatolni, mindjárt 10G fölé megyünk ám! 

Ahogy a blogomon is írtam, a 2021-es év túltermelésében ez a lemez volt a 
kincsvadászat elégedetten csettintős-kacsintós pillanata, vidám nótára is fakad- 
tam egyből: , Ha én gazdag lennék, jagadiga, digadum, gyors űrhajót vennék". 
Nomen est omen, egy igen gazdag nagylemezt kaptunk, a Rework verzió minden 
egyes ízében, szupernóvájában, intergalaktikus tudatalatti ködében és hangyi- 
lágában komplett újra lett gyártva, így fényesebben és részletGAZDAGON szól 
(elnézést kérek a szójátékaimért, István, egyszerűen nem tudok leszokni róla). 
Már gyerekként is botrányosan megszállottan rajongtam mindenféle űrbéli 
témákért, a sci-fikért, és folyton űrhajókat, összetett műszerfalakat fabrikáltam 
a homokozómban a mindenféle kidobott ipari hulladékalkatrészekből. A fényes 
söröskupakok voltak a fontos nyomógombok, amelyekkel képzeletben fényse- 
bességre kapcsolhattam, hisz az volt benne a legjobb. Kvantumugrásos ajándék 
volt az évemhez, és lépten-nyomon le tud nyűgözni, hiszen a maga nemében 
abszolút interdiszciplináris (ez a FA4S egyik kulcsképessége). A természettudo- 
mányok, asztrofizika, cyberpunk, technológia, science-fiction, szimfónikusság, 
indusztrialitás és pszichedelikus játékosság között oly könnyedén mozog, mint- 
ha tényleg csak egy gombot kellene megnyomni hozzá, de nyilván tudjuk, hogy 
ilyen minőséghez bizony ennél jóval többet kell. Erre pedig nem mindenki képes, 
ahogy a nyerő kollaboráció, a legénység összetételének megválasztásához sem. 
Szerintem István ötödállásban és titokban profi , talent aguisition"-re specializá- 
lódott HR-es is, nem csupán zenész, hangmérnök és tanár. 


Amit évekkel ezelőtt tökéletesnek hittél, az tíz év után már 
csak egy megfakult emlék. Tisztelem annyira a közreműködők 
munkáját, hogy kipolírozom, aktualizálom a hangzást. 


Megérdemlik. Gazdag István - FA4S 


Szögezzük le: Rendkívül nehéz elemezni egy olyan zenei művet, amelynek 
van egy alapos, azonos forrásból származó előzménye, és az is nagyon sze- 
rethető, aztán az átdolgozása valamelyest más, de mégis a veleje ugyanaz. 
Némiképp hasonlít ahhoz az állapothoz, amikor ugyanazt a klasszikus művet 
(pl. Pergolesi Stabat Mater-ét más karmesterek vezénylik, más a zenekari ta- 
gok reakcióideje, az egész produkció által árasztott empátiás hőkibocsájtás, tér, 
dinamika, megnyílás). Ebből a szempontból mindig sokkal jobban élvezhető, ha 
az eredeti szerző(k) nyúl(nak) hozzá a projekthez, és nem mások remixei húzzá 
szanaszét a munkát. Legalábbis én így gondolom, de tévedhetek, mert erre is, 
és arra is vannak mindenféle példák, önsorsrontások, vudu-mágiák, rémisztőe 


HUN / INDUSTRIAL N TECH HIT. ISSs05 181 


és léleképítőek is. Magam is eltöprengek azon, hogy a mai tudásommal, érzése- 
immel és technikai felkészültségemmel már másként nyúlnék témákhoz, más- 
hogy keverném, egyéb hangokat illesztenék be, miközben szorgosan kukáznék 
oda nem illőket. Ettől válik igazán nagy kalanddá a BTG elemzése, miközben az 
, eredeti" is professzionális, bár korabeli állapotot tükröz, ami ma is minőség. 
A Rework viszont más. Hajtóműcserén esett át és le is lett korrektül műszakiz- 
tatva, a rendszám és a tanúsítványa változatlan ,guality proved". Nem fogom 
elvenni az alapmű élét, abban továbbra is el lehet merülni. Nem csak az , 0" lett 
nagyobbra húzva az artwork-ön, hanem mesés csillagokkal és űrköddel lett be- 
vonva az egész koncepció is. Hogy mi minden változott még a Rework során? Ho- 
gyan csekkolom a szempontokat? Számonként meghallgatom, és egyben több- 
ször is, plusz berakom Excelbe a tracklistet, húzogatom a cellákat, számcímeket, 
játékidőt, ebből szépen kiderül, hogy miként változott meg az album szerkezete. 
A számok sorrendje, játékideje is módosult, hol hosszabb, hol rövidebb lett, akár 
percekkel is. A szövegek változatlanok, bár néhol nyomatékosabbak, előretolt 
egységekként működnek, míg zeneileg a dobok és a gitár lendítenek még egyet 
a produkción, ezáltal közvetlenebbé, elérhetőbbé téve a művet. 


A 13. szintre lassan jutunk el, Paul Browse is integet, hogy haladjunk előre, így 
a The Thirteenth Floor finom vibrálásával és gépies vokáljával jelzi, hogy ez 
más kor, más élet, és amint beteszi a lábát a dübörgő basszus 2:37-től, plusz 
még később is rátesz pár vastagabb réteget, ott megnyúlik az arcom, a szere- 
tett mélysugárzóm köhint egyet és bámulok bele a reflexnyílásba. A finom lö- 
késekkel tökéletes szinkronban csukom-nyitom szemeimet, és elképzelem, 
hogy a modern templomépítészet vajon követni fogja-e a sci-fi sorozatok belső- 
építészeti trendjeit valaha. Okkal imádom ezt a felvételt, hisz eleganciája közel 
olyan fegyelmezett és udvarias, mint Jim Holdené A Térségben. A Chaos Cultist 
már 20 BPM-mel magasabbra emelt tempóval ránt be a mélyűrbe, visz magá- 
val, és virtuóz módon kezeli az éneket, beszaggat, kiemel, aláhúz kifejezéseket, 
mintha lenne egy szövegkiemelője, ami hol színekkel, hol gitárzúzással fokoz- 
za a feszültséget, hevesebben ver a szív, egyre gyorsabban bólogatunk, hiszen 
orbitális pályán vagyunk és kapaszkodunk. A Ouiddity ennél még tovább bá- 
torkodik. A skolasztikus filozófiába, metafizikába kalauzol, az , örök" esszenci- 
ájával keneget bennünket, és összetettsége, zenei variánsai, szerteágazósága 
jóval messzebbre vezetnek, mint egyszerű földi halandók ezt felfoghatnánk. A 
lezárás suttogó hangjaiban is elveszhetünk egy szemvillanás alatt. A Brave New 
World nem csupán Aldous Huxley világát teremti újra, rendesen dühösebb, a 

gyártósori hangjait adja ki, futószalagon termelődünk tőle hőre lágyuló módon, 
majd pottyanunk a programozott csomagolókosárba, rémálmunkból pedig nem 
menekülhetünk: zsugorfóliázott termékként végezzük. Csodáljuk meg ennek 
a számnak a vokálbravúrjait, kapar tőle a torkunk, jogosan. ,, IFs danger time" 
Itt a veszély ideje) bevezető sample jelöli ki az irányt, és itt még rockosabbra 
vált a koncepció, kibernetikus zajok kíséretében jutunk el az Alien Implant-hoz, 
nyersebb gitáralapok, vokódált, energikusabb ének és vastagabb fémes csap- 
odás kényszerít minket arra, hogy szorosan bekössük magunkat, mert ezen a 
ponton már nem csak az underground műfajok, de az idegen és földi szervek 
is keverednek, kultúrák találkoznak maxra tekerve. Az Android szívet melen- 
gető élmény. Simogató hangjaival körbefog, megölelget bennünket, miközben 
megőrzi a himnikus lelket és a mechanikát is. Neutrongenerátor, cutting-edge 
technológia és remények ötvözete. Bámulatosan teátrális előadásmódban, 
fényévekre vagyunk, biztonságban, és messze nem a Farkas gyermekei a vég- 

telen sötétségben. Ennek a számnak az érzelemátvivő képessége megdöbben- 
tően magas, bár a szám címéből erre aligha következtethetnénk. Ezért is kell 
meghallgatni odafigyelve. A Gemini rojtosra nyűzött, szintetizált éneksávjával, 
túlmozgásra késztető tudáskészletével küld minket a világegyetem peremére, 
villódznak a fények a műszerfalon, angyalok énekelnek nekünk a háttérben, 
miközben a külső borítás 7596-át levitte egy rohadt meteorvihar, gépies zúzdá- 
ja nem engedi, hogy félrepillantsunk. Ez sem egy monoton psy-trance menet 
már, hanem készen kell álljunk a váratlanra, a változásokra, és ez a nóta erre 
nevel bennünket. A Visitors a táncolható ritmusával mechmozgásra késztet. 
Lehet szimulációban vagyunk, kirándulni még ér, nem csak nekünk, de mások- 
nak is. A lemez legiparibb, legdurvább felvétele, annyira súlyos, hogy ezután új- 
jászületni és újra elindulni felér egy törzsvásárlói marketingkampányban nyert 
álomutazással: nézzünk meg minél több helyet, rakjuk egymásra a köveket, 
aztán ámuldozzunk rajta, ha istennek hisznek bennünket tourist guide-dal el- 
övetett ámokfutásunkban! A Nebula ennél enyhébbre szerelt, tudatmódosító 
hatású, és még ez is képes a borzongtatásra, olyan varázslatos hangszőnyeget 
húz a hallgató alá, amelytől a ködöt is élesnek látjuk majd. Jó gazda módjára 
óvatosan tülköl a jobbról előzőknek, a transzcendens részét viszont egy percre 
sem veszíti el. Kórushangjaiba még mindig szerelmes vagyok. Aztán jön a fény, 
Here comes the Light, újra simogató hangok vesznek körbe, valódi life support 
system, space industrial opera, bár összevetve az előzményekkel, itt nem árt, ha 
már művelt és tripla-A besorolású zeneasztronauták vagyunk és kellően intakt 


a szkafanderünk. Abszolút virgonc lett az átdolgozott Massaraksh, amely újra 

meg újra meglep az orosz nyelvvel és a magas fordulatszámával. Ha Arkagyij 
és Borisz Sztrugackij, 1969-es regényét, a Lakott szigetet ismerjük, akkor meg- 
van, honnan is származik ez a fura cím, amelyet a regényben szinte kötőszóként 
használtak (főként káromkodáskor) a helyiek. Ebből készült egy vitatható minő- 
ségű 75-kategóriás film is, de trash látványvilágáért (meg a piaci jeleneteiért) 
érdemes megnézni egyszer. Egy kicsit ennek a hangulatát is magával hozza ez a 
szám, nem mellesleg kezelve lett az orosz vokál is, erősebben ragad magával. A 
Vimana Ghra hiába rendelkezik szépen vintázsolt szintipop alappal, kényeztet 
Linda Daemon sejtelmes hangjával, könnyedebb dallamokkal, számomra nem 
hozza el a várt katarzist, mivel halványabban kapcsolódik a lemez koncepció- 
jához. Az átdolgozás kapott egy plusz bónusz számot, a szimulációs teóriákat is 
inkorporáló The Thirteenth Floor (No Hope, No Fear - Rework Version) , nincs 
remény, nincs félelem" referenciával a szlovén Borghesia-ra extra csillagszórás 
az album vége előtt. E változata sötétséget áraszt, át tudnánk lépni a szimu- 
ációkon, drótokon keresztült generált valóságmezők között. Lefojtott hangjai, 
éneke, hörgései, komoran lüktető, transzformátorként búgó hangtapétái miatt 
izgalmas variánsa lett az eredetinek. A Gliese 581 a végső pozícióján, az album 
végén maradt, hossza sem változott, megmaradt a madárcsicsergés is, továbbá 
megőrizte sodró psy-trance jellegét, akad benne zongora, gitárok, vonósok, dark 
elektronika, valamint soundscape-szerű himnikusság, és mindezekkel együtt 
erek is az egész. Olyan, mint egy film happy endes végefőcím zenéje. Nem is 
sietünk elhagyni a mozit, mert természetes, hogy a stáblistát is megvárjuk az 
utolsó betűig, különös tekintettel a közreműködő előadóművészekre, fantaszti- 
us vokálmunkáikra, szövegeikre: Frank Balázs, Vikki Ricci, Aaron Russel, Asbóth 
Ciprián Árpád, Mark Duffield, Linda Daemon, Pálfalvy Attila, Drimál István. 


A FAAS Alfa Matrix kiadós digitálisan átdolgozott formátuma lehetőséget kínál 
összetett és változatos muzsikájával, igényesre reszelt technikai megoldásai- 
val, hogy ismét felfedezzük a galaxist. Elmélyedjünk idegen kultúrák, entitások, 
bolygók, vallások, filozófia, pszichológia, asztrofizika kérdéseiben, valamint el- 
képedjünk a meg- és felforgató dark dance, horzsoló indusztriál, lágyan cirógató 
elektronika és egyéb zenei stílusok csillogó ötvözetein, nagyzenekarira konfigu- 
rált és egyenletesebbre kevert attribútumain. Kifejezetten jó érzés lesz előven- 
ni akár hidegebb, akár melegebb napokon, feltekinteni a csillagos égre, majd 
alámerülni létező, teremtett, szimulált, vagy hallucinált világok kimeríthetetlen 
tengereiben. Erre a 8 évvel későbbi albumátdolgozás tökéletesen alkalmas lesz. 


184 ) HUN / INDUSTRIAL N TECH HIT. ISSO5S 


YOUTH CODE, KING YOSEF: 
A SKELETON KEY IN THE DOORS OF DEPRESSION (2021) 


i 


A SKELETON K 
IN THE DOORS 
. . OF DEPRESSION 


Többnyire nem rajongok az őrülten, teli torokból ordító zenékért, a hardcore 
nekem valahogy nem művészet, aztán mégis. A YC emiatt esett át eddig a 
figyelmem szűrőjén, mert folyton nyugtalan és ideges lettem tőle, ha pró- 
báltam hallgatni. Az , Álkulcs a depresszió ajtóiban" viszont ügyesen elgán- 
csolt, amikor a Burner klipjébe belefutottam a neten, így került be most az 
elemzendő művek körébe ez a 30 perces rövidségű, 8 számos HC ipari metál 
materiál, amely szakító hangjaival, szövegeivel szinte élve boncol, szalmá- 
val és hamuval tölti ki a kivett szervek helyét. Tidőmben érzem még mindig. 

A YC a rajongóit egy metszéssel osztotta ezzel ketté, de értem én! A megszokott 
útról letérni és az industrial rap/nu metal felé kitenni az indexet és lekanyarod- 
ni, nem eshetett jól mindenkinek. King Yosef megjelenése és öntörvényűsége 
alaposan felforgatta a munkamódszereket. A 8 felvétel mindegyike önmagában 
is eszelős élvedarálás, pellengérre állítva a középszerűséget, a társadalomban, 
világrendben burjánzó hazugságokat, a lélektelen mindennapokat, elsiváro- 
sodást, tartalmi, értékrendi kiüresedést. Láncfűrész-esztétika, baltafilozófia, 
mondhatnánk rá akár, de ehhez látni kell a szövegkönyvet is, mert az ordítozás- 
ból és a sivító fémes hangokból igen nehéz kihámozni a lényeget, holott nagyon 
érdemes. A Claw / Crawl (Karom / Kúszás) valóban belemélyeszti a hátunkba 
a körmeit, iszonyúan fáj már az első hangjaitól, de ahogy odareccsent, dobot 
csépel, ott elszabadul bennünk valami. A Burner (Égető) fentebb tolja a tempót, 
úgy darál, hogy kapaszkodtam, King Yosef és Sara Taylor váltott versszakos elő- 
adása, a lassabb refrénű , Én vagyok a megkönnyebbülésed, hogy megkerüld a 
fájdalmat." jól kezeli le a felfokozott feszültséget. A Looking Down (Lefelé nézni) 
nekem az album csúcspontja, ebben van felismerhető, fülbemászó dallam is, 
és arcul is csap: , Eljutok-e valaha a mennyországba, ha csak lefelé nézhetek? 
Egy kiszámított armageddon e megterhelő korona alatt". Baromi erős nóta ez! 
A Head Underwater (Fej a víz alatt) mechanikusan csépel, szétlyuggatott, rozs- 
dás horzsolás, sorjázatlan szegélyek, csipkés perem, körfűrész, metálgitár egy 
csomagban, ha felnagyítjuk a hangullám formáját, szinte egybefüggő csíknak 
tűnik a nagyja, annyira túlvezérelt. A The World Stage (A Világszínpad) is ha- 
sonló, itt is akad némi dallamosság, eszembe juttatja a seattle-i industrial rock/ 
rap SMP (Sounds of Mass Production) bandát. A Mothers Love (Anyai szeretet) 
a nárcizmus, a hatalom, szeretetmegvonás mechanizmusait ordítja fájó sorokba: 
, A hatalom abból származik, amit elveszel / Egy ifjú, egy másik szellem, akit meg 
kell törni. / Mérgezett kínálat, abból a kézből, amelyik ad. / Hideg váll, nincs erő 
megbocsátani" A Death Safe (Halálbiztos) az első igazán lassú, vontatott szám 
beszaggatásokkal mikroszünetekkel, betegen felsivító fémekkel, miközben las- 
san úszunk a tűz irányába, a belsőnk pedig teletöltve gázolajjal. A kimerültségtől 
mindent egyszerre feladás őszinte dala ez. A Finally Docked (Végre dokkolva) 
gyors-lassú részekkel operál. A végére kapunk katarzist: , Egy kóbor kutya me- 
legséghez vezetett / A bizalom és a hit izzása / Ebben lefegyverzett / Benned biz- 
tonságban érzem magam / És ahol régen futottunk / Azok az ajtók mind zárva 
vannak / Soha nem fogok egyedül hajózni / Ez a hajó végre kikötött" Konfronta- 
tív, örömtelen, elégedetlen, dühösen freud-i pszichoanalitikus, önfeltáró, rút és 
torz, de saját szubzsánerében nagyon is érett lemez ez. Csak kellően erőseknek! 

PERTURBATOR: 
LUSTFUL SACRAMENTS (2021) 


Buja szentségek? Az meg ugyan mi lehet? A Perturbator ötödik stúdióalbu- 
ma, amely mögött James Kent francia őstehetség szólóprojektje lapul, aki 
az electronic, synth wave, industrial és dark synth vonalon mozgolódó ifjú 
nagymestere is egyben. Igen fiatal, első lemezét 19 évesen, 2012-ben ké- 
szítette el, a cyberpunk kultúra inspirálta. Akkortájt született ő, mint e ma- 
gazin első részében felsorolt és elemzett kultikus albumok, tehát volt mit 
bepótolnia zenetörténelemből, és meggyőző módon úgy tűnik, hogy nagyon 
szorgalmasan tanult is. Vintázs hangzású szoftverszintik terén fekete öves. 

A borítója nyűgözött le elsőre, a Perturbator-t annyira nem ismertem. Mathias 
Leonard képzőművész és James c Perturbator 3 Kent már dolgoztak együtt ko- 
rábban is. A mostani tűz körüli táncjelenet és a hosszan kivetülő árnyak az osz- 
lopos csarnokban Platon barlanghasonlatát idézik fel. Bár ezen nem látszik a 
négyzetes formátum miatt (csak kinyitva, a hátoldallal együtt), de az árnyak a bal 
oldalon egy nagy falra vetülnek, és valójában kísérteteknek, szörnyeknek tűn- 
nek. Emlékszem kamaszkorunk keresztrejtvényeire, mikor az újságot megfelelő 
szögben megdöntve lehetett csak kiolvasni vékony pálcikákból álló szavakat. Ez 
az album is ilyen: alig venni észre, hogy ezek kétdimenziós, tehát lapos emberi 
árnyak valamiféle ünneplésben, egymás kezét fogva, örömködve. Kiadnak valami 
nagy, hátborzongató és értelmezésért kiáltó egészet. A lefóliázott lemezre azért 
nyomtak egy kis matricát a tévedések elkerülése végett, eszerint a Perturbator 
ötödik nagylemezén a cyberpunk uralkodó mestere egy disztópikus odüsszelára 
kalauzol minket a hedonizmus, a függőség és az őrület alvilágába. Nosza, rajta! 


A Reaching Xanadu (Eljutni Xanaduba) nem épp az 1980-as Olivia Newton John 
nevével fémjelzett neonfénypaszmás rollerdisco sci-fi, hanem lágy szakrális intro, 
a végén sajnos leesik és összetörik valami kényes üvegtárgy. A címadó Lustful 
Sacraments (Buja szentségek) az In Death It Ends okkult elektronika vonalán 
mozog, se nem vidám, se nem komor véráldozat folyóbor mellé, az egyenletes 
gitárpöngetés és fokozatos rádobolás komolyítja meg. A Clan of Xymox, valamint 
a modern retro wave egyes hangboltjából is kerültek bele elemek, egy katedrális- 
ban lélekemelően nagyot tudna szólni. Az Excess (Felesleg) tempóban rendesen 
feltornázott electropunk, a visszhangos , hey!" betyáros lendületet ad a számnak, 
latyakosra táncolnánk magunkat tőle. El is múlt minden félelmem, hogy az egész 
lemez egy érfelvágós gót menet lesz, hisz közel sem, örömtánc ez a javából, a 
fékezett habzású rész pedig épp azt a gitárformulát és gyönyört viszi bele, ame- 
lyet a The Cure rajongók is tisztelhetnek. A lezárása különösen szépre sikerült. 
A Secret Devotion (ft. True Body) (Titkos odaadás) a Skinny Puppy Deep Down 
Trauma Hounds ritmusára indul. Coldwave ez távol és oly közel a 80-as évek 
alsóközép mainstream popzenéjéhez, kellemes hűvösséget áraszt, és bár haj- 
lik rá, hogy szirupos giccsbe forduljon át, mégsem teszi. Ehelyett a romantikus 
szintiszerenád, lágy érzelmek, titkos nyáresti csókolózások izgalma járja át. 
A szavalat az utolsó percben keményre húzza, hogy átmenettel váltson a Death 
ofthe Soul(A lélek halála) borzongtatóan mély, elidegenítő szonikájába. Ritmusa 
és dobszerelési készlete dark EBM, olyan mint egyedül bolyongani, rohangász- 
ni egy gyér fényű posztapokaliptikus kiürített repülőtér terminálján - határidőre. 

A The Other Place (A másik hely) sikeres kísérlet összeillő szekvenciákból, nem 
válik monotonná. Hiába instrumentalista, mégis felkavaró hangtájképfestészet 
Vangelis nyomdokain kimaradt Blade Runner jelenetekkel. Meglepő módon ké- 
szít két-három eltérő ritmusrecept szerinti számot, majd ezeket ügyesen ösz- 
szeköti, a közös központi motívummal karöltve bevonattal látja el. A Dethroned 
Under A Funeral Haze (Temetési köd alatt trónfosztva) esetében persze már 
vártam, hogy koporsóba fekhessünk. Ez meg is lett, ideért a gyászmenet, az 
angyalok énekelnek, mondjuk hátul azt a billenytűst nem látom az előtte álló 
nagy fehér alak böszme szárnyaitól. Elengedtünk mindent, megfacsargatott szí- 
vünk megpihenhet az Élet sok-sok acsarkodása után, mély dobolás kíséretében 
ereszkedünk le a sírba. Azt a szintisztringet még halálom előtt kellett volna meg- 
ejtenem, hogy melyik plugin tudja így generálni, de majd visszaruccanok érte a 
úlvilágról. A Messalina, Messalina történelmi darab: Valeria Messalina a Római 
Birodalom negyedik császárának, Claudiusnak a harmadik felesége volt, és erre 
mivel indul? Elektromos zajjal! Itt jön be az ipar! Industrial gothic ez tökéletes 
gitárjátékkal, beleordítás, belekalapálás ijeszt meg, tempója bemérhetetlen, 
enyomatot hagy, a szám közepébe ismét beékelődik egy eltérő szegmens, át 
is küld egy harmadik világba, a gyász és halál újra ott lebeg, aztán egyszerre 
nyerssé keményedik. Kíváncsian várom, úgy marad-e a végéig, hát erre nem le- 
töri a tempót és visszakapcsol? A God Says (ft. Hangmans Chair) (Isten szól) 
halálközeli kezdet, sötétben kialudt villanyoszlopok, 8 perces etűd, benne tart 
a merengésben, a lepecsételt, zárjegyes depresszióboxban, majd velünk együtt 
csendesedik el: Isten azt mondja, hogy képesek vagyunk megtenni. A felétől 
szünet, és visszakanyarodunk a zenei vezértémához, magasba emelt éneklés 
gyönyörűséges jégcsapos áriával ad további reményt, csöpörészni kezd tőle a 
megfagyott szívem is. Betoldva itt is egy harmadik blokk, nehogy egysíkú legyen. 
A lemez főbb erősségei pontokba szedve: 

. Mathias Leonard egyedi cover art-ja (Mégis mi lehet ez? Kíváncsivá tesz.) 

. Jól szerkesztett, arányos, változatos hangulat és atmoszféra. 

e. Artisztikus, nincsenek benne olcsó fogások, töltelékek, cupákosság. 

. Egy számba több is sűrítve van, ezek a fordulatok meglepetést okoznak. 

. Döbbenetesen minőségi módon, hibátlan hangzással szólal meg. 

. Egymenetes: nem érdemes, nem is szabad beletekerni, léptetgetni. 

Nyilvánvalóan üzletileg jól átgondoltan egyből 21 különféle formátumban és 
verzióban adták ki ezt a mesterművet 2021-ben, főként limitált, színezett dupla 
LP-ken, amikre alig találni példát manapság. Tehát meg kell érje mindenkinek. 

NOISE UNIT: 
DEVIATOR (2021) 


Meglehetősen trükkös, mondhatni becsapós lett az új Noise Unit, és le sem 
tagadhatná, hogy a pandémia alatti bezártság extra és kényszerű ráérésén 
kívül semmiféle egyéb, átgondolt koncepciót nem hordoz. Nem kötődik a 
korábbi, nyersebb zajprojektekhez sem, ugyanakkor jóval szélesebb kö- 
zönséghez igyekszik szólni, integrálva a FLA, Delerium, és valahol még a 
szintipop rajongókat is. Bár nehéz elvárásokat támasztani a Noise Unit kap- 
csán a brandkollekcióban, hiszen mindig is egyfajta olvasztótégelye volt a 
kísérleteknek, most pedig egyértelműen a fájdalmas dark dance-nek hódolt. 


190 ) HUN / INDUSTRIAL NTECH HIT. ISSO5S 


A Deviator nagyon várt lemeze volt a 2021-es évnek, és most félve nyúlok hoz- 
zá. Különösen érdekes ezt a 30 évvel ezelőtti anyaguk (lásd ebben a számban 
a Noise Unit: Strategy of Violence 1992 elemzésemet) után bevinni a laborba, 
hogy szétszedjem. Elsőre letaglózott, mert a FLA Mechanical Souls albumától 
merőben eltérő, bátrabb és jóval messzebbre merészkedő anyagot vártam. 
A termék azonban meglepett, de eleinte nem is szerettem, első meghallgatá- 
sakor rettentően csalódott voltam, több hónapra félre is tettem, de még azt is 
eldöntöttem, hogy egyáltalán nem is írok róla, mert ez kész átverés! Aztán vala- 
miért megenyhültem és azért többször feltettem, miközben táncoltam ebédfő- 
zés közben a konyhában. Krumplit pucolni tökéletesen lehet rá. Na jó, még húst 
klopfolni is, mert tényleg vékony szeletek lesznek tőle. Nézzük a további előnyeit 
is, mert akad azért pár, csak egy picikét tovább kell keresgélni. Viszont megéri. 


A Plight (Szorult helyzet) kifejezetten jól indul, lassan bekúszó első másod- 
perceitől, lüktető basszusaitól egyből lementem hídba. Azt gondoltam, hogy 
majd egy mélyebb, elemzősebb-boncolgatósabb, mondhatni alternatívabb, 
filozofikusabb darabot kapok, és hátha az egész lemez végig és koherensen 
ilyen lesz. Aligha tévedhettem volna nagyobbat! Azonban mindezzel együtt re- 
mek starter, jó sok méllyel, mechanikusan ismétlődő zajokkal, effektekkel, ref- 
rénje is pont autentikus: , Where do we go from here", azaz , Hogyan tovább?" 
Ez egy szomorú dal a csendes elmúlásról, a kifarolt életekről, az állandóan fe- 
nyegető létbizonytalanságról. Lélektanilag és tempójában óvatosan boncolgat. 
Erre ugrik rá vehemensebben a Body Aktiv kiváló stomper EBM-je, ami táncol- 
tatni, megugráltatni akar, pont mint egy nárcisztikus főnök az új beosztottját. 
Az anyagnak itt található az első (és egyben utolsó) fiatalos és valóban lendüle- 
tes pontja, az egész fényes, szinte már ipari diszkó, acid trip a táncparketten, de 
ha a szövegét vizsgáljuk, akkor tovább viszi az általános problémát: soha ennyire 
nem voltunk még elveszve mint most. Szétesik ez az elcseszett világ és mentáli- 
san nem bírjuk lekövetni a széthullást. Lehet, hogy a testünk még aktív, de belül 
a szoftveres rész már sotor, és nemsokára be fog krepálni a terhelés alatt. Ez van. 
A Misery (Nyomor) egy újabb boldogtalan nóta, hiába vannak kalapáló ütemek, 
beat-ek, középtempón tolja az arcunkba a hiábavalóságot, a keresgélést, próbá- 
lunk új hitet (hitelt), vallást találni ebben a katyvaszban, de az üzenet egyre csak 
öregszik, kapaszkodót meg nem találni. Nem hiszem, hogy vidáman és önfeled- 
ten tudnék táncolni rá, sajnos mindig eszembe jutnának a sorai. Ettől még mes- 
terien felépített szám, zeneileg is izgalmas, Bill Leeb pedig olyan magasra volt 
képes vinni a hangját, ami még nekem is szokatlan. Megkapó pillanatok ezek. 

A Fargo Field (Fargo mező) is sok gondolkodnivalót adott. Nem tudok elvonat- 
koztatni sem a Coen testvérek Fargo filmjétől, sem az ennek alapján készített 
tévésorozatoktól. Össze-vissza autókázás a semmiben, hogy egy értelmetlen 
veszekedés miatt aztán csúnyán darabokban (holtan) végezzük, lásd: , A végtag- 
jaim szétvágva egészen a kezeimig. / Senki sem fogja megtudni hogy meghaltam. 
Az egyetlen nyom ebben a dalban van." Hiába a pörgős, ruganyos, dance-es 
élénksége, vitaliítása, a refrénjére rárakódó, felfelé futkorászó analóg hatású 
space-szerű szoftverszonika tehet róla, hogy nem vehető így teljesen komolyan. 
Inkább giccses valamennyire, de ígérjük meg, hogy nem sírunk sokat emiatt. 

Lépjünk is tovább, engedjük be az ördögöt a csapóajtón! Jöjjön hát Raymond 
Watts (PIG), aki már visszajáró vendég a FLA-bázison, és most is egy mocskos 
ipari metálos darabot kapott. Ez az Atrocity Obsession (Kegyetlenség Megszál- 
lottság), amitől persze elhúz, sőt oldalra is billen a koncepció, kissé a KMFDM 
irányába. Érthető, hogy ettől sem tudunk elvonatkoztatni. De legalább ez egy 
olyan nóta, amire mindenképpen felkapjuk a fejünket. Ráadásul a benne lévő 
gitárnál csak a szövege nyersebb: NDK, radarképernyő, perlekedés Istennel, 
alvilág, kivégzés, megszállottság és kegyetlenség, horzsoló képek és fájdalmak! 


A K7 ügyesen, behunyt szemmel visszahozza a lemezt a száraz rutinpályára, 
ismét a szokásos, lassabb, deleriumosabb vokál dominál, és ha nem volna ben- 
ne pár bevágott hangminta, némi zenei variálás, betoldott színes szalag, akkor 
ez egy nagyon is felejthető és unalmas szám lenne. A feltárt helyzet ebben sem 
túl vidám, közismert hétköznapjaink esszenciája eldalolva: , Halál a demokráci- 
ára / Nincs időnk szabadnak lenni". A Recognize (Felismer) feléleszt akómából 
de csak zeneileg) és hamar felismerhetjük, hogy ez egy szentimentális, szo- 
morkás, szerelmi nosztalgiázós nóta. Ha nem lenne benne 2:42-től az a fura kis 
cikázó szintetizátor-díszítőelem, lehet szkippelném is, de pusztán csak emiatt 
szoktam hagyni végigpörögni. Az Empath (Empátia) az elidegenített, vokóderes 
vokáljával is elfolyós, mint a napon meglágyult krémsajt, azonban a lélekciró- 
gatós háttérdallamai, jól rögzülő refrénje és sampling-toldalékai miatt meg- 
edvelhető. Csápjait kitolja az utóbbi évek jobbfajta FLA-munkái felé, önazonos 
eszközkészletből merít. Nem hatnak kommersznek az Initiate (Beavatott), 
efojtott fémes ütései, mélybe taszigált basszusfutamai és magasan cikormányos 
cincogásai együtt azért jófajta atmoszférát teremtenek. Szövegileg sajnos nem 
tud túllépni a , Kegyetlen az Élet!" közhelyein, így jóformán a 3:29-től belépő 
ritmusban gyönyörködhetünk inkább, ami végülis elég jó kalandnak ígérkezik. 

A címadó Deviator (Eltérítő) jó kis ipari technoba csomagolt felvétel lett, és 
talán ebben jön elő valamennyire az a régi jó megszokott Noise Unit, amiben 
még több volt a karizma. Az alkalmazott módszertan és modern FLA-hangzás a 
szétputtyogások, trance-hatások ellenére sem esik szét. A FLA Civilization s0- 
rán megszokott kis beszédfoszlányok szépen simulnak bele a szerkezeti elemek 
özé. Érdekessége a zárószámnak, hogy kétféle verziója is létezik. Legtöbben 
nyilván az 5:40-es hosszúságút ismerik, nekem lapzártáig sikerült nagy nehe- 
zen rábukkannom arra a változatra, amelyen kb. egyperces szünet után található 
még egy 6:15 hosszúságú, rejtett, névtelen felvétel is, a Deviator igen szép ka- 
rakterű, sűrű, légnehéz, lassított atmoszférájú, űrbéli, felzajosított alternatívája. 


A Deviator amúgy sokadjára egész élvezhetővé válik, egyszerű szabadidős zene, 
csak nem eléggé koherens. klasszikus, dallamos, táncolható IDM album tehát, 
de azért nem ennyire egyszerű ezt megítélni. Vannak rajta ugyan slágeresebb, 
fejnehezebb, viszont atipikus dalok is, azonban a 15-20-30 évvel korábbi me- 
chanikusan darabolós és zajolós NU nyomait kevésbé viseli magán. Leeb g 
Fulber szétnéztek az otthoni hangmintabankban, megnyitogattak korábban fél- 
retett vagy kiszelektált, elfeledett projektfájlokat, aztán picit innen, picit onnan 
fölcsippentettek, ,ez még jó lesz valamire" alapon. , A vokáleffektjeim azért ugye 
megmaradhatnak?" - szegezhette Bill a kérdést Rhysnek, mire ő nagyot bólin- 
tott: , Hát persze! Hogy a fenébe ne, barátom!" Valahogy Így jött ki belőle egy el- 
térítő Deviator, amelynek lehetne a címe , Integrátor" is, hiszen illeszkedik azért 
a gyártási sorba, de ki is lóg onnan. A közönséget mindenesetre megosztja, és 
valóban nem tudjuk időnként hová tenni, hogy tetszik-e, ahogy azt sem tudjuk 
belőni, hogy jobban sikerült-e a FLA Mechanical Soul-nál (szerintem nem). Ettől 
még egy betyárosan jól megszólaló, megtévesztően derűs és szomorú része- 
ket variáló, dallamos anyag lett. Nem kínál, nem ígér többet annál, mint amit a 
, Leebology" műhely mindigis biztosított: dallamos, néhol meg-megtépett elekt- 
ronika, forróra hajtott Waldorf vokóder, súlyos, földbe/fotelbe szögező basszu- 
sok, susogás-sistergés, masszív EBM és hard/szoft-indusztriál alapok. Nekem 
pl. néha Deleriumnak tűnt hallgatás közben. Rhys Fulber azt is mondta rá, hogy 
, Tangerine EBM7, melynek bizonyos demóinál még a megdöbbentően fiata- 
lon elhunyt Jeremy Inkel is közreműködött. Hangtechnikai profizmusa mellett 
azonban nekem változatlanul a borítója tetszik a legjobban, hisz Dave McKean 
ezzel a részletgazdagra tervezett örömpusztító gépezettel ismét egy hatalmasat 
remekelt grafikailag, bár ezekhez a számokhoz ezúttal talán kevésbé illeszkedik. 
Most mennem kell, mert eltérítődtem a konyha irányába, ideje kisütni a húst. 

VOMITO NEGRO: 
ENTITLED (2021) 


VOMITO NEGRO 


ENTITLED 


A belga Vomito Negro zeneileg mindig is az európai underground hagyomá- 
nyokra épült. Gin Devo szintetizált és összetett pszichodrámákkal, mélybe 
tekergőző, lebegő, mániákusan csattogó hangképekkel, analóg eszközök 
iránt érzett hatalmas tisztelettel készítette munkáit. Az Entitled albummal 
a 80-as évek elejéről származó, kiadatlan számokkal jelentkezett, mindent 
áthangszerelt, eredeti vintázs hardverekkel, szekvencerekkel és dobgépek- 
kel rekonstruált és rögzített, ebből lett ez a 45 perces utazás személyisé- 
günk legocsmányabb bugyraiba, Nammu Eliaerts festményével dekorálva. 

Sok idő telt el a legutolsó Vomito-lemez, a Black Plague, és a szóló Electrothegue 
óta. Gin Devo az elmúlt 5-6 évben sem engedte el az analóg szintetizátorai- 
nak, hanggenerálóinak, step-szekvencereinek vezérlőit, sőt, talált még valahol 
ősrégi (közel 30-40 éves!) Vomito-demókat, szétszedte, regenerálta a mintá- 
zatokat. A lengyel mecanica kiadó jóvoltából így kaptunk egy új, 8 számot tar- 
talmazó albumot, ami szolídan illeszkedik a sorlemezek hangzásához és dina- 
mikájához, miközben elegánsan magán is viseli a korabeli dalszerzési jegyeket. 
Az eredmény emiatt talán nem annyira átütő, mint egyébként várnánk, azonban 
mégis eléri a Vomito által magasan meghúzott mércét. Az Ongoing Patterns 
Folyamatos minták) felvételen például érződik a kor. Az LSD-s kísérletekről 
hosszan beszélő női narráció után indul csak el az idegleléses oszcilloszkópos 
sáv, körülbelül 2 percig várni kell rá, hogy valami történjen is. Elnyújtott intro, 
ha végig alaposan fülelünk, észrevesszük, hogy az alapmotívumon finom és 
igen óvatos modulációk lettek elvégezve. A vegyileg feltört elme dobálni fog- 
ja a képeket, természetesen az instrumentális szám nem fog ilyet tenni ve- 
ünk, csupán részletesen szól. Elképzelhetjük közben a potméter tekergetést. 
Az In Strikt Tempo (Szigorú tempóban) elég vérbő, alaposan felszívott, na- 
tív és szurkos, súlyosan pokoli vokáljával, gyorsan futkározó szekvenciájával, 
omor lead-jével ránt magával. A dobgép karcsúra lett fogva kissé, de épp ez 
a jó benne, hogy nincs előzménye, nincs mivel összehasonlítani. Akár egy 
jobbfajta fémipari üzemben is rögzíthették volna a Something Must Break 
Valaminek el kell törnie) számot: fegyelmezett, pontosan beállított gépek 
egyenletesen adják a ritmust, Gin Devo hangja ördögi benne, akár a Slave 
Nation EP-n. A Black Point (Fekete pont) egészen máshogy lett klasszikus. 
Ez tűnik a legismerősebbnek, a vokálból dühösen feltörő "FÁJJÁÁÁN!" azaz 
"tűz" pl. tévedhetetlenül fekete hányás, itt horkan elő a legsötétebb oldala. 
Önroncsoló mechanizmusok és káosz, nincs reménység, csak hanyatlás, egy 
percig se kételkedhetünk. A Blood Fever (Vérláz) távolról, egy kongó vas- 
csőből suttog hozzád, figyelmeztet, hogy eljött az időd, inkább ne akarj beteg 
enni. A Weak (Gyenge) kedves beat-alappal szórakoztat, ez már nem eü-s, 
inkább emberi téma, hisz az átlagférfi karakterét festi le szatírikusan és jó- 
féle vasakkal. A Murk (Homály) gyönyörűséges dark ambientből sodródik 
lausztrofóbiába, lüktető halánték és félelem, hogy végül egy sodrott hang- 
rendfüggönnyé fejlődjön, vigyázzunk, védjük a fegyvereinket, emlékeztet ben- 
nünket. A 23 Days a beleszőtt beszédmintából kapta a címét. Pszichiátrai 
íisérletek, monoton és tompa elektrosokkolás, a demó-jelleg azért továbbra is 
érződik. Jó kis hallgatnivaló ez, bár óriási meg keki azért nem fog okozni. 

REVIZIA: 
DISHYPED NATION (2021) 


REVIZIA 


DISHYPED NATION 


Nézzük csak meg ezt az orosz, bátor, kábeleit letépő, forradalmár robotot! 
A REVIZIA a fiatal Alexey Dyakonov elektronikus projektje, aggresszív basz- 
szusokkal, sötét atmoszférával. Jakutia nagyon messze van tőlünk, mégis 
innen szivárgott be a 2021-es év legmeredekebb, kőkemény cyberpunk- 
zúzása, a Dishyped Nation (Lehúzott nemzet), amely ugyan csak 6 számos, 
rövidke lemez, mégis kiemelkedik a neonszínű hányással tarkított szinti és 
retrowave romantikától. Ez a 25 perc biztosan nem fog elkalandozni a giccs 
irányába, viszont feszes, büszke tartásunk lesz tőle hamar. Rabkábeleket le! 

Az anyag egyáltalán nem vállalja túl magát. Nem akar többet annál, mint 
amire teljes mértékben képes: olajsűrűn rotyogós, abszolút merev, céltalan 
hajlítgatások nélküli szekvencerekre épülő sávokkal, elképesztő technikai meg- 
oldásokkal, szimpla dobképletekkel teljesen gépies és autoriter hangulatot 
teremteni. Hogy mennyire forradalmi ez? Abszolút az, és ehhez egyetlen ének- 
ésnek álcázott vartyogásra sem volt szükség, az összes felvétele instrumentá- 
is, itt-ott akadnak benne csak beszúrt beszédminták. Engem az egyszerűsége, 
nagyjából azonos (főként szoftveres) eszközei és keverése fogott meg a kohe- 
renciája mellett. Ugyanis mind a 6 szám valahogy ugyanolyan, és mégis más, az 
elrendezés, a ritmus ügyesen és kreatívan variált, sehol se lóg ki a lóláb, nincse- 
nek benne okoskodni akaró üzenetek, odamondás, tisztán csak a zene teremti 
meg a fegyelmezettséget és a forradalmiságot. A Hell March (Pokolmenetelés), 
a Pandora, a Nation Lords (Nemzeturak), a Dishyped Nation (Lehúzott nem- 
zet), az Antisocial és a Hotline egyáltalán nem igényelnek különösebb elem- 
zést, mivel szövege egyiknek sincs, az eszközkészlete is azonos, legfeljebb a 
képlet és az alapvetően nem túl gyors tempó tér el. A számcímeket sem kell 
megfejteni, hiszen ezek csak egyfajta jelölők, lehetnének akár sorszámok, vagy 
vonalkódok is, teljesen lényegtelen. Azért mégis hadd emeljem ki a sorból 
talán az Antisocial felvételt, amely picit elüt a többitől, lassabb bevezetővel 
indul, felismerni a dallamvezetésben némi török és orosz népzenei stílusokat. 
Nem csak cyberpunk összedrótozottságú, hanem beiktat kisebb és lágyabb 
pihenőket is, nem pusztán fémes, feszes, elektronikus-kibernetikus, de tisz- 
tán komor, rebell-underground jellege is van. Ez a Hotline-ra is igaz, játsza- 
dozik egy telefonos ügyfélszolgálat félbevágott, szétszempelt morfémáival és 
a vezetékes telefon pittyegő hangjaival. Valahol kicsit sajnálom Alexejt, mi- 
vel 2018-ban volt már egy izgalmas lemeze (Phantom), de ezzel sem sikerült 
még beverekednie magát a figyelem peremvidékére. Pedig ez a kurrens albu- 
ma simán megállná a helyét akár kis, vagy nagyobb költségvetésű sci-fikben, 
japán robotos animációkban, sőt a televíziós reklámokat is legszívesebben 
ezzel itatnám át. Az infraszemű, ökölbe szorított kezű, acélizomköteg-robot 
feminin jellegéről nem vagyok ugyan meggyőződve, de az R-betű a fekete tépett 
zászlón lázadásra utal, ahogy a revízió, felülvizsgálat is. Ha a Phantom és Karma 
anyagai után hallgatjuk, talán kevésbé hat változatosnak és frissnek, azonban 
állítom, hogy cyberpunk terén helyesen pozícionálta magát. Hátha sikerül innen 
továbblépnie, hosszabb, tartalmasabb anyagokat írnia. Ha úgy tekintünk rá, ezek 
kiváló zenei alapok lehetnek bármihez. Sokszor kedvem lenne ráordítani min- 
denféle nyers és szókimondó szövegeket. Bizonyára adná rendesen az Ívet! 

FULL CONTACT 69: 
INFECTED CEREBRAL TRIGGER (2021) 

A Full Contact 69 erfurti duó tagjai valódi hangmérnök és producer zsenik. 
Andreas Schubert (nem keverendő a 2020-ban elhunyt világhírű kamionos- 
sal) és Sebastian Schleinitz 2012 óta tolják az ipart, mindig képesek kimu- 
tatni a foguk fehérjét, bebizonyítani, hogy igenis lehet a 2020-as években is 
olyan meggyőző electro-industrialt, high-tech cyberpunkot készíteni, ami- 
lyenekkel a 90-es években találkozhattunk. Legutóbbi lemezük, az Infected 
Cerebral Trigger valóban fertőzött agyi kiváltó eszköz, és ha a TNI-t emle- 
getnétek, az sem volna blaszfémia. Kellenek az ilyesfajta meglepetések. 

Valahogy átsiklottam a 2012-es Man Machine lemezükön, hiszen több hason- 
ló produkt volt egyidőben, pedig azon a Nothing Grows Is Shade c. szám jó kis 
kikacsintás volt az amerikai Contagion-ra (,Take the line"). A mostani profin 
maszterelt harsh cyberpunk industrial lett, hullámai, mint a filézetlen hal, tele 
szólna a FLA most, ha maradt volna a Tactical Neural vonalán. De ha nem lett 
volna 30 évvel ezelőtt a TNI, most bizonyára ez lenne az. A hasonlóságot aligha 
ehet letagadni, a Supersaturation War (Szupertelítettségi háború) aggresszív 
gitárriffjeivel, pulzáló FX-ekkel és processzált dobjaival idézi meg a kibernetikus 
háborúk miliőjét, melyben gépek ellen harcolunk, közben mi is gépek vagyunk. 
A Determinate úgy roppantja szét a csontjainkat, hogy sóvárogni kezdek, miért 
nem születik több ilyen. Hisz ez egy mesterien összeszegecselt, acélhuzalozott, 
felimplantált klón, ezért folyton csak kamillázok, mennyire sikeresen ültették 
át (igazából vitték tovább) az örökséget úgy, ahogy senki másnak nem sikerült! 
A német ipari zenékkel kapcsolatos minden rosszabb sztereotípiát összetör 
egy szemvillanás alatt. A Face To Face (Szemtől szembe) szintén riffes gitá- 
ros darab (a Millennium azért picit befigyel), velőtrázóan nagy terével, széthú- 
zott hangképével a brutalitás és a gyilkos hajszajelleg maximálisan átélhető. 
A Nothing Is Better (A semmi jobb) kapcsán összefolytak az importált 
implantszemeim előtt a karakterek, és már azt hittem, a Metallica Nothing Else 
Matters átirata lesz, szerencsére nem. A maga módján egyedi, a legkonkrétabb, 
legtökösebb a vokálmunka, zsinórban ez a harmadik sláger, megáll az eszem, 
mégis mi jöhet még? Hogy kell ilyen, mindenen áthatoló, szupermély dobgépe- 
lést előállítani? Tudni akarom! Még mikroszünet, felbőgés is van benne, ámulok! 
A Tail Of Doom (A végzet farka) sem egy lágytojás. Szaggatja szét az arcomat 
rendesen, mocskos, testnedvekkel összefröcskölt és gátlástalan darálás, innen- 
től mindent ehhez mérek, ami nem így szólal meg, az bizony mehet a devnullba, 
legyen depressziós az, akinek perverz négynemű, zenéhez nem értő, kegyetle- 
nül kárörvendőn kacagó istene van. Az Operation Final Entity (Végső Egység 
Művelet) leveszi a lábát tempóban a kombat-robottank gázpedáljáról, zeneileg 
továbbra is izgalmas, vokál szintjén a Contagion még mindig belóg a képbe, ez 
a vokóderen is múlik. A 8 perces Machine Of God (Isten Gépe) középen derék- 
ba tört, megduplázott istenkomplexusos menet, a címadó Infected Cerebral 
Trigger koncerten közönségugráltatós emberzúzda, ennyi gyors izgalom után a 
Renewal (Felújítás) sem hozza el az üdülést, , In God We Trust" ez, de nem a 
lelassulásról, lazításról szól, hanem arcon pörgés van! Lehet mondani rá, hogy 
epigon, de kellenek ilyenek, és hatalmas munka van a stílus rekonstrukciójában. 

TYSKE LUDDER: 
KAPUTT (2021) 


Tyske Ludder nem lehet ismeretlen azok számára, akik a német nyers és 
keményvonalas electro-industrial , EBM területéről szemezgetnek zenéket. 
A nevük közvetlen fordításban dánról és norvégről , német kurvákat" jelent, 
ezekben az országokban olyan nőkre használták ezt a kifejezést, akik a II. 
világháború alatt néha romantikus viszonyba kerültek a német katonákkal. 
A TL 1989 óta szállít lemezeket, azonban mostanra eljutott egy olyan pont- 
ra, amely némileg ötletdeficitről árulkodik. A Kaputt ilyen. Előveszik a régi 
dolgaikat és egyszerűen tönkreteszik. Ahogy egykori rajongójuk jellemezte, 
, Ilyenkor már csak a hordó alját kapargatják". Hogy valóban így van-e, azt 
most megnézzük, zseblámpával hajolunk bele abba a bizonyos hordóba. 

Hol vagyunk már 1992-től, amikor a TL saját maga adta ki az Uns Gehört Die 
Welt (Miénk a világ) féloldalas, ötszámos kazettáját? Ahogy fogy a kreatív szufla, 
úgy rövidülnek az albumok, fogynak a számok, míg végül már nehéz megtölteni 
egy formátumot újdonságokkal. Ilyenkor nyúlnak önmagukhoz a zenekarok, és 
önremixek tömegével pótolják ki az ásítozó készlethiányt. , Tegyétek tönkre, ami 
tönkretesz benneteket!" - ismert jelmondata e kiadványnak, ami igaz is: lepo- 
rolt számok ezek, mint az Energie, amely eredetileg 1992-ben kazettán, majd 
1993-ban a Bombt Die Mörder? albumukon jelent meg, ahogy a Wie Der Stahl 
Gehártet Wurde (Ahogy az acél edzve lett), vagy az 1987-es SPK-átdolgozás, 
a Crack, amely az 1995-ös Dalmarnock lemezükön egyszer már hallható volt, 
ezek bizony nem újak, és még csak rájuk sem lehet sütni, hogy időszerűen hoz- 
záigazították volna a mai modern hangzásvilághoz. Ellenben az , új" verziókon 
szembetűnő az egykor fiatalos, energikus énekhang recsegősre-rekedtesre 
öregedése, pár elektrosáv kicserélése, effektek belepumpálása, készen is van. 
Ha egymás után hallgatjuk meg a régi és az új változatokat, kétlem, hogy jobban 
tetszene a 2021 Edit. Ez csak kaparás. De hogy mondjak valami jót is, az album 
azért tartalmaz 4,5 új, és nem is annyira óvatos felvételt. A Kaputt (Elromlott) 
egy lendületes punk-rock, hangulatos gitáros intróval, német propagandaszö- 
vegeléssel, társadalomkritikával, pénzégetéssel, hazugságokkal, nagybevásár- 
lásokkal és masszívan agystimuláló dobszekcióval. Nem voltam hardcore TL- 
rajongó korábban sem, ez azért eltrafált engem is. Kapott két változatot, ebből az 
EBM Edit csupán hangkeverésben és a vokál háttérbe préselésében különbözik, 
kapott pár sztringet pluszban, a hossza azonban nem változott. A Van Bloomen 
100 Blumen Edit ütemesebbre, dobolósabbra és visszhangosabbra lett faragva. 
A szintén új, Schon Alles (Már minden) dögös stomper-nóta, a fekete szcéna 
kifigurázása, a mintakövetés iróniája, mókás, de a 8bit-es retrojáték hangok nem 
belevalók. Izgalmas kísérlet a PSAUX Jazz of Death Edit, ami tényleg dzsesszes 
lett, de ez is csak paródia és kritika: , öljétek meg magatokat, ha egyébként már 
minden megvolt". A Heliophil (Napimádó) indusztriál metálba fektetett visz- 
szafogott energia a KMFDM nyomdokain, inkább feledhető. A záró Garten Eden 
(Weltstillstand) (Édenkert - Világcsönd, Hans, Hans) 14 perces kitolás, amiben 
van 242-Headhunter alap, falbontó dübbenések, 5 percnyi csend, majd egy fel- 
dolgozás feldolgozása (TL, March, 2009), ami most Hans, Hans alszámként lett 
újracsomagolva. Ez az 1863-as népszerű, ír melódiájú , When Johnny Comes 
Marching Home" dal az amerikai polgárháborúból, amely az emberek vágyako- 
zását fejezte ki a háborúban harcoló barátaik, rokonaik hazatérése után. Milliónyi 
feldolgozást megért már, tehát ezt szükségtelen volt újra tönkretenni. 

GEGEN MANN: 
TEAR MACHINE (2021) 


Valódi fantasztikus meglepetéskazi, ami azt bizonyítja, hogy oroszföldön 
nem csupán , 12:1 tucat" össze-vissza dark wave kontra harsh industrial 
projektek, hanem átérzéssel, mély technikai tudással átitatott, artisztikus 
dark elektronikai kincsek is születhetnek. Pont olyanok, amelyekből az EU- 
ban, USA-ban egyre kevesebb bukkant fel az utóbbi években, és erre kevés 
igazán jó magyarázat akad. Alexander Lomakin, a projekt feje, kitanulta a 
mesterséget, akár Kris Baha moszkvai tudósítójának, Lassigue Bendthaus 
trónkövetelőjének is lehetne nevezni. A könnygépe kiválóan működik! 

Gyakran átvernek a borítók, de amint Nikita Erokhin underground kísérleti mű- 
vész rajzát megláttam a kazettatokba behúzva, a láncok a saját szememből 
ezdtek el ömleni. Sejtettem, hogy a Tear Machine nem habkönnyed anyag, így 
ehúzós, depresszív matériára számítottam, de közel sem azt kaptam, hanem 
precízen, intelligensen összerakott, érzelmes, ugyanakkor javarészt instrumen- 
tális elektrovegyítést. A Lithium egyenletesen bugyog, óvatos és fegyelmezett, 
hosszan kitartott intro, a Lost Sirenas egy táncolhatóbb, szintén instrumentális 
track megfelelően kidolgozott alappal, és dallamvariációkkal. A Tear Machine 
áncok csörgetéseiből és lebegőpontos hanghullámokból gondosan felhúzott 
totális rend. A The Most Dangerous Person markáns mélyekkel alátámasz- 
tott darab, amely továbbviszi az előző felvétel központi meghatározó hangját. 
Kiszámíthatóan váltakoznak az ütemek, és bár elkülönülnek egymástól, lánc- 
ént kapcsolódnak egymásba a trackek, és ezidáig emberi hangot még nem is 
hallottunk, csak egyszerre változatos, de monotonitásba forduló, okos elektro- 
nikát. Elsőre azt feltételeztem, hogy ez ilyen lesz végig, és a Relax sem lógott 
i a sorból, ,ez csak valami szoftos visszafogott, sőt, megregulázott űrtechno!" 
- dünnyögtem magamban, talán valaminek a koppintása lehet, de annak leg- 
alább egyedi és technikás, a szekvencerhasználata pedig olyan, akár az ottfe- 
ejtett ujjlenyomatok a helyszínelőknek, öröm a köbön. Eddig a pontig még az 
EBM stílusjegyek sem bukkantak fel, ellenben sejtelmességből nem fedez- 
tem fel hiányt, mindenben van némi bújkáló betegség és fenyegetés. Aztán 
jött a Dark Tension, Light Action, és egy rafkós csavarral hatalmasat fordult a 
azetta! A B-oldalra már tudatosan orosz nyelvű, mélyebbre és sötétebbre húzott 
vocoder-vokálos, táncolhatóbb, és nyersebb dalok kerültek, akár a Kapital, ami 
úgy duruzsol, mint egy kezesbárány tengeralattjáró. Ugyanez igaz a nagyszerűen 
omponált és fülbemászó Moscow Express-re, döbbenetes dobgéphangok, az 
orosz nyelv itt szenvtelenül gépiesen szólal meg, és egyáltalán nem úgy, ahogy 
az orosz new wave és post-punk előadóktól ismerjük. Líraiságnak már nyoma 
sincs, fegyelmezett és alaposan beállított gépezetet hallhatunk, orosz technoló- 
gia, elnyűhetetlen konstrukció. Az ezt követő Take Control Over Mind még erre 
is rátesz egy lapáttal, ebben már korbácsol a feszes EBM, izzik és izzad az izom, 
az énekhang koromfeketére szinterezve, az északi és nyugati (főleg német, svéd 
és norvég) műszaki leírások alapján gondos mérnöki munkával kifogástalanra si- 
került generálni a tánctérre húzó sötétséget árasztó erőket. A Thinking Process 
fémhordókból és dobozokból kisajtolt rendezett csörömpölésre, idegen lények 
szubliminális és ruszkirobot bádogember párbeszédére épül. Csöppet sem el- 
vesztegetett 50 perc ez! Meglepő, hogy milyen klassz dolgok születnek ott! 

MACHINO: 
HALF FORGOTTEN DREAMS (2021) 

A kazettázás újabb beröffentett darabja. A mexikói Ramón Daniels 10 éve 
adta ki első CD-jét, most a félig elfelejtett álmokat sötét atmoszférikus ki- 
bernetikai géptechno-ként teszi elénk 9 darab ropogósra formált darabban. 
Engem a borítója vett le a lábamról (akkor még egy hangot se hallottam az 
anyagból), fel is tűnt a háttérben elhomályosított női arcrészlet, szép szája 
sarkából idegen tárgy lóg ki, a fekete kerettel kiemelt képrészleten pedig 
már olyannyira meghitt és erotikus az ember-gép , kéz a kézben" szerelmi 
kapcsolat, hogy a bal hüvelykujjat elsőre amputáltnak néztem. Nem az. 

Mindenre vevő vagyok, ami robotos cucc, vagy valami köze van robotokhoz. Már 
az oviban is robot volt a jelem, karriercélom pályaválasztáskor a kibernetikus or- 
ganizmus volt, tanáraim viszont nem bíztattak, így a felvételi papírjaimat másho- 
vá adtam be. A robotszerelem viszont soha nem múlik el. Mert a robot is él! Mert 
a robot is szeret! Mert a robot fegyelmezett! Nem hisztizik és csak néha kergül 
meg a programja, és szinkronban az emberrel zabálja fel a lelket, hisz az neki 
nincs, vagy valahol a kísérlet egy adott pontján egy berepülő légy miatt félrement 
kicsit az EPROM-beégetése, azóta béget. Ez akkor így maradt, annyi baj legyen. 
A Half Forgotten Dreams végig sodró lendületű dark techno adatfolyam, amely- 
ből markánsan nem emelkedik ki egyik felvétel sem, így némiképp egysíkúnak 
tűnhet. A Nueve Circulos (Kilenc Kör) ki tudja ütni az embert, táncikálós latino- 
Schwefelgelb, megállni lehetetlen, a 90-es évek végét felidézendő eurotechno. 
Az I Dor"t Own Anything (Nem birtokolok semmit) kissé múlt századi tapintású, 
vintage dobgépek reneszánsz versenyfutását halljuk. A Pusher pár fokkal zajon- 
góbb, szétesőbb, töredezettebb, talán felejthető. A címadó számban a gépi vokál 
sutymorgása mélyről érkezik, ami tetszik, sőt, Lassigue Bendthaus nyomdokain 
halad, a Vacio (Üres) már improvizatívabb ugyan kicsit, de még mindig kitartóan 
másol, képletei egydimenziósak, öncélú veremkiíratásnak hat, ezen az Errores 
(Hibák) hidegsége ment valamennyit. A Senales (Jelek) próbál ugyan komor 
és baljóslatú lenni, de az előző oldalakon ismertetett Gegen Mann-munkákhoz 
viszont nem ér fel, bár meg kell hagyni, valahol akad benne filmzenei hatás, 
egy ZS-kategóriás, low budget robotos sci-fibe talán még jól is passzolna. 
A Wave Of Suspicion (A gyanú hulláma) ellenben képes alkalmazni a feszült- 
ségteremtés eszközeit, és ebben legalább akadnak olyan klaffogások, áttéte- 
ek, vibrációk, mechanikai zörgés, amely valamivel közelebb hozza a robotos 
tematikát, ha már egyszer erre tervezett fókuszálni az alkotó. Az Overthinking 
Túlgondolás) még újra előadja a stomper-techno alaprutinjait, ütemei közis- 
mertek, hisz tonnaszám készültek ilyesmik az elmúlt évtizedekben (elsősorban 
isebb-nagyobb német technomanufaktúrákban). Bezony ám! Az a bizonyos 
aék egyszerűségű techno, ami örökké velünk és bennünk él, hisz sose lenne 
esélyünk alaposan kitáncolni magunkból. Nem állítom, hogy ez az anyag alapve- 
tően élvezhetetlen lenne, sőt, ellenkezőleg, bizonyára meg fogja magának találni 
a lelkes rajongóit, mert vannak erősebb pontjai, de ezeket vagy kimazsolázzuk 
és félretesszük magunknak, vagy egyáltalán nem törődünk vele, és csak lehunyt 
szemmel vergődünk a sztroboszkópok fényében a végtelen hosszúságúnak ható 
gépzenén a teljes összerottyanásig. Ami engem viszont mégis bánt valahol, az 
az, hogy a robotos téma (a borító alapján) közben komplett elhanyagolódott. 


£ 

CIRCUMPOLAR: 
AWAITING THE DAWN (2021) 


AWAITING THE DAWN 


Svédektől (meg általában északi népektől) mit is várhatnánk, ha nem valami 
hűvös fuvallatú, misztikus, boszorkányosan varázslatos, ugyanakkor szép 
muzsikát? Jonas Mattsson és Patrik Wallin a Circumpolar produkciójukkal 
viszonylag új szereplők az elektronikus zenei színtéren, és bár 2019-ben 
kiadtak két EP-t, ezeket most egy igényes nagylemezzel tetézték. Az Alfa 
Matrix jóvoltából fagyos hajnalokat lehet most már színezgetni vele. Eleinte 
ódzkodtam tőle, mert túl hirtelen lett felkapott, aztán az egykor mediterrán 
szívemet is alaposan kopósra fagyasztotta. Nyáron pl. klímának is jó. 

A Circumpolar jóval több eszközzel készül, mint gondolnánk. Elkötelezettek a 
svéd Elektron hangszerek iránt, masszív, lekerekített kezelőegységek, sehol 
semmi felesleg, van itt minden: Analog 4, Digitakt, Model Cycles, Overbridge, 
csak a legfontosabbakat említve. Le tud nyűgözni, ha pengeéles, sarkvidéki 
hangok szólnak, alatta pedig zsíros, vastag mély dobok. Nem a gót a fő irányvo- 
nalam, viszont ebben a projektben arányosított a szenvedés, az atmoszférikus, 
de kegyetlen bűbáj, valamint a mesterséges lélektelenség és a gépies logika. 
Ettől az album még nem válik sem vérbővé, sem túlmozgásossá, hiszen zömmel 
csilingelő, poszt-romantikus jégkrémballadákból áll. Mindvégig ott lapul az a saj- 
gó gyomorközéptáji fájdalom, ami gyári értéke az ilyen electro goth wave alko- 
tásoknak. A 90-es évek óta ez mit sem változott. Előnye viszont, hogy gondosan 
elkerüli a hörgős, szenvedős, túltolt hatásvadászatot, így nem válik egyszerre 
, sokká". Ugyanez viszont a hátránya is. A felvételek zöme ugyanabban a tar- 
tományban, tempóban, összeszerelésben egy idő után erősen középszerűnek, 
átlagosnak, homogénnek hat. Nincsenek különösebb katartikus mélységek vagy 
magasságok benne, cserébe gyönyörködhetünk Wallin bizsergető tartományú 
és hibátlanul deres vokáljában. A nyitó A Wasteland Of Dreams (Álmok pusz- 
tasága) komótos, hangulatfestő felvezetéséből sűrűre, pattogósra programozott 
folytatásra készültem, ami elmaradt, de nem is okozott csalódást. Az Awaiting 
The Dawn (Várva a hajnalt) autentikusan északi , western" nóta, ha másnak is 
a Skinny Puppy, Placebo Effect ugrik be elsőre, igaza lehet, mert eme fontos 
inspirációs forrásokból (is) táplálkozik. Az Immortal Souls (Halhatatlan Lelkek) 
öblös dobos indítása tetszetősen dübörgős, a folytatásban előkerülő szonikus 
képletei ugyanakkor nem tűnnek túl frissnek. Waiting In The Rain (Várakozni 
az esőben) egy elektronikába tévedt 7he Cure-nak hat, az A Celestial Ocean 
(Egy mennyei óceán) pedig a Delerium és a Skinny Puppy feliratú instrumentális 
dobozok összeborításának - jó értelemben. A Let The Light Come In (Engedd be 
a fényt) a szédítő sötétségétől és vibráló elektronikájától értékes, míg a We Will 
Die Again (Újra meg fogunk halni) dobmunkájával, lassú építkezésével képes 
megfogni. Az előbbiekhez hasonló Illusions Of Reality (A valóság illúziói) sem 
terel el, ugyanazon a jeges pályán csúszkálunk a cirkumpoláris eget kémlelve. 
Az Into The Darkness (A Sötétségbe) nem bátorodik fel, ezis csak egy túlóvatos 
ambient marad. Vártam, hogy talán a végére lesz jó, de nem, a Shadows Of The 
Wasteland (A pusztaság árnyékai) ugyanazt hozza, csöppet más elrendezésben. 
A borító szép, nem túl cizellált, alapvetően ez a zenéjükre is igaz. Ellenben a cím- 
adásba több kreativitást lehetett volna vinni, kerülve a sablonosságot. Ami szűk- 
re szabott még: a használt hangminták mintha egyetlen készletből jöttek volna. 

ATTRITION: 
A GREAT DESIRE (1986 - 2004) (2022) 

ATTRITION £/5.7 


A GREAT DESIRE 


Egy válogatáslemezről írni lapzárta előtt valódi feladat, főleg mikor a 
halál beárnyékolja, akkor különösen szívszorító is tud lenni. Martin Bowes, 
zenetechnológus-hangmágus, a veterán Attrition monumentális formáció- 
ja keretében utoljára 2013-ban lepte meg rajongóit teljes nagylemezekkel 
(The Unraveller Of Angels és az Invocation természetfeletti szellemvadász 
G.H.0.S.T. című film OST-je). A pandémia előtti fellépéseket követően főként 
a múltfeldolgozásnak szentelte idejét, leporolta, újrarendezte kollekcióját. 
A termés 18 évnyi periódust ölel fel, majd engedi szép lassan a sírba. 


HUN / INDUSTRIAL NVTECH HIT ISSO5 


Szomorú aktualitását adja ennek a megjelenésnek, hogy Bowes volt felesé- 
ge és alkotótársa, Kerri Bowes 2022 januárjában hunyt el, fájdalmasan fia- 
talon, mindössze 40 évesen. Tudom, nem vigasz senkinek, de így is életének 
negyedét a mesterrel tölthette, még ha nem is maradhattak együtt örökre. 
A legrégebbi Attrition számok születésekor Kerri még csak 4 éves volt, a sze- 
ekciós időszak záróévében a 22-t töltötte, így ezek létrehozásában nyilván- 
valóan nem vehetett részt. Legfeljebb fiatal rajongóként, majd 2011 után 
már zenekari tagként kerülhetett kapcsolatba e páratlanul kivételes, művészi 
dalokkal, mi pedig vele a 2017-es budapesti fellépésük során. Nyugodj békében 
Kerri, mutasd meg odaát az angyaloknak, milyen nagyszerű eszköz a keyboard. 
A Great Desire a sok egyéb Attrition-válogatásalbum mellett attól különleges, 
mert ebben az aktív időszakban születtek a legspeciálisabb, legmarkánsabb 
számok, egészen a Dantes Kitchen-ig bezárólag. A másik ok, amiért érdemes 
hallgatni ezt a kompilációt, hogy felfrissítve, vinilesítve és digitális formátumra 
is lettek alakítva, igaz ehhez a meglévő DAT-mixekkel is jócskán foglalkozni kel- 
lett. További nyomós érv, hogy akik eddig még nem merültek bele az Attrition 
különös atmoszférájú univerzumába, számukra tökéletes bevezetés lesz ez a 
43 perc. Akik már betéve ismerik, azoknak is érték lesz az időutazás a 40 éves 
Attrition múltjában. Az külön fájdalmas, sőt, tragikus, intő jel, hogy négy évtized 
zenélés után veszíti el Bowes a pontosan ugyanennyi évet élt, szeretett társát. 


, Meghalni a szerelemért 
És ez a fajta tűz bennem 
A vérem vak 
Csendes elmével vacsorázom 
És több más barátom?" 


A Forgotten Dream akaratlanul is valahogy súlyos, álomszerű gyászzeneként 
szolgál. Ez a legkorábbi, 1986 óta ismerjük és azóta facsargatja a szívünket. 
Az 1995-ös A Great Desire az Ephemera lemezről származik, sokunknak ez 
talán még ki is maradhatott. Emellett felvonultatja a 3 Arms £ a Dead Cert (Acid 
Tongue, One of These Mornings), A Tricky Business (Under the Bridge, Hush), 
Dantes Kitchen (Crash), The Hidden Agenda (Sister Teresa, The Silend Mind), 
és a korábbi, At The Fiftieth Gate (To The Devil) ikonikus számait. Reményked- 
jünk benne, hogy az Attrition a folyamatban lévő munkáit folytatni tudja, szület- 
nek még ehhez fogható alkotások, nagylemezek, és lesznek még témák, ame- 
lyekről ilyen érzékletességgel, művészi módon beszélni, mesélni, énekelni lehet. 

NEUF: 
ELECTROACOUSTIGAL MURDER (2021) 


SROACOUSTICAL MÜRDER 


Amondó vagyok, sose kajáljunk a billentyűzet felett! Se melóban, se otthon, 
de még a stúdióban sem! Főleg nem kecsaposat, mert csöpögni fog és össze- 
kenünk vele mindent. A NEUF három különböző göteborgi művész összefo- 
gása, akik mind sikeres zenészek, dalszerzők és producerek, saját tapaszta- 
lataikból merítenek. A trió tagjai Svante Englund, Max Flövik és Jonas Kröjtz 
első albumukon megmutatják, hogy miként lehet a múlt és a jelen minden- 
féle underground hangzását és műfajait besűríteni, és a zúzást az érzelmes 
futurepop, szintipop mellé társítani. A billentyűn remélem nem vér van. 

Kissé összezavarodtam. Hárman csináltak egy közös lemezt, a nevük NEUF, ami 
franciául kilencet jelent, a borítón pedig 5 félhang látszik az összefröcskölt bil- 
lentyűn. Hogy is jön ez ki? Mivel svéd produkció, a NEUF svédül , újat" jelent, 
Ennyi a lemez címe, nem több. No de vajon a zene rajta új-e? Nem, nem az! 
Abba a hibába estem, hogy az első szám alapján (Welcome) a várakozásaim 
hirtelen az egekbe szöktek, hiszen ez annyira professzionális elektronika lett, 
hogy azonnal lebilincselt. A teljesítmény innentől az összesen 30 perc és 9 
szám alatt nem ritkán padlót fog sajnos. Bár kétségkívül profin megcsinált le- 
mezről beszélünk, a sokat (mindent) akarás azért enyhén visszaütött. Nem le- 
het ugyanis bugyilenyalogatós szerelmes számokat, gitárzúzdás heavy rockos 
álmetálos) erőlködést, barlanghűvös szintiszőnyegeket, plüssmackó-ölelgetős 
uturepopot és még nyers EBM-et, punkot is egyben kezelni, közben még azon is 
aggódni, hogy azért lehetőleg még David Bowie művészi karakterét is megköze- 
ítse. Nem akarok vészmadárkodni, bizonyára lesznek, akiket megfog ez a sokszí- 
nűség, és újra kiemelem a rend kedvéért: egy nagyon igényesen létrehozott mű ez 
még így is. A számok szerencsére rövidek, hamar elrepül a játékidő, nem marad 
belőle sok az értetlenkedésre. Svante Englund hangja fenséges, hajlítgatásokkal, 
néha élénk vagy mélyről kirobbanó energiákkal telített. A multiinstrumentalista 
Max Flövik svéd rock bandákból érkezett, gitárok mellett még csellón is játszott 
előtte. Nyilván a heves riffelés és a klasszikus zeneiség is tőle származik, míg 
Jonas Kröjtz az Elegant Machinery szintipop zenekarból saját stíluskészle- 
teit csempészte a produkcióba. A termék adatlapja szerint ez egy sötét és 
dizantropikus album, azonban nem osztom ezt a véleményt. A mizantrópok egy- 
szerűen gyűlölik az embereket, a dizantrópok számára viszont egyenesen fáj- 

dalmas a másokkal való érintkezés. Nos, ez nem jön le a NEUF-ről. A Welcome 
után a Silicone Suit is jót szól, de felejthető dallama nem hagy mély nyomot. 
A UK82 a brit punk-rock felé ráncigál, a munkásosztály dühe árad a repedései- 
ből, sőt, a szájharmónikából is. A The One underground-művészkedni próbál. Én, 
aki a norvég Zeromanceren (is) edződtem, nem tudom komolyan venni az ope- 
rásan kismacskás refrénjeit. A Cathedral Bells csemege kecsappal locsol be, 
dörgölőzni próbál erőltetetten romantikusra állított csiszoltságával. Az Pm Your 
Cancer (Én vagyok a rákod) american hard rock átok lett inkább, az 1-7 legalább 
már mutat némi cyberpunkos elektronikus zenei alapot, de nem desztillálódik 
tovább, ahogy a Vaporize sem éppen maszkulin erőt sugároz, bár talán még ez 
a második legjobb (maradandóbb) felvétel az anyagon. A végén A Chance to 
Retire (Esély a nyugdíjra) azért talán megmenti a dolgot. Egyszer hallgatós lett 
ez, de azért adhattok neki egy esélyt, csak ne egyetek kecsaposat, rendben? 


£ 

INTERFERENC: 
TORZ (2022] 


Ugyanaz fordult elő velem, ami tavaly is: épp lapzárta után esik be egy 
nagyszerű és figyelemre méltó magyar anyag, amiről mindenképpen mu- 
száj írnom, ilyenkor illik rugalmasnak lenni. Interferenc (bármennyire is új 
beszállónak tűnik) már igen régóta zenél, több mint egy évtizeden túlmutató, 
tekintélyes szaktudással és tapasztalattal rendelkezik: kevert, remixelt az 
Erik Sumonak, fellépett a Muzika Iparikán az R33-ban, és most a Bandcamp- 
en tette közzé új anyagát, ami kísérleti elektronikájával azonnal berántott a 


gr 


sűrű bozótosba. Mert a TORZ-hoz fogható album csak igen ritkán születik. 

ASEO-kulcsszavazás hiányahatalmastaktikai eszköztud lenni, haazemberel sze- 
retne rejtőzni a Világ elől. Épp olyan, mint ahogy a rovarok látnak, azaz mozaiksze- 
rűen. Vagy felismered a mintákat, színeket, kontrasztokat, vagy nem. Interferenc 
ebben profi, ugyanis a zenén keresztül mindent lát. A TORZ mágikus felvételei- 
hez külön-külön elvont grafikákat társít, de igazán a mögöttes, részletgazdagra 
evert hangok jelentik a rétegzettség-rejtélyesség toronymagas fokát. A 6 szá- 
mos, közel háromnegyedórás albuma az év legizgalmasabb experimentális 
íisérletének számít. Ahogy csűri-csavarja a zajokat, a visszhangosított, hipnoti- 
us magyar nyelvű beszédmintáit, óvatosan, fokozatosan kibomló zajfoszlányait, 
ülönleges ütemeit, hang- és hangulatfényezéseit, annyira rabul ejti a hallga- 
tót, hogy kénytelen újra feltenni, visszahallgatni, átélni ezt az univerzumot. 
Elsőre a magNOroleroSIT indítószámot hibásnak véltem, de csak el kellett jutni 
a szanaszét szaggatott beszédfoszlányig, dobképletig, majd a legvégén hallha- 
tó autogén tréninget és önhipnózist jelentő forrásig. Amikor a körülötted botor- 
álók, színtéren kívül élők is rákérdeznek, hogy ,ez mi?", akkor tudod, hogy jó 
helyen jársz, akkor találtál bele valami fontosba. Magnóról erősítünk, figyel- 
met generálunk, kísérletezünk mindennel, ez itt a perfekt műhelymunka helye! 
Lassú, komótos mozdulataival báboz be, mozdulni sem lehet, kényelmes szék, 
teljes talpunk a földön, becsukjuk a szemünket, ilyenkor káprázat veszi kezdetét. 
A fieldoRder mennyire tudja, hogy emelni kell a tétet! Távolból zengő ordítás, 
magasabb tempó, izgalom és mézzel körbekenegetés, miközben hártya képző- 
dik rajtam, és most először érzem azt, hogy az ipar ott lapul a természetben is 
sejtszinten, megbabonáz és nem csak az olajtól lucskos tárgyak, kalapácsok, 
vascsövek jelentik a mindent, hanem az isteni organikusság is. Brutálhosszú 
számokért ritkán rajongunk, ehhez túl rövid a világ, az életciklus, a figyelem, és 
a csirkEnder fog meg mégis leerősebb vasmarokkal. Lüktető ütemei beleszö- 
geznek a forgószékbe, lassacskán előhömpölygő textúrái türelemre nevelnek. 
Ki kell tudni várni, míg a rajzfilmes negédes női hang végül megnyugtat, bíztat, 
jótékonyan meg- és átpszichologizál. Pont erre van szükség, mint a ráfejelő ri- 
tuális ritmusokra, minden félelem, minden zűrzavar el fog majd múlni. Ebben 
biztosak lehettek, ahogy a lattatlANban is. Ismét látás kontra nem látás, fülledt 
nyári délutánok rémületei kúsznak elő belőle, komótosan bólogatok, csak ennyi 
ell, minden a kezem ügyében. A LOLka horrorkoordinátákon lépdel, hideg fut- 
os a nyirkos hátamon, de így jó, el is meri véteni, épp emiatt szeretem, örökké 
bátor, legyőzhetetlen, mindvégig nyugodt. A kerbEki teljesen jégre tesz. Bevá- 
gott szövegeitől kész vagyok, könyörgöm, hogy Fliegauf Bence licenszelje, filme- 
sítse! 2022 legmenőbb utazása ez magas technikai-érzelmi kompetenciával. 

PLANETDAMAGE: 
BLACK ICE (2022] 


PLANETDAMAGE ! BLACK ICE 


A Black Ice, azaz fekete jég, a téli utak láthatatlan veszélye. Alig észreve- 
hető, hártyavékony, mégis képes arra, hogy szemvillantás alatt elveszítsük 
uralmunkat a jármű fölött. Létezik azonban egy fagypont alatti másik ve- 
szélyforrás is. Az ICE (Intrusion Countermeasures Electronics) kifejezés a 
cyberpunk szakirodalomban olyan biztonsági programokra utal, amelyek 
megvédik a számítógépes adatokat a hackerek általi hozzáféréstől. Neveze- 
tesen az a szitu, mikor kacagva égeti ki a behatoló agyát egy kissé paranoid 
MI, mert közel kerültek valamelyik fontos, megvédendő adatobjektumához. 

A megakormányok, korporációk meghackelése bizony nem játék. Ez nem csak 
a kiberhadviselésre, a cyberpunk különterek bebarangolására igaz fokozottan, 
hanem arra is, hogy nem babrálunk ész nélkül olyan rendszerekkel, amelyeket 
alig ismerünk. Planetdamage (Bari Máriusz) pár kivételes hangforrás, eszköz és 
inspiráció kombinálásából generált egy közel 20 perces, lebegős, one-trac 
one-intrusion anyagot. Többek között az azonos című, 80-as évek ihlette Black 
Ice cyberpunk FPS-játék hatására Budapesten mászkált pillekönnyű, három 
antennás SOMA Ether V2 eszközével különleges elektromágneses sugárzó me- 
zőkre vadászgatva. A zsebrádió méretű fekete készülék a környező interferen- 
ciajelek széles spektrumát fogadja, ami is megdöbbentő, mert amit az 
o iójá színpadra, az 
mára már zsebben is kényelmesen elfér. A JD továbbra is az elektroszmog, 
a mozgás, és az ujjal bizgerálás váltja ki. A field recording ezáltal pont ugyan- 

olyan könnyen válik alba szenvedéllyé, akár a mágneshorgászat, lomizás, vagy 
éppen a behatolás nagyobb informatikai és vastag fekete jéggel védett mes- 
terséges intel ligencia rendszerekbe. Mindegyiknek igen súlyos következménye 
lesz, ha nem (elég) jól csinálod. Ehhez társult a Behringer DEEPMIND 6 analóg, 
polifonikus szintetizátorként, persze szakértő kezekben. A Black Ice különle- 
gesen lágy ambient soundscape, mélyreható, alapos cyberpunk kutatásokból, 

olvasottságból és autentikus átérzésekből táplált, ezáltal mikromolekuláris és 
mikroelektronikus szintű tudást egyesít - bármiféle roncsoló, zavaró hatású 
kilengés nélkül. Finoman, érzékien fédel be az elején és ki a végén, közben pedig 
partikulárisan strukturált, mégis egyenletes vibrálást és bugyogást ad ki egy- 
ben. Igazán jó cyber ambientet nem mindenki képes előállítani, mert nagyon 
önnyű abba a csapdába esni, hogy csak tekerintünk egyet-egyet a potméteren 
néha, aztán hadd lebegjen, majd lehúzzuk, ha már unják (unjuk). Ez ennél jóval 
többről szól. Egy neonszegélyezett Zen-kertben kell hozzá fekete kockákat, gúlá- 
at, téglatesteket megértően és nagyon lassan pislogva simogatni, alámerülni a 
szuroksűrűségű elektrosárba, anélkül, hogy közben levegőt vennénk, espressot 
innánk, vagy megmoccannánk. Minden mozdulatnak kiszámítottnak és hidegvé- 
rűnek kell lenni, különben beriaszt a rendszer, fölös félhangok, gonosz búgások 


ugrálnak a nyakincánkra macsétával és 
pontosan tisztában van, hisz az ambien 
A borítót az ausztrál Matik Design (a 


3 


thez épp úgy ért, ahogy a cyberpunkhoz. 


készítette, akinek művészeti portfóliój 


oda is az egész. Planetdamage ezekkel 


ka Sun In Aguarius, ,szinténzenész!") 
át megtekinteni egésznapos szájtátós 


kirándulás, emiatt nagyon ajánlott. A Black Ice speciális mű megjelenési hétvé- 
géje során befolyt összeg jótékonyságú célú adományként lett folyósítva. 

ÁRKOK, ÉLELEM- ÉS ENERGIAHIÁNY, 
SZÉTSZABDALT TÁRSADALMAK 


10 évvel az USA-Zhongguó-EU-Ruszin Birodalom megaháború után, sem a 
nagyhatalmak, sem a csatlósaik nem egyeztek még ki egymással teljesen. 
Az időjárás továbbra sem bír magával. Így hol van élelem, hol meg úszás. 
Gyakran meg föld alá menekülés. A bolygó lakossága rohamosan fogy. 

A leggazdagabbak az önfenntartó, biztonságos katakombáikból irányítják 
a világot, magasról tesznek mindenre, erőforrásaikat kizárólag arra fordít- 
ják, hogy nekik mindenük meglegyen, bár ők sem élnek már luxusban. 

A Világ vezető operációs rendszere a magyar-japán fejlesztésű KoszOS lett, 
amely gyakorlatilag bármely, még működő elektronikai eszközön lazán, 
kacagva elfut, bár frissítés már 8 éve nincs hozzá a 14.1.53 verzió óta. 
Ausztráliában állítólag sikerült 1,5 percre feltámasztani az Internetet, 

de ezt senki sem tudta teljesen megerősíteni, ugyanis a jel megszűnt. 

A védett zónákban ismét lehet fogni AM-rádióadásokat napi 1 órában. 
Ismeretlen, eddig kihaltnak hitt állatfajok kezdik ellepni a Földet, legtöbbje 
invazív faj, és a mendemondák szerint se nem cuki, se nem barátságos. 

Az Olimpia áttér a 10 éves intervallumra, mindössze 12 versenyszámmal. 
Izlandon egy nemzetközi kutatócsoport egy jelentős méretű elásott kultu- 
rális archívumra bukkan, melynek legutolsó ismert tárolt rekordja 2044- 
ből származik. Spekuláció indul el, hogy ki is birtokolja ezután. 

A peremvidékeken betiltják az élő emlős állatokkal való nemi közösülést. 
Titkos árverésen 46,5 millió kriptonért kel el egy 34-es évjáratú, palacko- 
zott kézműves sör, amelyet az egykori Belgiumban főzhettek. Új tulajdono- 
sát az elfogyasztása után pár órával holtan találják mérgezés miatt. 
Pannoniát déli fegyveres szakadárok támadják meg, miközben Szatmáriát, 
és a Hajdú-Békés-Csongrád-Csanád energiamezőt újra a Ruszin Biroda- 
lomhoz csatolják. Mindezek súlyos, véres emberáldozatokkal járnak. 
Fegyveres szervezetek egy éjszaka leforgása alatt kifosztják Hans William 
2017-es brutális szobrait is. Némelyik később a feketepiacon bukkan fel. 
Hollandia, Dánia és Britannia teljesen megszűnnek létezni. Kalandvágyó 
búvárok keresgélnek még használható tárgyakat az egykori területeiken. 
Egy állítólagos 35 éves dél-afrikai nénike azt állítja, hogy nála van a TPB 
(The Pirate Bay) egyik utolsó rackszekrénye. Pontos helyét nem találják. 

A Higiénista Egyháznak sikerül fehérjét és szénhidrátot szintetizálni. 
Elpusztul az utolsó brutalista épület is. Néhányan gyászolják. 


DYNAMO KÍEV MOLLCHESTRA: 
LUNG, COLLAPSE €t PULMONOLOGY (2052) 


oynarmo Kkiev Mollchestra 
Lung, collapse 6 Pulrmonology 


Talán alig találni manapság olyan trash-DIY nagyzenekart és alvilági művé- 
szeti csoportot, amelyik annyi energiát és erőfeszítést fektetne a zenegyár- 
tásba, a klasszikus és post-underground ötvözésébe, mint a DKM. Egy-egy 
anyaguk elkészítése 4-5 évet is igénybe vesz, továbbá fájdalmas tény, hogy 
nem is ugyanazok fejezik be, akik egyáltalán elkezdték, hiszen a specifiká- 
ciótól a kiadásig a teljes stáb képes lecserélődni a mortalitás okán. A még 


életben lévő tagok gyorsan elmagyarázzák a póttagoknak a koncepciót, az 
irányelveket, de a görgetéses (kihalásos) albumgyártás sajnos így működik. 

A Lung, Collapse 8 Pulmonology is így jött létre, valamikor 2047-ben indította 
el egy 8 fős brigád, de már egyik akkori tag sincs életben, hogy hallhassa a má- 
sok által befejezett művet. Sírnának az örömtől pedig, ha lenne ehhez elegendő 
vitálkapacitásuk. Az ötletgazda annak idején az MC Biscuit névre hallgató láng- 
vágó figura volt, akinek a 2039-es, aknafedelekből álló kollázsát a kijevi átme- 
neti kormány avantgard érdemrenddel is kitüntette, de átadni nem tudták neki a 
rangos díjat, mivel kilétét és pontos tartózkodási helyét nem sikerült felfedezni. 
A keksztekercse még mindig látható a kijevi csatornahálózat szmolnaja domi 
összekötőcsarnokában. MC Biscuit akkor még csak 17 éves volt és senki sem 
érti, hogyan sikerült neki a föld alatt 128 aknafedelet művészi módon egymásra 
burkolni észrevétlenül. A legenda szerint az egyik aknafedélbe belemarta savval 
a mű címét, egyesek leolvasni vélték a 128 kilobyte feliratot, míg mások állítják, 
hogy 128 óra vagy 128 lélek a mű hiteles címe. Biztosat nem tudunk. 


Az albuma, amihez segítőket szerzett, nem kevésbé kalandos történet. A külön- 
féle földalatti mozgalmak gyakori fóbiája a levegő hirtelen elfogyása, így a tüdő- 
nek állított emlék, a mikrorészecskék borotvaéles kínokkal alátámasztott vég- 
zetes hatása, a vérköpet visszatérő, erős szimbólumok a lemezen. Társadalmi 
konklúzió vagy kritika nincs, mind együtt vagyunk ebben, kéz a kézben múlunk 
el, legfeljebb a műveink és a rólunk szóló legendák élnek túl bennünket. 


ALCgP produkción legalább tizenketten, de azis lehetséges, hogy harmincketten, 
vagy akár még ennél is többen dolgoztak. A rögtönzött védőfelszerelésben fönt 
portyázók célirányosan gyűjtöttek össze különféle változatos alapanyagokat, 
csöveket, biciklipumpákat, tömlőket, vasakat, bármit, amit ütős és fúvós szekci- 
ókba tudtak rendezni. Ezeket a zajeszközöket aztán évekig kötözgették egymás- 
hoz, időnként visszabontották, újraszervezték, nyomás alá helyezték, megkenték 
random meghibásodó hidraulikával, hogy aztán a behangolás után legalább egy- 
szer képes legyen végigmenni a lejátszási / felvételi folyamat. Próbára, ismét- 
lésre, újrafelvételre, korrekcióra a leghalványabb esély sem volt. Hogy miért? 
Mert a hangszerek csak egyszer voltak képesek hangot kiadni magukból, utána 
azonnal tönkre is mentek, a légnyomástól szétporladtak, darabokra szakadtak, 
kipukkantak. Talán épp ez az efemer volta adja ki ennek a műnek a megismétel- 
hetetlen, egyedi és gyönyörű sajátját, hiszen nem csak gondos, hanem alaposan 
át is gondolt szakipari munka nyugszik benne, mindezt úgy, hogy tudatosan bele 
van kalkulálva az is, hogy itt bizony hibázásra nincs mód, mert a tiszavirág életű 
szett az emlékezetes zajperformansz végére komplett szétesik. 

Ha így hallgatjuk az albumot, nem kevés könny szökik a szemünkbe, mivel a sok 
szuszogás, sziszegés, klaffogás, az EBM ütemek és a sípok egy feszes, életigen- 
lő, ugyanakkor melankólikus zajmasszát adnak ki végül, amit legfeljebb csak a 
ledöbbent, felkavart lelkű befogadó zilálása és hörgése egészíthet ki. 


A mű 3 sorszámozott névtelen mechanikus tételből áll össze, de bizonyos kö- 
rökből úgy tudjuk, hogy ezek a tüdő, az összeomlás, illetve a pulmonológia fe- 
dőnevet viselhetik, bár erre nincs írásos bizonyíték. A gépies ki- és belégzés, 
a recsegősre, szaggatottra hangszerelt és felkurblizott trauma, valamint az egyre 
assuló haldoklási szekvencia, gégecsövek, elpattanó, kipukkanó ballonok időzí- 
tett és precíz, néhol esetleges szimfónikussága emberi hang nélkül is rémisztő- 
en valóságosnak és lélekszaggatónak hatnak. Nagyzenekari jellegéből kifolyólag 
önnyedén oda tudjuk képzelni magát a karmestert is, aki egy repedt hegesz- 
tőszemüvegben, csatakos fejjel, darabos mozdulatokkal hadonászva irányítja, 
vezényli az egyszer hallható pusztulásszimfóniát, miközben többedmagával 
együtt random módon saját maga is rácsap egy-egy gombra vagy kallantyúra, 


vagy éppen megteker egy csapágyas kereket a lábpumpákra lépkedés közben. 


é 9 


MC Biscuit a hosszas előkészítést és sziszifuszi építgetést igénylő előadás meg- 
valósulását sajnos már nem érhette meg, ahogy a folyamatosan cserélődő ta- 
gokból álló brigádja sem. Elkezdett művük híre azonnal az 50-es évek ismert 
undergroundjának élvonalába lőtt ki. Az egyetlen előadási-felvételi alkalom 
helyszíne és körülményei máig ismeretlenek, ahogy a jelenlévők és a rögzítés- 
ben résztvevők személye is. Igen kicsi a valószínűsége annak, hogy (azt a pár 
folyamatosan illuminált hazudozót leszámítva) bárki hitelesen előállna azzal, 
hogy ott volt, látta és hallotta a performanszot, így erről bármit is megtudni már 
nem nagyon fogunk. Viszont nem is ez a lényeges, hanem a fennmaradt felvétel. 


Kósza híresztelések szerint ritkán, nagyobb létszámú, szervezett közösségi elő- 
adások keretében hallható csak a 28 perces felvétel, mivel alig pár darab kópia 
forog a piacon, a lejátszó eszközökhöz hozzájutni is kvázi reménytelen vállalko- 
zásnak tűnik. Éppen ezért, ha bárkinek sikerülne begyűjtenie privát meghívót 
egy ilyen csoportos lejátszásra, semmiképpen ne hagyja ki ezt az egyedülálló 
lehetőséget. Mindenképpen menjen el dinamózni, tekerjen szorgosan és lepőd- 
jön meg bátran az alternatív művészet, a feltámasztott zenei konstruktivizmus 
és kollektivizmus csodáján, és csak utána förmedjen meg édeskés-kesernyés, 
nyálhabos mosollyal a szája sarkában. Legalább egyszer megvolt. 

MATRA RAIN: 
CORPSE ON CROSS (2052) 


MAIRA RAIN 


C( Tr pse ON Cross 


Mikor a toxikus eső szakadni kezd a Mátrában, olyankor sűrű köd ereszkedik 
a Kékestetőre, a galyatetői tévétoronyból sem látszik semmi, a mocskos sár- 
ga sárfolyam vastagon zúdul le az erodált hegyoldalon, elmosva az egykori 
üdülők maradványait, akkor egy magyar newcomer banda épp azipari elekt- 
ronika és ambient nagyszerű emlékeit támasztja fel, nem az egykor márkás, 
Sumatra Rain parfümét. Véletlen elfogott AM adás jelére kaptuk föl a fejün- 
ket, becsipogott a készülék, rohantunk a pulthoz, bekapcsoltuk az erősítőt, 
a zajszűrőt, hisz épp élőben jelentették be a debütáló lemezüket.Akkor már 

évek óta nem hallottunk új zenéket, a régi felvételek agyonhallgatása után meg 
is döbbentünk, hogy létezik ez a mátrai diszlokációs csapat három taggal, ebből 
egy negyvenes pasas, egy huszonvalahány éves vokalista lány, meg egy szótlan 
srác, akinek műgégével torzított hangjából viszont nem tudjuk levezetni a be- 
csült életkorát. Ez a magyar trió anolyan emlékzenekarnak számít, nem kötődve 
egyetlen korábbi bandához sem, az általuk összerakott 6 felvétel mégis nagyon 
ismerős, bizsergetően vérpezsdítő emlékezetet kapcsolt be nálunk. Giorghiu 
apó szerint még igen sokra vihetik (ő már csak tudja, hisz megélt egy s mást), 
Natalie elégedetten headbangelt, de közben butamód lefejelte a bunkerünk fali 
polcát, így nagyon gyorsan le kellett szedálnunk egy 27-es évjáratú olaszrizling- 
gel. Adele, Xioan és én viszont tágra nyílt pupillákkal és alaposan megtisztított 
hallójárattal hallgattuk végig a rádiós performanszukat. Elmondásuk szerint 
élőben játszották le az anyagukat, én csak annyiból kételkedtem a dologban, 
hogy honnan a fenéből szerezhettek ehhez elegendő áramforrást, hogy a zené- 
lésre és a rádiósugárzásra is egyaránt kitartson. Nem volt erre példa legalább 
5 éve itthon! Ők pedig megcsinálták! Hihetetlen! Nyers és feszes dobok, zsír- 
ban gazdagon csúszkáló basszusok, néhol beólálkodó analóg szintifüggönyök, 
mindez egy magas tempójú, összekapaszkodó rebellis túlélői punk attitűddel 
megkenve. Tökéletes hurráélményt nyújtott számunkra, a szívünk hevesen ka- 
lapálni kezdett, azt se hallottuk meg, hogy fent öklök verik a bunkerünk tömör 
vasajtaját. Nekünk mindegy, csak az antennánkat ne törjék le, mert akkor vége 
a mókának! A Borzalmas Árdrágulás az elszabadult piaci morálon bosszanko- 
dik, dühöngünk vele mi is, olyan mintha kórházi ágyakat vonszolnának benne 
rácsos rámpán, amelyeket közben folyamatosan vascsövekkel csépelnek üte- 
mesen. A címadó Corpse On Cross lassabb, instrumentális felvétel, temető- 
szagot áraszt, óvatosságra int, csak meghatározott idősávokban szabad odakint 
ószálni, akkor is csak megfelelő védelemmel, különben így végezzük. A Holy 
Team Spirit egyértelműen a falkaszellem mellett teszi le a voksot, vállvetve 
harcolunk egymásért, energikus és erőt adó felvétel, a riffeket valamiféle recés 
eszközzel játszhatták fel. A Matra Rain a zenekar proklamációja, lázadásra fel- 
szólítása, toborzóbeszéde, hatásos forradalmi darab. A Cross On Corpse a cím- 
adó szám inverze, bár ugyanarra a témára épül, csak ez fraktálos, a kereszten 
lógó hulla nyakában is lóg egy kereszt, amin lóg egy hulla, és így tovább. A C.0.C 
szerint is Matrjoska-világ ez. Az albumborító bár komor, az akasztott emberről 
nem tudjuk, hogy ő akart-e kiszállni e földi hívságból, vagy hozzásegítették a 
barbárok, a Matra Rain szövegei ezzel ellentétben nemcsak velősek, dühösek, 
pajzánok, jópofák, hanem ki is aknázzák a modern újhuneglish nyelv karakterét. 

NASH CORTEGA STATION: 
ID (2052) 


A Nash Cortega Station új, fedett művészeti projekt, amelyről csak az pró- 
báljon meg többet kideríteni, aki nem fél, hogy előbb bepácolják, majd 
fekete jéggel sütik ki az agyát. Egyes elméletek szerint csak egy rögesz- 
més és kissé megkergült koreai-norvég korporatív AI-tengely kognitív 
audiósalakanyag-terméke, amely a mélyűr létformái utáni kutatások során 
halmozódik fel. Az űrből összeszedett mindenféle zajszemétből a mester- 
séges intelligencia (vagy akár több is) algoritmusokkal generál önmagának 
zenét, amit aztán ügyesen kiszivárogtat. A vadabb legendák így születnek. 

Hallottam azonban merőben ellenkezőjét is ennek a bizarr AI teóriának. Abban 
egy szerb nőről esett szó, aki bekattanva egymaga elfoglalt egy alaposan, lyuka- 
csosra lőtt panelházat Belgrád külvárosában, ott elbarikádozta magát, és miután 
sorra törte fel a kiüresedett, szellős sajtlakásokat, az egyikben kincsesbányára 
bukkant: napelemekkel életben tartott számítógépekre, kalózrádiózás egykori 
nyomaira, teleszkópokra, SDR-eszközökre, házi lemeznyomóra, és bónuszként: 
egy ecetes savanyú uborkával és barackbefőttekkel, meg némi vákuumcsoma- 
golt kétszersülttel teli spájzra. Hogy melyik verzió fedi leginkább a valóságot, 
abba most nem megyek bele, ezt nyilvánvalóan senki sem fogja kinyomozni, de 
mindkettőt akár könnyedén el is lehet hinni, a lényegen nem sokat változtat. Bár 
szerintem a barackbefőtt valami spéci drog fedőneve lehet inkább, az hihetőbb. 


Bizarr dolgok történnek ugyanis. Például itt ez az album nagyon is az. 


Az ID eredetileg egy házilag sütött (!) és barázdált hófehér vinyl, elkülönült sá- 
vok nélküli, 38 percnyi, értelmezhetetlen hangfolyam egymenetben, még akkor 
is, ha fordítani kell közben. Bár hozzám már csak a digitalizált és varratmente- 
sen összeillesztett változata jutott el sticken, az is derék alvilági kultúrdealerek 
végeláthatatlan láncolatának közreműködésével (egyébként egy kínai fröccs- 
öntött, hibás, terepmintás látcsövet adtam érte valakinek, szerintem megérte). 
Mivel az anyag bármiféle információadalék, szöveg, kódok, és egyéb plasztikus 
tudástámpontok nélküli, így csak a fülünkre támaszkodhatunk az értelmezé- 
sekor. Sehol egy utalás, sehol egy cím, bármilyen elpotyogtatott adatmorzsa. 
Steril, csupasz, adalékanyagmentes. Ettől különösen perverz kihívást jelent, és 
a rejtélyes ID (bármit is takarjon ez a rövidítés: identitást, intelligens rombolást 
vagy fejlődést, láthatatlan adatot, stb.) bőven ad interpretációs teret a hallga- 
tójának, csak győzze leltározni és katalogizálni a benne fellelhető mindenféle 
hangokat, amelyek mintha a világ összes tájáról lettek volna összeseperve és 
masszívan, tömörítetlenül egymásba keverve, de még a világűrből is! Azon se le- 
pődnék meg, ha a MIR, a Skylab, az ISS, és a Tienkung-1 űrállomásokrólis véte- 
ezett volna ritkaságnak számító szervízzajokat rádióteleszkópok elektromotoros 
irányba forgatása mellett. Ugyanis az, hogy rég feledésbe merült, amerikai count- 
ry rádióállomások béna felkonfjai is belekerültek, az nem annyira megdöbbentő, 
mint annak a leírhatatlannak a felfogása, hogy netán nem földi eredetű eszközök 
és hangforrások szegmentálatlan és szűretlen folyamait is betárazhatta, előtte 
természetesen gondos ritmusképletekké formázva. Ez inkább már az AI tengely- 
elméletet erősíti, mert ezt egy panellakásban is elférő cuccokkal aligha lehet 
előállítani, még ha ennyi ketyeréje van is felhalmozva valakinek, ilyen jellegű, 


224 ! HUN / INDUSTRIAL NTECH HIT. ISSO5S 


magas szintű technikai tudása csak úgy senkinek sincs. Egyszerűen kizárt, ilyet 
nem lehet létrehozni! Ha mégis, az hátborzongatóan veszélyes irányt vehet a ké- 
sőbbiekben. Ugyanis ez a lemez igen rejtélyes módon szinesztéziára képes, mivel 
határozottan stimulál hallgatás közben. Azt vettem ugyanis észre, hogy hozzáve- 
tőleg az album derekánál, a 15. és 23. perce közötti szakaszban, mikor olyan üte- 
mesen himbálózó ablaktörlőlapát hangok vannak összemosva elektronikus bu- 
gyogással és finom sercegésekkel, mély basszuslüktetésekkel, akkor elkezdtem 
egy furcsa szagot érezni az orromban. Először nem kapcsoltam össze a zenével, 
talán annyira fel sem tűnt, később viszont megismétlődött ugyanennél a szakasz- 
nál! Szerintem ezek a hangok aktiválták az agyam szaglásérzékelésért felelős 
területét, ami felidézte bennem a régi fürdőkomplexumokat, az uszodát, a szau- 
nát, a kloramin, a klór, a baktériumok, a vizelet és pl. az izzadság vegyületeinek 
everékét a fertőtlenítőszerekkel együtt. Úgy éreztem, mintha jelen lettem volna 
a rég elfeledett uszodatechnikai berendezések körül, mikor még működtek ilyen 
étesítmények. Megdöbbentő érzés volt, és akárhányszor újra meghallgatom, ez 
a jellegzetes szag újra megcsapja az orromat. Kérdeztem erről a dokit, aki szerint 
ez simán lehetséges, de ő nem érzett ilyesmit közben. De nem ez az egyetlen 
ilyen trükk benne. A lemez végén van egy másfél perces outro, egy lecsengőben 
évő, karistoló-hortyogó zajfolyam, amely viszketést vált ki a tarkómban, és kény- 
telen vagyok megis vakarni. Minden alkalommal oda kellett nyúlnom, különben 
megőrültem volna! Ahogy kifédelődik a süketségbe, a viszketés is egyből alább- 
hagy. Megmagyarázhatatlan akusztikai mágia, csodafegyver ez, és ezt egy telje- 
sen instrumentális egyvelegtől, helyenként szubtonális hullámformáktól, vagy 
jellemzően sűrűre ritmuskódolt, hol atonálisba hajló, hol pedig rendezett ipari 
zakatolástól és mormogástól nem várná az ember. A meglepetései egymás után 
érkeznek, a keverése olyan szinten tökéletes, széles dimenzióra feszített, hogy 
csak kapkodtam a fejem, hogy hol, melyik falon keresztül tör rám éppen valami 
oda nem illő, határozottan illetéktelen entitás. Legvadabb fantáziámmal sem tu- 
dom elképzelni, hogy milyen összetett, intelligens rendszerekkel készült, milyen 
megspékelt műszerekkel, milyen típusú élő organizmusokon tesztelték, és leg- 
főképp: mennyi ideig tartott mindezt megalkotni - teljességgel elitch-mentesen. 
Egy sor megválaszolatlan kérdést hagy tehát nyitva a Nash Cortega Station, 
amely ha egyszeri kísérlet is, előzmény vagy folytatás nélküli, a kreatív egyedi- 
ségbe vetett hitünket, és az 50-es évek reformzeneiségét támasztja alá a sok- 
féle hulladékon, low budget kacatokkal összerakott és terjesztett, mégis pokoli- 
an nehezen beszerezhető hanghordozók mellett. De persze leginkább helyette. 
És... és... már megint érzem azt a semmivel össze nem keverhető uszodaszagot! 

INDUSTRIAL EUROPA / FINNORSZÁG 


as Az dőáhd. ves "7- 


Ae Tedenerottajgr, 


SUOMI FINLAND: 
RECCSENT ÉS PUKKANT 


Finnország északi fekvése bizonyos korlátokat szab az ipari tevéke- 
nységnek; a kemény téli körülmények miatt az építési és fűtési költ- 
ségek magasak, a jég és a hó akadályozza a közlekedést. Az iparosítás 
az 1860-as években kezdődött, de az ütem olyan lassú volt, hogy a 
20. század elején a lakosságnak csupán 10 százaléka élt a termelésből. 
Az 1960-as évek közepén előzte meg elsőként a foglalkoztatásban 
a feldolgozóipar a mezőgazdaságot és az erdészetet együttesen. 
A hörgős metál és gót zenék dominanciája mellett azért jelen van a 
dark electro is, ezt barangoljuk most be a kezdetektől napjainkig. 


] 
See d[/ 
cz — UNE INWZA-n 


Finnország könnyűzenei történetéről, azon belül is az underground 
művészetről akár azt is kijelenthetnénk, hogy kevésbé dokumentált, 
azonban ez nincs egészen így, ásni viszont kell hozzá. Épp 2021-ben 
jelent meg a Made in Finland: Studies in Popular Music (Szerkesztet- 
te: Toni-Matti Karjalainen és Kimi Kárki) a monográfiasorozat része- 
ként, melyben egy komplett fejezetet szenteltek a finn underground- 
nak is. Talán ez adja a legtöbb iránymutatást a finn minimáltechno és 
experimentalista zenék megértéséhez. Amellett, hogy a finn zenei kul- 
túrát a sztereotípiák és sablonok egész sora lengi körül a népzenétől 
a boomer-sanzonokon át, a keleti blokkra jellemző gagyiságokig és 
a szolgalelkű nyugatmásolásokig, olyan szemmel is érdemes vizsgál- 
ni a túltermelést, a mennyiség és minőség arányát, hogy az 5,5 mil- 
liós Finnország évek óta zsinórban vezeti a boldogságindexet. Itt él- 
nek ugyanis a legboldogabb emberek a felmérések szerint, és nem 
csupán a szauna meg a Mikulás miatt. Írásomból bizony sok előadó ki 
fog maradni, nem fogok részletesen végigmenni minden egyes finn 
indusztriál metál bandán, mert abból akkor akár különszám is lehetne, 
ezért inkább a sarokpontoknak számító jelenségeket, érdekességeket 
fogom csak boncolgatni, megbolygatni. 


A 60-AS ÉS 70-ES ÉVEK ELEKTROAKUSZTIKÁJA 


Bár kezdeti próbálkozások az elektromos pianóval már a 19. század 
végén is akadtak, azonban a valódi kísérleti elektronikus zene innentől 
számítva privát lakásokban keletkezett, többnyire rőtszakállú, elszánt 
hangszerépítő mérnökmanók saját maguk által összebarkácsolt DIY- 
eszközein. A szegénység nagy úr, a valódi hangszerek elérhetetlenek, 
megfizethetetlenek, így amit otthon találtak, abból raktak össze min- 
denféle hangképzésre alkalmas cuccokat. Mindent mindennel össze- 
kötöttek, és az elektronikai fejlődésnek ezen fokán elképesztő módon 
hangokat tudtak kicsikarni belőlük. Ezeket alig találni múzeumokban, 
elporladtak, vagy egyszerűen hulladékként végezték, sem gyűjtőjük, 
sem kutatójuk nem akadt, azonban a példahangok későbbi lenyomata 
mégis fennmaradt egy bizarrnak nevezhető, 1978-as nyomású válo- 
gatáslemezen , Suomalaista Elektroakustista Musiikkia, Finnish Electro- 
Acoustic Music" [CP 217] címmel, amely az évtized ezen kísérleteiből 
szemléz. Félelmetes és egyszerre kínzó űrzenék, elektroakusztikai 
szonoterror-szagot árasztó vaskos darabok, elaludni nehéz lesz rá, 
és a spájzig sem mersz utána éjszaka kimenni. Olyan ,zeneszerzők" 

munkáit tartalmazza, akik nagyrészt Helsinki különböző állami és ma- 
gánstúdióiban és azok környékén dolgoztak, beleértve a Yleisradion 
Kokeilustudio-t (a Finn Rádió Kísérleti Stúdiója), Helsingin YIliopiston 
Musiikkitieteen Laitoksen Studiot (a Helsinki Egyetem Zenei Tanszé- 
kének Elektronikus Zenei Stúdiója), Osmo Lindeman magánstúdióját, 
valamint az EMS Tieto-Konemusiikinstudio Tukholmassa (más néven 
EMS Számítógépes Zenei Stúdió). Ebben az 52 percben akad minden: 
sötét, kaszkádszerű szintézisek, finom, dühös, bömbölő dübörgések, 
csendes, proto-new-age szintetizátorhangok, drone, disszonáns, pul- 
záló elektronika és hangrobbantás, erős rokonságban a korai magyar 
és német sci-fik (Pirx kapitány kalandjai, Alfa-holdbázis), Adi New- 
ton és a TAGC, valamint a holland Tom Dissevelt és Kid Baltan híres 
1958-as ,Delta-főcímzene" Song of the 2nd Moon-jával. A pittyegések, 
puttyogások, csöpörészések, tört hullámok és zongoraimprovizációk 
széles választékát halljuk, a tiszta absztrakciótól a visszafogottabb, szin- 
te motorikus részekig. Ezek még valamennyire a hidegháború, űrkor- 
szak, és jeges rettegés sountrack-jei egyben, valahol a finn avantgárd 
tapétás előszobafalára akasztva közvetlenül a hólapát mellett. 


suomalaista 


. musiikkia 


finnish 
music 


1979: a finnek már vastagon benne voltak az elektroakusztikában. 


Az experimentalizmus és az underground művészet a 60-as évek vége 
felé csírázni kezdett. E kor ikonikus alakjai voltak Erkki Kurenniemi (finn 
dizájner, filozófus és művész, aki leginkább elektronikus zenei kom- 
pozícióiról és az általa tervezett elektronikus hangszerekről ismert, 


230 ) HUN / INDUSTRIAL NTECH HIT. ISSO5 


és az elektronikus zene egyik vezető korai finnországi úttörőjeként, 
jövőkutatóként tartják számon), valamint Jukka Ruohomaki, finn ze- 
neszerző, aki elektronikus zenére szakosodott. Közéjük tartozott még 
Mauri Antero Numminen, (M.A. Numminen), aki különösen avantgárd, 
underground művészként volt ismert, és olyan dalokkal váltott ki erős 
vitákat, mint a Nuoren aviomiehen on syytá muistaa (, Amire egy fiatal 
férjnek emlékeznie kell"; a dal szövege közvetlenül egy friss házasok- 
nak szóló útmutatóból származik, és a helyes előjátékra vonatkozó ta- 
nácsokat tartalmaz) és a Naiseni kanssa eduskuntatalon puistossa (A 
nőmmel a parlament parkjában). Numminen a finn elektronikus zene 
egyik meg nem értett úttörője volt, számára Erkki Kurenniemi egy 
."énekgépet" is épített, amellyel 1964-ben részt vett egy énekverse- 
nyen, de az is emlékezetes, hogy a Sáhkökvartetti (, Elektromos kvar- 
tett") nevű épített elektronikus hangszerrel olyan előadásttoltak, amely 
káoszt okozott egy szófiai ifjúsági fesztiválon. ,Kaukana váijyy ystáviá" 
(Távoli leselkedő barátok) című vérfagyasztó számukat az egyetem 
dísztermében vették fel 1968. november 25-én, a szovjet invázió év- 
fordulójának estéjén. (Nem is volt semmiféle politikai üzenete.) 


Tehát történtek izgalmas dolgok, és bár a korai feltalálók, hang- 
szerépítők nem tartották magukat sem zenésznek, sem művész- 
nek, mégis erős hatást váltottak ki, mert egyszerre adták a ge- 
rincét a finn technokrata és kulturális elitnek, a 80-as évek ipari 
zajprojektjeinek, de a 90-es évek derekán a nyers hangzásá- 
ról és minimalista struktúráiról ismert finn kísérleti technónak is. 
A finn könnyűzenében mindezek mégis marginális próbálkozások ma- 
radtak. A korai 80-as években kevés new wave és post-punk banda 
vett át szintetizátorokat, szekvencereket, programozható ritmus- és 
dobgépeket. Inkább a romantikus pop felé fordultak, ami a gothic rock 
bandáknak teremtett táptalajt és megnyerhetőbb közönséget. 


Lelőve a finn vicc poénját: ,-300 "C-on befagy a pokol, de a Finnek 
nyerik meg az Eurovíziós táncdalfesztivált" (Lásd: a horrormaszkos Lor- 
di zenekar 2006-ban a Hard Rock Hallelujah számukkal lett győztes.) 
Hiába terjedtek a kereskedelmi forgalomban kapható MIDI-szabványos 
eszközök, saját memóriával is felszerelt szintik, pl. a Fairlight CMI II, a 
finn rockerek igyekeztek ezektől tüntetőleg távol maradni, hiszen sok 
ultrakönnyű pop és disco ilyen berendezéseket használt, így a stílusok- 
ban a szeparáció egyre csak erősödött ,nekünk ugyan nem kell ilyen 
elektromos szirup!" felkiáltással. Ez bizony nem segítette a fejlődést. 

VAINIO, GAGARIN KOMBINAATTI, 
CORPORATE 09 ÉS A PAN SONIC KORSZAK 


A 80-as évek derekára azonban kitermelődött mégis a pop, rock, jazz 
peremvidékén lavírozó avantgárd művészek generációja, akik tudato- 
san el akartak szakadni a bevált formáktól, eszközöktől és műfaji hatá- 
rokat is feszegetni kezdtek. Egy-két érdekesebb darabja fel-felbukkan 
még néha, mint pl. az EBM és drone jegyeket mutató Nelján Seinán 
Jumalat (A négy fal istenei) kazetta, számos punk és kétes besorolású 
előadó terméke, és itt jön a dokumentálatlanság, hiszen sok különleges 
darabnak és előadónak egyszerűen nyoma veszett. Egyik komoly és 
stabil vezéralakja ennek a korszaknak viszont egész biztosan az 1963-as 
születésű Mika Tapio Vainio volt, aki elsősorban a Pan Sonic együttes 
tagjaként vált ismertté. Igazi neve mellett (vagy helyett) gyakran hasz- 
nálta a 9 szimbólumot (semmi minimalizmus!), de Kentolevi, Philus, 
Tekonivel álnéven is dolgozott. Zenei pályafutását a korai finn industrial 
noise szcéna részeként kezdte elektronikával és dobolással. 


Gagarin Kombinaatti 


Vainio mindössze 20 éves volt (nem mellesleg egy vágóhídon dolgo- 
zott), amikor is Gagarin Kombinaatti (Gagarin Kombinát) nevű projekt- 
jében már szalagokra rögzített hangfelvételeket monoton vaspüfölés- 
sel (többnyire véti ám az ütemet), horzsolásos hangképzéssel, atonális 
zajokkal. A projekt létezése azért is bizarr és hihetetlen, mivel nyugati 
erősebb példákat átvéve meglehetősen gonosz és minimalista zajter- 
rort generált. Nyűgös, funky garázs-indusztriál, zajgyűjtemény, gépie- 
sen ismételgetett, érthetetlen finn kifejezések, sercegő hóvihar, urbán 
klausztrofóbia, hidegen nyesett dobok és random módon összefor- 
rasztott expresszív jam-dzsemek adják a szívbe szúró ,proto-techno" 
műhelyzajait. Később Vainio erről úgy nyilatkozott: 


,A nyolcvanas évek elején nagyon érdekelt bennünket az 
ipari zene, például a Throbbing Gristle, az Einstürzende 
Neubauten és a Suicide. Végül a zenei ízlésünk a reggae, 
a hip-hop és a kísérleti zene felé fordult. Amikor elkez- 
dődött az acid house, az nyilván erősen hatott ránk, de 
már évek óta nem követjük azt a szcénát sem." 

GAGARIN KOMBINAATTI 83-85 


A formáció felvételei sokáig elérhetetlenek voltak, míg 2016-ban a , 83- 
85" című válogatáson kiadásra nem kerültek vinylen. Később Vainio 
elkezdett DJ-zni és acid house bulikat szervezni. Itt találkozott Tommi 
Grönlunddal, akivel később megalapította a Sáhkö Recordings-ot 
(a Sáhkö finnül elektromosságot jelent), amely sok Vainio zenét adott 
ki, köztük a fenti GK-válogatást is. Így legalább fennmaradt nekünk. 


Corporate 09 


A techno és acid house történe- 
tében a 90-es évek elején Vainio- 
nak szintén fontos szerepe volt. 
A turkui Pertti Grönholm és Vainio 
számos industrial, house és tech- 
no számot készített a Hyperdelic 
Housers party kollektíva által 
szervezett  warehouse partikra, 
klubokba, ez vezetett az 1991-es 
megalakulásukig. Első  kiadvá- 
nyuk az In Joy We Trust című ba- 
kelit EP 1991 tavaszán jelent meg, 
néhány számot, mint pl. a The 
Beast-et, akkoriban gyakran ját- 
szották a helyi raktárpartikon. Első 
CD-jük a Mindprobe címet kapta, 

a kiadvány hátoldalán az ,50 perc mellékhatás" alcím szerepel. Ezt a 
két anyagot tekintik a finn techno house szcéna első 127-os EP- és CD- 
felvételeinek. Underground táncos bulik Finnországban ekkor még 
nem indultak be igazán, tehát egyelőre nem beszélhetünk az elekt- 
ronikus tánczene áttöréséről. A techno és a house csak néhány évvel 
később nyert nagyobb teret. Zenei stílusuk az ipari jellegű technotól 
az ambient house és az IDM szélesebb hangzásvilágáig terjedt. Alkal- 
manként az electro és az acid house irányába is elkalandoztak, azon- 
ban soha nem követték szolgai módon az elektronikus táncszíntér 
hippi irányzatait. 2019 tavaszán a Valimo Productions két dupla CDR 
válogatáslemezt adott ki limitáltan, melyek a zenekar 91-98 közötti ze- 
néinek újramaszterelt változatát tartalmazza. Ha valakitől távolabb áll- 
nak az értelmezhetetlen, fülsértő industrial noise kísérletek, akkor talán 
érdemesebb lehet ezekkel a munkákkal kezdeni a finn alternatív elekt- 
ronikus színtérrel való ismerkedést, ugyanis az könnyebben fog menni. 


Pan Sonic 


1993-ban IIpo Váisánennel és Sami Salóval együtt megalapította a Pan 
Sonic (kezdetben: Panasonic) nevű minimál elektronikus és kísérleti 
techno zenekart, amely három évig trióban, majd 2009-es feloszlásu- 
kig duóként működött. Már az indulás évében sikerült kihúzni a gyufát, 
a japán gyártó a név- és betűtípus (egyben: brand) azonossága miatt 
pert helyezett kilátásba, ami évekig húzódott. Végül 1998-tól így lett 
belőle egyetlen betű törlésével csak ,pán szonik". A névválasztás kü- 
lön pikantériája, hogy 1998-ban Vainio és Ilpo egy eseti kollab során 
a Wire angol kísérleti művészeti punk zenekarból Bruce Gilberttel IBM 

néven (és a kék logójukkal a cégnek ajánlva!) vette fel a The Oval Room 
c. súlyosabb és a Pan Sonic-nál mocskosabb kísérleti zajlemezt. A Pa- 
nasonic első albuma, a kék-fehérbe nyomott Vaiko (Alapértelmezett) 
még teljesen mértékben analóg eszközökkel készült, de nem emiatt 
viseli meg a hallgatóját, hanem azért, mert leginkább rosszul beállított 
készülékek gyári teszthangjainak, különböző frekvenciákon megszó- 
laló sípolásának, vagy elromlott berendezések recsegésének, pukka- 
násainak tűnik. Dallamok, ismétlődő ritmusok alig-alig bukkannak fel 
benne, ha mégis, annak fejbólogatással nagyon lehet örülni. Szöve- 
ge nincs, monoton, sercegő, és többnyire csak úgy, egyszeriben vége 
szakad. Hi-fi berendezések és emberi fül teszteléséhez feltehetően 
alkalmas, azonban házibulikon ne 

akarjuk feltenni, ha szeretnénk még 

a barátainkkal a továbbiakban is 

találkozni. A kísérleti elektroakuszti- Nem táncorientáltság 
kus zene egyik fő sajátja egyébként ésvidám Hirnüsök 
sem a táncorientáltság, a vidám Ni 
ritmusok szabadon engedése, ha- szabadon éngeédése; 
nem az elidegenítés. A variálható hanem elidegenítés. 
barkácstechnikákkal,  oszcilloszkó- 

pokkal, laza összeköttetésekkel lét- 

rehozott zajgenerálás során mindig 

van lejjebb. Lehet tolni a potmétert tovább, mélyebbre húzni, és ha 
nem száll el a kondenzátor vagy a trafó, nem borul füstbe a fél asztal, 
hanem teljesen váratlan és izgalmas zörejek, effektek másznak elő az 
improvizációból, akkor az különleges örömet okoz. Addig türelmesen 
ki kell várni ezeket a pillanatokat, közben persze rendesen megter- 
heli az ember fülét és agyát. Mások vagy önmagunk teljes őrületbe 
kergetéséhez - nem túlzás azt állítani - fegyverként működik, a Pan 
Sonic alkotásainak zöme pedig pont ilyen. Isten se tudja megmonda- 
ni, hogy mégis mennyi alkohollal készültek, de azt sem, hogy mennyi 
kellett akkor belőle, hogy úgy-ahogy, nagyjából fogyaszthatóvá váljon. 
Vainio sikeres szólókarriert futott be a Pan Sonic után is, együtt dol- 
gozott rengeteg nagy formátumú művésszel, többek között Barry 
Adamson-nal, Björk-kel, és a Merzbow-val is. Termékeny alkotó volt 
egészen 2017 tavaszán bekövetkezett rejtélyes és érthetetlen haláláig. 
A franciaországi Trouville-sur-Merben egy szikláról szerencsétlen mó- 
don hat métert zuhant a tengerbe, amit sajnos nem élhetett túl, így 
Európa és a Világ egy rendkívül sokoldalú, széles látókörű, kísérletező 
kedvű, ipari gyökerekkel rendelkező művészét veszítette el hirtelen. 

MERT MINDEN ORSZÁGNAK KELL LEGYEN 
LEGALÁBB EGY TISZTESSÉGES SAJÁT DEPECHE MODE-JA! 


Advanced Art 


Tampere, 1985 ősze. Három srác, Pasi , Jana" Janhunen, Petri , Pete" 
Huttunen és Petja Vince" Valasvaara összeállnak, és megalapítják az 
Advanced Art szintipop formációt, melyet kerek 10 évig becsülettel 
üzemeltetnek is. Igazi Depeche Mode utánzók ők, kinézetük, dala- 
ik mind erre utalnak. De legalább a mélyebb, tisztább fajtából valók, 
telítve érdekes és szívszaggató melódiákkal, szinte suttogós énekkel, 
no meg nem kevés feszes EBM vonulattal is. A zenekari tagok saját 
kedvencei is beszivárogtak inspirációként, a Kraftwerktől, a Depeche 
Mode-on és John Foxxon át egészen a Front 242-ig, Clan of Xymox-ig 
és a Psyche-ig. Az olyan számaik, mint a From Nothing to Nothing és 
a No Answers No Solutions Európa-szerte az alternatív lejátszási listá- 
kon és a klubok tánctermeiben találták meg az utat, ahogy az USA- 
ban és Brazíliában is. A csapat vizuális és energikus élő zenekarként 
volt ismert, soha nem tagadták, hogy ők popot játszanak. Hosszú tur- 
nékra sem vállalkoztak, ellenben néha teljesen váratlan helyszíneken 
bukkantak fel. Néhány klipjüket az MTV Europe-on is bemutatták. Az 
Advanced Art hamar a finn elektronikus színtér egyik vezető fellépő- 
jévé nőtte ki magát, és szép rajongótábort is magukénak tudhattak. 
Aki meghallgatja a feloszlásuk után kerek 30 évvel később kiadott és 
remaszterelt válogatásukat Darkhive: The Tape £ Vinyl Years címmel, 
rá fog jönni, hogy a demók ellenére akkor ez bizony a korszellemhez 
tartozott ott is, máshol is, mint nálunk például a Bonanza Banzai. 


Neuroactive 


A finn EBM dark wave electro zenekart 1991-ben alapította Jarkko 
Tuohimaa, Vesa Rainne és Ville Brusi, azonban első lemezük, a 
Morphology csupán 1994-ben jelent meg. Épp e sorok írásakor jelent 
meg a Bandcamp-en ennek a kultikus debütáló lemeznek az erede- 
ti alapító tagok által felfrissített, redux-változata. , A projekt az eredeti 
multitrackekkel kezdődött. Átnéztük a régi mastereket, és eldöntöttük, 
hogy mit szeretnénk megtartani, és mit szeretnénk újra felvenni, végül 
a régi és az új jó keverékét kaptuk meg" - mondta Tuohimaa. 27 év 
stúdiótapasztalata keveredik a múltbéli jeges lehellettel, mindez úgy, 

hogy a régi rajongók is szívesen idézik fel azokat az időket. Összes- 
ségében a Neuroactive úgy tudott sikeres lenni egykor és ma, hogy 
a vokál azért meglehetősen nádszálkarcsúnak, felpuhult tundramező- 
nek hat, sőt, időnként még félre is csúszkál, de legalább nem vonja 
el a figyelmet az egyébként precízen felépített, itt-ott felpufferelt-fel- 
pumpált zenei alapokról. Benne süvít tehát az északiság, a stílusje- 
gyek iránti teljes lojalitás. A szoftos szintipopért lelkesedők bizonyára 
értékelik a felújítást, míg az EBM-esebb vonalra vágyók garantáltan a 
94-es változathoz nyúlnak vissza inkább. A borító gázálarcos esztétiká- 
ja megtévesztő, keménység alig, de ez nem zavaró, hiszen kellemes 
háttérzenének tulajdonképpen elmegy. Bár vannak komorabb hang- 
vételű darabjaik, alapvetően angyalfiúhangokra és herehőmérsék- 
letű túlérzékeny nótákra kell számítani, nem pedig izomból tolt láza- 
dó hangokra. A Neuroactive fennállása alatt számos váltást megélt a 
zenekari felállásban és stílusbeli próbálkozásban. Legutóbbi albumuk 
teljesen lágy szintipoppá puhult föl, azonban még mindig ez az egyik 
leghosszabb életciklusú finn exporttermék a dark elektro színterükről. 


[Active] Media Disease 


E körbe sorolható még bizonyos feltételekkel az 1995 és 2000 közöt- 
ti időszakban működő csoport is, akik ugyan erős gitárhasználattal és 
klasszikus zenei betétekkel vezettek fel EBM és szintipop keveréket, de 
érezhetően sokkal több műfajt szerettek volna belepasszírozni a do- 
logba, mint amennyi még karakteresen működőképesnek nevezhető. 
Az ének kiforratlan, egyszerre kacérkodik a metállal, a gót rockkal, de 
még a future pop gyöngécskébb alkotóelemeivel is. Magas reproduk- 
ciós ráta semmiképp nem jellemzi, így bele is veszett az egész a Finn- 
öbölbe, csupán egy kazetta, egy albumnyi CD, és egy rövid EP-cske 
maradt utánuk. Zúzásnak ez ugyan nem sok, de nem is kevés. 


Ten After Dawn 


Ez a dark szintipop trió az aktivitásmérő alapján látszólag még csak pár 
éve létezik, viszont Facebook-oldalukat már több mint 10 éve hozták 
létre. Vélhetően többet élőznek (határon túl is, Moszkva, Berlin, Tallin, 
stb.), mint stúdióznak, kiadványuk ezzel ellentétben alig van. Ezt leszá- 
mítva egy fiatal, feltörekvő csapat, és nehezen lehet eltéveszteni, hogy 
elsősorban a női közönség szívét célozzák meg. Számaik hangzásvilá- 

gában felismerhető ugyan némi ipari eredet, szövegeik azonban hab- 
könnyűek, cukortartalmuk magasabb, mint a bolti szörpöké. A dark 
pop formációk sokadik reciklálása után sem lehet ezen változtatni. 


METÁL ON METÁL, A SZAVAD IS ELÁLL 


Miért van Finnország annyira felülreprezentálva a metál és az ipa- 
ri zenében? - tehetnénk fel a kérdést. Az olyan műfajok, mint a (folk, 
black) metal és az industrial (post-industrial - neofolk) nagyon nép- 
szerűek Finnországban, ahol több ilyen zenekar is akad egy főre ve- 
títve, mint bármely más országban. Miért lehet ez így? A metálzene 
jelenlegi népszerűségének egyik fontos tényezője az elfogadó hoz- 
záállás és közeg, amellyel találkozott. Finnországban a metálra, és an- 
nak számos variánsára mindig is úgy tekintettek, mint a könnyűzene 
egy újabb fajtájára a sok közül. Az 1980-as években bekövetkezett 
globális népszerűségi hullám azonban meg is alapozta a mai sikert. 
Ekkor ugyanis fellendült a metálzene Finnországban, és a mostan- 
ra hírnevet szerzett művészek közül sokan ám még a 70-es években 
születtek, de a 80-as években élhették át zenei ébredésüket, amikor 
a metál már nagy divat volt. Ennek keveredése az indusztriállal egy sa- 
játos, északi ágat termelt ki, az EBM pedig oldalágról kúszott be a mű- 
faji palettába. A finn hagyományos népzene nagy része tudniillik kissé 
melankolikus, ezért ritmusában mutat némi hasonlóságot a metállal. 
A hagyományos népi kultúrában például sok pogány motívum akad, 
ami könnyen átültethető a heavy metal esztétikájába is, így ezeken a 
területeken meggyőzően erős alapjai vannak. A heavy metal egy tár- 
sadalmilag elfogadott módot adott ott az embereknek, különösen a 
férfiaknak, hogy feldolgozzák és kifejezzék érzéseiket. Emellett, ha 
megnézzük a finn művészetet, például a festészetet, a filmművésze- 
tet és az irodalmat, könnyen találhatunk hasonló gondolkodásmódot 
a ,sötét" és melankolikus témákról, amelyek a metálban is bőségesen 
benne gyökereznek. Nem mintha a finnek állandóan depressziósak 
lennének (egyébként egy 2021-es felmérés épp azt mutatta, hogy a 
legboldogabbak) - a művészet ezáltal egy különös és sajátos módja 
annak, hogy fel is dolgozzák ezeket az érzelmeket, valamint egyben ki 
is űzzék a szervezetükből. (Nem is beszélve a hosszú hideg télről, amit 
mi kifejezetten utálunk, őket viszont nem zavarja, mert megszokták.) 


pi 

A FINN TRANCE, DARK ÉS HARSH ELECTRO KÖZÉPKOR 


A sötét elektrodiszkó, a rave kultúra, a trance, és a harsh elektro mind 
nyugatról szivárogtak be folyamatosan az országba és akár csak ná- 
lunk, itt is feltartóztathatatlanul termelődtek a különféle projektek, 
amelyek bár széles skálán mozogtak, ismétlésből és másolásból voltak 
kifejezetten jók. Ha egyediséget kellett teremteni, akkor már bizony 
jócskán megizzadhattak. 


A Kuroshio Current 1997 és 
2008 között aktív finn banda 
a nevét angolról fordítva a 
mélykék színű Kuroshio-ról, 
más néven Fekete vagy Ja- 
pán Áramlatról választotta 
Örökségük alig volt, szinte 
alig adtak ki valamit, azon- 
ban a Hollow Man slágerük 
felszántotta a fél világot, erre 
még mi is emlékezhetünk. 
A folytatást már a Kuroshio a 
néven szólóban biztosította az EiGgülátág 2012-es BeéSháNÍS lemeze 
alapvetően egy korrektül összerakott, pörgős cyberpunk anyag. Dark 
psy és trance találkozik electro-indusztriállal, pumpáló ütemekkel, 
klasszikus filmzenei hatásokkal. Jelenleg új anyagon dolgozik. 


A Gerichtshof és a Beati Mortui modern dark industrial trance 
dance vonalon nyomultak, hamisítatlan 2000-es évek eleji érzést 
hozva, mikor a horrorisztikusra tekert vokál és a gyors táncütemek 
pszichotikus egyvelegének túltengése volt épp jellemző. Az Eril 
formáció már több kreativitást és EBM-es elemeket tudott felmu- 
tatni, míg a Hydrocyanic (2010) egyszerű szintetikus, gázmaszkos 
kacatdiszkónak hat, ahogy a X.I.N és Shrine of Downcoming is a 
4/4-es ütemeikkel. A nyersebben megszólaló, háborús zúzást torkon 
lenyomó világrend képviselői közül a beteges Mengele Blue Eyes 
(2008) torz nyekergése, vagy a [TlerrorLex harsh electro zajterror- 
ja hozható fel egyébiránt elrettentő példaként, míg a Perseraiskaus 
hardcore, gitárokkal, a Cellhavoc (2014-2015) sötét atmoszférá- 
jú durva dobpergéssel és hörgésmetállal vonja magára a figyelmet. 

A Die System és Club(X)Death Andreas Kurtén egyszemélyes min- 
dent mindennel stílusvegyítő projektjei. 2013 óta a szokásos háborús 
témaválasztásban és folyamatosan toxikus, bomlásban lévő vegyi hul- 
ladékban szenvedve stompol, mintha ez kötelező lenne. 


A Bleeding In Silence Tamperéből indult 2011-ben eseti dark electro 
projektként, de ez sem állta ki az idők próbáját, szép csendben vér- 
zett ki. Csupán pár számos anyagokat adtak ki, abból sem túl sokat. 
Kissé amerikai mocskos indusztriálnak hat legtöbb MESEL de ilyes- 
miből bőven akadt máshol is. iz 
Egyedibbnek, ütősebbnek szá- 
mít azonban a szintén lepkeéletű 
Machine Park duó (jobbra), akik- 
nek aggrotech, nyersebb, üvöl- 
tősebb electropunkos lendülete 
élesen elüt a többi vérszegény 
bandától. Alkalmi zenekar volt ez 
is, sok minden nem maradt hátra 
utánuk, de legalább velős dühös- 
séget árasztanak, és nem használt 
pézsé meg döglött egérszagot. 


NÉHÁNY ÜDÍTŐ KIVÉTEL (VAGY INKÁBB RENDSZERHIBA) 


Finn robotduók: Sekret Teknik és Blastromen 


A Sekret Teknik (2014-2020) Elmeri Vehkala, és Lasse Nevala minimal 
wave játékprojektje, melyben csöppet sem veszik komolyan magukat. 
Az Atomic City klipjükben például sárga sugárvédelmiseknek öltözve 
mérnek GM-csővel a lakótelepen, ezzel édesden megy a szerepjáték, 

a finn Kraftwerk, krautrock, daftpunkság, synth wave-őrültködés is egy- 
aránt megvan, mindez prüntyögő pre-nukleáris földi disztópiába cso- 
magolva. Időnként öbit-es cyber wave, máskor meg retro coldwave, 
némi Bartos-vokóderezéssel. Hasonló párja a népszerű Blastromen, 
akik abszolút robot- és sci-fi témakörbe pozícionálták (pózolták) ma- 
gukat. Művi összerakott, nosztalgiára építő retro synth projekt ez, pre- 
cízen megtervezett kinézettel, cyber-attitűddel, és legfőképp könnye- 
dén átjárható, szélesebb közönséget megcélozva a siker érdekében. 


Finn halálbrigádok: And Then You Die és VVOV 


Depresszív, nihilista poszt-indusztriál, pszichedelikus rockmetál, és 
experimentál a javából. A csoport a nyugat-finnországi Vaasa régió 
árnyékos sikátoraiból érkezett Harri Huhtala, Michael Wágar, és Ove 
Ritola tagokkal. A formáció ugyan még 1990-ben indult, de a 30 évnyi 
agónia előtti kalapemelésként az And Then You Die 2021 májusában 
új albumot jelentetett meg , Electric Uterus" (Elektromos méh) címmel, 
ami kifinomulatlan, és horzsoló ipari zajként szólal meg, miközben 
egyszerre idézi meg a new york-i sötét független szcéna, sőt a svéd 
indie rock képeit is. A durva hangzásvilág lyukakat fúr a hallgató ko- 
ponyájába a halálba tömörített hangzásvilág, a sikoltozós bágyadtság 
és az asztrális-vokális dallamok keverékével, amelyek hideg, kímélet- 
len és pesszimista hangulatot teremtenek. (Nálunk a Plasma Pool és az 
Interzone idézett meg hasonlókat.) 


A Kouvolából származó VVOV 
(The Vessel és The Deviant fedő- 
nevekkel) mélyen egzisztenciális, 
embergyűlölő, szokatlanul nyers 
blackened darksynth g$ EBM-et 
készít, amely bőven túlmutat 
az aggresszivitáson mind szö- 
veg, mind hangzás, mind pedig 
képi világával. Dohos és zajos 
sötétség ez a black metál bru- 
tálisabb köntösében. ,Az élet 
elviselhetetlen lenne, ha komo- 
lyan lehetne venni. Még mindig főemlősök vagyunk, akiket a puszta 
állati ösztönök vezérelnek, csiszolva a hiábavaló túlgondolkodástól. 

Minden értelem, minden rendszer az elme hiábavaló kivetülése - 
pirotechnika a semmi éjszakai égboltján : Ez nem valami vidám krédó. 
A 2020-as Nature s Nightmare számuk szövegéből idézve is leszűrhető 
az egzisztenciális szenvedés, a folyamatosan és újra megerősített em- 
bergyűlölet, a kollektivizmus fojtogató természete: 


Tudatosság, a természet rémálma az Én, 
Semmi más, csak vegyi anyagok. 
irányíthatatlan, ösztönösen cselekvő 
tehetetlen emberállat 


Testvérgyilkos, Vak a kozmoszra 
Ez a bolygó lesz a sírunk. 
Hála Istennek, hogy nem maradunk itt 


Szintén egy jó kis különc elektronikus banda és művészeti performansz 
csoport Helsinkiből. /lari Larjosto, Mikko Viljakainen, Perttu Eino 
Hákkinen, Sami Hynninen csillagkapuja sámánisztikus korai techno- 
lógia és pszichedélia extrém gépzene formájában. Nem kedvelik, ha 
boncolgatják, elemezgetik, méricskélik a formációjukat, a technoban 
semmi bájosat nem találnak, viszont erőforrásként felhasználják, a jó 
koncertközönségnek pedig azt tartják, amiről egyáltalán nem kell gon- 
doskodni, de még csak kapcsolatba se kell lépni vele. Zenéjük intro- 
vertáltabb, verses-mesélős-filozófikus, komor hangulatú, néha valódi 
egyházi prédikációnak, ráolvasásnak, kántálásnak, sámáninak hat. 


242 ! HUN / INDUSTRIAL NTECH HIT. ISSO5S 


Az álompár: Lola Kumtus 


Házaspárok, amikor Ellen Alien, Nitzer Ebb, és Dive nyomdokain dark 
elektrósat zenélnek? Az megdobogtatja a szívet, különösen, ha a vi- 
deóikhoz izgalmas archív dokumentarista felvételeket használnak fel. 
A páros azért is kedvelhető, mert abszolút nemzetközinek hat az an- 
gol szövegekkel, a minimalista, művészetileg igényes, különös hang- 
jaikkal, sugároznak is belőlük a 
mínusz fokok, vastag plédek alá 
akarunk menekülni előle, de ott 
is utolérnek szerencsére. Össze- 
szokottságuk, DIY-koncepcióik, 
időnként érdekesnek, furcsának 
tűnő számcímeik, dalkompo- 
nálási képességük és látensen 
belga-brit vonalasságuk alapján 
abszolút érdemesek a hallgatói 
figyelemre. A zseniális Problems 
of the Ownership of the body 
(Oriental Remix) felvételük külö- 
nösen kitűnik a sorból. 


A FINN LEGÚJABB KOR 


A Miseria Ultima már az új, 2016 utáni idők bandája. Aleksi Martikainen 
(vokál és szövegek) és Kimmo Huhtala (programozás) jó pár évig tár- 
gyaltak egy elektronikus zenei zenekar megalakításáról, de minden bi- 
zonnyal sikerorientáltságuk is vastagon benne volt, hogy az EBM és a 
dark electro ötvözésével valami olyasmit hozzanak létre, ami szélesebb 
közönségnek szól, és nincs benne semmi új, ami ne fordult volna már 
elő milliószor a kontinensen. Trance elektro, pulzálás, tánczenék az élet 
sötétebbik oldaláról, időnként mégis vidámabb színezékkel. Hangzá- 
sában modern, de egyben túlzottan elhasznált is, sok magas cinco- 
gással, néha kásásnak, dühösnek tűnő énekhanggal, de hány ilyen, és 
ehhez hasonló volt már korábban egyedül csak Finnországban? Leg- 
utóbbi, 2020-as Graygarden albumuk jól táncolható dark electro da- 
lokat, de még future popot is tartalmaz, abból ugyebár sosincs hiány. 

Cardinal Noire 


Teljesen más irányt köve- 
tett a Cardinal Noire, akik 
side-projektként az electro- 
industrial jóval bonyolul- 
tabb, ridegebb, elidegení- 
tettebb útját választották. 
Voltak a Republic of Desire 
indusztriál metál zenekar- 
ban, majd a Protectorate- 
ben, míg végül eljutottak a 
CN-ig. Zenéjük szövevényes, gyakran hörgős, szenvedős, és ebben a 
német gothic EBM vonalat vélni felfedezni (némileg a Placebo Effect 
nyomdokain). A Skinny Puppy Rodent időszaka is befigyel néha, élő- 
ben még talán kiforratlannak hat, azonban nyersességükre, aggresszív, 
kíméletlen hangzásukra bizonyára lesz fogékony, traumatizálható kö- 
zönség a jövőben is. Kalle Lindberg és Lasse (W424) Alander szívesen 
oszt meg közösségi oldalán a spontán módon, ad-hoc jammeléshez 
összrakott házistúdióról pillanatképeket, melyeken általában jobban 
szórakozom, mint a zenéjükön. Bár kétségkívül vannak erősebb felvé- 
teleik, egy teljes albumuk végighallgatásához viszont teljesen strapa- 
bíró, edzett idegzetis kell. 


The Fair Attempts 


Az ,Industrial Rock Fekete Tükre" amely a magunk köré épített jövő- 
beli társadalom témátit vizsgálja. Friendly Timo pofátlanul fiatal, de leg- 
alább (mily meglepő!) egy újabb gázálarcos dalszerző! Sokat tár fel az 
elképzelt disztópikus világából kemény és zord hangzással, miközben 
lágy, érzelmes ének és szöveg vonul végig. A műfajok persze itt is ke- 
verednek, electro-industrial, darkwave, szinti- és future pop. Legutóbbi, 
2021-es Signals lemeze talán nem emlékezetes mérföldkő, sokkal in- 
kább egy sokszínű patchwork munka. 


Viktor Kalima 


Mikko Virtala érdekes csodabogár producer Helsinkiből, aki régóta 
zenél, bár alig lehetett hallani felőle. A kazetta formátumra állt rá, és 

ritkán ad ki bármit is 40 da- 
rab fölött, ezeket viszont egy- 
től egyig hamar el is sózza, 
így digitális termékei érhe- 
tők el jóformán, fizikai nem, 
ahhoz hatalmas mázli kell. 
Mielőtt Viktor Kalima néven 
reciklikálta volna zenei tevé- 
kenységét, előtte olyan ipari 
zajprojektekben volt benne 
nyakig, mint a Noir Hour, a 
CSD, New Sincerity vagy a 
Sexforselfhelp. Ami a mun- 
kásságát illeti, arra abszolút 
jelző a kísérletező irányvonal, 
a különféle elektronikus zenei 
hulladékokból való regene- 
ráló operatív munka. Mindenféle kikukázott breakbeat- és dobmintá- 
kat roncsol és csúfít el, ezeket bizarr loop-okba rendezi, ezáltal éri el a 
befeszülős eredményt, amely nem csupán jól táncolható, hanem van 
benne valami ipari dc$/ámaiság, és munkázás is. Fémes hangjaival a sö- 
tét tónusú testzenéket, a dancehall-t, és a 90-es évek rave és dubstep 
darabjait is megidézi. Ének vagy szöveges hangminták nincsenek, csak 
elcseszett felszerelések, sok hajlítás, tekergetés. 2018-as Club Muscle 
albuma biztos kézzel vegyíti az EBM, darkwave, techno, electro, acid, 
new wave és new beat legjobb tulajdonságait. Ebből még talán pat- 
togó rugókat és sercegő, elfüstölő elektronikai paneleket is kihallani. 
A 2019-es 6-számos Protruder c. kazettája (balra fent) épp ilyen élő 
szettekből való válogatás. A zöld kazettaborítón a vasbetont hegesz- 
tő munkás egyszerre idézi fel bennünk a Beshkar-acélon önfeledten 
mókolgató Mandalóriait, ugyanakkor a hős finn ipari ember alakját, 
a javítást, újjáépítést, emellett a találékony és bátorsággal teli zenei 
de/re-konstrukciót is szimbolizálja. Nagyon helyesen. 


Sortaja 
Hyvinkáa meghitt, majdnem 50 ezres lélekszámú észak-finnországi kis- 
város, amely elsősorban a kellemes (arcodra fagy a mosoly) hőmér- 


sékletéről, Finnország gyapjúiparának központjáról, és fontos vasúti 

csomópontjáról híres. Vasúti műhelyek, egy gránitbánya és egy gumi- 
termékeket gyártó üzem is található itt. Ezek és jégkorszaki gerincei 
tökéletes hátteret adnak a Sortaja zenekar döngetős industrial power 
és rhythmic noise törekvéseinek. Kísérletinek mondható, azonban 
Soundcloud-juk meglepetésekkel van tele. 2018-as Oppressed című 
kiváló lemezük változatos ipari zajtúrát kínál, gyárlátogatással és a loop- 
és szekvenceralapú berendezések monoton ritmikus gyentelésével. 


Synteettinen Selkáranka és a Syncfactory 


Szintetikus gerincoszlop - ez remek névválasztás egy neonzöldbe ol- 
tott finn hörgős cybergoth industrial bandának, nemde? Ők szintén 
egy üdítően bétateszt zenekarnak számítanak. Hollola kisvárosban 
ténykednek, ahol Finnország legmagasabb építménye, a Tiirismaa tv- 
torony található. Zeneileg a magyar 3.N.D finn testvérzenekara is le- 
hetne, bár a magyar fiúk határozottan jobban szólalnak meg. 


A tamperei Syncfactory se nagyon más, dark electro némi aggrotech 


köntösben, elég harsányan zenélnek már több mint egy évtizede, bár 
ugyanazzal a sötétre kent manírral, mint a többiek. 

PULZUSFELTORNÁZÓ FINN OLDSCHOOL EBM 
Bodykomplex, Oldschool Union, Neurobashing 

Nos, ez már az alapos szórakoztatás, kacagva átmozgatás a javából! 
A Bodykomplex 2012-ben alakult, amikor két audiovizuális suliba 
járó, észak-finnországi srác, Kris és Olaf úgy döntöttek, hogy pusztán 
öncélú szórakozásból csinálnak néhány oldschool EBM dalt. Észrevet- 
ték, hogy az embereknek, cimboráknak nagyon bejön, így még több 
dalt írtak, ráadásul finn szövegekkel, így félelnetesebbnek is hangzik. 
Az oldschool EBM nem nyelvész szakosztályai könnyen össze is kever- 
hetnék a klasszikus darálós latin-amerikai (mexikói) munkásmozgalmi 
elektronikus zenékkel, hiszen nagyon hasonlóan szólalnak meg (ennyit 
a finn-ugor rokonságról). Fő céljuk a népek alapos megtáncoltatása és 
szórakoztatása. A darált szövegeik a mindennapi élet klasszikus, vicces 
,egyszer fent-egyszer lent" történeteiből származnak, de legalább sok 
humorral elmesélve. Ilyen autentikus sokatmondó számcímek esetén, 
mint pl. Villanyszerelő, Gumiruha, Tanácsadás, Borosüveg, Munkanél- 
küli ember blues, ugyan mégis mit várjunk? 2014 és 2017 között szá- 
mos klub- és fesztiválfellépésük volt, furcsa maszkokban, hétköznapi 
utcai öltözetben, munkásruhában, ahogy épp jött nekik. Igen kreatív! 

Elmondásuk szerint: ,Ez az egész a férfiasság dicsőségéről szól, 
a szórakozásról és arról, hogy ne vegyük túl komolyan az életet? 
Debütáló albumuk , Karma" címmel 2015. október 16-án jelent meg, 
azzal sajnos véget is ért a móka, hiába kérték a rajongók, egy újabb 
lemezre való anyag csak nem jött össze többet. 


Az Oldschool Union igen hasonló, itt a preparált kalapácskézzel ka- 
lapálás, döngölés az identitás szerves része. Ez is viccprojektnek tű- 
nik, és markáns ellentéte a ,haldokló finnek" sztereotípiának. Azt gon- 
dolnánk, ha egy oldschool produkcióból hallunk egy számot, olyan, 
mintha mindet hallottuk volna, ez azonban az OU esetében nem igaz. 
A számaik rövidek, az alapok germanisták, anhaltosak, küzdelmesek, 
mégis változatosak. Nagy túlélők ők, és látszólag nem is unnak rá a 
mókázásra: 4 lemez van már mögöttük, és nem fogynak ki az újabb 
ötletekből sem. Legutóbbi albumuk, a 2020-as, rotyogós hangzású 
Vartalovasara (Testborotválás) címmel küldte padlóra a rajongókat. 


Számomra megunhatatlan nézni és hallgatni. Tornázni, hagymát sze- 
letelni támad kedvem, és a finn szövegeken újra meg újra képes 
vagyok hangosan röhögni, még ha nem is értem. Pont ettől izgalmas! 
Egyébként a magyar piac, amely mindenféle rétegében képes volt 
külföldi mintákon bandákat, albumokat szállítani, épp az ilyen vaskos 
oldschool EBM és anhalt terén nem állított (még) ki zsánerszereplőket 
nagyon, pedig lenne rá igény, a nevetésre, táncra minden bizonnyal. 
Boldogságban akkor talán végre kicsit behozhatnánk a finneket! 


A Neurobashing mögött (a híres 242 track-ről elnevezve) még nincs 
látható háttérinfó vagy koncepció, a számait úgy kell vadászgatni, 

ismeretlenségbe burkolózva tesz közzé itt-ott csak ezt-azt. 

Bár vannak saját szerzeményei is, főleg coverelni szeret. Például a finn 
Down-szindrómásokból, értelmi fogyatékosokból, és egyéb fejlődési 
rendellenességű tagokból álló workshop punk zenekar" fő slágerét 
dolgozta át. A 2015-ben igen népszerű, és abszolút hiteles, Eurovízió- 
ra bejutott Pertti Kurikan Nimipáivát banda Aina Mun Pitáa (Nekem 
mindig kell) rekordrövidségű dalát dolgozta át , Electro Twist"-re. Nem 
kerüli el a társadalomkritikai üzeneteket sem, de azért túl sem tolja. A 
legutóbbi Táytyy tehdá työtá (Dolgoznod kell) című számának szövege 
is pofonegyszerű: 


rDolgoznod kell, hogy enni tudj. 
Enned kell, hogy dolgozhass." 


KLUB- ÉS FESZTIVÁLÉLET 


Abszolút fejlettnek mondható, példás összefogás és önmenedzselés 
jellemzi. A gothic rock, deathrock, industrial, EBM és neofolk műfajokra 
szakosodott Lumous Gothic Festival 2001 és 2020 között Tamperében 
évente hozta össze a stílus rajongóit. Minden bizonnyal a koronavírus- 
járvány is betett neki. Bár Finnország egész jól átvészelte a pandémia 
hullámait, azonban a nemzetközi utazások blokkolása a látogatószám- 
ra, valamint az előadók leszerződtetésére sem volt jó hatással. Így a 
2020-as már , Az utolsó fejezet" alcímmel zajlott. Finnország két nagy 
formátumú ,ipari cége", a menedzsmenttel és rendezvényszervezés- 
sel is foglalkozó Elektrik Products, valamint Helsinki első számú, sötét 
gépzenére fókuszáló klubja, a legendás Club Infektio összefogásá- 
ban 2018 óta rendezik meg a Hellsinki Industrial Fesztivált, amely 
számos nemzetközi sztárfellépő mellett a finn produkcióknak is biztosít 
helyet. Ennek kisebb, helyi színekkel tarkított változata már 2015 óta 
zajlik FINDUSTRY néven nagy sikerrel. A Club Infektio honlapján re- 
mek partifotók mellett az elkötelezettséget is megtalálni, szlogenjük a 
jövőbe szólít: , Bulizz úgy, mintha 2085-ben lennénk!" Ha az idő elsza- 
lad, és még véletlenül életben lesz valaki 2100 körül, aki hallgat ilyen 
neonsúrolt, bőrszerkós, dark underground zenéket, akkoris időtálló és 
kellően retró lesz ez a szöveg. 

IND UXTIKLAL 
FEXTISAL 


A finneknek saját merch webshopja is van ám! A Morbid North kí- 
nál sokféle bandaemblémás (sőt, CD cover-design-olt!) ruhadarabot, 
köztük alsóneműt, ajándéktárgyakat, és mindenféle kiegészítőket is. 
Ami pedig a zenei sajtót illeti, ott a különféle hírportálok és blogok hírt 
adnak a saját zenekaraik sikereiről és a színtér változatos eseményeiről. 


SLUSSZPOÉNOK JÖNNEK - KACAGÁS NÉLKÜL 


Amikor lelkesen belekezdtem a forrásgyűjtésbe e finn undergroundot 
bemutató cikkemhez, magam sem gondoltam volna, hogy lépten-nyo- 
mon ennyi projektbe, formációba, ikonikus szereplőkbe fogok botla- 
ni. Most, hogy a végére kell érnem, a szövegnek szánt hely bizony el- 
fogyott, azonban a hiányérzetem nem. Közel sem mentem alaposan 
végig mindenen, és azon olvasóim most csalódottak lehetnek, akik 
nagyobb alaposságot vártak volna el tőlem a finn indusztriál metál ze- 
nekarok kapcsán. EI kell ismernem, abban olyan bőséges a termés, 
hogy erre egy különszám lenne csak elég. Őket ezért most most ki- 
hagytam, elnézést kérek érte. A sort bizonyára hosszan lehetne folytat- 
ni ezer másik kisebb-nagyobb, vagy épp alkalmi bandával, de ehhez 
akkor már inkább ott kell élni, hogy mindent ismerni lehessen. 

Azonban amit megállapítottam a finn industrial EBM és noise körüli 
kutakodásaim kapcsán, azok talán egy fokkal tanulságosabbak lehet- 
nek számunkra. A finnek nagyon mélyen bele tudják magukat élni 
a dark underground szerepkörbe, és ez zömmel mindegyik észak- 
európai országra igaz lehetne, de elsősorban rájuk. Különösen a stí- 
luskotyvasztásban verhetetlenek, de csak a zsáneren belül mo- 
zogva, idegen (nem elektronikus, nem elektronizálható) irányzatokat 


Ha egy banda ki is dől a sorból, 
garantáltan három másik jön létre 


helyette, de ugyanazt a vonalat 
követve jelentősebb kiugrási kísérlet 
vagy megújulási szándék nélkül. 


általában inkább szeretnek messzebbre elkerülni. Az kényelmesebb. 
A zenekarok, formációk közt hatalmas az átjárkálás, tagok itt-ott 
bukkannak fel, azonban ez stílusváltást alig eredményez. A kísérletező 
kedv inkább az épített hangszerekkel előállított szintetikus zajzenék- 
nek szól, máshol kevésbé érhető tetten. Elmondható, hogy kifejezet- 
ten homogén, egymástól szinte alig különböző alkotások születnek. 
Nem mernek bátran, előreszegett állal és kihúzott mellkassal, nagy le- 
vegővel beleállni. Nem mernek más színekkel, eszközökkel, variánsok- 
kal megfuttatni albumokat. A téma- és hangszínválasztásaik, megszó- 
lalásaik, generált atmoszféráik, szövegeik viszonylag szűk sávon belül 
mozognak. Azt nem tudni, hogy ez a kreatív mozgástér hiányából, a 
nyugati példáknak való nagyon-nagyon behódolni akarásból, vagy 
a rajongók homogén elvárásainak szolgai megfeleléséből fakad-e. 
Talán pont ez a jó a finneknek, hogy mindig ugyanazt a hol trance- 
esített, technósított, hol pedig a hörgős-zajos, dark power indusztriált 
kapják. Ebből kifolyólag a finn dark elektro underground világ szá- 
momra kissé egysíkúnak, unalmasabbnak is hat, bár kétségtelenül 
erős gyökerei és történetisége van. Azonban a fejlődési íve egyelőre 
még lustábbnak és laposabbnak tűnik. (Remélem tévedek ebben.) 

A túltermelési válság észrevehető, és ennek kontraproduktív jel- 
lege is. A mennyiség náluk megelőzi a minőséget, ez pedig alig áll 
össze jó konstellációba. Nem ritkán csapnivaló, halovány mastering- 
produktumokon kellett átrágnom magam, pedig biztosan nem a sza- 
una mögötti sufniban rakták össze, hanem rendes hangstúdiókban 
(feltehetőleg nagyon gyorsan). Számomra sokszor hiányzott a koncep- 
ció is, az átadni kívánt üzenetek koherens lézerszerű egyenessége és 
láthatósága. Mint amikor a termelői piacon belekóstolnak a szőlőbe, 
beletúrnak a dióba, meglékeltetik a görögdinnyét, aztán nem vesznek 
végül semmit. Emiatt könnyen azt érezni, hogy a finn dark projektek va- 
lójában nem is tartanak sehonnan sehová. Átgondoltság, megfontolás, 
perzselő fejlődési vágy, netán még valamiféle zenekari identitástudat, 
eszmei vonulat, manifesztó vagy historizálás, múltfeldolgozás - ezek 
többnyire hiányoznak a finn színtérről. Így olyan ez, mint egy játszótér 
mászókák és homokozó nélkül, amiben persze lehet időt eltölteni, de 
nem sokat. Ez bizony érződik a produkciókon, amelyek gyakran össze- 
csapottak, hobbiszámba mennek. Ezt leszámítva némelyik mégis eléri 
az exportcikk minőségi szintet, de mint látjuk, a legtöbbje az alig pár 
százas követői körével inkább belterjesnek, hazai, ismerősi keretek kö- 
zött mozgó, eseti formációnak számít. Ami viszont példás, az a régóta 
egyben lévő közösségi erő, összetartás és a műfaj, a színtér és a pro- 
jektek támogatása iránti elszántság. Ehhez ha még hozzácsapjuk azt 
is, hogy a finnek mennyire profi és autentikus oldschool EBM-et képe- 
sek (feltámasztva és fekvőtámaszban) tolni, akkor végülis nem annyira 
drámai a helyzet. Ezt például nyugodtan oktathatnák is. 


Szeretnék rálátni már most a 10 évvel későbbi 
finn dark underground zeneiparra, hogy mire viszik. 


Megmarad-e ez a nagy recycling-kedvük? 


Mernek-e majd különbözni... legalább egymástól? 

VIDEOARNALÍZIS 


A boldogságtól vagy a szomorúságtól fogsz berúgni?" 
Peter Sunde - TPB AFK 


Ha a HACKER fogalma előkerül, akkor a társadalom többsége főként az 
olyan vadnyugati módon romantikus, nem ritkán eufémizált hőskarakte- 
rekre asszociál, melyeket az NSA és DOD fémjelzett amerikai filmek közve- 
títettek nekünk a 90-es években. Tipikus példái az 1995-ös Hackers című 
film, ami ugyan kult klasszikusnak számít, de mai szubkulturális és hétköz- 
napi szemszögből nézve is pokolian kínos helyzetekkel és mocskosul el- 
tájolt látványvilággal operál. Hasonlóképpen az 1992-es Sneakers (Kom- 
puterkémek), a Mátrix első részében az álmatag nagyvállalati csinovnyik 
Neo, de itt említhetném a szintén 1995-ös szuperremeket, a Hálózat 
csapdájában (The Net) thrillert, a Johnny Mnemonic-ot, vagy a Die Hard 
franchise-hoz méltatlan 4.0-ás folytatását is. Sem az előbbi filmek, sem 
az Anonymous csoport, a Wikileaks, Swartz, Assange vagy Snowden, de 
még az elmúlt évek egyik legsikeresebb tévésorozata, a Mr Robot sem visz 
közelebb bennünket a hackerek és a hackelés — mint tevékenység - hite- 
lesebb és felfoghatóbb, befogadhatóbb képéhez. Tíz évvel ezelőtt készült 
azonban két olyan dokumentumfilm, amelyek csurig vannak töltve filozó- 
fiával, pszichológiával, a hackereket pedig az ellenkultúra kissé homályos 
prizmáján és a szomorúság szűrőjén keresztül is képesek bemutatni. 

Dokumentumfilmet ritkán néz önszántából az ember. Különösen, ha szá- 
mára távoli, idegen, érthetetlen vagy egyenesen értelmetlen, nehéz té- 
mákról szól. 2010 után kezdtek gyakrabban felbukkanni az Internettel, há- 
lózatokkal, szoftveróriásokkal foglalkozó, a felszínt kapargató, tényfeltáró 
vagy éppen áltörténetiséget megörökítő dokumentumfilmes munkák. 
Most két olyan alkotást fogok bemutatni, amelyek nem esnek bele a fent 
említett hibákba. Bár egyike sem mostani darab, sajnos kevés figyelmet 
kapott, célközönsége is igen szűknek mondható, engem mégis többször a 
képernyő elé szögezett. (2 évente újra szoktam nézni, és mindig tanulok.) 

A svéd The Pirate Bay történetét bemutató, Simon Klose által rendezett 
TPB AFK (The Pirate Bay - Away From Keyboard) 2013-as, míg az Alexan- 
der Biedermann által jegyzett, német Hacker — Portrát einer Gegenkultur 
(Hacker — Egy ellenkultúra portréja) még ennél is korábbi, 2010-es alkotás. 
Szerencsére egyik sem az amerikai stílusú megoldókulcsok használatával 
és erőltetett áldramaturgiájával dolgozik, hanem sokkal inkább európai 
léptékkel készített művek. Ennek köszönhetően egyiknél sem sűrűre vá- 
gott, villódzó feliratokkal terhelt, sötét szobákban ücsörgő és gyorsan ha- 
darva okoskodó, patetikus köröket leíró, , szakértő" interjúalanyokkal kell 
eltölteni (végigszenvedni) másfél órát. A TPB AFK és a Hacker is él ugyan 
a jelenetek közé bevágott korabeli médiahíradásokkal, azonban ezeket 
szerencsére nem viszik túlzásba. Egyik különbség az, hogy míg a TPB AFK 

egy kronológiailag lineárisan hömpölygő, történeti folyamatot mutat be 
a The Pirate Bay fájlmegosztó platformot alapító főszereplő karakterek 
fokozatos átformálódásával, helyenként jellemfejlődésével párhuzamo- 
san - mindezt kívülről kérdező riporter nélkül -, addig a Hacker öt egy- 
mástól kvázi független, eltérő korosztályba tartozó informatikai biztonsági 
szakembert, fehér kalapos, etikus hackert mozgat a saját életterükben és 
közben arról mesélteti őket, hogy mit is jelent számukra a hacker fogalom. 
Ennyitől még senki nem rágná le a tíz körmét izgalmában, ugye? 


Annyi megnyugtató van azonban a két konstrukciókban, hogy nincs ben- 
nük túltolt IT-s tudálékosság, nem röpködnek laikusok számára érthe- 
tetlen informatikai szakkifejezések, tehát nem kell hozzá minimum három 
BME-n szerzett informatikus diploma, hogy megérthessük a szereplők 
mondandóját. Ugyanis nem hajmeresztő és illegális hackelésekről be- 
szélnek, hanem helyette spontán filozofálnak, reflektálnak bizonyos hely- 
zetekre, kontextusra, korszellemre, és pontosan ezektől válnak nagyon 
is emberivé, de egyben rémisztő módon idegenné is. Hogy miért? Mert 
senkit sem hallani már így beszélni manapság. Nincsenek olyan emberek, 
akik mélyebb gondolatokat, vallomásokat meg mernek osztani mások- 
kal, nemhogy nyíltan, kamerába, hanem privát beszélgetésekben sem. 

Különösképpen nem jellemző ez a mai szerteszét szakadt Magyaror- 
szágon, ahol egy szimpla szemöldökfelvonást is karaktergyilkosságok, 
gyűlöletcunami és heveny médiazaj kísér azon nyomban. 


Érdekütközések a klaffogó tasztatúrák mögött 

A TPB AFK nem a klasszikus értelemben vett, informatikai biztonsági 
rendszerekbe behatolók hőstetteiről szóló film, hanem olyan ,computer 
freak" svéd fiatalemberek végigkísérése saját és közösségük kálváriáján, 
akik átlagon felül érdeklődnek a technológiák, hálózatok, számítógé- 
pek iránt, azokkal dolgoznak megszállottan, hogy végül tudásra tegye- 
nek szert. Az általuk szerényen csak , kapcsolatteremtési szolgáltatásnak" 
(ez volna az ingyenes, anonim, formátumfüggetlen, online fájlcserére szol- 
gáló The Pirate Bay platform) létrehozásával váltanak ki rendkívül intenzív 
és feloldhatatlannak tűnő érdekütközéseket. A net, a szólás, a közösség 
és a fájlcsere szabadságába vetett hitük megingathatatlan, épp ez váltja 
ki a legélesebb elhatárolódásokat és a leghevesebb összecsapásokat is. 


fiatal idős 
tech-modern elavult 
kreatív egysíkú 


széleslátókörűség szűklátókörűség 


ingyenes, szabad profithajhász pénzvilág 


KONTRA 


kiszolgáltatott magánember céghatalmak 


anti-establishment establishment 
apolitikus politikailag determinált 
demokratikus autoriter 


alternatív 


status guo rögeszmés 


Míg az egyik oldal helyenként naiv módon pozitív és önszerveződő, tech- 
alapú csoport, addig a másik oldal a saját narratívájába belegabalyodó, 
a jogi és pénzügyi nehézfegyvereivel mindent erőből lenyomni akaró 
gonosznak ható ellenfél szerepében tündököl. Az erőviszonyok borzasz- 
tóan kiegyenlítetlenek, és ennek köszönhetően nézhetjük végig a TPB 

alapítók kifárasztására gyú- 
ró, lassú felmorzsolási folya- 
matot. Állandó taktikai játék 
ez, csak eltérő fegyverekkel. 
Bár büszkén mutogatnak pár 
centi vastag hálózati dobo- 
zokra egy rackszekrényben, 


Csak azt akarjuk, hogyzővédországban hogy csupán , ennyi a Pirate 
elkezdjék tisztelnilfaátSzerzői jogot. Bay", a másik oldalon őrü- 


letesen nagy nehéztüzérség, 
céges jogászok, ügyvédek, ügyészek, az igazságszolgáltatásba beágya- 
zódott, maffiaszerűen működő, kreált, jogvédőnek , álcázott" szervezetek 
végeláthatatlan sora indul csatába a szerzői jogi problémákra rámutató, 
, kalóz" techzseni fiatalok, valamint a többmilliós felhasználói bázissal ren- 
delkező, paradigmaváltó szolgáltatásuk ellen. 


Ugyanez a Hacker-ben egészen más ívet ír le. Ott is jelen van ugyan a kö- 
zösségi, összetartó elv, amely elsősorban a legendás hamburgi, és máig a 
legnagyobb európai hacker egyesület, a CCC (Chaos Computer Club) köré 
szerveződik. Alapítói még a 80-as évek derekán hasonló energiáktól fűt- 
ve mindenki számára szabad számítógép használatért, civil beleszólásért, 
egy liberalizált információs társadalomért, nagyobb transzparenciáért és 
a megfigyelő állam túlkapásait visszanyesni akaró platformért, szabad 
polgári információs (egész pontosan dezinformáció-ellenes) rendszerért 
emelték fel szavukat. Akkoriban internet még nem létezett, a hálózatosdi 
és az információhoz jutás jóformán pár bites őskövület számítógépen 
(C64, Atari, Apple), vezetékes telefonhálózaton, BTX-rendszeren keresz- 
tül valósulhatott meg. A BIX (Bildschirmtext) az internet korai konku- 
renciájának tekinthető interaktív online szolgáltatás volt, amely a telefon 
és a televízió funkcióit egyesítette egyetlen kommunikációs eszközben. 
(A BTX-et Ausztriában 1982 júniusában, az NSZK-ban 1983. szeptem- 
ber 1-jétől vezették be országszerte, azonban az internet által támasztott 
verseny miatt később elvesztette jelentőségét, a szolgáltatás minden or- 

szágban megszűnt, utoljára Németországban 2007-ben.) A BTX-hack 
(vagy HASPA-hack) a rendszerben lévő biztonsági rés nyilvános bemuta- 
tása volt, amelyet Wau Holland és Steffen Wernéry 1984 novemberében 
hajtott végre a sajtó képviselői és adatvédelmi tisztviselők jelenlétében. 
A Chaos Computer Club (CCC) két tagja be akarta bizonyítani, hogy az akkor 
már egy éve létező BIX szolgáltatás az üzemeltető, Deutsche Bundespost 
állításaival ellentétben nem elég biztonságos. Hatalmas médiavisszhan- 
got keltett, hogy a hamburgi takarékpénztár ügyfélazonosítóihoz mennyi- 
re könnyű hozzáférni, és hogy ez nagyon nincs rendben. Ennek köszön- 
hetően a közvéleményt első alkalommal érzékenyítették olyan, akkor még 
teljesen új témákra, mint az adatszivárgás és az adatbiztonság. A BTX- 
hack nem járt egyből büntetőjogi következményekkel, mivel akkoriban 
még nem léteztek számítógépes bűncselekményekre vagy kiberbűnözésre 
vonatkozó törvények, a számítógépekhez és hálózatokhoz szinte alig értett 
valaki, azonban a lavina mégis feltartóztathatatlan volt. Mindkét filmben 
jól dokumentált az effektus: rendőrségi razziák, házkutatások, eszközlefog- 
lalások, titkos és kendőzetlen megfigyelések, perek, bírósági tárgyalások, 
pszichológiai nyomásgyakorlás és a hackelésben érintett személyek szo- 
ciális hálójának szisztematikus szétszaggatása vette kezdetét. A hatalom 
célja Svédországban és Németországban is elég egyértelmű volt: ti csak 
ne mélyedjetek el nálunk jobban a technológiákban, ne csoportosuljatok, 
ne szerveződjetek, semmiképp ne tudhassatok meg többet annál, mint 
amennyit mi engedélyeztünk nektek, és legfőképp ne veszélyeztessétek, 
sőt, egyáltalán meg se közelítsétek a hatalmunkat. Megtört, megfáradt 
emberek vallanak erről, akik egykor lelkes, fiatal, idealista aktivisták, az 
információs önrendelkezés és demokrácia előfutárai, valódi techguruk 
voltak, míg aztán szépen lassan és módszeresen ki nem égették őket. 


Thrillerszerű éjszakai autózás és globálissá széthúzott tér 

Mindkét dokumentumfilm fekete képernyővel, fehér feliratokkal, majd 
nagyvárosi éjszakai autózással indul, sejtelmes, ideglelős zenére, ami- 
lyeneket a krimi-thrillerekből ismerünk. A hangulatteremtés, a sötétben 
laptop billentyűzeten klimpírozó ujjak, a hálózati kábelek és eszközök 

villódzó LED-fényein végigsvenkelés egyszerre utalnak az illegalitásba 
hajló operatív műveletekre és a bűnözésre, ami aztán egyszerre satufékez, 
hogy átadja a helyet a színes nagyvárosi vágóképekkel, helyenként ar- 
chív bejátszásokkal , fellazított" szereplői narratíváknak. Külön előny, hogy 
nincs egy unalmas és elaltató, pátoszos hanghordozású narrátor egyikben 
sem, mint ahogy azt a természetfilmekben megszokhattuk. A helyszínek 
és az idő azonban egyenletes tempóban váltakoznak és némileg haladnak 
is előre, kinyitják, globálissá szélesítik a személyes történeteket. A Hacker- 
ben Hamburg, Frankfurt am Main, Tokió, München adják a díszletet az 
elbeszélésekhez, míg a TPB AFK-ben Stockholm, Malmö, Kuala Lum- 
pur és Kambodzsa között ugrálunk. A képi, vizuális betétek nem olcsóak, 
nem összecsapottak, sokszor van az az érzésünk, hogy bár sűrű forgalom, 
pezsgő társadalom, jövő-menő emberek, nagyvárosi forgatag, madártáv- 
latból lőtt széles panorámák nyílnak meg előttünk, mindezek egyszerre 
árasztanak dohosságot, bezártságot, magányt és elszigetelő ürességet is. 
Rendre CCTV kamerák is figyelnek bennünket, amelyek egyszerre kínálják 
a ,megfigyelünk" és a , nem menekülhetsz", valamint a hierarchikus, pár- 
huzamos valóságok, egymástól pokoli távolságokba került társadalmak 
és intézmények kiépültségének benyomását is. 


"Az egyik oldalon mi, emberek vagyunk, akik zavartalanul 
akarunk beszélgetni egymással, a másik oldalon az állam, 
a közigazgatás, a hadsereg állnak, melyek szintén adato- 
kat tárolnak rólunk. [...] És egy bizonyos ponton mindezen 
hálózatok és fájlok között most mi, hackerek állunk." 


Idézet a hamburgi CCC-t alapító Wau Holland , Gestatten, ich bin ein 
Hacker" című írásából a Schweizer lIllustrierte (1985), 34-39. oldalán. 


A kreativitás a rombolás ellentéte 

Reinhard Schnutzki a Hacker elején remegő kezekkel szedi ki a dobozból 
az elcsomagolt, időközben besárgult Commodore 64-et, és táskás szemű 
Yoda mesterként magyarázza el nekünk, nézőknek, hogy kevesebb me- 

mória van benne, mint a karórájában. Vírus futtatásához legalább egy 
floppylemezre volna szükség, közben becsépel pár sort BASIC nyelven, 
mire lefut majdnem kétszázszor a , Hallo Welt" felirat. Klasszikus példa. 
Majd felvilágosít bennünket, hogy Bach még igazi hacker volt, mivel tel- 
jesen innovatív módon, matematikai alapokon nyúlt a zenéhez. Az ana- 
lógiát kiterjeszti számunkra: meg kell nézni mindent, hogy miből áll, épül 
fel, mindent ízekre kell szedni, és megtalálni azt, amit meg lehet változ- 
tatni rajta, hozzá lehet tenni, ezáltal kreatívan valami teljesen újat létre- 
hozni. Később szembeállítja ezt a rombolással, amikor ész és a működési 
elvek ismerete nélkül kezd el valaki , mókolni", amiből aztán oltári nagy 
pusztítás lesz. Szerinte manapság épp emiatt nincsenek már hackerek, 
mert hiányzik mindenből a kreatív faktor, nem tudják, mit csinálnak, ezért 
,a kreativitás a rombolás ellentéte". Schnutzki, aki számítástechnikai és 
médiatanácsadóként a Steinbergnek is dolgozott és emellett féktelen 
fraktál-renderelésbe és egyéb digitális alkotásokba menekül, ma 65 éves. 
Állítólag korai cunami-előjelző rendszereken dolgozik, ha még egyáltalán. 


Igazán kreatív megoldá- 
sokkal él az éjszaka aktív 
baglya, Paul Ziegler is, 
aki Németországot már 
középiskolás korában el- 
hagyta, mert mindenáron 
hacker akart lenni, ezért 


ennek szentelte minden S 
idejét. Őszinte meggyőződése, hogy teljesen felesleges a világ problémá- 
in agyalni, ahogy azt a legtöbb átlagember teszi. Valójában nyíltan meg 
is veti a középszerűséget, igyekezett ezt mindenkor nagy ívben messze 
elkerülni. Ehelyett kizárólag a saját problémáinkon kell gondolkodni és 
ezeket kreatívan megoldani, szerinte csak ettől válhatna jobbá a világ. 
Elsőre sablonosnak és egoistának tűnhet, azonban mikor látjuk a tokiói 
játékteremben dobolni, aztán az utcán random módon japán lányokat 
japánul és kisebb tánctrükkökkel, no meg szédítő dumával leszólítani, ak- 

kor azért mégis valahol igazat kell adnunk neki. Meggyőződése, hogy a 
hackelés és a randizás között szoros analógia van, és Zieglert forráskódok 
fölötti görnyedés helyett valóban többet látjuk olyan utcai helyzetekben, 
amikor fiatal és legfőképp a telefonjukba merült, unott japán lányokat 
próbál meg köztereken leszólítani és felszedni. Tudatosan kulturális kódo- 
kat tör, amiről ő maga is pontosan tudja, hogy bár sziszifuszi meló, mégis 
olyan, mint a művészet: egy kicsit ebből, egy kicsit abból, sok odafigyelést 
igényel. Aztán a film végére egy randimeghívás csak összejön neki, a vi- 
gyora kiszélesedik egyből. Egy olyan szigorú, zárt társadalmi rendszerben 
mint Japán egy vagány európai srác sikeresen kapcsolatot létesít egy helyi 
leányzóval. Ismeri hozzá a programozási nyelvet, végtelen türelemmel na- 
gyon-nagyon sokszor próbálkozik, és a végén sikerrel jár. Paul Ziegler ma 
több IT biztonságtechnikai könyv szerzője és neves előadó. Igazi nagydu- 
más, hosszú fekete bőrkabátos, különc konzolzsoké, aki éjjel is napszem- 
üvegben utazik a tokiói metrón. Tévedhetetlenül magabiztos, karakterét 
azonnal felismerni bárhol. Meglepő módon ő az egyetlen a filmben sze- 
replők közül, aki képes legyinteni a hackereket fenyegető megfigyelési pa- 
ranoiára, sokat vigyorog, de néha el is komorul hosszú monológjai közben. 


Paranoia maxra csavarva 

A TPB AFK-ben egyedül Fredrik hiányzik a hollywoodi szerzői jogi per mi- 
atti sajtótájékoztatóról. Az újságírói kérdésekre társai csak nevetgélve vá- 
laszolnak, szerintük túlpartizta magát és most másnaposan fetreng. Azon- 
ban a cudar valóság az, mint ahogy az elmondott történetből ki is derül, 
hogy már menekülőben van, és mivel a gépe nem kapott felszállási enge- 
délyt, azonnal arra a következtetésre jutott, hogy biztosan őt keresik a ha- 
tóság emberei. A szakállas, pattanásos, alternatív IT-s srácot, Gottfrid-et 
sem kerüli el az elharapódzó üldözési mánia: míg Fredrik a barátnőjéhez 
Kuala Lumpurba, addig Gottfrid a djoogokba és Kambodzsába menekül, 
megbetegszik, végül ott tartóztatják le és deportálják haza. Egyedül Peter 
állja csak a sarat, aki a legerősebb idegzetű és leghiggadtabb mindhár- 
muk közül. Neki viszont muszáj is, mivel ő a TPB arca, hangja és mivel sen- 
ki más nem vállalta el, ezért az ügyvezetője is, így nem futamodhat meg. 


5j 

Az elhúzódó jogi perek, kártérítési követelések, a sokáig zengő médiavissz- 
hang, inkompetens bírók és ügyvédek kifárasztásos trükkjei sajnos meg- 
indítják a bomlási folyamatot a csapaton. Az archaikus céges, pénzes és 
jogászvilágnak hiába magyarázzák el sokszor türelmesen, hogy ők egy fő- 
nökök és irányítás nélküli szervezet, irodájuk pedig csak egy IRC-csetszoba 
pár lézengő sráccal, a mindent szabályozni akarók ezt nem veszik be, hisz 
nem is értik: bejegyzett céget, szerződéseket, aláírt dokumentumokat, 
tárgyi bizonyítékokat akarnak 
bevasalni rajtuk mindenáron, 
ahogy a nagy corporate világ- 
ban megszokott. Ez pedig las- 
san felőrli az idegeiket, melyre több plasztikus példa is akad a filmben. Az 
egyikben az iratokat személyesen kézbesítő törvényszolgával összetűzés 
alakul ki, a másikban, a parkolási jelenetekben pedig ez a változás gro- 
teszk módon válik érzékelhetővé: kezdetben Peter még jogkövető és tör- 
vénytisztelő módon a parkolócédulát gondosan az öreg Volvo szélvédője 
mögé teszi (ahol amúgy már van egy kupaccal), jóval később pedig már 
csak enerváltan, de nevetve dobja ki a bírságcsomagot az ablaktörlőlapát 
alól. A tartozások és az anyagi követelések akkorára nőttek már, hogy egy 
idő után felesleges és életszerűtlen komolyan venni. Csepp a tengerben. 


Lassan felőrli az idegeiket. 

Ennél kevésbé játékfilmesen közve- 
títi a paranoiát a fekete kalapos, ős 
CCC-alapító, Steffen Wernéry, aki 
a Hacker-ben arról mesél nekünk, 
hogy miként égette meg magát a 
politikával. Rengeteget tanít a kitar- 
tásról, de a menekülésről is, ahogy — 
mint egy ott ragadt, elegáns fekete 
szellem - tárlatvezetést tart nekünk, 
nézőknek a légópincében, ahol ő a 
karbantartó gondnok (20 éven át pályázott a munkára, mire megkapta!) 
Gondosan ellenőrzi a hőmérsékletet, páratartalmat, a berendezések, szel- 


lőzők állapotát, és ahol nem mellesleg nyugalomban, megfelelő térben 
és szabadságban a hobbijának is hódolhat: a roncsolásmentes zárnyitás 
művészetének. (A filmben viccesen el is hangzik, hogy 3000 darab zárat a 
súlya és a helyhiány miatt egyszerűen nem vihetett fel a saját lakásába.) 
A BTX-hack után a házkutatások, az ellenséges médiamunka, a bebőr- 
tönzés, a jobbról és balról is érkező és ítélkező, pusztán felületes interpre- 
tációs játékkal manipuláló hatalom bedarálja a különleges intelligenciával 
és képességekkel bíró embert és szétcincálja a barátokat körülötte. Hol 
náci, hol épp keleti ügynök bélyeget sütnek rá, és emiatt elillan a bizalom, 
a kapcsolatok pedig szertefoszlanak. Az egész film során ott üti leginkább 
szíven a nézőt, mikor Wernéry arról vall, hogy 1988 óta egyetlen sort sem 
volt képes leírni többet. Sem kézzel, sem géppel, sem online. Semmit nem 
dokumentál, nem jegyez fel. Nem azért, hogy önmagát bajba ne sodorja 
ismét, hanem sokkal inkább mások védelmében. Hogy miatta a barátait 
soha többet ne tudják vegzálni a hatalom emberei. 


Hol náci vagy, hol baloldali anarchista, hol meg kommunista 

Mindkét filmben többször is előkerül ez a motívum. A razziák során kelet- 
kező rendőrségi és ügyészségi dokumentumok feltételezéseken alapuló, 
téves információkkal vannak telezsúfolva, ez pedig hatékony eszköz a ha- 
talom kezében. A TPB-seket egyszerre éri a szélsőbaloldali és anarchista 

besorolás, ahogy egyúttal felkerülnek neonáci feketelistákra is. Wernéry 
ugyanerről beszél a Hacker-ben: minden lehetséges bélyeget rásütnek 
arra az emberre, akit mindenáron el akarnak lehetetleníteni. Lehet-e té- 
ves következtetéseket levonni vagy sajátos politikai interpretációt kreálni 
abból, ha valakinek Erich Honecker kép van a lakásában, de megtalálható 
a polcon a Mein Kampf egy példánya is? , Mutasd a lakásod, a PC-d, az- 
tán megmondom, ki vagy, milyen illegális gondolatok járnak a fejedben!" 
— így szól az államhatalom. 


Hasonló összefüggéseket boncolgat a Hacker-ben Marko Rogge IT biz- 
tonsági szakértő is. Bemutatja az alapos és takarékos ingvasalási techni- 
káját a hotelben a másnapi fellépése előtt, aztán a privát szféra védelmét 
és szabad használatát járja körül monológjában. Ő is a paranoia hangján 
szólal meg, hiába tűnik magabiztosabbnak. Ha a brutális nyelvezete és 
stílusa miatt épp Nietzsche-t van kedve olvasni, ebből még nem lenne 
szabad téves következtetéseket levonni. Ő csak nyugodtan, békében sze- 
retne olvasgatni otthon, egyébként senkinek semmi köze hozzá, hogy a 
magánszférájában mit és hogyan tesz, ha azzal egyébként senkinek nem 
árt. Ezt a védelmi kört feszegeti, mikor gyanússá válik egy autó, ami rend- 
szeresen pont ott bukkan fel, vagy idegenek megjátszott beszélgetése is- 
métlődik a közelében. Ahogy a figyelemmel párhuzamosan a paranoia 
szintje fokozatosan nő, úgy változik meg az ember mozgása is. Ezzel aligha 
lehet vitatkozni: ha furcsán lépsz a járdára, akkor vagy náci, anarchista 
vagy kommunista vagy, ezt majd úgyis bebizonyítják. Ehhez még tiltott 
szerverekre sem szükséges behatolni vagy betiltott könyveket birtokolni. 


Zöld haj és magány 

Sokunknak van egy kocka-típusú unokatesója, szomszédja, rokona, ba- 
rátja, aki pusztán félszeg mosollyal konstatál dolgokat, cserébe nem 
beszél sokat, és minimum állandóan talpig feketében mászkál. Ilyen a 
Hacker-ben szereplő Marcell Dietl is, aki egy Frankfurtban köröző autó 
anyósülésén, térdén egy fehér Macbook-kal szkenneli a környék wifi- 
hálózatait. Sok csippanás után a sommás véleményét alig hallhatóan közli: 

közel 1090-a részben vagy teljesen 
védtelen, még csak a feltörésükkel 
sem kellene bíbelődni. Pár társá- 
val együtt annak idején ők írták a 
Badbunny nevű makrovírus fér- 
get, amely az OpenOffice sebez- 
hetőségét kihasználva bármely 
oprendszeren képes volt futni és 


bizarr dolgokat is művelt. Egy má- 
sik jelenetben már külterületen bolyong egymagában, elektronikai hulla- 
dékok hevernek szanaszét a zöldben, majd csak úgy kipattan egy vasúti 
felüljáró betonperemére, lábai alatt magasfeszültségű felsővezetékek és 
sínek futnak. Ő pedig lazán hanyatt dől és cigizik, bele kell borzongani 
ebbe a látványba. Beszél a platformfüggetlen vírusírásról és kódokról, öt- 
letekről, mások munkáinak vizsgálatáról, inspirációkról, az életről. 


Mégis az a legkülönösebb, amikor a gothic kultúrához való vonzódását 
említi: a hackerekről általában azt gondolni, hogy az extrovertált fellépé- 
sük mögött inkább mégis introvertáltak, ez pedig gyakran összezavarja 
az embereket. A víruskészítők és a gothic színtér undergroundja azért is 
képes kereszteződni, mert ez utóbbi nyitott, barátságos, elfogadó, és min- 
denekelőtt összetartó közösség, ő is nagyobb arányban talált ott embe- 
reket, akikkel kommunikálni tud. Dietl aztán egy lilára festett, feltupírozott 
hajú lánnyal beszélget kint cigizgetve, majd koncert közben látjuk őket a 
nézőtéren. Magány, befordulás, félénken kapcsolódni vágyás, azaz abszo- 
lút ellentéte a tokiói hacker-szaktársának. Karakterének külön pikantéri- 
ája nem is az, hogy TPB-kalózhajós pólót visel a filmben, hanem az, hogy 
a kirekesztettség megélése és az anonimitásvágya mellett Dietl a VX — 
The Virus Underground aktív tagja, az EOF (Electrical Ordered Freedom) 
alapítója, ma pedig már nem csupán szakképzett szoftverfejlesztőként és 
AR-specialistaként dolgozik, hanem a social engineering (pszichológiai 
manipuláció) terén is szakértelemmel bír. Vírusíró és hacker képességeit 
arra használja, hogy támadásokat és behatolásokat előzzön meg. 

Zenei és képi világ 
Mindkét film számára sikerült a legjobbakat bevonni, így a TPB AFK ese- 
tében Ola Flottum, a Hacker-nél pedig Klaus Schulze teremtett különö- 
sen sejtelmes zenei atmoszférát. Egyik sem esik túlzásokba, a jelenetek 
tiszták maradnak, nem vonják el a figyelmet a legfontosabb monológok- 
ról, csupán az összekötő vágóképeket festik alá, azokat viszont a legmeg- 
felelőbben. Vizualitásban sincs túlfacsarva, nincsenek benne meghök- 
kentő átmenetek, széteffektezett snittek, hatásvadász képi manipulációk, 
oda nem illő elemek. Így 
rNe filmezd a képernyőmet" mindkét munka tisztele- 
tet tanúsít mind a benne 
szereplőkkel és mondandójukkal, mind a nézőkkel szemben. Akár pre- 
mier plánokról, portréktól, akár vágástechnikáról, hosszabban kitartott 
jelenetekről van szó, mindkét filmben sikerült megőrizni a közelség és a 
diszkrét távolságtartás kényes egyensúlyát. Külön kedvencem az a rész, 
amikor a berlini hackerkonferencián mindenféle geek résztvevő a saját 
kis laptopjába bújva kódol éppen, az egyik szégyenlősen le is hajtja, hogy 
semmit ne lehessen látni vagy leolvasni a gépéről. Máskor a parancssor- 
hoz a nem látható résztvevő odapötyögi angolul a leselkedő operatőrnek: 
,Ne filmezd a képernyőmet". Mind a két dokumentumfilm tele van ilyen 
kis apró és értékes , privacy" meglepetésekkel, csak észre kell venni őket. 

Nem gázolunk szügyig tech-alkatrészekben 

Nem lehet elvárni, hogy ezen alkotásokból fogjuk alaposan megismerni 
a hackerek módszereit, trükkjeit, de még a személyiségüket sem, ahogy a 
szubkultúra nyomtatott áramkörmintás szövete sem itt fog fölfesleni egy 
vagy több megtekintés után. Nem is ez a célja. Sokkal érdekfeszítőbbek 
azok a személyes és szociális történetek, tanulságok, emberi karakterek 
és az ideológiai eszmefuttatások, amelyek elkerülhetetlen velejárói ennek 
a színtérnek és tudásközösség- 
nek. Rengeteget lehet tanulni 
abból, ahogy a TPB-fiúk szavak- 
kal hackelik szét a bírósági meg- 
hallgatásokat, csak figyelni kell 
a lakonikus mondataikra, arc- 
kifejezéseikre, gesztusaikra, és 
az értelmetlen kérdésekre adott 


ama sz VÁ Pirate Bayfél. igen rövid, velős, viszont további 
46 Káosz és csalás; 


buta kérdéseket generáló vála- 
szaikra. Csuklóból és profik ko- 
molyságával teszik közröhej tár- 
"No Hacks For Money" 8áva zel ú EBESZ HIKÁSÁGÓR 

és a vád képviselőit. Lenyűgöző 

az a megkomponáltság, ahogy a 
Hacker-be öt igen különböző habitusú, gondolkodású, és ráadásul eltérő 
korosztályhoz, iparhoz, környezethez tartozó karaktert válogattak össze, 
akik mind-mind a maguk szemszögéből osztanak meg gondolatokat és 
tudást a szakmai és élettapasztalataikra támaszkodva. Ugyanakkor mind- 
kettő filmből mégis szétsugárzik, fölsejlik egy extrém módon furcsa, szür- 
kés árnyalatú szomorúság, vele együtt egy tudásra és a világ forradalmi 
átalakítására, jobbítására éhes időszak elmúlása fölött érzett fájdalom. 
Mert minden ezer apró darabkára tört időközben. ,No Hacks For Money" 
— vallják a hacker etikában, azaz nem hackelünk pénzért, viszont mára az 
egykori ellenkultúra is polarizálttá vált, ahogy minden más is. Whitehat/ 
Blackhat, gonosz és etikus hackerek is működnek, ki épít, ki rombol, alkot 


)r7 

vagy kárt okoz, pénzért vagy a sokat emlegetett szabadság- és demokrá- 
ciaelvek mentén, léteznek kívülállók, csoportosulók, hobbisták, lobbisták, 
végül már teljesen mindegy. Elvesztett csatának tűnik mindez, az internet 
változatlanul nem szabad csöppet sem, a vállalatoknak és a kormányok- 
nak a beleszólási, szabálytorzítási és retorziós joga állandósult természeti 
törvényként maradt meg. Mindez rejtetten azt is sugallja, hogy ez ellen 
nincs is mit tenni, elég a Pegasus kapcsán kihagyott ellenállási lehetősé- 
gekre gondolni. Minden megy tovább ugyanúgy, csak mégis rosszabbul. 


A német filmmel ellentétben szándékosan az írásom végére hagytam a 
német hackerközösségi és a CCC-t alapító gurujától, Wau Hollandtól szár- 
mazó idézetet, amely már a főcím előtt mélyen elgondolkodtatja a nézőt 
anélkül, hogy sejtené, mi vár rá a folytatásban. A végére értjük csak meg 
teljesen, valójában mire is utalhatott Holland. Ez a pár mondat a Hacker 
első perceiben egymástól szépen, fekete inzertekkel elválasztva a szomorú 
hackerfilmek megtekintése után viszi be végül a legkeményebb gyomrost: 


A Moore-törvény kimondja, hogy egy processzor 
teljesítménye kb. kétévente megduplázódik." 


nEz a természeti törvény nem érvényes. 
az emberi képességekre." 


Ezek évezredek óta változatlanok maradtak." 


A Hacker — Portrat einer Gegenkultur kezdő inzertfeliratai 


Tudom, ez sem igazán jó hír a bizakodóknak. Szomorkodni kár is lenne, hi- 
szen idén már a Moore-törvény betarthatatlanságáról cikkeztek az infor- 
matikai oldalak, az emberi képességek változatlanságáról azonban eddig 
még nem érkezett jelentés, romlását viszont érezzük. Vannak még sejtése- 
im, csak előbb felteszem a fekete kapucnim, a foncsorozott napszemüve- 
gem, aztán jóval gyorsabban kezdek el gépelni, mint Asimov a halála előtt, 
különben fájdalmasan kifutunk az időből és a reális lehetőségekből is. 

FELVILLANYOZÓ TÁRSASÁG 


A jubiláló 0.C.T.5S-ről Baranyai Balázst és Hekker Gábort faggattam. 


Kikből állt pontosan az O.C.T.S.? 


A csapat a következő tagokból állt: Hekker Gábor - szintetizáto- 
rok, Tuncsik Árpád - gitár, Baranyai Balázs - ének. Ugyan nemn volt 
az együttes tagja, ám kötelező megemlíteni Varga Gábor (ex. Why 
Not? CMC, Sexepil) nevét, aki a szakmai tudást képviselte. Szinte 
hihetetlen, hogy Gábor már nern tagja semmilyen menő forrnációnak 
sem, pedig a tudása, zenei érzéke abszolút feljogosította volna erre. 
Sajnos nem ő az egyetlen, aki ilyen tehetséggel ilyen sorsra jutott. 

Van története a zenekar nevének? 


Talán van. A zenekar Cold Shower néven alakult még 1989-ben egy 
baráti társaságból azzal a szándékkal, hogy megpróbál egy olyan 
hangzást kialakítani, melyben keveredik az EBM a szintipoppal. 
A zenekar munkásságát pár fellépés és demo ékesíti. Ennek meg- 
szűnte után alakult meg az 0.C.T.S, amely a frappáns Out Cold The 
Shower kezdőbetűiből állt össze. Az új elnevezésnek már , üzemen 
kívüli hidegzuhanyként" az volt a küldetése, hogy bemutassa azt, 
hogy már nem törődünk a szintipoppal, csakis a jól dübörgő EBM 
muzsikával vagyunk hajlandóak ágyba bújni. 


Egy basszusfutamot addig gyötörtünk § 


és gyorsítottunk, hogy már-már szinte 
-. elviselhetetlen lett. 


Vissza tudsz emlékezni arra a pillanatra, amikor kitaláltátok, 
hogy csináltok egy önálló lemezt? Előtte élőben már játszottatok, 
voltak demóitok, sőt, pop-rock ki mit tud-on másodikok lettetek, 
ezek (pl. lemez-előszerződés) hogyan kapcsolódtak össze? 


Kronológia sorrendben írnármn: Gáborral, miután 1991-ben , elhagytuk" 
a Cold Shower-t és mint jó barátokhoz illik már megvívtuk a csatáinkat 
az az ötletünk támadt, hogy eljött a keményedés ideje. 1992 őszén 
egy szép napon leültünk ketten egy szinti elé és elkezdtünk pötyög- 
ni. Ebből aztán az lett, hogy egy basszusfutarnot addig gyötörtünk 
és gyorsítottunk, hogy már-már szinte elviselhetetlen lett. Mindez, 
ha másra nem is, arra jó volt, hogy már pontosan tudtuk, hogy mit is 
szeretnénk képviselni. 1991 végén Steve Blackhead meghirdette a 

Techno Art Show nevű produkcióját, arni abban az időben a hason- 
ló gondolkodású zenekarok nagy seregszemléje volt. Elhatároztuk, 
hogy erre felkészülünk. A fellépésünk nemn sikerült rosszul, legalább- 
is annál jobban, mint amit vártunk. Innen indult a lemeztörténet. 
Steve kapcsolatrendszerén keresztül bejutottunk egy stúdióba, ahol 
az akkori viszonyok között kiváló körülmények között rögzíthettünk 
12 számot. Voltak olyan szponzoraink akik úgy gondolták, hogy rneg- 
éri nekik, hogy 500 db CD és ugyanennyi kazetta formájában ez meg- 
jelenjen, és már indulhatott is a kiadási folyamat. 


A 20 év körüli átlagéletkorral bíró trió úgy döngette 

a technopopot, ahogy azt egy fucking" társadalornban 
(pardon: society-ben) kell! Baranyai Balázs ijesztően 
reakciós mozdulatait még jól képzettnek mondott 


színész-jogász képviselőink is megirigyelhetnék. 


Éva Genov "PeCsa-Ki mit tud" beszámolójából 
Kurír, 1992. június 19. 8. oldal. 


A pop-rock ki mit tud egy teljesen más eset: 1992 nyarán indult az 
esemény, el sem akartunk indulni, ám Steve hajthatatlan volt (meg- 
győzött pár üdítővel). Magunk sem gondoltuk volna, hogy ez ilyen 
sikeres lesz, hiszen a zsűriben aki élt és mozgott, azt tanácsolta 
nekünk, hogy el se induljunk rajta, mert ilyen zenével esélyünk sincs. 
Jó, hogy ezt mondták, nagy segítséget nyújtottak nekünk. Hirtelen 
bebizonyosodott, hogy micsoda energiákat tudunk közvetíteni ak- 
kor, amikor igazságtalanságot vélünk felfedezni. Nagy műsort ren- 
deztünk, összetörtük a dísznövényeket, leugráltunk a színpadról a 
közönség közé, beindult a , rock roll". Ott (mint a 4. díjazott) lernez- 
előszerződést nyertünk, ám nern emlékszem, hogy akárkinek is be- 
tartották volna a szavukat. 

APldodddnÁdHENÁK TÁRA KEKYARÁ KÉKKEL 


Jófajta, szerethető, karcsú vas 1989-ből. 

A W-30 volt a Roland első mintaalapú zenei munkaállomása, melyen 
ROM és felhasználói minták is rendelkezésre álltak a komponáláshoz. 
12 bites sampler, 16 sávos szekvencer és 61 hangjegyű billentyűzet, amely 
egészen 2008-ig a Prodigy meghatározó szerszáma is volt, de ez tolta az 
0O.C.T.S számára is a basszust, különböző szólamokat és effekteket. Balra 
található a 3.5" floppy-lemez bemenete, itt csúsztak be a sampler minták 
1.44 megánként. A maximális kapacitása mindössze 890 megabájtra kor- 
látozódott, hiába volt képes SCSI master eszközzé alakítva kompatibilis 
merevlemezek és CD-ROM-lejátszók meghajtására is. A W-30 512 Kword 
RAM-mal volt szerelve, ami azt jelenti, hogy 30 kHz-es mintavételi frekven- 
cián alig több mint 14 másodpercnyi mintavételezést lehetett belőle kihoz- 
ni, ami a mai technológiákhoz képest igen visszafogottnak számít. 


Milyen eszközöket, hangszereket használtatok a koncerteken és a 
lemez felvételekor? 


Árpád gitárja és Balázs hangján kívül szinte mindent, arnit rögzíteni 
tudtunk. Az alap egy Roland W-30 szinti volt, ez tolta a basszust és 
a különböző szólamokat, effekteket, valarnint , kívülről" toltuk bele 
a sampler mintákat: filmekből, beszédekből, külső zajokból (pl. radi- 
átorcsattogás, kopogás) is állt össze az 0.C.T.S. zenéje. Később, már 
a T.R.U.E idejében ötvözni próbáltuk a gitáros kernény hangzást az 
EBM-el, így még egy gitárossal és egy elő dobossal is bővült a forrná- 
ciónk. Szerintünk zeneileg ez volt a zenekar legjobb időszaka, más 
kérdés, hogy emberileg itt fáradtunk el egymásba. 

Az akkori magyar elektronikus előadók közül talán ti szóltatok meg 
a legnyersebben. A 90-es évek elején ezt mi váltotta ki? Kor, élet- 
helyzetek, körülmények? Ezt hogyan jellemeznéd? 


Kicsit hasonlít egy zenekar ,hangzása" egy focicsapat , játékára". 
Olyan lesz, mint amilyen emberek a csapatot alkotják. Mi olyan fiúk 
voltunk, hogy nem mentünk a szomszédba, ha valamiről véleményt 
kellett mondani. Nyersen tettük, szembe, és ez kihatott a zenénkre 
is. 1992-őt írtunk. Nern állítorn, hogy napi szinten foglalkoztatott a 
közélet, ám azért már odafigyeltünk rá. 


Arni ellen elsősorban lázadtunk, 


az a középszerűség volt. 


Egyszerűen képtelenek voltunk elfogadni, hogy sok tic-tuc produkció 
milyen sikeres tudott lenni pusztán azáltal, hogy az akkori pár médi- 
um orrba-szájba játszotta őket. Bosszantott, hogy mennyi embernek 
lettek ezek a zenekarok a kedvenceik azáltal, hogy sokat tolták az 
agyukba, és mások azt mondták róluk, hogy milyen jók. Az alternatív, 
új hangokat kereső zenekaroknak akkor nem sok megszólalási lehe- 
tősége volt, mivel a rendszerváltás után a piacra belépő kiadók gyors 
profitot akartak, minél több hanghordozót eladva a bolhapiacokon. 
Többek közt ezt a dühöt is adtuk ki magunkból a ki mit tud-on rmeg- 
szólítva azokat a zsűritagokat is, akik ezt az irányvonalat képviselték. 
Szerintem a magyarországi EBM jobb elterjedésének akadálya a nem 
megfelelő kor volt, arni nern adott teret egy éppen megisrmnerésre 
váró új alternatív irányzatnak. 


Szóban forog a lemez remasterelve kiadása, jól tudom? 


Vannak ugyan ilyen irányú elképzelések, árn konkréturnokról nem 
tudunk még beszélni. 

Az Ugly Stewie számotoknak van bárrni köze Steve Blackheadhez? 


Steve Blaackhead ennek a stílusnak egy meagkérdőjelezhetetlen le- 
gendája. Ő volt az, aki a Depeche Mode klubon belül biztosított egy 
terrmnet az EBM-nek is az akkori PetőFi-Csarnokban, ezzel segítve kül- 
detésünket. Igen, róla szól, ám nem abban a kontextusban, ahogy ta- 
lán sokan elképzelik. Egy közös személyes élményünket fogalrnaztuk 
meg benne, armnin Steve-el (aki régi barátunk) rernekül tudunk azóta is 
szórakozni. Most is vigyorgom, mikor erre gondolok. 


Milyen visszajelzéseket kaptatok akkoriban a hallgatóságtól? 


Megosztókat. Valakinek vagy nagyon tetszett, vagy nagyon nem. 
Szerintem ez rendben van. Viszont különös, hogy a ki mit tud után 
mennyi szakrnai elismerést kaptunk. Az a közeg, mely még nemn is- 
merte ezt a zenét (elsősorban a rock, blues oldalról érkezettek) kiállt 
érte: újdonságnak, lázadónak tartották. Emlékszem pl. Póka Egonra 
(Isten nyugosztalja, most ment el), aki meg akart minket győzni arról, 
hogy vegyítsük ezt a hangzást a bluesszal. Volt róla szó, hogy egy 
akkori éllovas metál zenekarral fuzionálunk. Persze mi elutasítottunk 
mindent, hiszen nekünk a body volt a minden. Vagy felkérést kaptunk 
arra, hogy lépjünk fel egy Beatles fesztiválon, ahol körülöttünk hem- 
zsegtek a sztárok a pop és népzenei vonalból. Szép volt. 


Mi lett később a T.R.U.E. zenekarral? Csak élőzött vagy jelent meg 
kiadványa is, amiről esetleg nem tudunk? 


A T.R.U.E. egy kísérlet volt a metálzene és az EBM egyesítésére. Ma 
már ez nem nagy szó, ám ne feledjük, hogy 1994-et írtunk. Nem ern- 
lékszem másra, aki akkor ezzel próbálkozott volna kis hazánkban. 
Készült pár demo abból a korszakból, árn kiadvány nem. Élőben vi- 
szont párszor megjelentünk a nagyérdemű előtt. Nehéz időszak volt 
ez már mind emberileg, szakmailag, valamint felszereltség kérdésé- 
ben is. Elfáradtunk. 

Coxikzöldbe és ciánkékbe mártva: 
3.N.D £ NecrogenesiS 


Toxikzöldbe és ciánkékbe mártva, scanline effektes éjjellátón 
keresztül nézve is átjön: őszinteség, nyers erő, extravagáns 
rugalmasság, méltóság és punkos kitartás — valahogy mindig 
ezek jutnak eszembe ezekről a fiúkról és olyan érzésem van, 
mintfia már végtelen idők óta velünk lennének. 

Az $8-ban tartott, 2021. november 20-i fellépésük után 
ugyan jókat beszélgettünk, azonban az alábbi nagyinterjúra 
csak később kerültfietett sor. A H.IL.T. kérdéseire misantropXx 
és Mortel lelkesen válaszoltak. Vigyázat, mert őszinte, 
tapasztalatokkal, technikával vastagon átszótt, terjedelmes 
interjú következik, ami nagyon kijárt már nekik és nekünk is! 

A magazin azon olvasói számára, akik esetleg még nem találkoztak 
veletek, bernutatnátok kicsit a zenekart? Honnan, kikkel, milyen 
célból indult az 3.N.D? Hogyan és mikor jöttetek össze először, mi 
volt az a fordulópont, melynek hatására zenélni kezdtetek? 


misantropX: Zenei öntudatra ébredésem úgy hatodikosként ért 
el, bár mindig körülvett a rock, metal, ekkor kezdtem el önálló- 
an kutatni az otthoni kazetták és CD-k között. Viszonylag hamar, 
általános iskola végén kiderült, hogy jól reagálok arra ha nem 
csak a gitár elektromos egy metal dalban. Gimnázium elejére már 
Marilyn Manson, Rammstein, Rob Zombie, Dimmu Borgir volt a 
kedvencek listáján, egy családi barát jóvoltából egészült ki ez a kör 
egy néhány napos kimozdulás során a Fear Factory-val, Godflesh- 
el és a Front Line Assembly "Millenium" albumával. Utóbbi volt az 
az anyag ami miatt eldöntöttem, hogy zenélni akarok. Tőle kap- 
tam lényegesen elektronikusabb bandák lemezeit kölcsönbe vagy 
másoltan. Korábban is érdeklődtem az elektronikus zenék iránt, 
ebben sokat segített, hogy (apai) mamámnál állandóan ment a 
rádió tehát akár nagy dózisban is hallhattam, de egyes elemei hiá- 
ba tetszettek ezeknek, összeségében nem tudtam velük azonosul- 
ni. Viszont a kapott lemezek közötti dalokkal! Eleinte ugyan fura 
volt a gitársáv hiánya, ám ezeknél megkaptam azt a hangulati, 
hangzásbeli pluszt amit a rádióban hallható elektronikus zenéktől 
nem. A fentebbiekből sejthető, hogy metal-t a mai napig hallgatok, 
viszont csak olyat, amiben van sampler, szinti vagy nagy szimfo- 
nikus hangszerek, de az a legjobb ha ezek egyszerre mind jelen 
vannak. A lényeg az, hogy ütős és fura, ne tipikus metal legyen. 


Az 3.N.D az első bandám maradékából indult, miután a gitáros az 
egyik próba után többet nem jelentkezett. Akkor nagyon rá vol- 
tunk kattanva a basszerossal a Godflesh "Songs of Love and Hate" 
albumára, ez nyomott is hagyott a dalon, és annak a felállásnak 
az utolsó száma lett az első 3.N.D dal. Rendkívül jól jellemzi az 
akkori zenei tudásomat, lehetőségeimet, hogy az egész telefonnal 
lett felvéve, szóló kombóra dugott basszusgitárral és helyben talált 

fémhulladék csapkodással együtt, de még a végén bekiabált "end" 
szóval is. Végül kick utólag került hozzá, amikor elkezdtem DAW- 
on bénázni. Később az alapbanda újjáalakult más tagokkal, a trió 
felállást soha nem átlépve, ekkor 3.N.D sideproject-ként létezett 
úgy 2013-ig. Rendkívül rossz ötletem volt, hogy a dadaizmus hatá- 
sára úgy gondoltam, majd magamtól kitalálom, mit hogyan kell és 
érdemes használni, meg egyáltalán zenélni. Nem durva spoiler, ha 
azt írom, nem értünk el így kimutatható eredményeket, nem vicc- 
ből vannak a tutorial videók, meg a zeneelmélet. Kellett néhány év, 
hogy ez leessen. A végére, egy újabb tagcsere után kezdtünk néha 
már jónak mondható ipari metált csinálni, aztán eltört a gitáros 
karja egy szerencsétlenül sikerült esés után, a hosszú kényszerszü- 
netből indult újra és el a ma ismert 3.N.D. Az alapbanda azóta is 
parkolópályán van, de ötletek, demók készülgetnek. 


Mortellel a NecrogenesiS hozott össze, ő volt az, aki jelentkezett 
a társzerző felhívásra. Eleinte csak a posztok küllemét, tartalmát 
tárgyaltuk meg chat-en, aztán egyre több lett az egyéb beszélgetés, 
az egyik ilyen alkalmán derült ki, hogy dobol, én pedig kaptam a 
lehetőségen. 


Mortel: Én még gimiben kezdtem el zenélni, pár évet jártam is 
zeneiskolába, mert a szüleimmel úgy állapodtunk meg, hogy 
akkor kapok dobot, ha komolyan is veszem. Egy 12-13 éves gye- 
reknél mi lehet komolyan elköteleződés, minthogy iskola után dél- 
után elmegy egy másik iskolába? Hahaha! Akkoriba még a metal 
ment nálam, különösen az extrém metal, mint a Napalm Death, 
Marduk, Burzum, Vader, stb... Több zenekarban is kipróbáltam 
magam, több különböző stílusban, mint a pop-punk, hardcore- 
punk, doom metal, art rock, de ezek a formációk néhány évnél 
nem tartottak tovább. 


mizantropX-szal valamikor 2016 környékén találkoztam, a 
NecrogenesiS kapcsán. Keresett maga mellé más lelkes embereket, 
akik szívesen írnának ipari zenekarokról, eseményekről. Aztán 

elkezdtünk beszélgetni is, de valahogy mindig-mindig visszakanya- 
rodtunk a zenéhez. Kiderült, hogy ő írogat dalokat, de élő közön- 
ség előtt nem lettek letesztelve. Ahogy szó szót követett, valahogy 
lebeszéltünk egy próbát, hogy megnézzük, hogy lehetne ezeket a 
számokat közösen eljátszani. Az eleje elég döcögős volt, amíg kísér- 
letezgettünk a dobbal, mivel rendes próbahelyre sosem mentünk, 
a lakásban meg nem igazán lehetett zajongani, nekem meg még 
nem volt akkoriban jogsim, ezért a hagyományos dobszerkó nem 
igazán jött képbe. Ekkor váltottunk drumpadre, amin lehet állítani 
a hangerőt, nincs 2 kiló és elfér egy szatyorban. Hahaha. 


mX: A második próbán furcsállottam is, hogy miért hozott magá- 
val melegszendvics sütőt. Haha. Aztán kiderült, hogy ez nem fura 
sváb szokás, hanem drumpad, aminél 2018-ban nem érezték furá- 
nak a tervezők, hogy egy nagy SD kártya kelljen bele a saját hang- 
zásainkhoz. Milyen szép 45 perc volt, míg sikerült rájönni, hogyan 
tudok true mono wav-ot csinálni... .! Ez is tipikusan az az eset, ami 
utólag vicces. 


Az 3.N.D trükkös kis név, nefiéz is a fordított E betű miatt nem a 3-as 
számmal helyettesíteni a karaktertáblából. (Elnézést érte, hogy itt így 
teszek). Első látásra jelenti valaminek a , végét", de lennének azért még 
kreatív ötleteim, ha a zenekari név rövidítését egy vetélkedőn kellene 
megtippelnem, pl. 


Ez Nagyot Durrant!"; 3 Ner Dilintvós? 

v Electronic Nigfitmare Divisiow? —— " íi 24 ve. 
vEnergikus Nagyi Délután" 1 ii yási 

, Endfess Natural Deatf" . ae JESEÁÉNNE SES 
Celtatajáotant NEhet Doboz Kál Te 


Ezek közül tetszett esetleg valamelyik? Feloldanátok nekünk a zenekar 
nevét? Mit takar, mire utal valójában az 3.N.D? 

mX: Fentebb már írtam azt a korabeli angoltudásom és gyakran 
előtörő hangulatom lényegét tartalmazó három betűs szót, amit a 
dal végére kiabáltam be. Ieenager korban, amikor a hormonház- 
tartás megborul, eleve nem egyszerű létezni, hát még ha introver- 
tált is hozzá az ember és nem szereti a mainstream dolgokat. Ezzel 
a kombinációval hamar perifériára lehet kerülni. 


Ez a véget váró kilátástalan lemondást idővel a saját előnyömre 
tudtam fordítani. Ha már a peremen vagyok, legalább figyeljem 
meg, tanulmányozzam az eseményeket az osztály fekete szelleme- 
ként, démonaként. Végül ez, és az enyhe mizantrópia töltötte fel 
új tartalommal. Ráadásul a mainstream elektronikus zenének sem 
akartam megfelelni, ebből jött ki végül 3lectronic Nations Demon. 


A 2018 végén újjáalakult, duóvá, majd később koncert felállásban 
trióvá nőtt banda ezt nem vitte tovább. Ugyanakkor a szövegek- 
ben jellemzően továbbra azokat a jelenségeket írjuk meg, amik 
zavarnak minket és gyakran egy kilátástalan végközeli állapotot 
ragadnak meg. Vagy afelé tartanak, a legrosszabb forgatókönyvet 
jelenítik meg, mint figyelmeztetést. 


De vissza az alapkérdéshez! A többiek az írásmódot elfogadták 
mint stilisztikai megoldást, nem kérdezték, bontható-e szavakra. 
Ellenben terveztem, hogy minden albumcímbe belerejtem, vagy 
a betűivel fognak a szavai kezdődni, így újra és újra kissé frissített 
tartalommal töltsem fel. PIl.: I hope this is just an Electric Negative 
Depressive hallucination. Azt hiszem, talán az SPK csinált hasonlót 
nem is egy alkalommal. Viszont az 3lectronic Nightmare Division- 
el közel jártál a régebbihez, ráadásul jobban is hangzik. 


Mortel: Be kell vallanom ezek a nevek elég ötletesek, lehet el kel- 
lene gondolkozni valami ilyesmin, és most nekem is eszembe 


jutottak olyanok, mint az , Elcseszett Nagyipari Daráló" vagy az 
,Egyedülálló Nincstelen Diplomás". Hahaha. 


5j 

Ahányszor élőben láttalak eddig benneteket, mindig meg is lehőd- 
tem, hogy ezek a srácok aztán nem aggódják túl a dolgokat. Akár- 
milyen színpadi és technikai körülmények is adódnak, azért olyan 
nagyon nem stresszeltek rá semmire. Szerintem még egy lyukas 
műanyag vödörben is képesek lermétek maximális és energikus 
teljesítményt nyújtani. Mi ennek a titka? 


Mortel: Akkor sikerült elhitetni veletek, hogy magabiztosak vagyunk. 


mX: Ebben igen komoly munka, sok próba, gyakorlás van. Mind 
abban, hogy egyáltalán működő képes legyek a színpadon, a 
frusztrációt ki tudjam adni produkcióvá konvertálva, mind abban, 
hogy ne akadjunk fel kisebb-nagyobb problémákon és akár menet 
közben oldjam/oldjuk meg. 


Mortel: Ha van titkunk, akkor az talán az, hogy majdnem mindent 
magunk viszünk egy-egy helyszínre, így egy klubnak elég vala- 
mennyi szabad négyzetmétert, egy keverőt meg hangfalakat biz- 
tosítania. Így viszonylag kevesebb meglepetés ér minket, mint egy 
klasszikus felállású zenekart. 


mX: Örökérvényű tézis, hogy nincsen túl sok kábel. Ha a keverőn 
csak XLR bemenet van, akkor van nálunk olyan kábel pár, ha RCA 
vagy 6.3 jack, akkor abból is van legalább egy pár azon felül, ami a 
saját eszközeinkhez kell. 


Mortel: Régebbi zenekaraimnál nem egyszer volt olyan, hogy a 
klub rendelkezett saját felszereléssel, de az olyan hitvány volt, 
vagy éppen nem működött rajta ez vagy az, hogy a minimumot 
súrolta valahonnan alulról. Igazából a felpakolás az, ami kicsit 
(nX: Nem kicsit!) stresszes, de amikor már a töltőnek és az aksinak 
is megvan a maga helye, akkor mi is megnyugszunk egy kicsit. 


mX: Nálam ez a stressz ugyan csökken, mikor kész a felpakolás, 
legalább látszólag minden működik, de nagyjából a második dalig tart. 

A közösségi csatornátokon nagyon kedvelem, mikor a zenekari 
fróbáitokról, munkafázisokról is megosztottok velünk pillanato- 
kat. A múűfielymunka mit jelent számotokra? Milyen gyakoriság- 
gal és mennyi időre tudtok bevonulni a garázsba/pincébe/mellék- 
épületbe, és milyen érdekes fielyzetek szoktak ilyenkor előfordulni? 


mX: Általában már kész zenei részeket küldözgetek nekik (közös 
zenekari chat-be Mortelnek éz Soldier-nek) amiből aztán vagy lesz 
kész dal, vagy nem, vagy csak sokkal később, akár komoly újra- 
gondolás után. De ilyen formában küldve is mindenképpen kérek 
visszajelzést a többiektől. Ezekből a videókból szoktam kirakni az 
oldalra is, hogy lássátok, alkotunk, vagy legalábbis szüttyögünk va- 
lamivel. Ez azért is jó, mert lehetnek korai visszajelzések a közön- 
ség felől, és nem csak koncerten derül ki, hogy adott dal nagyon 
nem tetszik, meg az fb-algoritmusok is feljebb sorolják a banda ol- 
dalát láthatóság terén, ha relatív gyakran van tartalom, valamint 
azokra jön reakció. A kisházba (mi így hívjuk, de a definíciója tény- 
leg melléképület) jellemzően próbálni járunk össze. A próbákhoz 
ugyan ki kell ideiglenesen lakoltatni a fűnyírókat, de a bennma- 
radó benzinszaggal lesz igazán ipari, nem? Vagy legalábbis agrár- 
ipari. Fú, de rossz vicc volt... Itt még dob terén kerülhetnek bele 
plusszok, módosítások a dalokba, valamint mostanában a vokál 
kiosztás is sokszor ekkor alakul ki, de biztosan itt kerül tesztelésre. 
Csúcsidőszakban, azaz amikor koncertre készülünk vagy új dalo- 
kat gyakorlunk be, akkor 2 hetente összejövünk - a Stahlgeist-os 
buli előtt minden hétvégén - 3, de inkább 4 órára, annyi kell is. 
Plusz nem ritka, hogy otthon is rákészülünk, és már eleve gyakor- 
lás után kezdünk neki, vagy hogy ingázás közben hallgatom az 
alapot és gyakorlom a szövegeket. 


Ha jól számoltam, 2021-ben 8 fellépésetek is volt, legutóbb az S8 
Undergroundban a Stafilgeist előtt toltatok egy korrekt hosszúságú 
erős produkciót. Hogy éreztétek ott magatokat? Mi ilyenkor általá- 
ban a legnagyobb kihívás, és mi az, arni a legnagyobb örömet jelenti? 

Mortel: A Stahlgheist-al közös buli már majd" egy éve érett. 
A SARS-COV-2 miatt el kellett tolni az eredetileg kitűzött időpon- 
tot, és az új sem állt annyira stabil lábakon, az esetszámok alap- 
ján simán lehetett volna egy újabb lezárás. Emellett nagyon izgul- 
tunk, hiszen aki egy kicsit is otthonosan mozog a hazai ipari / EBM 
szcénában, az ismeri Gazdag István és Bank lamás nevét, nem ma 
kezdték a zenélést és nem is véletlenül ismertek. 


mX: Szóval eléggé magasra került az a bizonyos léc, amit meg 
kellene ugranunk, de legalább megközelíteni. 


Mortel: Egyben egy nagy lehetőségünk lett arra, hogy megmutat- 
hassuk magunkat szélesebb közönségnek. 


mX: Nyilván olyankor mondta be három világító, lézeres cuccunkból 
kettő az unalmast, amikor a színpadkép hatványozottan fontos. . . 


Mortel: És hogy izgultunk-e? Naná! 


mXx: Nemis kicsit! A szervezés meg a készülődés sem stresszmentes 
tevékenység. 


Mortel: Emellett még nagyobb kihívás egy koncertnél talán az, 
hogy lerángassuk az embereket. Hahaha. De az igazság az, hogy 
egyre kevesebb fiatalt ragad magával ez a fajta zene. 


mX: Ezért is igyekszünk újabb és újabb alter helyekre lejutni meg 
látszani a social media-ban. Mert amúgy honnan tudnák, hogy 
egyáltalán létezik ilyen zene? Az elektronikus underground alaku- 
lását nézve lenne igény a keményebb, sötétebb, elvontabb irányra 
is, csak egyszerűen nem találják meg, így nem tudják, született is 
már olyan műfaj, amire ezek a jelzők illettek. Pici sikert talán elér- 
tünk ezen a téren tavaly. 

Színpadi imázsotok fontos részét képezik a fiorrorisztikus smin- 
kek, maszkok, punkos kellékek és kiegészítők. Honnan szerzitek be 
ezeket és az ötleteket, valamint honnan származik a maszkmesteri 
és outfit tudás, képesség? Ezt esetleg tanultátok is valahol? 


mX: A legtöbb ötlet tőlem jön, emellett bátorítom is a többieket. Ez 
addig fajult, hogy mostanra néha már-már egymásra licitálunk. Az 
ötleteik korrekciójának jogát fenntartom ugyan, de a kompromisz- 
szum fontos ennél, nem akarok rossz türannosz lenni. Ehhez van is 
némi alapom azzal, hogy fodrász a végzettségem, ráadásul annak 
keretében sminkelni is tanítottak. Abban az időszakban éppen ilyen 
volt a tanterv. Hatásként egyértelműen jelen van a black metal esz- 
tétikája amit rivethead alapra húzunk fel, némi cybergoth $€ punk 
hatással. Ehhez esetemben nem ritka a saját készítésű kiegészítő. 
Amit nem tudok összehozni, ott Anya tud segíteni, hiszen nem csak 
tanulta, mai napig a varrás a munkája, tervezést is tanult, sőt hajlik 
is az extrémebb ruhák felé. Persze vannak, amiket veszünk, ilyenek 
mondjuk a gyűrűk, karkötők (amit aztán néha átalakítok), nyak- 
örvek, de ezek annyi különböző helyről vannak beszerezve, hogy 
nehéz lenne felsorolni. Meg őszintén szólva, emlékezni is. Ez alól 
kivétel képeznek az egyedi bőrmunkák, azok a Bőregérben készül- 
tek. Illetve Mortellel van aktuálisan közös kedvenc márkánk, a Hate 
Couture. Mondjuk a pólóikhoz nem árt, ha szereted a fekete vagy 
morbid humort. 


Kicsit beszéljünk a hangszereitekről, eszközeitekről is. A tecfinikai 
érdeklődésű olvasók kedvéért kérdezem: melyek a főbb munkaesz- 
közök és szerszárnok, amelyekkel legjobban lefiet Terror EBM-et és 
horrorindusztriált készíteni? Van kedvenc, bevált cucc? Mit fiasz- 
náltok leggyakrabban, legszívesebben? 


mX: Nagyon tisztelem akik analóg vasakkal élvezhető zenét tud- 
nak csinálni, de én DAW-ot, konkrétabban FL Studio-t használok a 
zene készítéshez. Vizuális alkat vagyok, igénylem is a képi megje- 
lenítést. Van egy laptopom, ami jó ideje már csak erre szolgál külső 


288 ) HUN / INDUSTRIAL N TECH HIT. ISSO5S 


memóriával, Lexicon Alpha hangkártyával és 2 oktávos Alesis midi 
billentyűvel kiegészítve, hogy mégiscsak meglegyen az analóg 
érzet. Haha! Ezzel szemben amit élőben is meg akarunk ismétel- 
ni, ahhoz analóg eszközöket, FX-et használunk. Ezeknél a kerese- 
tem okán az a szempont, hogy legyen olcsó, de még használha- 
tó, vállalható, ha használtan lett beszerezve, ha nem. A technikai 
érdeklődésű olvasók lelki szemei előtt eddigre a Behringer már- 
ka jelenhetett meg. Nem is tévednek. Az FX-es keverő kg az FX 
box is az ő gyártmányuk. Jól válogatva egészen használhatóak a 
termékeik az olcsóbb árkategóriában is. Ebből a pénzhiányból is 
eredhet a kispolgári elégedetlenség, mint inspiráció. (Erős problé- 
ma relativizáló mosoly kíséretében leírva.) Koncerten a zenei alap 
ezek után nem annyira megdöbbentő módon laptopról megy egy 
Numark DJ controlleren keresztül. 


Mortel: Előttem egy 4 érintőfelületes Alesis SamplePad szokott áll- 
ni. Hivatalosan lehetne venni hozzá egy olyan adaptert, amit egy 
cinállvánnyal lehetne kombinálni, de a pergőállvány is tökéletesen 
megtartja. És az már volt is itthon. Ehhez jön még hozzá 1 pár 
LED-es, ütésre világító dobverő. 


mX: Vagy ha nem megy, ahogyan a novemberi koncerten sem, 
akkor egy pár fluoreszkáló. Mert tényleg, mikor máskor menne 
szét benne a pákázás? Szóval azt nem tudjuk, mivel lehet legjobban 
terror EBM-et készíteni, csak azt, jelenleg mink van, amivel csináljuk. 
Lehetőségeinkhez mérten igyekszünk bővíteni ezt, jobb eszközöket, 
plugin-okat beszerezni a felvett saját hangok, sample-ek mellett. 


Nem sok olyan embert hallottam, aki felmagasztalta volna a tavalyi 
évet, viszont kívülről nézve úgy tűnik, szárnotokra igen sikeres és pezsgő 
volt, tele új megjelenésekkel, élő fellépésekkel, és még a Raw Russian 
orosz kiadóval is szerződtetek. Milyennek láttátok a 2021-es évet? 


Mortel: Valóban történtek előrelépések 2021-ben is annak ellenére, 
hogy tele volt nehézségekkel. A koncertekre mindig lejöttek olyan 

új arcok, akiket nem mi hívtunk meg, és nem is a haveri körünkbe 
tartoztak. Haha. 


mX: Ilyen kellemes meglepetés volt, amikor a kifejezetten jól 
sikerült első Vittulás bulinkon megismert arcok közül néhányat 
a Stahlgeist esten is láttunk. Pedig élek a gyanúval, korábba nem 
ismerték ezt a műfajt. Ez egy ritka pozitív dolog volt. 


Mortel: Emellett volt pár Bandcamp-es válogatáson, illetve egy 
brazil online rádióban is megjelenésünk. Ez a két utóbbi dolog 
rettenesen meglepett minket, jó értelemben véve. 


mX: Nemcsak a brazil Angst Radio-ban, - amit ezúton is köszönünk 
Paul Ismério-nak! - de a Mortummal közös "Mission Entropy" -ról 
és a pwpp" -ről a Cyberland is játszott egy-egy dalt! 


Mortel: Igyekszünk külföldön is terjeszkedni, de ez nem könnyű, egy- 
részt mert az online tér rogyásig van feltörekvő előadókkal, valamint 

koncertet szervezni sem egyszerű úgy, hogy az rentábilis legyen. 


mxX: Tényleg nagyon sok az ígéretes projekt, akik között nem egy- 
szerű látszódni, plusz gyanús, hogy a social media jelenléten is 
kellene fejlesztenünk. 


Mortel: A Raw Russian kiadó csalódás volt számunkra. Papíron 
az elején minden okén hangzott, de aztán valahogy el-elmaradt 
a kommunikáció részükről, míg teljesen el nem tűntek az online 
világból. Legalábbis, a Bandcamp, Soundcloud és FB-oldaluk nem 
igazán él, és az e-mailekre is csak a Mailer Daemon válaszol. 


mX: Pontosabban amikor még tudtunk velünk kommunikálni 
akkor azt írták, hogy van némi baj, a kis kiadók egymásnak estek. 
Aztán eltűnt a Bandcamp, majd néhány hónap múlva a Facebook 
oldaluk is. Kicsivel később utóbbi újra élt, de nincsen nagy moz- 
gás. Aztán a profiljaik is megszűntek. 


Mortel: De próbáljuk a dolgok pozitív oldalát nézni: a pwpp EFP- 
ből 12 darab van az egész világon, ami kib(oszottul limitáltá teszi. 
Hahaha! 


mX: Ebből is tanultunk valamit. Az eset következményeként 
például azt, hogy Portugáliába elpostázni egy CD-t több hónapig 
tart... Utólag már ez is vicces. 


Nem sok olyan zenekart, előadót, színpadi hírességet ismerek 
(mármint Mága Zoltánon, Bagi-Nacsátn és André Rieu-n kívül), 
akik ennyire rá lettek volna függve az ünnepekre. Ti viszortt mir- 
den évben megleptek bennünket valami komor zenei tréfával. Már 
szinte várom, hogy egyszer valamikor lesz egy Reszkessetek betö- 
rők Special Edition is. Még saját ,xrnas body music" kategóriát is 
kitaláltatok ernek. Mit jelent nektek a karácsorty? Mivel szoktátok 
általában tölteni az ünnepi időszakot? 

mX: Kisgyerekként nyilván az ajándékok, a fa és a közös családi 
események, amik ilyenkor jórészt körülöttünk, gyerekek körül fo- 
rogtak, ezek adták a karácsony csodáját. Idővel ez nyilván felol- 
dódott, de ha nincs is meg a katarzis, és hamar el is száll, azért 
még jól tud esni az ünnep, hogy ilyenkor a családdal sikerül érde- 
mileg időt szánni egymásra, főleg ha nem csináljuk a készülődést 
görcsösebben, mint amennyire kellene, mert az nagyon el tudja 
rontani az egészet. Ennek az időszaknak mára már dogmatikusan 
elengedhetetlen részei a karácsonyi dalok. Vannak, amiket szere- 
tek, de azért adott formában nem hallgatnám naponta többször 
önszántamból. (Ráadásul a boltokban is már gyakran november 
elejétől öntik ránk folyamatos jelleggel, amíg már szinte savként 
marnak vagy "csak" el nem veszítik az ünnepi hatásukat.) Amíg 
metalból nem nehéz átiratokat vagy karácsony tematikájú dalokat 
találni, addig industrial stílusban ez komoly kihívás, és még akkor 
sem lehet összehozni egy túl nagy lejátszási listát, ha valahogyan 
sikerül a lehető legtöbbet megtalálni. Innen adta magát az ötlet, ezt 
a hiányt pótolni kell! 


Már a "void christmas"-nél is gondoltam, hogy kellene több cover 
is a saját szerzemények mellé, aztán szokás szerint megcsúsztam az 
elkészítésükkel, de 21 karácsonyára végre csak sikerült összehozni. 
Egy darabig nem akarok több 3/4-es ütemjelet látni. Ha-ha! Komoly 
kihívás volt úgy durvítani, műfajilag átírni ezeket a dalokat, hogy 
közben megőrizzek az alapművekből a lehető legtöbbet. Mindezt 
úgy, hogy ne legyen a végeredmény giccses, gagyi vagy simán csak 
csapnivalóan rossz. Én úgy tervezem, egy ideig nem lesz új kará- 
csonyi album, még Reszkessetek betörők tematikájú sem, ellenben 
szeretném színpadra vinni a már kész számokat. Mondjuk stíluso- 
san december 6-a körül, hogy mint industrial Mikulás, ajándékként 
hozhassuk. (Egy széles vigyor kíséri a kijelentést.) Abból kiindulva, 
hogy a Gyár klubban hegeszthettek ünnepi fát, akkor ez, és szín- 
padképnek felmerültek, sem számítanak elszállt ötletnek. 

Készítettetek korábban egy Cola Ligfit (3.N.Dized version) 
felvételt is a Cro-Magnoni Cola-nak, továbbá Morturminal END- 
TEK együttműködésben a Mission Entropy EP-t. Hogyan ala- 
kulnak ki az ilyen kollaborációk? Mit lefiet tudni a fiátteréről? 
Mit lehet tanulni belőle? Mennyire egyszerű / bonyolult hozzányúlni 
mások alapanyagaihioz, vagy ha épp a Ti munkátokat dolgozzák át? 


mxX: A Cro-Magnons Coke egy klasszikus, de nagyon megtiszte- 
lő felkérés volt. Hogy mennyire volt nehéz? Igaz, hogy a kedvenc 
CMC számomnak az ún. light verziója volt, de akkor is kedvenc, 
és mint ilyenhez, nehéz érdemben hozzányúlni, hiszen ott van a 
félsz, hogy bármit teszek hozzá, vagy veszek el, azzal elbarmolom. 
Az 3.N.D-TEK eredetileg egy dalos együttműködésként azzal kez- 
dődött, hogy "Miért ne!". Mortum belement az együttműködésbe, 
aztán annyira belejöttünk, hogy 2x3 dal lett, és nevet is adott a pro- 
jektnek. Izgalmas élmény volt, hiszen soha nem tudhattam, az alap 
basszus és dob sávval mit kezd, mit ad hozzá. Gondolom ez az iz- 
galom az irányában is megvolt. A duplázós megoldás, ami az anyag 
sajátossága, már az első, az EP-nek nevet adó dalnál kialakult, mert 
mindketten csináltunk egy final version értékű változatot belőle. 
Ezen a ponton egy fúzió már csak elvett volna az egészből, így azt 
javasolta, maradjon meg mindkettő. Ez egy optimális kompromisz- 
szum volt, hiszen így művészileg mindketten kibontakozhattunk, 
miközben inspiráltuk is egymást, plusz mindenki megtalálhatja a 
számára szimpatikusabb verziót. Érdekes volt, hogy korábban csak 
remixeknél alkottam úgy, hogy hangsávban kaptam meg a szintiket, 
most pedig egy folyamatában alakuló dalnál. Mortum pedig örült, 
mert annak dacára, hogy DAW-ban ügyködöm, tudtam a hangsá- 
vokban kapott anyaggal is mit kezdeni. Nem egyszerű, de ha tu- 
dom milyen hangok vannak benne, és képes vagyok ráhangolódni 
a másik logikájára, akkor nem lehetetlen. Az más kérdés, van-e ér- 
telme. Végül szerintem kifejezetten jól keveredtek a stílusaink, eb- 
ben az esetben volt, szívesen is folytatnám majd valamikor. És hogy 
mit ad egy remixkészítési lehetőség? Betekintést egy másik alkotó 
zenei gondolkodásába. Eddig kevés esetben kapott átgondolást da- 

lunk, ha jól emlékszem 3 esetben, a Project203-tól, a MEGTŰRTEKes 
Domától és Microwaved-től. Érdekes volt hallani, mennyire mást 
éreznek fontosnak ők megtartani egy dalunkból, mit módosítottak 
a szerkezetén és mit adnak hozzá saját stílusukból. 


A Pwpp (folitics witfi populist propaganda) EP-tek tavaly nyár 
elején jelent meg, melyben vaskos és nyers helyzetképet adtok a 
populizmusról, önpusztító államokról, folyamatosan hazugsá- 
gokkal terhelt, irritált lakosságról, valamint a hatalom ,erős fő- 
nökeiről". Erről egyik kedvencem a hungarian e.p.m. (electrortic 
fvnk mvwsic), kivételesen magyar nyelvű szöveggel, sodró, forra- 
dalmi lendülettel. Mit gondoltok arról, hogy ennyire látványosan 
akaratgyenge és cselekvésre, aktív fellépésre, ellenállásra abszolút 
bénult és érdektelen lett a társadalmunk? Miért tűnt el szerirtte- 
tek a szabadságvágytól tüzes magyar punkság, és visszahozfiató-e 
még az önrendelkezés? 


mX: Ez egy nagyon komplex téma, emiatt nehéz kérdés, amire 
emiatt nem lehet egyszerű választ adni. Ebből kifolyólag nyilván 
az anyag is jobban sarkít, mint kellene, de ha részletesen dolgoz- 
nánk fel a témát, totálisan élvezhetetlen, húzószámok nélküli, 
végtelenül szomorú anyagot kapnánk. Nem vállalkozom mély 
elemzésre, mert nem hiszem, hogy én lennék a legalkalmasabb 
rá, de igyekszem így is több szempontból válaszolni. Egyfelől úgy 
vettem észre, itthon igény van az erős vagy legalább annak lát- 
szó vezetőre, egy apára, aki az egyszerű nép gyermeke és akire 
összeségében ezek miatt fel lehet nézni. Valakire, aki populistán, 
végletekig egyszerűsítve, feketére és fehérre, vegytisztán jóra és 
rosszra redukálja a világot. Amivel még lehet nem is volna baj, csak 
a legalkalmasabb helyett jellemzően a leghangosabbat választjuk. 
Ez meg egy öngerjesztő jelenség, mert mindig túl kell kiabálnia a 
másikat az újnak, rá kell licitálni, és egyre inkább a látszat fontos 
emiatt. A gyökere ennek, hogy nem szeretünk igazán gondolkod- 
ni, nehéz is, sok energiát visz el, az AIP-vel (adenozin-trifoszfáttal) 
szeret a szervezet spórolni. Ennek ha jól emlékszem evolúciós 

biológiai okai vannak. Hiszen a történelem nagy részében nem 
volt jelen ennyi táplálék, vagy könnyen elérhető szénhidrátgazdag 
junkfood, amiből energiát lehet nyerni. Az agy viszont alapeset- 
ben is rengeteget visz el belőle. Innen nézve teljesen logikus is, 
hogy a nehéz kérdésekről nem szeretünk gondolkodni, mert az 
energiaspórolásra vagyunk kalibrálva. Ráadásul az oktatásunk 
sem arra tanít, edz, hogy felismerjük az ok-okozati összefüggése- 
ket, pedig erre a töri mint tantárgy kifejezetten alkalmas volna, 
de helyette csak minimálisan összekapcsolt adathalmazt kapunk. 
Ez így egyben egy demokrácia, főleg egy ennyire fiatal esetén, 
komoly probléma, hiszen itt hatványozottan igaz, hogy a lánc 
olyan erős, mint a leggyengébb szemei. 


Másfelől nagytételben hiányzik az önreflexió, a magunkkal való 
szembenézés készsége. Helyette mindig mindenre kell egy jól 
körülhatárolható bűnös akire aztán az összes átgondolatlan, 

kollektívan elcseszett döntésünk következményét rá lehet borí- 
tani. Aztán ott vannak a történelmi okok. Komolyan volt olyan 
forradalom, szabadságharc ami igazán jól sült el súlyos következ- 
mények nélkül? Ha van valami, amit ezekből meg lehet tanulni, 
hogy a nemes cél nagyon nem elég. És ha mégis felmerülne valami 
szándék a napi robot meg a digitális világ like-mezőin való gyors 
kielégülés lehetősége vagy más klasszikus függőség, mint az alko- 
hol vagy a drog, és ezek nagyon gyakran létrejövő kombinációja 
elégeti azt. Emellett a hatalom az ,oszd meg és uralkodj" elvének 
alkalmazásával generációról generációra szoktatott hozzá minket, 
hogy nem éri meg empatikusnak lenni, a másikkal foglalkozni. Ezt 
a szocializmusnak hívott, de abban nem jeleskedő diktatúra majd 
a vadkapitalizmus még tovább súlyosbította. Előbbinél bárki be- 
köphetett, utóbbinál meg mindenki versenytárs, aki elárulhat. 


A bizalom ilyen közegben veszélyes naivitás. Ha ezeket valaki 
ismeri, simán felhasználhatja ellenünk. Ráadásul ott van annak a 
veszélye, hogy ha leváltjuk a hatalmon lévőket, a következők még 
rosszabbak lesznek. Jelzem, ez csak az én hipotézisem, - amiben 
a hitről még szót sem ejtettem, de így is veszélyesen hosszú lett 
- nem egy empirikusan bizonyított elmélet. De vidám lesz ez az 
interjú! (Miközben ezt írom, a Laibach "Revisited" albuma megy, 
úgy éreztem, az passzol hozzá.) 

A NecrogenesiS - Magyar Industrial Webzine, kitartó és lenyűgöző 
munkátok, amely havi ajánlóival, rendszeres underground rövid 
híreivel megfiatározó információs csatorna az ipari zenék rajongói 
számára is. Interjúnk időpontjában már 850 követőtök van. El 
kell ismerni, hogy nagyon sok munkaóra és figyelem van benne, 
ráadásul interakciót, dialógust is generál a friss zenei megjelené- 
sek és események körül. Mi a szerkesztőségi működésetek fő elve? 
Kaptok-e direkt olvasói visszajelzéseket? 


Mortel: Köszönjük a bókot! Tényleg elmegy vele az idő, hiába 
,csak" zenéről van szó. Fő elv talán az, hogy a zenének legyen 
köze az industrial bármelyik műfajának világához, legyen az bár- 
mivel is összekeverve. Igyekszünk olyan projekteket is eljuttatni 
az emberekhez, amik felett esetleg elsiklanának. Mondjuk még 
nem kaptunk olyan visszajelzést, hogy egy-egy zenekar hallgatott- 
sága mennyit nőtt a hatásunkra, de biztos érdekes lenne. Emellett 
igyekszünk közösséget is kovácsolni, ahol az emberek , összejár- 
nak" zenéről beszélgetni. Volt már rá példa, hogy a kommentszek- 
cióban hallgató és előadó között született eszmecsere, vagy embe- 
rek folytattak diskurzust a poszt alatt. 


mX: Igyekszünk majd jobban a párbeszéd, a vélemény írás felé 
terelni az embereket amennyire tudjuk. Illetve törekszünk rá, 
hogy a lehető legobjektívebbek legyünk, és a legkevesebb prekon- 
cepcióval súlyosbítva lehetőséget adjunk zenekaroknak, projek- 
teknek, szóval nem durván szűrni. Hiszen ki tudja, egy kis támo- 
gatással, kedves szóval inspirálódva mikor alkot meg egy zenekar 
valami borzogatóan jót. Per se intellegitur van az a szint, amiről 
nem szívesen írunk, pl.: ha valami súlyosan kommersz, ilyenkor 
szűkszavúra vesszük a figurát, mert ha nem találunk pozitívumot, 
nem hazudjuk azt, hogy van benne, csak közöljük a tényt: az adott 
anyag létezik. Mert elsődleges célunk a tájékoztatás. Szerencsére 
olvasói visszajelzést is kaptunk már, volt amikor nagyon jól időzít- 
ve, egy kiégés közeli állapotnál jött, és adott újabb löketet a tovább 
ténykedéshez. Ezzel igazolva is némileg a fentebbi kijelentésem. 

Most ugyan még 2022 elején tartunk, de minden bizonnyal cifra 
évünk lesz ismét, benne járványhullámokka[l, választással, bizony- 
talanságokkal. Milyen célokkal, tervekkel, vágott neki az 3.N.D 
ennek az évnek? Mire számíthatnak Tőletek a rajongóitok és az 
olvasóitok idén? 


mX: Amennyiben vannak rajongóink, ők mindenképpen számít- 
hatnak egy meglepődésre amiatt, hogy vannak, és persze nagyon 
köszönjük nekik! 


Mortel: Igyekszünk idén sem megölni egymást. Hahaha. 
Csak viccelek. 


mxX: Bár ki tudja? 


Mortel: Egyelőre még sok fix dologgal nem tudunk szolgálni, de 
folyamatban vannak a koncertszervezések, készülőben vannak új 
dalok is. Szóval nem fogunk unatkozni. Cél az lenne, hogy idén 
kijussunk egy külföldi klubba. De ugye a világjárvány miatt meg- 
lehetősen kiszámíthatatlan egy ilyen buli. 


mX: Ellenben az itthoni célok, mint a szegedi és győri koncert 
és after talán összejöhet. Idén talán végre az album is elkészül. 
Mostanra rengeteg dal lett, de master és sok más terén nagy a 
szórás közöttük, szóval nem egy szám komoly ráncfelvarrásért 
kiált. Ilyenen átesett már az egyik legelső dal, a "hate maker" , mert 
már vállalhatatlan volt koncerten az új tételek mellett. A régebbi- 
eknél vokálsávokat is újra kell venni a kiejtésem miatt. Szóval nem 
holnapra lesz kész. Ha-ha! 


Mortel: Azt tudom ajánlani, hogy akinek ezen pár sor alapján 


szimpatikusnak tűnik, kövessen minket Facebook-on. Általában 
minden 3 shitposztra jut egy normális is. Hahaha. 

mX: Bár ugye kinek mi a normális? Abszolút fogalomként hasz- 
náljuk, pedig kor és kultúra függvényében takarhat mást és mást. 
Viszont a számmennyiség miatt esélyes, hogy két részben jelenik 
majd meg az album, de ahogyan haladunk, úgy minden második 
dal majd kikerül Bandcamp-re várhatóan. És akkor több értelmes 
tartalom is lesz az f.b. oldalunkon. Aztán ha nem történik még va- 
lami, ami új dalt inspirál és eltereli a figyelmünket, idén legalább 
az első felét megoszthatjuk veletek. 


Reméljük, tudtunk érdemben válaszolni. 
Köszönjük az interjút, és a sok irányba kiterjedő kérdéseket! 


a 


NEHEZ tól 
ELEETRŐ INDÚSTRIA 
INDÜSTRIRU METALT 
NEUEÍDEUÚTSCHEIHÁRTE 
AGGROTECH I ORRKIELECTRO 
MODERN INDÚSTRIRŰT TERROR EBM 


WEBZINE 

MENETES GONDOLATOK 


Szeparációs félelmek: 


LVLO1T 


Ritkán adódik lehetőségem mostanában ,direktben" jókat írni. 
Ez azt jelenti, hogy nem hónapokia, teher alatt tárolgatott, össze- 
vissza pakolgatott jegyzetekből húzok fel különféle történeteket, 
eszmefuttatásokat, hanem frissiben és melegében, közvetlenül ott, 
ahol az ihlet épp utolér. Necces ez, mert a túlgondolás is kártékony 
tud lenni, mint pl. ebben az írásban, ahol kivételesen direkt módon 
szerzett élményekből dolgozom, és talán nem is valami jól. 

LYVLO1 -01: 
Mikor Te szeparálódsz el másoktól 


Aki nem merül alá különféle társadalmi körökben bizonyos időnként, 
hanem ehelyett önkéntesen izolálja önmagát a térben, inkább otthon 
gubbaszt, az rengeteg megrázó, felemelő, vicces vagy tanulságos él- 
ményről maradhat le. És ezt bánhatja is. A HO (home office - otthoni 
munkavégzés) opcióval, mellyel és ellen a munkajog és a corporate 
világ még mindig kitartóan küzd idestova már 2 éve, továbbra sem 
tudnak egyéni és közösségi szinten sem mit kezdeni. A tartós bezárt- 
ság görcsbe ránduló gyomrokat eredményez, mert aki megszokta azt, 
hogy nem kell emberek közé mennie, minden házhoz rendelhető, az 


is elszeparálódni másoktól. Köszönjük meg ezt a pandémiának. 


Fontos erről szót ejteni. Társas lények vagyunk, és nagyon eltérően 
összedrótozva. Nem mindig értjük pontosan a másik gondolatait, hiá- 
ba vagyunk/voltunk összezárva helyiségekben a nap 2-4-6-8-12-24 
(jogilag lényeges, hogy páros legyen!) órájában. Én inkább kimerész- 
kedős, kapcsolatteremtőbb fajta vagyok, ezért szeretek elvegyülni, 
jönni-menni emberek között, mert a legérdekesebb történetek és 
helyzetek így tapasztalhatók meg a leghatékonyabban, nem pedig 
a gép előtt ülve. Hiszen zuhanyozni sem lehet víz nélkül. Szóval egy 
nap fogtam magam, és elmentem, egy darabig jelen voltam egy bi- 

zonyos közösségi helyen, leültem és iszogattam az italomat. Egy idő 
után már egyáltalán nem értettem, miről is beszélgetnek a jelenlé- 
vők. Sőt, az elmém be is zárt fokozatosan az emberi hangok előtt, 
mert a velem azonos térben lévők folyamatosan olyan dolgokról, 
hétköznapi témákról csevegtek (nevezzük inkább csak okoskodás- 
nak), amelyek engem egyáltalán nem érintettek meg. Hogy mik is 
voltak ezek, egyáltalán nem fontos, elég felmenni pár híroldalra, be- 
kapcsolni a tévét vagy rádiót, lehet sejteni, ugyanaz az elmeminta, 
amelyek nekem már meg se tekerik az agyamat. A magyar és glo- 
bális bullshitparádé kommentelése, tudálékos megszakértése ment. 
Értékes életidő elkúrása, unalomból fecsegés. 


Azt gondoltam, nekik bizonyára elemi fontosságú, identitáserősítő 
naftaként szolgál, hogy legyen befogadóképes közönségük, hallga- 
tóságuk, mert nem szeretnek egyedül lenni. Hogy ez egóvezérelt-e 
vagy sem, most nem is ez számít. Inkább elvonultam távolabb egy 
sarokba, mivel éreztem, hogy ez bizony nem az én köröm, nem esik 
jól hallgatni, amikről és ahogyan (épp akkor kirekesztően és rasszis- 
tán) beszélgettek. Féltettem a saját elmémet, ezért inkább szépen el- 
szeparáltam magam. A véleménybuborékok ritkán érnek össze, sok- 
kal inkább pattannak, olvadnak egymásba, ezáltal nőnek nagyobbra. 
Ehelyett inkább magamban elmélkedtem, dalszövegeket írtam, és 
rendezgettem a feladatkártyáimat, személyes céljaimat. Bennük pe- 
dig szemmel láthatóan növekedni kezdett valami, a velem kapcsola- 
tos bizalmatlanságuk szintje, mert nem vegyültem, tartottam velük. 


Érthetően. Talán Valami spionnak hihettek, vagy nem is tudom. Mert 
aki nem az ő hívőjük, a hosszan és körülményesen kifejtett véle- 
ményüket egyből lelkesen befogadó, őket támogató, megerősí- 
tő közönségük, az bizonyára valami más. Akár a támadójuk is lehet. 
Az önmagunk elszeparálása másoktól tehát egyrészt elkényelmesít, 
izolál, kivonja ugyan átmenetileg a kellemetlenségeket, viszont ősi bi- 
zalmatlanságotis szül. Lemaradunk dolgokról, nem tanulunk semmit, 
nem merünk majd jelen lenni mások között, és még ki is utálhatnak. 

Í NYET KYNYTT MT 


§! 4 


LVLO1 - OZ: 
Mikor mások szeparálódnak el Tőled 


Mindenkinek van saját kis otthonos véleménybuborékja, négyzet- 
méter alapú mikroállama, különbejáratú fantáziája, és személyes 
túlélőkapszulája. Belül kényelmes, meghitt, langyos, és mindenek 
felett roppant biztonságos. Senki nem avatkozhat bele, nem is en- 
gedünk be másokat, ugye? Teljesen érthető, hogy valaki nem akar 
keveredni idegen létformákkal. Nekem senki se türemkedjen be a 
kis biztonságos, jóságokkal kibélelt világomba, mert villanypásztor- 
ral küldök azonnal heves Götterdámmerung-villámokat az alsójába! 
- gondolhatják sokan, és azért ezt sem feltétlenül egy komment- 
szekcióban lehet a leghatékonyabban kipróbálni, hanem mondjuk 
úgy, ha kimerészkedünk, és emberek között mozgunk. A sajátjaimmal 
akarok csak kapcsolódni, nem engedek be más érzést, gondolatot a 
buborékombal! A lényeg abban a rugalmasságban rejlik, hogy a kö- 
tődés, interakció érdekében mennyire és meddig vagyunk hajlandó- 
ak tolerálni mások ideológiai meggyőződéseit, vagy inkább azonnal 
elszeparáljuk magunkat önlényvédelemből. Ha viszont képesek va- 
gyunk alkalmazkodva alámerülni mások aprólékosan kidolgozott va- 
lóságtévesztésében anélkül, hogy ítélkeznénk, oldalt választanánk, 
akkor nagyjából két lehetséges, és igen rögös út állhat előttünk: 

A) FELADOD AZ ELVEIDET. Fogyasztónak, befogadónak, hívőnek, 
elme vagy lelki szemetesládának hiheted és képzelheted önmagad. 
Szépen alárendelődsz és eljátszod hitelesen, hogy van időd, ráérsz, 
és kedved is van hozzá, hogy egyrészt síkhülye alkalmi ismerőseid 
legyenek, másrészt annyira nagyon erősen befogadásra vágysz, hogy 
ezért bármire képes vagy. Szeparációtól nem kelltartani. 


B) RÁTESZEL EGY LAPÁTTAL, rájátszol, és cserébe örvendezhetsz 
annak, hogy validálatlan, rendezetlen információhalmazokhoz, egyé- 
ni narratívákhoz, interpretációkhoz jutottál pl. valami ködös, távoli és 
bizonytalan jövőben induló, állami napelemtelepítési pályázat elbí- 
rálójának bennfentes ismerősének még bennfentesebb ismerősétől, 
vagy egyéb őrületesen nagy haszonnal járó, kihagyhatatlan befek- 
tetési lehetőségről. Gondolkoznod vagy dolgoznod persze nem kell 
érte, hiszen tuti a tipp. Az ilyen esetekben elég csupán némi szkep- 
szist, ellenállást tanúsítanoa, esetleg random neccesebb, kritikusabb 
kérdéseket feltenned, és máris diszkvalifikáltad magad sikeresen egy 
összetartó közösségből, és mivel használtad az agyadat is, máris kívül 
vagy a körön. Ez még a hülyének is megéri, nem? Az, hogy elszeparál- 
nak, mert nem vagy velük, máris garantált. 


Ugyanez érvényes olyan speciális közösségekben is, mint például 
egyes munkahelyeken, ahol a tudással mindig nagyon óvatosan, kö- 
rültekintően kell bánni. Csak mások meg ne tudják! Mert, ha egyszer 
kiderül, hogy mi mindenről van tanulás, tapasztalás, gyakorlat útján 
szerzett tudás, információ, kompetencia, az a gyengébb képességű- 
ek, főként vezetők körében nagyon frusztráló tud lenni. Ilyenkor köny- 
nyen megvetheti lábát a szakmai féltékenység, irigység (SI-fakton, és 
kiközösítés, mások elszeparálódása lesz a vége. Nem esik jól ugyan- 
is azzal szembesülni, hogy mások okosabbak, tanulni másoktól meg 
minek? Egzisztencia- és státuszféltés miatt akár korai lapátra kerülés 
lehet a vége. Nem hiába mondják, hogy a tudás hatalom. El lehet érni 
vele, hogy kizárjanak mindenből. (Egy ismerősömnek több diplomája 
volt, több nyelven is beszélt, de inkább bölcsen hallgatott erről, 

3 ? 
LVLO1 - OZ: A új i p 


Mikor Te szeparálódsz el önmagadtól 


A harmadik opció az, amikor önmagadtól határolódsz el. Bár lenné- 
nek ugyan jó kis belső sugallataid, de ezekben nem bízol meg telje- 
sen, mert szerelőszalaggal van leragasztva az a plexiburkolat, amely 
lehetővé tenné, hogy lemezt is cserélj olykor. Ilyenkor mindent két- 
ségbe vonunk, ami a saját inspirációnkból, víziónkból, álmunkbóál, vá- 
gyunkból érkezik, pusztán azért, mert meg akarunk felelni másoknak, 
külső forrásoknak. Magunkban azért mégse bízhatunk! Mert koráb- 
ban voltak rosszabb döntéseink! (Az most mindegy, hogy hosszabb 
távon sokkal jobb lett az életünk ezen ,rossz" döntések után, lényeg 
az erős hitünk más, külső rendszerekben, kínai vagy NLC-s horoszkó- 
pokban, és egyéb hiteles személyek véleményében.) Önmagunktól, 
a saját belső hangjainktól tehát éppolyan sikeresen el tudunk határo- 
lódni, ahogy mások álláspontjától, és nincs olyan Isten, akitől ne kér- 
nénk ilyenkor külső támogatást, a belülről érkező, de általunk nega- 
tívra felcímkézett behatások ellen! Most mutasd meg, hogy tudsz-e 
segíteni akkora bajban, vészben, sáskajárásban, amit alapvetően én 
magamnak okoztam, mert nem hittem eléggé magamban, és szán- 
dékosan kihagytam az önálló és kritikus gondolkodás lehetőségét! 
Na ugye, hogy Te sem tudsz erre okosat mondani? Ennyit érsz, nem 
többet! Miféle Isten vagy? Hát, szánalom, komolyan mondom... Ezzel 
kész is az önszeparáció, mehet a társ- és egyéb függőség, a lényeg 
az, hogy önmagunkkal ne kelljen soha kapcsolódni, továbbá tiszte- 
letlenség, félelmetes helyzet az, ha a saját belső hangukat is meg 
merjük hallani időnként, és netán meg is bízunk benne. 

Elszeparált konklúzióféleség 


Az egyéni, közösségi ideológiák, véleménybuborékok, nézetek, kom- 
munikációs módok nem csak anyanyelven belüli dialektusokká, ha- 
nem elme-nyelvjárásokká váltak. Engedjétek hozzám a kisdedeket, a 
(mármint csak velem) gyöngéd emberi lényeket, elvárva, hogy az agyi 
mintázatomhoz, érdeklődésemhez hasonuljanak, lehetőleg örökkön- 
örökké. Képzeljünk el egy olyan világot, közösséget, ahol minden lé- 
tező és lélegző aszerint van megkülönböztetve, hogy épp akkor, épp 
úgy gondolkodik-e, ahogy énis, és egy erőltetett marketinges recept- 
ből hajlandó-e főzni. Képzeljük el a családi reggelik, ebédek, vacsorák 
hangulatát, ahol pusztán az egy közös fedél alatt élők gondolatilag, 
verbálisan és ízészlelés szintjén nem egyeznek, merőben mást érez- 
nek és gondolnak a világ működéséről. A domináns elmevírus kire- 
kesztésre fog törekedni, míg a puhány (mindegy, csak ne maradjak 
egyes egyedül) szépen idomul a rendhez, a vehemens pedig a saját 
csoportját kezdi el keresgélni. Ha sikerrel jár, akkor integrálódik, ha 
meg nem, akkor örök kárhozat jön. Magára marad, keresgélheti egy 
olyan világban az önmagához hasonló társait, amelyekről érdek és 
profitvezérelt szisztéma szerint programozott algoritmusok döntenek 
a nap minden egyes órájában. 


Most ültessük át a gyakorlatba (ne holnap) 


Ki kell mozdulni, súrlódni, érintkezni, más világokat és mások világát 
megtapasztalni, kommunikálni, idegennek ható dialektusokat tanulni, 
ártalmasnak tűnő hatásoknak is kitenni magunkat, edződni lélekben 
és fejben, és folyamatosan elemezni a tapasztaltakat. Sokat tanulha- 
tunk ebből, és nem kell lemenni azonnal kutyába. Figyelni, hallgatni, 
különböző emberekkel keveredni mindig sokkal jobban megéri. 

Egy ágyban az ellenséggel. Néha az ártó gondolatok sincsenek ám 
sokkal messzebb, ott vannak a közvetlen közelünkben, szól a tévé- 
ből, rádióból, mellettünk szuszognak, és csak nem akarjuk észre- 
venni. Kismillió bántalmazó, toxikus kapcsolat létezik, vegyük észre, 
hogy melyekhez nem tudunk, nem vagyunk képesek alkalmazkodni 
tovább. Utána cselekedjünk megfontoltan. 


EI kell fogadni, hogy sokféle állás- és nézőpont, vélemény, élet- 
tapasztalat, berögzülés, genetikai hagyaték és örökség létezik. Csak 
az időnket vesztegetjük azzal, ha izomból megtéríteni próbálunk má- 
sokat bármiféle odafigyelés és megértés, empátia nélkül. Mindenki- 
nek megvan a maga rögös útja, lost 8 found útipoggyásza, ki szeren- 
cséveljár, ki pedig pofára esik. Így megy. A saját utunkra koncentráljunk 
főként, maradjunk benne a ritkán megélhető flow-ban, ameddig csak 
engedik, de néha toljuk ki a periszkópot is, mert fontos észrevennünk 
a jégtömböt és a felénk közeledő hadihajókat is. 


Agendák 


Ezt vegyük komolyan. Ki új lakásra, autóra, hatalomra, állami támoga- 
tásra, tökéletes családra, szeretetre, álomkergetésre gyúr, míg má- 
sok ezeket kiröhögik. Mi ne röhögjünk se velük, se magunkon, és ne 
teregessük ki a saját agendáinkat ismeretleneknek, mert támadási 
(elszeparálódási) felületet képezünk ezzel. Nem fogják érteni, sem 
támogatni, ha nem találkozik a sajátjukkal. Cudar világ ez, és csöppet 
sem megértő vagy befogadó, azaz magyarul: erősen kirekesztő, esz- 
telenül ellenséges és szubjektív módon determinált. 


Jelentkezz, ha mást tapasztalsz, és kened-vágod a szeparációs félel- 
mek elhárítási mechanizmusait is, netán vannak jól bevált gyakorlata- 
id, akkor aztán jöhet a Szeparációs félelmek - LVL 02. 

A ROMBOLÁS GÉPEI 


h 


EGEMÉNYBESZÁMÓLÉ 


4 / 5, ,/ A 


NecrogenesiS pres.: 


3.N.D t-t STAHLGEIST 
t CYB83Ho /4H dj set 


2021. november 20. s8 Underground Club 


Az igazi underground sztár nem csak név szerint ismeri 
a közönségét, hanem az igazán nagyok tudják a gyerekeik nevét is... 
Az EBM egy család. Ezért a koncert: házibuli. 


Gazdag István - Stahlgeist 


Fájdalmas izomláz napokig. 


Emlékezetes osztálytalálkozó szerveződött a kemény mag részvételével. 
Már jócskán közeledtünk a gyűlölt év végéhez, a hisztéria teljesen csúcsra 
volt járatva, nekem pedig nem sikerült még részt vennem olyan rendezvé- 
nyen 2021-ben, amelyet nyugodt szívvel bevállaltam volna. Nem is feltétlenül 
a pandémia miatt, hiszen a mellébeszélés és a védekezésről szóló informá- 
ciók már egy rossz vicc szintjére süllyedtek, nem is érdekelt már. Egyszerű- 
en elsodortak a hétköznapi események és az extra munkateher, így a töké- 
letes kikapcsolódásra ez volt az egyetlen és tökéletes lehetőségem. Az 3.N.D 
nagyot menetelt az idén, ők tényleg mindent beleadtak a Vittulában is, és 
most nagyobb színpad várt rájuk, míg egy valódi Stahlgeist koncert hangula- 
tára és benyomásaira pedig már úgy vágytam, akár egy éhes és álmos mókus 
a mogyoróra, amit eltehet télire, a nehezebb napokra, mikor semmi sincs. 

Mindig megfogadom, hogy nem tolom oda a képem korán, mert nem érde- 
mes. Ehhez képest már puccba vágtam magam, a metrón sikertelenül szemez- 
ni próbáltam egy full darkosra öltözött, enyhén gótosított, felbakancsosított 
leányzóval, aki bele volt bújva a telefonjába, és teljes készültségben, lovagia- 
san vártam, hogy ő is majd a Puskásnál száll le, mert jön az 58-ba kiengedni 
a gőzt, én pedig előzékenyen elnavigálhatom a helyszínig. Ebben jócskán té- 
vedtem, nem is tudom, mi egyéb élvezetes lehetett még aznap a fővárosban, 
de ő tovább utazott, nem ott szállt le. 

Nagy levegővel lemegyek a bejárati lépcsőn, ahol már egy rendkívül udva- 
rias, világító albínós kontaktlencsés ember fogad. Felmutatom a védettségi- 
met, ő megköszöni és enged is tovább. Eddig jó, minden stimmel. 

Viszont túl korán jöttem, szerintem még 8-at se ütött az óra, emberek 
alig. Benéztem volna? Elmarad? Aligha! Olyan nem lehet! Bepróbálkozom a 
ruhatárral, ott is elő kell vennem a plasztikkártyámat, szkennelés, majd kis 
cseverészés az egyébként roppant beszédes és barátságos ruhatáros hölggyel. 
Kifejezetten pozitív csalódás, mivel az első benyomások igen fontosak, és mo- 
gorva, unott, ellenséges személyzettel nem jó találkozni. 


Micsoda szép gyűjtemény! Pedig ez itt csak egy részlet a nagy egészből! 

Ott a vendég nem fontos, csak éppen megtűrt alak, és jobban várják az ese- 
mény végét, mint mi a koncert kezdetét. Elindulok, lecsekkolom a helyet, 
vizsla módjára körbeszaglászok, még minden eléggé felkészülési fázisban 
van, zenészeknek, rajongóknak nincs is nyoma, de ez nem töri le a feldobott 
kedvemet. 

Egy technikus srác cikázik előre-hátra, állítgat a cuccokon, és még vala- 
mi jófajta underground elektronika is szól, így ledobom magam a magas 
mixerpult előtti kanapéra, csekkolnám a telefonomat, hogy mi az általános 
helyzet, de szerencsére nincs lent térerő, így semmi se vonja el a figyelmemet. 
Kicsit körbesétálok, megcsodálom a szeparét, az avantgárd fotókiállítást, a 
nagy matricagyűjteményt, a pultot, a táncteret, beülős részeket. Mindenhol 
kellő tisztaságot tapasztalok, de persze nem is vagyok egy NÉBIH ellenőr. 

Aztán valahonnan előkerülnek ismerős arcok végre, megjelennek az 3.N.D- 
es fiúk, Gazdag Isti, szorgalmasan kábelezgetnek, rendezgetik a színpadot, föl 
sem néznek, el vannak foglalva az előkészületekkel, ilyenkor nem is szívesen 
zavarom őket, hiszen minden idegszálukkal azon munkálkodnak, hogy az esti 
buli hibátlan legyen. A projektor és a laptop azonban nincsenek barátságban 
egymással, valahogy a vetítést nem sikerül belőni, akár grafikus kártya, akár 
HDMI vagy VGA kábel a ludas, kép ezek szerint nem lesz. De mindenre van 
megoldás, előkerül egy régebbi típusú, méretes LCD monitor, és lássatok cso- 
dát, a háttérvetítés helyett egy kisebb digitális kép lesz egyből a pulton, én 
pedig ámulok a csapat problémamegoldó képességén. Még dob is egyet a kre- 
atív változatosság az egészen, működik, szuper egyedi, tényleg örülök, hogy 
semmi stressz, semmi fennakadás, megyünk tovább! 

Végül sikerül kezet rázni a srácokkal is, örvendezünk egymásnak, minden 
a helyére kerül, és kezdenek közben azért leszivárogni a látogatók is. Egymás 
nyakába ugrunk, olyan régen találkoztunk, szívmelengető érzés régi arcokat 
újra látni, hevesen nekiállni mesélni, kérdezni, diskurálni, hogy kivel mi tör- 
tént. Addigra a pult is megnyit, a keverőn keresztül nyomatékos ipari zenék 
csendülnek fel, még a Laibach Revisited-ről is berobban a Smrt Za Smrt, az 
elektromosság apránként megtölti a teret, és érezni minden egyes rezgést a 
föld alatt, Mortelék igazán jó szettel futottak neki a bemelegítésnek, totálisan 
elégedett vagyok, a mosolyom szélesebb, mint egy szavazóláda bedobónyílása. 

Leírhatatlan élmény ez, tényleg olyan, mintha ma ünnep lenne, rég várt 
osztálytalálkozó. Azon tűnődöm, hogy a német színtér , Familientreffen" azaz 
családi találkozó jelzővel illeti ezt, számomra még mindig inkább olyan, mint- 

ha valami középiskolai osztály lennénk, akik rendszeresen összefutnak, fel- 
idézik a régi emlékeket, megosztják egymással az elmúlt időszakok történése- 
it és élményeit. Barátokkal kivesézzük a Star Trek, az Alapítvány és a Térség 
sorozatokat, örömöket, kudarcokat, várakozásokat, és mindez olyan jól tud 
esni, és boldogsággal tölt el, hogy végre akadt apropója. Addigra a legények 
is befejezték a színpadi beállást, és igyekszünk előre, hogy ne maradjunk le 
a koncertélményről sem. Az 3.N.D kezdi a sort, én pedig kiváncsian várom, 
hogy a Vittulás bulijuk után egy nagyobb helyen hogyan szólalnak meg. 


Alaposan meg is lepődök! Úgy csapnak bele, olyan dinamikával és erőtelje- 
sen, hogy szinte leszakad tőlük a fejem. Rendesen van hangerő, és még tisztán, 
szétszálazva is szól az egész, nincsenek szétmázgitált mélyek, nincs se recsegés, 
se fölösleges és zavaró gerjedés. Alex egy fenyegető hústoronynak hat a ma- 
gasabb színpadon, ahogy átéléssel lóbálja magát a számok alatt, hatalmasra 
mereszti szemeit időnként, hullámzik, mögötte az elektromos dobot gépiesen 
verik a többiek, egyedi géptábornok és cyberpunk kosztümeikben szögletes 
kézmozdulatokkal tüzelik időnként a közönséget. 

Az egész professzionálisnak, nyersnek, dinamikusnak hat, még a lassabb 
tempójú számok alatt is érezni azt a hol dühös, hol romantikus energiát, amit 
ők hárman teljes odaadással gerjesztenek. A sok próba és gyakorlás igencsak 
érződik az élő produkción, nem látni-hallani fölös köröket, elvesztegetett 

időt, csak a nyers orgánum, elektromos hullámok és impulzusok csapkodják, 
püfölik a fejemet, és gyakran van olyan benyomásom, mintha ez nem is magyar, 
hanem egy külföldről hozott formáció lenne! Bizonyára sokat lendíthetne még 
az élményen, ha a vokál tisztulhatna kicsit, az angol, néha magyar szövegek 
picit érthetőbbek, a közönség irányából is énekelhetőbbek lennének. Bár ez egy 
ilyen műfaj, rojtosra torzítva üvölti a fájdalmat és elégedetlenséget, világunk 
visszás jelenségeit. Többször lehetett azt hinni, hogy vége a számnak, Alexék 
viszont némi lassítás után újra meg újra belecsaptak, és további kőkemény per- 
cekre ráncigáltak vissza minket a szcenárióikba, sokszor már a tüdőnket majd 
kiköptük, de nem engedtek el, hanem újabb hangorkánnal fogtak marokra. 

Ez az EBM ünnepe, pont így jó. Míg mostanra az 3.N.D a cyber-terror- 
horror-industrial területi képviseletének számít a kosztümös, maszkos, smin- 
kelt és hiperkritikus színpadra termett, ugyanakkor igen érett formációjával, 
utánuk a Stahlgeist inkább már a zsáner azon szegmensébe sorolható, ahol a 
korban némileg előrébb járó, szellemi és fizikai melós generációk tagjai talál- 
hatják meg a talpalávalót és nézhetnek a totaliter világunk görbe tükrébe. 

Ahogy Bank Tamás, a Stahlgeist frontembere egy heves és elszabadult 
gólemként bejárja, bemozogja a színpadát, tekergeti szokásos mozdulata- 

ival a mikrofonkábelt minden létező irányba, még a nyakán-vállán keresz- 
tül is, majd előre-hátra trappolni kezd önfeledten, azonnal tudni lehet, hogy 
itt bizony rendesen meg leszünk táncoltatva teljesen lucskosra-csatakosra! 
A debütáló Stahlgeist lemez anyagára készültem, de ennél jóval többet kapok, 
hiszen új számok és ráadásul popikonikus feldolgozások is helyet kapnak a 
szettben. Egészen meg is lepődöm ezen, mivel sosem gondoltam volna, hogy 
lesz Sweet Dreams, Relax, és egyéb csemegék, váratlan meglepetés feldolgo- 
zások, amelyek feliparosítva, munkásítva szédületes élményt jelentenek majd. 

Mondanám, hogy epekedve vártam bizonyos számokat az alaplemezről, 
de úgy belendültem, hogy lekövetni sem volt időm a sodró és energikus elő- 
adást. Totális lehetőség a felgyülemlett düh és frusztráció kiadására, és min- 
den egyes feltörő nyögés, boldog ,uhhh, háhhhááá!!!, csápolás és kígyózó 
mozgás még az izomfájdalom ellenére is andrenalinnal árasztott el, és nem 
tudok elég hálás lenni ezekért, az átmozgatásért, a fáradhatatlanság érzéséért. 
A legalább egy órás (vagy némileg hosszabb) műsor vége felé Tamás elmond 
még egy-két köszönömöt és heves visszatapsolás között viccelődve még szóvá 
is teszi a lelkesen tomboló közönségüknek, hogy , még egy szám és tényleg 
megöltök", de azért simán képes tovább tolni a show-t, ugrabugrálni és oda- 
tenni magát teljesen, Gazdi pedig feltartott mutatóujjal jelzi nekünk, hogy 
,Ooké, na, most figyeljetek, itt jön mindjárt még valami!" Fenomenális ez! 
Valójában el sem tudjuk képzelni, hogy mennyi energia kell egy ilyen hosszú 
és intenzív mozgásos produkció végrehajtásához. Le a kalappal előttük, és 
ezer köszönet az időnként a háttérben a berendezések működtetése közben 
erősen bólogató, csápolgató Gazdinak, aki a Stahlgeist EBM executive zenei 
igazgatója, high-tech operátora, és aki pontosan tudja, hogy az EBM és az 
indusztriál táncos fordulataira hol lehet még az energiából, nyomatékból, lük- 
tető ütemekből nagy lapátokkal rádobni. Ugyanígy köszönet a produkciót fá- 
radhatatlanul végigbugrizó Tamásnak, aki hol szögletes, hol hajlékony moz- 
gásaival követi le a zenei alapokat. Egyszer csak azon kapom magam, hogy a 
bakancsos lábam már monitoron támaszkodik, szinte haldoklom, de a fejem- 
mel még mindig úgy bólogatok, akár egy motorizált gémeskút, csak annál jó- 
val gyorsabban. A karjaim csépelik a gépködösített levegőt és az össze-vissza 
cikázó zöld neonsugarakat. Nehéz ezt alaposan visszaadni, csak átélni lehet, 
mert nincsenek szavak arra, mikor ég minden egyes izomköteg bennünk. Ezt 
nevezem felszabadultságnak és örömnek! A közönség reakcióira nagyon nem 
is tudtam odafigyelni, nekem akkor a tánc volt a fő feladatom, mert ha a 

zenekarok bírják, akkor nekünk sem szabad lazsálni. Bár a szemem sarkából 
láttam, hogy hátul további ismerősök gyülekeztek, zenészbarátok bólogattak, 
jó páran keményen táncoltunk az ütemekre, sőt, még egy Ambulance felira- 
tú, piros pólós fickót is támogatni kellett időnként. Először azt hittem, hogy 
valaki rosszul lett és itt a mentő, aztán kiderült, hogy ő van rosszul, mert 
a mozgáskoordinációjának hiányosságai, bukdácsolásai miatt erősen félteni 
kezdtük a nagy tombolásban, és őszintén bízom benne, hogy tényleg megúsz- 
ta karcolások nélkül azt az estét, bár az utólagos elbeszélésekből nem egészen 
így történt. Mindenesetre ő is feldobta az estéjét másoknak. 

Viszont van itt még valami, amiről érdemes szólni, ez pedig életem leg- 
menőbb és legkíméletlenebb afterpartija, amit a CY83R574R stáb vezényelt, 
és amiért örök hála nekik. Pokoli ügyességgel és ráérzéssel keverték nekünk 
a legjobb elektrókat, EBM-et, táncindusztriált. Érződött, hogy összeszokott 
csapatként mindent előre láttak, szusszanásnyi időt se hagytak a felaljzott je- 
lenlévőknek. Volt már részem DJ szettek sokaságában, warm-up-okban, after 
party-kban, mindenféle szelektori próbálkozásokban, de eddig ez volt a le- 
geslegjobb mind közül, mert olyan közönségkapcsolatot létesítettek, amelyre 
nem láttam még példát. Kifejezetten jó érzékkel válogatták össze a számokat, 
eszméletlenül kreatívan öntögették egymásba ezeket, és teljes mértékben ve- 
lünk voltak a pult mögött ugrándozva is. Rendkívül tetszett, ahogy a foko- 
zatosan adagolt loopok és csattogó ütemek csúcspontra juttatásával szink- 
ronban még hadonásztak is, és látszott rajtuk, hogy ők is pokolian élvezik a 
dolgot. Olyannyira sikeres volt a ténykedésük, hogy utána a telehold fényében 
teljes fizikai kimerültségemben is még vagy 10 km-t gyalogoltam hazafelé. 
A töredezett éjszakai agglomerációs közlekedés, a csellengő, fenyegető kiné- 
zetű alakok és a vágnivaló tejfölszerű hajnali köd sem izgatott különösebben, 
annyira felvillanyozott és boldog voltam ettől az estétől. A közel 15 éves ba- 
kancsom a heves tánc és ugrándozás, plusz az éjszakai gyalogtúrám ellenére 
is tökéletesen kibírta az estét, pedig már vagy kétszer ragasztottam vissza a 
talpát az évek során, és mire hazaértem, a vizet szinte önteni lehetett belőle. 


Hatalmas gratuláció a NecrogenesiS csapatnak, 3.N.D-nek, Stahlgeistnak, 
CY83R574R dj-knek, és persze az S8 Underground Club személyzetének is, 
amiért ilyen jó kis klubestet hoztak össze. Tekintettel az év végi befáradásra, 
a dicsfénytelen eseményekre, ha nem is fullházzal, de fullos jókedvvel voltunk 
jelen. Nagy hiányt pótoltatok ezzel az eseménnyel. Folytassátok! 

SÉTLIST ő , 7 
SZALSAL 


3.N.D 


00. No Future! 

01. Surfeit 

02. The Hate Maker (remaster) 
03. Identity War 

04. AII News R Fake News 
05. The Grid 

06. Monoton Zaj 

07. N.W... 

08. Terrible g Sad 

09. PWPP 

10. Habe Angst 


ráadás: 

31 Victim Of The Circumstances 
(karácsony előtt szokásosan) 

42 Devils Way 


Fa  FEGSGKEER PA 
CA VGA ESA NAT 
1 E KZTÉS 
KAT ALV AL AL 
a 458 (LA ZA VA 


STAHLGEIST 


01. Intro 

02. Escape Reality 

03. Infected Colony 

04. Machines" 

05. Liebe auf den ersten Blick 
(DAF cover)" 

06. Step By Step 

07. Sweet Dreams 
(Eurythmics cover)" 

08. Look at me 

09. Nihilist 

10. Bonus Crack 

11. Relax 
(EGTH cover) " 

12. Gluttony" 

13. Stahlgeist 

14. Justice" 


"korábban nem hallott (új) dalok 


TÁRSAD A LOM 


Krónikus fáradtság ks 


Legszívesebben 
felmosónyéllel 


csépelnénk el ezt a jövőt... 


(...de sajnos előbb eltörik. Mármint a nyél. Vagy mi.) 


Szeretnél egy fiatalos és fejlődő csapat tagja lenni? 
Itt a lehetőség, jelentkezz most! Szenvedj velünk! 


Legyél Te is CFS-es! 


A krónikus fáradtság szindróma (Chronic Fatigue Syndrome: CFS) egy bonyo- 
lult betegség, amelyet legalább hat hónapig tartó extrém fáradtság jellemez, 
és nem lehet teljes mértékben valamilyen alapbetegséggel megmagyarázni. 
A fáradtság fizikai vagy szellemi aktivitásra rosszabbodik, cserébe pihenés- 
re sem javul. További jellemző tünetek még, hogy az alvás nem frissítő, vagy 
egyáltalán nincs is alvásminőség, emiatt memória-, összpontosítási és kon- 
centrációs nehézségek lépnek fel, netán szédülés, amely súlyosbodik, ha 
fekvésből vagy ülésből álló helyzetbe kerülünk. Bár legtöbbször még ennyi 
sem kell hozzá. Ez az állapot myalgikus encephalomyelitis (ME) néven is 
ismert. Néha ME/CEFS néven rövidítik. A legújabban javasolt kifejezés rá a 
szisztémás terheléses intolerancia betegség (SEID). 


A krónikus fáradtság szindróma oka ismeretlen, bár számos elmélet léte- 
zik - a vírusfertőzéstől a pszichológiai stresszig. Egyes szakértők úgy vélik, 
hogy a krónikus fáradtság szindrómát több tényező kombinációja válthat- 
ja ki. Nincs egyetlen olyan vizsgálat, amely megerősítené a diagnózisát, így 
többféle orvosi vizsgálatra is szükség lehet, hogy kizárjanak más, hasonló 
tünetekkel járó egészségügyi problémákat. 


A krónikus fáradtság szindróma kezelése a tünetek javítására összpontosít. 


Nem, ez a magazin nem fog olcsó, bulváros, értékesítéstámogató patikaúj- 
sággá válni. Nem ajánl gyógyszereket, nem hiteget tudományos eredménye- 
ken alapuló, mérésekkel és vizsgálatokkal alátámasztott, mindent megoldó 
és megmondó médiummá silányodni. Nem ad recepteket, a cikk végére sem 
jönnek elő majd olyan tippek, hogy fuss le öt félmaratont és attól biztosan 
rendben leszel. Ha meg nem, akkor szedj be napi három rózsaszín szómát, 
meditálj, próbálj ki felnőtt színezőkönyveket, táplálkozz és szexelj egészsé- 
gesen, egyébként nyomasd a mindfulness-t, száraz novembert és társait, 
akciós kuponokkal bekkeld ki az adventi időszakokat, fogyassz, vásárolj 
most kedvező áron mértéktelenül nagy teljesítményű, ergonomikus kiala- 
kítású lombszívó-lombfújó berendezést pusztán azért, hogy gyorsan és ha- 
tékonyan helyezd át A-ból B-be (vagy szőnyeg alá) a fennálló problémáidat, 
amelyek most már lokálisan és globálisan is rád rogynak (nem ragyognak). 
Te meg egyszerűen nem kapsz levegőt egy idő után. A mértéktelen, de valahol 
mégis ipari méretű hazugságok terhe alatt, amelyeket kreálnak számodra. 
Meg amelyeket Te magad gyártod le napjában sokszor. 


Elméd sikátorai és egyéb ipari méretű hazugságok 


A felmosónyéllel ugyanolyan ambivalens a viszonyom, akár a zuhanyzócsö- 
vekkel és az ablaktörlőlapátokkal. Nem nevezném éppen harmonikusnak 
és , életre szóló" kapcsolatnak. Általában ezekből a rém egyszerű, teljesen 
hétköznapi háztartási tartozékokból évente többet is sikerül elhasználnom 
(értsd: tönkretennem) - akaratom és a szigorúan szakszerű használati mód 
ellenére. Sem a vizes közeget, sem a jövőt nem bírja egyik sem. Eleinte még 
magamban kerestem a hibát, és nem az alsópolcos olcsóbb fajtából válasz- 
tottam. Ehelyett inkább a dupláját fizettem a ,minőségért", hogy legalább 
egy icipicit tovább tartson ki. Teljesen felesleges volt. Mindegyik ugyanarra a 
sorsra jutott, azaz idő előtt eltört, darabokra hullott. 


ps] 
ba 


HUN / INDUSTRIAL N TECH HIT. ISSO5S 3 


Nyugodtan lehet állítani, hogy peches vagyok, és mással ilyen bizony soha 
nem történik. Vagy valaki fekete mágiával tett tönkre, mellé alattomosan 
megvuduzta a fogyasztói karakteremet. El tudom fogadni azt az igen meg- 
győző érvet is, hogy az ilyesmi általában még nem elegendő ok a krónikus 
depresszióra. De mi van akkor, ha ezek nem csupán elszigetelt és jelen- 
téktelen jelenségek, hanem egy végtelen és visszafordíthatatlan láncolatú 
jövőbe rendeződnek? Olyanba, amely egyszerűen és lassan kicsinál minket? 


Szia, Uram! Kérsz Mindent is? Nemzethyt? Clickbaitet? LMBTO-t? 
Oltakozzunk, drága híveim! 


Bár lenne kedvem hozzá, hogy ismét a betokosodott, mozdulatlan, nagy 
rendszerek számlájára írjam a dolgot, ezt most inkább kihagynám, mert már 
letudtam az előző magazinszámban. Azt ellenben érdemes leltárba venni, 
hogy ugyan miért és mitől is fáradtunk el ennyire? Miért nem voltunk és 
vagyunk képesek megvédeni magunkat? Milyen hosszú távú, káros követ- 
kezményei lehetnek ennek, különösen, ha megállíthatatlanul terjedni kezd, 
sőt, általánossá válik az, hogy folyamatosan hülyének néznek bennünket, 
miközben mi magunkat is. Szisztematikusan. 


Az elmúlt 30 év alaposan csúcsra járatta a túlélési ösztönöket. Mind- 
ezt irdatlanul növekvő zaj és totális összezavarás térkövezési munkálatai 
tették kellőképpen változatossá, azaz botladozóvá. Az internet megjele- 
nése is csupán vazelines gyorsítópályára illesztette: teret engedett, extra 
sebességet jelentő csomagokat biztosított az emberi butaság, hiszékeny- 
ség, a populizmus és a véleményterror terjedésének. Újra felosztotta a vilá- 
got, kereskedelmi-értékesítési alapon szegmentált és marketingelt mindent 
és mindenkit. Hogy mégis mi a baj? Csupán három dolog: Nem találunk már 
egyszerűen kapaszkodókat ebben a nagy rázkódásban. Ez egy. Bármiben 
képesek vagyunk másodperceken belül csalódni, átvertséget, hazugságot, 
féligazságot, meg nem rágottságot, felszínességgel járó, eszelős gyorsasá- 
got érezni, és ezek miatt nagyon hamar kiábrándulni és kifáradni. Ez kettő. 
A harmadik annyira banális, hogy le sem merem írni. Az irdatlan zaj, amit 
ránk zúdítanak, hogy ne tudjunk se pihenni, se figyelni. 


Kész öntözőrendszer a könnycsatornám már 


Csupán néhány a köznyelvben nagyon hamar meghonosodott jelző és for- 
mula közül, amit lépten-nyomon hallunk, olvasunk, és másodpercek alatt 

lüktetni kezd tőlük a nyaki ütőér. A Black Friday idén sem maradt el, mert 
nem volt hajlandó tudomást venni az égvilágon semmiről. Bár ezt céges 
keretek között mi csak , dilipéntek" jelzővel illettük, mert egész héten egyet- 
len értelmes információmorzsa sem jutott el hozzánk tisztelt vezetőink jó- 
voltából. A fénynél gyorsabban csak egy valami közlekedik, a leghitelesebb 
forrás: a folyosói pletyka. Amire építeni lehetett volna, ami halovány irányt 
mutat, vagy egy picikét tovább segít a boldogulásban, azt a legritkábban 
kaptuk meg. Erre minden héten eljött a péntek, amit a közelgő hétvége 
csábító peremére érve már úgy vártunk a nagy kifárasztásban. 


Aztán mi történt péntekenként? A nagy bepótoltatások ideje! A felpörgés, 
a gépzaj, az alvázkotrós-szikrázós, fekvőrendőrökön ugratós abszolút min- 
dent akarás napjává vált. Analógiában ugyanez odakint: a mindent felújítás, 
elkerítés, lezárás, elvonás, beszüntetés, einstandolás. Sajnos hamar és 
csalódottan vettük észre, hogy előbb a hétfő, majd a kedd lett az új 
dilipéntekünk, utána minden egyes nap ilyenné, összefüggő gennyfolyammá 
vált. Egykori szervilis főnökünknek sok rossz szokása közül a legdurvább a 
vasárnap délutáni és esti céges lecseszős e-mailezgetése volt a beosztott- 
jaival, azaz velünk. A Nagybetűs Munkáról! Meg annak kiemelt fontosságá- 
ról, hogy aztán hétfőre valahogy újra meg újra teljesen okafogyottá váljon. 
De nekünk akadjon csak torkunkon a vasárnap esti vacsoramaradék, 
fulladozzunk, és hajnal 2-ig lehetőleg ne is tudjunk elaludni. EI kell engedni. 


De térjünk csak át a technológiai oldalra picit. Az sem vidámabb. 


D kategóriás körhintán pörögve hányunk 


150 ezerért láttam ma egy hűtőszekrényt kiállítva. D kategóriás energiafo- 
gyasztású és magas zajkibocsájtású volt. Fel is vontam a szemöldökömet. 
Ilyet miért gyártanak? Kinek éri ez meg? Ki veszi meg egyáltalán a drága 
háztartási géphulladékot? Ki engedélyezte a piacra dobását? Közben olyan 
mértékben rotálódnak a technikai eszközök, hogy mire bármi kiérdemelné a 
fogyasztók megbecsülését, addigra biztosan szemétdombon is végzi. Az iram 
eszelős, és sírásra görbül a szám, amikor a videómegosztón elém kerülnek 
olyan guberálós videók, melyben illegális szemétlerakókból kaparásznak ki, 
majd restaurálnak szépre és működőképesre alig pár hetes-hónapos, eldo- 
bott készülékeket. Például prémium mobilokat, élő, még jól működő aksival. 
Greta Thunberg nyálfröcskölve verheti a 36-os csizmájával az asztalt. Sem 
a G7-ek, G8-ak, G20-ak, zölden világító G-pontok nem hatódnak meg ettől. 

A CO. -kibocsájtás szabad szemmel nem látható. A klímapara sem túlzottan. 
A politikusok és a cégtulajdonosok egymást veregetik hátba büszkén. 


Nem az ő problémájuk. 


Egyre gyorsabban pörög a D kategóriás körhinta, mindannyian bele vagyunk 
keményen szíjazva. Egyre többen szédülünk is már, tele tudnánk hányni a 
frissen feltett FFP3-as maszkunkat. Mindent azonban nem lehet a CovID 
számlájára írni, hiszen a kimerültségünk nem akkor kezdődött, hanem már 
jóval előtte. A politikai ideológiák, hangosbemondózások még mindig na- 
gyon sok embernek adnak napi betevő agyi programot, azaz a gyorsmosást 
40 fokon, ahogy éppen az ,érdekmérések" diktálják. Ezek összekapcso- 
lódva a celebrity, fake news, deepfake, cancel culture, safe space, woke, 
gender izzósorral csak még tovább növelik a terhelést. Igazodj el köztük, 
alakítsd ki az álláspontodat mindennel kapcsolatban, de jól vigyázz, hogy 
melyik kérdésben hová állsz, különben bukó lesz. Bár kulturálisan, ökológi- 
ailag, gazdaságilag, vallásilag élhetnénk egy sokkal békésebb, lassabb, tisz- 
tább és megfontoltabb világban is. Vagy legalább kicsit jobban odafigyelve. 


A Don t Look Up! (Ne nézz fel!) című aktuális világvége-vígjáték szinte bár- 
mely munkahelyen, közösségben, médiában, társadalomban játszódhatna, 
épp ettől szörnyű. Dokumentumfilmként néztem, és akaratlanul is a volt 
munkahelyemre emlékeztetett. A felszínesség, a túlharsogás, a politikai és 
médiazaj, az össze-vissza kamuzás, elterelés, hamisítás cseppenként szívja 
ki belőlünk a maradék életenergiát is. Helyét valami iszonyú büdös, gumi- 
szerű kontrasztanyaggal tölti fel. Bármelyik hírportálra is tévedsz, ugyanazt 
a maszlagot veszik át és ismételgetik (repeater funkció) kritikai gondolko- 
dás nélkül. Sajnos nem eltúlzott fikció ez, hanem vastagon benne élünk. 


A Mátrix meg ,csak egy rendszer". 


Sorban áll a többi hasonló manipulációs, rabszolgatartó rendszer mögött, és 
várja, hogy jobbról előzhessen, de nem tud, mert a leállósáv is be van állva a 
marhaságoktól. Hiába igyekszünk optimalizálni, minimalizálni, tweak-elni a 
Facebook és Instagram folyamunkat is, hogy tanulásra használhassuk, újra 
meg újra otromba politikus- és celebfejek tolják oda magukat kéretlenül. 
Elmegy az ember kedve mindentől. 

FOMO, lemaradás, hiánygazdálkodás, 
meg persze a sürgetés pszichológiája 


A legegyszerűbb dolgok is képesek tönkremenni/jtönkretenni. Mi van 
akkor az olyan bonyolult, komplex és irracionális szerkezetekkel, mint 
amilyen az ember is? Aki bár nem érzékeli a veszélyt, mert azt az áram- 
körét már teljesen kikapcsolta. Hajt a járhatatlanul kátyus, csúszós vagy 
döcögős utakon, sűrű ködben, ittasan, bedrogozva, rendes műszaki vizs- 
gát rég nem látott autójával, beláthatatlan kanyarokban előzve, és illen- 
dően mindenkit hosszan ledudálva. Türelmetlenül, padlógázzal bele a 
halálba. Másokéba, sajátjába, mindegy is. FOMO - Fear Of Missing Out, 
mégis miről maradunk le? Mitől lesz jobb, ha másodpercekkel előbb 
érünk oda, ahová... pillanat, hová is tartunk? Mi is volt az eredeti célunk? 
Ja, hogy nem emlékszünk. Talán nem is volt. Mobilozunk vezetés közben. 


Terveink olykor bőségesen vannak, csak leállni nem bírunk, ostorozzuk 
magunkat, ha valamit nem végeztünk el. Meg persze minket is ostoroznak, 
ezerrel megy a paráztatás egy olyan korban, ahol egyedül a dilivonaton 
nincsen fék. Minden máson van legalább egy normális méretű, jól kitáblá- 
zott, többnyelvű feliratokkal ellátott, vörös színű PAUSE/STOP-gomb, ami- 
re valahogy mindenki fél rácsapni. Mert jaj, akkor ugyan mi lesz? Ugyanez 
mesterségesen felfokozva: cudar világ jön, hiány lesz, minden el fog fogyni, 
nem lesz kapható, elérhető, nem lesz mit enni, nem lesz beszívható levegőnk, 
nem lesz Playstation 5, nemesfém, chip az autókba, akciós libamáj, zöldte- 
rület, parkolóhely és stadion, vagy buszjárat a semmibe. Nem lesz emberek, 
értitek? Nem lesz! Most kell lépni! Lehetőleg azonnal! Add érte a figyelmedet! 


A pénzedet! Az életedet! 


Az absztrakció és a virtualitás olyan mértékben fejlődött (túl) mindenen, 
hogy a szűkösség, szükségszerűség és az árrés/nyereség egyszerűen 
kinyiffantotta a bőség, a szabadság, az önrendelkezés puszta illúzióját is. 
A túltermelési cirkuláció, az egyre rövidülő termék-életciklusok karöltve 
a felpörgetett paráztatási iparral röhögve rántják ki alólunk a szőnyeget. 
Próbálj meg valahogy védekezni ellene, ha nem vagy még eléggé belefárad- 
va az egészbe. Ha nem érted ezt, csak vizsgáld meg ünnepek előtt a ma- 
gyarok klasszikus nagybevásárlási szokásait. Az éhenhalástól való bénító 
félelem miatt mindennek a pánikfelvásárlását látni. Neked hányan tolták 
infláció idején a lábadra a csurig töltött bevásárlókocsit? 

Fatigue, heckling, distracting... 
és mindenkinek jut legalább egy, mindenre allergiás munkatárs 


Hecklingnek nevezik, amikor valaki egy nyilvános beszédet, előadást han- 
gos és kritikus bekiabálással, kérdéssel zavar meg, beletrollkodik, félbesza- 
kít. Amennyiben ez a Mindent (is) Tudás Egyetemén, a közösségi oldalakon, 
kommentszekciók aknamezején bukdácsolva történik, még ott is erős, mint 
a Pista. De ha ugyanez a műsor LIVE megy, és mindenbe bele lehet pofázni 
a másik figyelmes végighallgatása nélkül, az már nettó kegyetlenség. 


Még ha hálát is rebegsz azoknak, akik visszafogják magukat és türelmesen 
kivárják, hogy befejezd az (egyre rövidülő) mondandódat, netán még át is 
futtatják szigorú, de egyben igazságos tapasztalati szűrőiken, ne hidd, hogy 
ezzel megúsztad. Nem lesz ez mindig így! 


Onnan tudhatod, hogy a gyönyörűséges, modern 21. században jársz, hogy 
mindig lesz a környezetedben legalább egy olyan ember, munkatárs, szom- 
széd, rokon, akinek a véleménye, szokásai, bélműködése, lelki és környezeti 
érzékenysége, valóságérzékelése szöges ellentéte lesz a tiédnek. Vagy pont 
egyedül ő lesz allergiás valamitől, amiről a körülöttetek lévő több tízezer em- 
ber még csak nem is hallott. Aztán leszel szíves alkalmazkodni, mint mindig. 
Azaz a teljes kifáradásig. 


— Hoztam neked mindentől mentes tortát, emlékszem, 
hogy nem ehetsz akármilyet. Fincsi lett, megkóstolod? 

— Nem, kösz. 

— De hát ez mindentől mentes..., direkt neked sütöttem. 

— Nem baj. Allergiás vagyok. 

— Mire? 

— Ma...? A színére! 


Életünk egy családi Netflix-előfizetés 


Életünket lassan olyan erős elvárásmezőkkel barikádozzuk körbe, hogy az 
egész egy családi Netflix-előfizetésnek tűnik. Viszi a pénzt, viszi az időt, bön- 
gészünk egy listából, de már vagy mindent láttunk, de alig tetszett belőle 
valami, vagy egyszerűen nincs hangulatunk hozzá, vagy csak a rossz kriti- 
kákat olvastuk el, a jó meg már nem érdekelt. Meg se próbáljuk. A családi 
együttélés is hasonló. Hiányozna, ha nem lenne, de ha van, akkor meg az 

idegeinkre megy a közös terek (kollégiumi szintű) együtt használata, bele- 
értve a fürdőszobát, és a rendszeresen ránk boruló, roskadozó piperepolcot. 
Elvárjuk, hogy a másik szép, üde és mindig illatos legyen, de az már nem tet- 
szik, ha vesz egy újabb, sokadik kozmetikumot, holott az előző harminc sem 
fogyott el. Ugyanez az ünnepekkel, rokonsággal, kapcsolattartással, vendé- 
geskedéssel, ajándékozással. Időnként sok, főként, ha együtt és sokat kell 
enni, az megterheli a szervezetet. 


Beszélgetni sajnos nem tudunk semmiről, de vegyél még egy kis tortát, 
neked sütöttem. Minden mentes, és ezúttal nem kék, tudom, hogy nem sze- 
reted a kék színt, ezért most áttetsző. A családi együttlét boldogsága, ele- 
vensége csupán az amerikai filmekben és a kormánypropagandában élve- 
zetes és kellően plasztikus, bárhol máshol fojtogató (is) tud lenni. Szenteste 
is kedvünk lenne elővenni a sarokcsiszolót, hogy elvonuljunk egy kicsit az 
otthontalanságunkban a flow-ban barkácsolni, lehetőleg távol mindenkitől, 
majd persze elővennénk a porszívót is, hogy az elcsöndesülés hiányát, a zajt 
dominánsan elnyomjuk valamivel. Hátha ők is elfáradnak végre kicsit. 


Egyensúlyban vagy? A mérleged amúgy honnan van? 


Ha valaki látványosan és nagyon jól érzi magát, az vagy gazdag celeb, vagy 
gazdag celeb a már a naptárban előre betárazott drámái előtt. Ha még- 
sem, hanem olyan egyszerű, hétköznapi halandó, mint mondjuk mi, akkor a 
lelkesedése és egyensúlya eleve gyanús. Aki mostanság képes tartósan 
egyensúlyban, boldogan, egészségesen élni, állandóan kipihentnek, friss- 
nek maradni, annak a szervezete képes kiszűrni a mikroműanyagokat, 
szmogot, hormonkezelt élelmiszereket? Rajtuk nem talál fogást a kettős- 
hármas-négyes fronthatás, soha nem fáj a fejük? Digitális detoxban élnek 
az év 365 napján? Vagy nem is itt élnek, hanem egy egzotikus országban 
digitális nomádként? Saját profi droglaborjuk van otthon, a falon kiragasz- 
tott óriásposzter, rajta Zacher úr és Walter White képmásával? Vagy tb- 
támogatottan kapják még a ,lesz"rom tablettát" is? Olyan speciális Jedi 
elmetrükköket ismernek, amelyeket soha nem osztanának meg mások- 
kal, nehogy őrült gyorsan elterjedjen a módszer? Nincs félelmetesebb egy 
kiegyensúlyozott, elégedett, boldog, és egyúttal kontrollálhatatlan, megve- 
zethetetlen, kizsigerelhetetlen társadalomnál? Szóval kinek az érdeke? 


Aki jelenleg képes tartósan befelé figyelni, kizárni a külvilág eseményeit, 
romló trendjeit, a korszellemet, ezáltal kiegyensúlyozottnak, energikusnak 
éreznie magát, annál csodálatra méltó képességek halmozódhattak fel. 

Kemény munkának és önismeretnek hívják az ilyesmit. De meg kell kérdezni 
tőlük azt is, hogy a mérleget hozzá a Wish-ről rendelték-e, és mennyi idő alatt 
jött meg. Aztán klikkeljünk be egyet mi is. Különben a társadalmi feszültségek 
(ahogy a populizmus, rasszizmus, klímaválság, infláció, egészségügy, mene- 
kültügy, oktatás, munkaerőpiac, leszakadás, elszegényedés, jövőkép nélkü- 
liség, a sor tetszés szerint folytatható) már egyenesen tudják a kapukódot, 
aztán egyszer csak bekopogtatnak a bejárati ajtón. Az is fárasztó tud lenni 
hosszabb távon, ha 0-24-ben vagyunk elvárás-, ítélkezésmentesek, cukin 
megbocsájtók és egyben valóságtagadók is. Ahhoz is lelki és mentális energia 
kell, és ha tetszik, ha nem, máshonnan, másoktól vesszük el. 


Átaludnád ezt az évtizedet? Én is. 


A koronavírus (és tetszőleges, leendő, szapora mutációi) azokat is félvállra 
fekteti, akik be lettek oltva többször is, és/vagy nem kapták el eddig se. Men- 
tálisan gyengülünk le, ahogy egymástól, médiától, politikától, szakértő tudó- 
soktól, mindenféle hiteles/hiteltelen szóvivőktől. Üveges szemekkel bámuljuk 
uniformizált országunkban/világunkban a harsány kommunikációs kampá- 
nyokat, hirdetőoszlopokat, vírusvariánsokat és mindezek statisztikáit. Még 
mindig nem értünk ezekből semmit, sőt, még annál is kevesebbet. Ahogy ab- 
ból sem, hogy mikor lesz vége. Ha egyáltalán lesz is, azt majd honnan fogjuk 
pontosan megtudni, és hihetünk-e egyáltalán neki? Egyszerre abbamaradnak 
a szakértői össze-vissza beszélések? Csinnadrattával bejelentik, hogy ma volt 
utoljára kozmetikai kezeléseken átesett statisztikai adatközlés/elhallgatás? 
Lesz ünneplés? Lesz még kedve valakinek...? 

Elismerem, komor képet festettem ezzel az írással, túl negatív lett, maradhat? 
Valójában nem vagyok ennyire zsémbes, de a folyamatos kifáradással vannak 
gondjaim, ahogy másoknak is. Akikkel beszélek, hasonló tapasztalatok- 
ról számolnak be, ráadásul vannak köztük olyanok is, akik bölcsebbek 
nálam, ügyesebbek az energiatermelés/menedzsment és a mentális álló- 
képesség terén, és mégis! Őket is képesek kikészíteni ezek a jelenségek. 
A sosem látott technológiai optimizmus, elérhető, megfizethető modernitás 
ellenére is belefásulnak, bosszankodnak a lerohadt, félkészre csinált, UX/ 
UI-kompatibilitást/emberségességet hírből sem látott, krónikusan hazudozó, 
vagy egyenesen látszatra felhúzott rendszereken, értelmetlenségeken. Ez itt 
a rosszkedvünk tele (, felkészültünk a télre, kotrógépeink bemelegítve"), már 
zsinórban a sokadik. Kint szürkeség honol, az utak járhatatlanok, ahogy az el- 
mékis. A kiábrándultságot, csalódottságot, belefáradást és beletörődést csak 
a néma arcokból és a fogcsikorgásokból mérjük. A közvéleménykutatókat 
általában más érdekli, pont nem ez. 

Hirtelen roppanást hallok. A felmosófej lucskosan csusszan be a kuka és a 
fűtőtest közé a konyhakövön. Már megint eltört ez a nyél is, pedig még meg 
se csépeltem vele a jövőt! 


Meg tudom érteni, hogy sokan túlterheltek, vagy már végletekig ki van- 
nak merülve ettől a bivalyerős, bizalomhiányos, fárasztó jelentől. Sajnos a 
holnap sem tűnik egy külvárosi, lepusztult talponállóban egyedül orrlógatva 
poharazgatós szilveszter éjszakánál sokkal vonzóbbnak. 


Ahogy Cameron Howe mondta: 


sAjövő is csak egy újabb tök gáz verziója a jelennek. 


Ez csak valami blöff, amitől azt teszed, amit más akar, 
és nem azt, amit te." 


Azt nem tudom, hogy ez az általános közérzet megfordul-e mostanában 
vagy egyáltalán. Abban viszont hiszek, hogy létezhet mód a megfordításá- 
ra, és onnantól nem fogjuk magunkat felmosórongynak érezni. Talán az idő 
és a tér legyőzésén át vezet az út. Vagy a mozgásenergia visszaforgatása, 
esetleg az elcseszett narratíváink, legvadabb belső monológjaink megsze- 
lídítése lesz az. Netán egyszerűen a saját házunk táján sepregetés, esetleg 
alaposabb felmosás kell hozzá. Önmagunkat felmosni sokadszorra a padló- 
ról, elkezdeni cselekedni. Mások helyett is. 


Most pedig engedelmetekkel, inkább legyőzöm a fáradtságomat, térdre 
ereszkedek, aztán begyűjtöm a begurult felmosófejet. Utána rögtön előve- 
szem a vasfűrészemet, levágom a szétrohadt végét annak a kurva nyélnek, 
és kap egy rendes új menetet! 


Kicsit rövidebb lesz ugyan, de az újabb reccsenésig még működőképes. 


2022.03.05. Lapzárta utáni kiegészítés: 

Egy hónapja még törölni akartam ezt az írást, mert túlságosan sötétnek, negatívnak, 
drasztikusnak éreztem. Most már egy hete kegyetlenül véres, értelmetlen, embertelen 
és kilátástalan háború zajlik a szomszédunkban. A káosz, zűrzavar, globális félelem, 
undor, kiábrándultság, fáradtság e cikk írásának eredeti idejéhez képest azóta több- 
szörösére nőtt. Ugyan mivel lehetne ezt még tovább fokozni? Ezért döntöttem végül úgy, 
hogy benne marad a magazinban, mert pontosan erről szól. Semmit sem tanultunk. 

INVAZÍV TÖRTÉNETEK 


A Vezérigazgató 


, Az emberi elme megtöréséhez jóval kevesebb dolog 
szükséges, mint azt a korábbi évtizedekben hittük. 


ZT 


Néha egy egyszerű ajtó is elég hozzá. 


Prof. Dr. Lance G. Fodor 

2026-ban az Egyesült Államokba emigrált, 
Nobel-díjas, magyar származású neurológus 
a TED Neurolalk 2032-es előadásában 


A foncsorozott panorámaüveg mögött 12 székbe szíjazott 
ember feszengett. Különböző életkorú, tökéletesen kifeje- 
zéstelen arcú, látszólag hosszabb időn át meggyötört nők és 
férfiak. Kezeik, lábaik kétujjnyi vastagságú, fehér plasztikból 
készült gyorskötözőpántokkal szorosan rögzítve. 

Megszólalni vagy megmoccanni egyikük sem mert, fehér 
kezeslábasuk, amelyet az autóösszeszerelő gyárakban szok- 
tak viselni általában a melósok, alig hallhatóan susogott a 
visszafojtott lélegzetvételektől, de a fejüket forgatni, egymás- 
ra nézni egyikük sem vetemedett. Már másfél órája ültek így 
némán és mozdulatlanul, a matt fehérre festett falak vissza- 
verte éles neonfény a szemüket bántotta, így legfeljebb egy- 
egy hunyorgásra futotta tőlük. Hátuk mögött három, állig 
felfegyverzett fekete kommandósruhába bújtatott alak ácsor- 
gott, teljesen szükségtelenül biztosítva a teremben az enélkül 
is fennálló fegyelmet, és a lezárt kijárati ajtót. 

Az idő pokoli lassan telt mindenkinek. 

A széles ablakon túl semmi nem látszott, koromfeketeség. 
Első ránézésre úgy tűnt, mintha ezek a rabok egy moziban 
ültek volna, várva a vetítés kezdetét. Arra is ügyeltek a terem 
tervezői, hogy a két sorban elhelyezett, padlóhoz rögzített 
székek kellő távolságban, és némi szintkülönbséggel legye- 
nek felállítva, biztos, ami biztos, mindenki jól lásson előre. 

Aki tudott, magába fordult. Egyesek csukott szemmel vár- 
ták, hogy történjen valami. Ialán meditáltak, vagy kicsit el is 
bóbiskoltak, ami ebben a fényárban nem mehetett könnyen. 
A csendet nem csak vágni lehetett, de egyesek fejében akár 
még a bizonytalanság fémes ízével keveredő zavart gondola- 
tok szikkadt kenyerére kenni is. Puha, szótlan agyvelő friss, 
ropogós neurózispiritóson. Mint a filmekből ismert kivégzési 
jelenetekben, ahonnan a villamosszékbe került kivégzendő , 
elítélt bűnös megsütését nézhetik végig élőben a hozzátarto- 
zók, kíváncsi újságírók, az ügyészség elszántabb emberei. 

Hirtelen felkapcsolták az addig feketén csillogó panorá- 
maüveg mögött a fényeket. A lekötözött emberek egyszerre 
húzták ki magukat a székben, már amennyire kötéseik ezt 
lehetővé tették. Mindenki a nyakát nyújtogatta, és akkor jöt- 
tek rá, hogy tényleg egy nézőtéren ülnek. Alattuk, egy szint- 
tel lentebb egy széles folyosó vezetett a tágasabb csarnokba, 
a végén egy méretes sötétszürke ajtóval, melyen vaskos fehér 
betűkkel a VEZÉRIGAZGATÓ felirat volt olvasható. 


Morajlás vette kezdetét, de valójában senki sem tudta, mi 
is történik, minek kellene történnie, és egyáltalán mit is néz- 
nek az ablakon át - kényszerűségből és lekötözve. 

Percekig semmi sem. 

Feszült várakozásukban az őrök néha a tenyerükbe csap- 
kodták a gumibotjaikat akusztikai és pszichológiai fenyege- 
tésként. Iudták jól, senki sem akarna megkockáztatni egy ki- 
adós verést. Fémes csattanással csapódott fel az alattuk lévő 
szinten egy ajtó, és két fegyveres őr egy hozzájuk igen ha- 
sonló, fehér rabruhás férfit vonszolt magával. A bepánikolt 
negyvenes férfi megpróbálta kitépni magát fogvatartói mar- 
kolásából, dulakodás, lefogás, befeszülés, bokára mért ütés, 
rúgkapálás, nyakleves követték egymást. A láthatóan rémült 
kapálózásánál csak a jól hallható ordítozása okozott nagyobb 
sokkot a fenti nézőkben. Odalent minden gondosan be volt 
mikrofonozva, a szobában ülők a lent vezetett, és erőszak- 
kal cibált rab minden egyes szavát, szitkozódását, nyögését a 
nézőtéri hangszórókból felerősített sugárban kapták. 

A széksorokban mocorogni kezdtek. 

A lenti férfi akkor már velőtrázóan sikoltozott, hangja egy- 
szerre volt sírás, vinnyogás, és mély bőgés. Artikulálatlanul 
tört föl belőle a düh és könyörgés, egyre sűrűbben ismétlődve: 

"Ne! Kérem, könyörgöm, ne! Nem akarok a Vezérigazgató- 
hoz menni! Ne vigyenek be oda! Ne tegyék! Kérem!!! Szépen 
kérem, ne vigyenek be hozzá!!! 

A marcona őröket ez viszont egyáltalán nem hatotta meg. 
Sokszor kellett embereket a Vezérigazgatóhoz kísérniük, már 
megszokták ezt a fajta ellenállást. Rutin volt. 

A nagy szürke ajtó kinyílt, és a nézőtéri rabok hiába nyúj- 
togatták libamódra a nyakukat, semmit nem láttak az ajtón 
túli világból, sem a Vezérigazgatóból. 

A két őr még egyszer vadul bokán rúgta a bepánikolt férfit, 
aki addigra már önkívületben volt és jobban ordított, mint , 

mikor disznóvágáskor kiráncigálják az állatot az ólból a böllér 
szúrókése elé. Itt most fordított volt a helyzet. A férfit egy- 
szerűen belökték a szürke ajtón, aki egy hangos csattanással 
ért földet valahol odabent, majd egy reteszkattanással rázár- 
ták az ajtót. A két őr kissé megkönnyebbülve, felsóhajtva föl- 
nézett a nézőtéri ablak irányába, és jól láthatóan bólintottak 
egyet, majd szinkronban mindketten az ajtóra mutattak. Ez 
vár rátok is! - üzente minden gesztusuk a fent ülőknek. 

Miután a rabokat egyesével eloldozták és visszakísérték 
celláikba, az egész tömbre néma csend borult, a lámpákat el- 
oltották. A fejekben azonnal szörnyű belső monológok zaka- 
tolása indult be, a teljes izoláció miatt egymással nem beszél- 
hették meg a látottakat, így mindenki a saját zárkájában volt 
kénytelen önmagával, saját elméjével vívódni és elemezni. Mi 
a fene ez? Mi történik odabent? Ki lehet az a Vezérigazgató, 
és miért rettegett tőle önmagából kikelve a betuszkolt férfi? 
Milyen szörnyűség várhatta az ajtón túl? Válaszokat sehon- 
nan nem lehetett remélni. Az agy pedig annak rendje-módja 
szerint nekiállt élénkebbnél is élénkebb képeket, rémtörténe- 
teket alkotni, mindezt a lehetőleg leginkább horrorisztikusra, 
félelmetesre, drámaira kiszínezni. 

Másnap az egész megismétlődött. Ugyanúgy mindenki 
be lett ültetve a nézőtérre. Az első sorban a bal szélső szék 
viszont üresen maradt. A mellette ülő nőre rátört a félelem, 
emlékezett a szomszédjára, arra a ráncosodó arcú, csontos, 
alacsony kis emberre. Talán történhetett vele valami, az sem 
kizárt, hogy infarktust kapott az éjjel, ezért hiányzik ma, 
talán megis halt? - de aztán igyekezett elterelni a gondolatait. 

Az egész jelenet ugyanúgy megismétlődött. A fények ki- 

gyúltak, a Vezérigazgató ajtajához vezető úton azonban 
most azt az embert cipelték a fogvatartók, aki az első székről 
hiányzott. A fenti székszomszédja sikoltani akart, de inkább 
elfojtotta, csendben könnyek szöktek a szemébe, és arra gon- 
dolt, hogy a sorban ő lesz a következő, talán már holnap. 

A csontos kis emberrel az őröknek már sokkal könnyebb 
dolga volt, nem volt abban egy cseppnyi erő sem. Viszont ő is 
hangosan nyöszörgött, ahogy esélytelenül megpróbált némi 
ellenállást tanúsítani, bár leginkább csak a szavak szintjén, 
mint izomból. Az ugyanis nem sok volt neki. 

"Én sem akarok a Vezérigazgatóhoz menni! Ne tegyék ezt 
velem, kérem, engedjenek el!" - vinnyogta egyre elhalóbb 
hangon, a fenti teremben ülők azonban ezt is tökéletesen hal- 
lották, amitől egyre nőtt bennük a félelem, a pánik és a düh 
ólmos-higanyos keveréke. 

Bezárult és kattant a szürke ajtó, a Vezérigazgató irodája 
elnyelte az apró férfit. 

Akkor éjjel a rabok elméje ismét vad és dühöngő képal- 
kotási folyamatba kezdett. Egyes víziók kínzókamrát, mások 
élveboncolást, amputálást, verést, kegyetlen emberkísérlete- 
ket és végtelen fájdalomhullámot tartalmaztak. A félelem és 
kiszolgáltatottság érzése olyan mértékben megnőtt mindenki- 
ben, hogy egyesek már aludni sem bírtak, agyuk egyre inten- 
zívebben zakatolt, dübörgőbben és alattomosabban szőtték a 
különféle képeket a vérszomjas, halálosztó Vezérigazgatóról, 
akinek az irodája ha egyszer valakit elnyel, az nem kerül elő 
soha többet élve. 

Ugyanez zajlott minden egyes nap. Nézők, megüresedő 
székek, végzetük elől menekülni igyekvő, pánikoló emberek. 

A Vezérigazgató képzeletükben pár napon belül egy min- 
denható, dühöngő istenséggé változott, aki - ki tudja milyen 
elkövetett bűnök megtorlójaként - osztogat halálos ítéleteket, 
darabol fel embereket. Egy gigantikus, gonosz, és legfőképp 
láthatatlan Erő, egy irgalmatlan, kérlelhetetlen vérbíró termé- 
szetfeletti hatalommal és képességekkel egy szürke ajtó mö- 
gött ülve, és várva a mindennapi elítéltporcióját. 

Az elmék egymás után kezdtek megbomlani. Legtöbben 
a fejüket a kialvatlanság, hallucinációk, félelem és pánik 
hatására a falba kezdték verni, más öngyilkossági mód úgyse 
állt volna rendelkezésre, az őrök ezt is megakadályozták. 

A Vezérigazgató mindenkit egyformán várt, a foglyok 
azonban rettegtek attól a naptól, amikor sorra kerülvén majd 
végül őket hajítják be az ajtaján. 

Ahogy múltak a napok, a teremből egyesével fogytak el az 
emberek. Senki sem tért vissza többet. Végül egyetlen férfi 
maradt már csak a székhez szíjazva. Ő járt a legrosszabbul, 
hiszen maga előtt tizenkét jajveszékelő, rémülten kapálózót 
kellett végignéznie az üvegen át, és mindezt azzal a tudattal, 
hogy ő is biztosan sorra fog kerülni - utolsóként. Bármi is le- 
gyen azon az ajtón túl, végzetesnek, a lehető legrosszabbnak 
tűnt, és ahogy elődeivel, biztosan vele is ugyanaz történik. 

Az utolsó, ajtóhoz cibált, és durván belökött sorstársa hisz- 
olcsó napilapban futja át valaki a mínuszos híreket. Az őrök 
visszakísérték cellájába, és a fények eloltása után egyszerre 
brutális magány és csend zuhant rá. Már tényleg csak ő volt 
hátra. Az utolsó ember és néző a csoportból. 

Másnap meztelenre vetkőztették, és egy kicsempézett 

zuhanyzóban slaggal és autómosáshoz használatos kefével 
csutakolták le. A víz jéghideg volt, a kefe pedig durva, de 
már nem érdekelte. Hagyta, hogy bármit megtegyenek vele, 
az ellenálláshoz már semmi ereje nem maradt. Megtörölkö- 
zött, parancsra felvette a tiszta kezeslábast, majd a kint váró 
őrei elé állt, jelezve, hogy készen áll az indulásra. Az őrök 
összenéztek. Némán vonultak hárman végig a neonfénnyel 
elárasztott folyosókon, csak a lépteik visszhangzottak. Ahogy 
beléptek a lenti nagy terembe, az előtte lévő nagy szürke ajtó 
nyomasztó látványa súlyos betonként dőlt a mellkasára, alig 
kapott levegőt. Akkor megállt egy pillanatra, őrei már nyúl- 
tak volna érte, hogy karon ragadják és az utolsó méterekig 
vonszolják. A férfi fölnézett az emeleti panorámaüvegre, 
amely mögül tegnap még egyedül nézte végig a szokásos je- 
lenetet. A fenti terem újra tele volt nézőkkel. Tizenkét új arc, 
érdeklődő szempár szegeződött rá, akik ugyanúgy várták, 
hogy mi fog történni. Még semmit sem sejtettek az egészből. 

Akkor a férfi hirtelen a földre vetette magát, és torkasza- 
kadtából ordítani kezdett. Az őrök megpróbálták elkapri, 
azonban úgy pörgött a padlón, mint egy lecsapott, megszé- 
dült bogár, aki menekülni akar. 

,Csak a Vezérigazgatóhoz ne!" - üvöltözte újra meg újra. 

Odafönt a teremben egyszerre dőlt előre mindenki. 

Az őrök nem voltak többé türelmesek vele. Vasmarokkal 
felkapták a földről és sietősen odahurcolták a Vezérigazgató 
ajtaja elé. Erőszakosan bedobták, majd rácsapták az ajtót. 

A túloldalon ért földet, mindene fájt. Egy fehérre má- 
zolt helyiség volt az is, de nem volt benne semmi, se őrök, 
ablak, csak egyszerű nyilak a padlón, melyek egy szemköz- 

ti másik ajtó felé mutattak. Feltápászkodott, és bizonytalanul 
követni kezdte az irányt. Most mi van? Innentől egyedül, kí- 
séret nélkül kell mennie? Iudta, hogy visszafelé nincs út, a 
háta mögött örökre bezárult az ajtó, csak előrefelé mehet to- 
vább. Félve nyomta le a másik kilincset, és hetek óta ez volt 
az első, amelyet saját maga használhatott. A zár halkan egyet 
kattant, az ajtó kinyílt, és odaát egy újabb terem következett. 
A mozgásérzékelők bekapcsoltak, a fények felgyulladtak, és 
a nyilak egy újabb, következő ajtót céloztak meg. Zsibongott 
a feje, ezer harang és szögekkel teli vödrök zaja szólalt meg 
elméjében egyszerre, amint hunyorogva kivette a vastag, 
fehér feliratot a terem végében lévő újabb szürke ajtón: 


SOK SIKERI. 


Most fog meghalni. Biztosan ez itt az út vége. 

Ott várja a rettegett Vezérigazgató... 

Remegve tette kezét a kilincsre, vett egy mély levegőt, 
kihúzta magát, és óvatosan, résnyire betolta az ajtót. Arcát 
váratlanul friss fuvallat és napfény csapta meg. Azonnal bele 
is szédült. Feltárult előtte a korábban jól ismert külvilág. Az 
épületekből feltörő gőz- és füstoszlopok, a bűz, a fülsértően 
szirénázó mentőautók, a tülekedő, bevásárló tömegek, kére- 
gető hajléktalanok, igazságtalanságok, hamisságok, anyagi 
gondok, adósságok, emberi képmutatás és létbizonytalanság. 

Minden, amit eddig is annyira gyűlölt. 

Térdre rogyott a füvön. Remegő kezeibe temette arcát és 
keservesen zokogni kezdett, mint egy gyermek, akit meg- 
büntettek valami olyasmiért, amit el sem követett. 

Szövetség 


Erős fémes csattanás, és a romos, sárga taxira emlékezte- 
tő törésteszt-autó újra ripityára tört. Ez volt ugyanis a ren- 
deltetése. Oldala behorpadt, a szélvédője apró szilánkok- 
ra robbant, a felragasztott jelölőmatricák, mércék karcosan 
szétkenődtek a karosszérián. Három utasa még szédült az üt- 
közéstől, a mérnökök pedig csöppet sem iparkodtak megte- 
kinteni legutóbbi rombolásuk eredményét. Lemondóan csak 
legyintettek egyet, majd kifordultak a csarnokból és mentek 
kávézni, közben a hétvégéjükről fecserészni. 

- Ah, ez most kurvára fájt, megrepedt a térdem! - jajdult 
fel a volán mögött ülő figura. 

- Ne panaszkodj, téged legalább most megfogott az öv! 
Én úgy lefejeltem a szélvédőt, hogy csillagokat látok! Be se 
voltam kötve rendesen, a tököm kivan ezektől! - dohogott 
mellette a társa. A hátsó ülésen a harmadik nem szólt sem- 
mit, végtagjai még mindig össze voltak gabalyodva. 

Nagyon szerettek volna kikászálódni a roncsból végre. 

Egykor fényesre lakkozott, karcos arcuk, a testük különbö- 
ző pontjaira ragasztott, kopott matricák pedig egyedülállóan 
jelezték, hogy sok karambolt élhettek át már együtt. Mielőtt 
feszülten vártak a gyorsulásra, majd az azt követő ütközésre, 
a szívük talán hangosan vert volna, ha lett volna nekik. Így 
folyton csak arról ábrándoztak, hátha a hirtelen közeledő fal 
ezúttal szépen kitér előlük, ők pedig legalább egyszer meg- 
ússzák a nagy erejű, robajló becsapódást. 

De az bizony valahogy mindig elmaradt. 

- Felmondok! Ebből elég! - fakadt ki a sofőr, kipattintotta a 
biztonsági övét és kikászálódott a roncsból. Társai szó nélkül 
követték, egymást fedezve lassan és igen óvatosan kilopa- 
kodtak a csarnokból, majd bicegve eltűntek az esti szürkület- 
ben. Mérnökeik addigra még nem végeztek a kávézással, de 
már a foci és a szánalmasan alacsony fizetésük volt a téma. 

A bábuk kacifántos kitérőkkel a mentőállomáshoz értek. 

- Bemegyek, megnézetem valakivel a térdem, mert még 
mindig nagyon fáj... - azzal benyitott a lengőajtón, mintha 
csak egy körúti szaküzletbe térne be törzsvásárlóként. 

Az ügyeletes diszpécser épp telefonált, így elkerülte a fi- 
gyelmét, hogy a háta mögött három tesztbábu épp besom- 
fordál a mentőállomás folyosóján. Nála az esti vacsora volt a 
téma, a paprikáskrumpli lehetséges tartalmának (, Hogy mit? 
Jó sok lecsókolbászt bele, anyukám!") megvitatása igen lekö- 
tötte, miközben a bábuk egyre nyitogatták az ajtókat, hátha 
akad ott legalább egy mentőláda, benne némi fájdalomcsilla- 
pítóval és kötszerrel, bármi, ami segíthet a sérüléseiken. 

Egy folyosó végi oktatóterembe lépve azonban leesett a 
kemény, kissé már repedezett, mesterséges álluk. 

- Veled meg... mmiiii. . . mi. . . mi... a franc történt? - dadog- 
ták szinte kórusban - Mit tettél, hogy így kettéfűrészeltek? 

A sarokban pihenő, lehunyt szemű gumibábu erre csak a 
merev vállait tudta kicsit megvonogatni. 

- Így születtem, ez a dolgom. Sokszor felfújnak szájon át, 
aztán dögönyözik a mellkasom, hogy leeresszek, így ennyi 
is elég belőlem - mondta kissé szégyenkezve - mintha csak 
valami nagy bűnt vallott volna be, és csak azért nem geszti- 
kulált, mert karjai nem voltak hozzá. 

- Reszuszcitációs oktatási modellbábú vagyok újraéleszté- 
si gyakorlatokhoz, legalábbis így vagyok leltárba véve, azt 
hiszem. Ti kik vagytok? Gyakorolni jöttetek rajtam? 

- A francokat! Törésteszt-pilóták voltunk, de elegünk lett, 
ezért felmondtunk a melóhelyünkön, vagyis... csak úgy eljöt- 
tünk, és most végre szabadok vagyunk! - válaszolta büszkén 
a térdsérült bábu, kicsit büszkén még ki is húzta magát, majd 
kisvártatva azért hozzátette: - Van itt mentőláda valahol? 

- Az nem tudom mi. Olyat én még nem láttam, gyárilag le 
van csukva a szemem, sose nyitom ki. Figyi..., nem vinnétek 
magatokkal? - kérdezte kissé hezitálva a gumimellkas. 

A három bábu összenézett. Erre ugyanis nem voltak telje- 
sen felkészülve, és túl jó állapotban sem voltak. 

- Jól van. Melyikünk cipelje? 

- Én biztos nem, hát alig élek! Legalább tizennyolcszor 
törték el a gerincemet csak ezen a héten! 

- Ne csináld már, legyél egy kicsit szolidárisabb! 

- Majd gurítjuk! - vetette fel a harmadik, aki előzőleg a 
hátsó ülésről szabadult ki, és mostanáig egyetlen szót sem 
szólt. Fél perc múlva már a folyosóról cibált befelé igen sután 
egy kék-zöld, moslékszínű, háttámlájára fehér festékkel fel- 
pingált BSO feliratú tolószéket. Belehajították a fura gumiem- 
bert, majd osonólépésben hamar kint is voltak vele az utcán. 
A reszuszcitációs modellbábú nagyon boldog volt, megköny- 
nyebbülten és halkan szuszogott. Senki sem dögönyözi töb- 
bet, és lehet, hogy még igazi barátokra is talált ezen a különös 
estén. Miután megtettek pár utcányi szakaszt, és véletlenül 
majdnem leintettek egy taxit is (igazából egyikőjük csak a 
vállát próbálta meg valahogy helyretenni, mire a taxis fékez- 

ni kezdett, de a többiek nagyon gyorsan leállítottak, mond- 
ván, ők autóba soha többet nem szállnak be), végül megálltak 
egy üzletsori kirakat előtt. Leárazott nyári ruhákba bújtatott 
próbababák sorakoztak az üveg mögött, és látszólag bor- 
zasztóan unatkozhattak, hiszen estefelé már nincs bámész- 
kodó közönségük. Váratlanul ott állt előttük három viharvert 
figura, meg egy tolószékes, félbevágott gumilény, aki próbál- 
ta ugyan tekergetni a nyakát, de sajnos a tolókocsiból vala- 
hogy nem kapott elég jó látószöget. Meg nem is látott. 

- Micsoda formák! Ő itt. . . - bökött egyikük az üveg mögött 
álló bikinis női próbababára - például nyugodtan ülhetne 
mellettem a kocsiban! - lelkendezett. 

- Ne legyél már ennyire gonosz és meggondolatlan! - 
korholták rosszallóan - Egyébként is, tudod jól, kocsiba mi 
többet nem ülünk! Értve vagyok? Miért szeretnél ennek a 
gyönyörűségnek is rosszat? Hát nem volt elég?!? 

Abban a pillanatban a női próbababák, mintha csak össze- 
beszéltek volna, egyszerre dőltek előre, átszakítva a kirakat- 
üveget, majd csörömpölve léptek ki a sétálóutcára. 

- Sziasztok! Ha már így összejöttünk, ugye nem baj, ha mi 
is veletek tartunk? - kérdezték huncutul egymásra kacsintva. 

- Naná! Örömmel vennénk! - bólogattak egyszerre a 
szökevények, már amennyire ez sikerült nekik. 

- Szszszszszszszsz. . . - engedte ki gumitüdejéből a levegőt 
a tolószékes felsőtest és hangosabban szuszogott, mint mikor 
teljes erőbedobással újraéleszteni próbálják szerencsétlent. 

A vészjóslóan villogó sárga jelzőlámpák fényétől, akár a 
késő tavaszi virágportól behintve, a szövetségbe rendező- 
dött, furán araszoló bábucsoport el is tűnt a sarkon túl. 

Ez a digitális kiadvány internetes linkeket, online forrásokra hivatkozásokat, 
kódokat, a fekete és a fehér árnyalatain kívül más színeket nem tartalmaz. 


A magazinban szereplő kritikai írások, elemzések, recenziók, élménybeszámolók, 
novellák a szerző adott időben keletkező szubjektív véleményét és ízlését tükrözik, me- 
lyek bármikor meg is változhatnak, így működik. Az itt szereplő képek, albumborítók 
szabadon elérhető online közösségi oldalakról származnak, kivéve a rovatelválasztó 
oldalakon látható illusztrációs digitális montázsokat és grafikákat, melyeket a szerző maga 
készített. A magazin címlapján szereplő felirat Vad Gábor Giant Robot Army betűtípusával 
készült. Mindannyian egy gigászi robothadsereg tagjai vagyunk, a kultúra pedig szabad. 

